
PREFAŢA 

9 

Ia ediţia a Il-a 


Suntem martorii unui fenomen datorat efectelor nepre¬ 
văzute aîe proiectelor de giobalizare, de mondializare a econo¬ 
miilor, a căror idee de uniformizare a provocat, pe plan cul¬ 
tural, o reacţie de reconsiderare a problematicii privitoare ia 
identitatea locală. Variatele componente identitare care dau 
individualitate fiecărei culturi sunt reeva luate în studii ample nu 
numai din punct de vedere al valorii tradiţionale, dar şi al 
semnificaţiilor lor în viata contemporană în vederea delimitării 
mai clare a particularităţilor culturale zonale. 

Intre reperele ce slujesc acestui scop se detaşează prin 
argumente convingătoare modul de alimentaţie, domeniu 
generos, incluzând practici şi tehnici, simboluri şi obiceiuri care, 
printr-o abordare adecvată, devin mărci culturale distincte. 

Şi în România, căutările identitare sporesc în intensitate, 
iar accentele particulare din domeniul hranei capătă valoare în 
demonstrarea controversatului „specific” românesc. Este 
remarcabil, în acest sens, interesul unor istorici ai culturii şi 
antropologi, cât şi ai unor specialişti în arta culinară şi turism 
pentru depistarea însuşirilor caracteristice ale modului de 
alimentaţie românesc, pentru estimarea originalităţii lui. Mai ales 
în domeniul turismului se fac eforturi pentru identificarea 
„mâncărurilor naţionale”, a celor considerate a fi cele mai 
reprezentative din punct de vedere al genezei lor în spaţiul 
carpato-danubian. 

Există condeie care afirmă hotărât că bucătăria românească 
nu are nimic original, că întrega „zestre” culinară a acestor 
meleaguri este rodul influenţelor orientale sau occidentale, că 
aportul Balcanilor este evident iar cel autohton este inexistent. 

sugerându-se ideea lipsei de creativitate aromânilor în domeniul 
culinar. Nu este greu să observăm că temeiurile acestor afirmaţii 
sunt adesea sumare, insuficient susţinute de o argumentaţie 
săracă ce se bazează doar pe denumiri cu etimologie străină, 
de fapt denumiri generalizate târziu în timp (sub influenţă 
urbană), fără a fi luate în discuţie vechile denumiri păstrate de 
locuitorii satelor şi a căror etimologie este, în genere, latină 
(probând vechimea şi autohtonismul felului de mâncare supus 
discuţiei ). 1 

Continuând comentarea pripitelor aprecieri ale influenţelor 
sesizate în alimentaţia românească, remarcabilă prin lipsa ei de 
originalitate, rezultat doar al contactului cu bucătăriile orientale, 
occidentale, balcanice sau central-europene, este util să 
ami ntim, în primul rând, teoria generală a influenţei între culturi 
şi numeroasele interferenţe constatate în cultura tuturor ţărilor. 
Totodată, este util să notăm faptul bine cunoscut că utilizarea 
aceloraşi resurse, a aceloraşi materii prime şi tehnici de preparare 
conduce inevitabil la feluri de mâncare asemănătoare, mai ales 
la nivelul hranei cotidiene. In acest cadru, este explicabilă 

1 în studiile noastre ne-am oprit atenţia asupra acestor aspecte (Văduva, 1992, 
2003-2004), dar, desigur cercetările trebuie sa continue spre a fundamenta 
solid, din punct de vedere ştiinţific, ipotezele expuse. Ne-am referit, printre 
altele, la feluri de mâncare al căror autohtonism este contestat: mămăliga {ale 
cărei rădăcini coboară până în neolitic preparată fiind din mei), sarmale (ale 
căror materii prime componente, tehnici de preparare şi dimensiuni diferă de 
cele orientale, în plus terminologia tradiţională este în cea mai mare parte de 
origine latină ),piftia (cu condimente specifice româneşti, cu denumiri tradiţionale, 
de asemenea, latine), tocana (etimologie latină), ciorba (ale cărei denumiri 
uzuale în satul tradiţional aveau şi ele etimologie latină - zama, zupa) etc. 
Dorim însă să accentuăm asupra ideii promovată de noi în studiile amintite mai 
sus privind importanţă redusă a provenienţei acestor teluri de mâncare, a naşterii 
sau nu a lor pe pământ românesc comparativ cu valoarea culturală a asimilării 
creatoare a noutăţilor şi adaptarea lor perfectă la modelul tradiţional românesc 

a 

de prelucrare şi combinare a materiilor prime prin tehnici de mare vechime. In 
plus, consecvenţa cu care ele au fost perpetuate de-a lungul timpului în hrana 
cotidiană şi de sărbătoare, păstrarea în timp a unei vechi şi diversificate 
terminologii, pot tl argumente în favoarea „românismului' 1 lor. 

existenţa unor întrepătrunderi cu zonele limitrofe chiar şi în 
originala şi rafinata bucătărie franţuzească (sau spaniolă, italiană 
etc.). 

Dar, desigur, mai convingătoare în discuţia noastră sunt 
dovezile ştiinţifice de ordin istoric (datele ce le oferă documen¬ 
tele istorice), etnologic (documente de teren ce încorporează 
memoria locuitorilor), şi lingvistic, care, coroborate, pot proba 
vechimea mare a unor preparate alimentare şi posibila lor origine 
în teritoriul locuit de români. Devine, astfel, evidentă superfici¬ 
alitatea părerilor exprimate privind amalgamul de influenţe din 
cultura culinară românească, cât şi faptul că studierea profundă 
şi complexă a sistemului alimentar pentru înţelegerea limbajului 
românesc al hranei în vederea conturării „specificului” său, 
trebuie făcută din perspectivă etno-istorică, completată de cea 

A 

lingvistică. In acest demers, se impune, însă, o condiţie impor¬ 
tantă şi anume, departajarea bucătăriei urbane (care preia 
imediat noi influenţe, ritmul schimbărilor fiind rapid) de cea rurală 
(păstrătoare pe termen lung a tradiţiilor în genere, a celor legate 
de hrană în special). 

Ţăranul, izolat şi lipsit de forţă economică, ghidat de norme 
ce îi impun respect faţă de obiceiurile antecesorilor, a transmis 
în timp un sistem alimentar adaptat resurselor locale, în care 
moştenirea experienţei generaţiilor anterioare (tehnici şi metode 
de prelucrare, gusturi, comportamente) este mereu prezentă. 

In opinia noastră, ceea ce nu trebuie omis în demersul de 
conturare a particularităţilor idencitare ale hranei româneşti sunt 
acele coordonate ce oglindesc străvechile concepţii creştine 
ale ţăranului privind legătura între trup şi suflet, între trup şi 
hrana sufletească, spirituală (în care alimentele ocupă un loc 
important prin simboluri şi semnificaţii). Această hrană este, în 
mentalitate tradiţională, tot atât de importantă, dacă nu mai 
importantă chiar decât hrana destinată nevoilor biologice. Res¬ 
pectarea numeroaselor zile de post, a tabuurilor şi prohibiţiilor 
alimentare, utilizarea unor alimente cu rol ritual între care se 

remarcă colacii, nelipsiţi din recuzita ceremonială, mucenicii, 
pasca, plăcintele cu rol ritual, coliva, ca şi carnea cu valoare 
simbolică rezultată din sacrificiul animalier la mari sărbători, 
toate aceste atribute ale hranei ceremoniale şi rituale dovedesc 
potenţialul creator românesc. Ele pot fî considerate şi astăzi 
(desigur, în formele lor simplificate şi în mare parte deritualizate) 
chei potrivite în descifrarea profilului identitar al alimentaţiei 
româneşti. 

In ideea că acest segment al hranei ar fi util depistării 
semnelor relevante ale specificului alimentar românesc, 
readucem în atenţia celor interesaţi lucrarea „Paşi spre sacru”, 
care, prin ■ ematica sa sugerează reperele importante ce trebuie 
să intervină în analiza modului particular al românilor de a 
percepe alimentele, simbolica şi semnificaţiile lor, nu numai în 
viaţa cotidiană, dar mai ales în cea de sărbătoare (ceremonii şi 
ritualuri). Ea poate va reaminti faptul (adesea uitat) că în hrana 
ţăranului român (de ieri şi, adesea, şi de azi) valenţele simbolice 
ale multor alimente prevalează asupra celor utilitare (evidente, 
mai ales, în obiceiurile de sărbătoare şi în cele legate de moarte, 
cu reverberaţii şi în mediul urban). Dar, cu precădere, va reaminti 
că modelul alimentar transmis în timp până la noi este bazat pe 
convingeri creştine conform cărora hrana este dar divin şi că 
prelucrarea şi asimilarea ei în timp şi spaţiu prescris te apropie 
de divinitate. Plecând de la această componentă mentalitară, 
practicile tradiţionale de procurare, preparare şi consumare a 
hranei, cu credinţele şi obiceiurile aferente (ce s-au perpetuat 
parţial şi în contemporaneitate) capătă noi şi nuanţate semni¬ 
ficaţii, utile în tentativele de detaşare a elementelor ce conferă 
culoare şi individualitate culturii culinare româneşti. 


ARGUMEN 


m 


k 


Pe drumul între cele două puncte extreme, naşterea şi 
moartea, viaţa omului se des făşoară sub pecetea preocupărilor 
pentru procurarea şi prepararea hranei. Prin funcţia sa 
fiziologică, actul alimentar deţine un loc central în existenţa umană 
şi implică, mai mult decât orice altă activitate, numeroase tehnici 
şi simboluri, reguli sociale şi norme de comportament, interdicţii 
şi prescripţii. Definit, cu precădere, prin valoarea sa materială, 
prin implicaţiile majore în profanul cotidian, actul alimentar 
relevă, totodată, o accentuată valoare spirituală, cumulând 
funcţii complexe în ansambluri ceremoniale şi rituale proprii vieţii 
tradiţionale. Prin treptate acumulări culturale, el este învestit cu 
o simbolică bogată, şi astfel dobândeşte semnificaţii multiple în 
obiceiurile populare. Acestea au la bază credinţele de mare 
vechime privind provenienţa sacră a alimentelor (ca daruri ale 
divinităţii pentru om), ca şi credinţele privind efectele sacralizante 
ale absorbţiei anumitor alimente (care prin contactul intim, 
profund, cu omul pot transmite energie benefică propice 
comunicării cu sacrul). Totodată, ele au la bază credinţele privind 
efectele pozitive ale excluderii unor componente din hrană în 
anumite segmente ale calendarului (postul). Drept urmare, în 
obiceiurile populare, alimentele şi gestul alimentar sunt 
transfigurate, însuşirile lor pragmatice fiind rafinate prin marcate 
conotaţii rituale ce le conferă valenţe apotropaice sau augurale, 
dar, mai ales, valenţe mediatoare în comunicarea cu semenii şi, 
în mod special, cu misterioasa lume a sacrului. Astfel sublimat, 
actul alimentar exprimă în limbaj propriu eterna dorinţă a omului 
de a se detaşa uneori de lumea profană şi a se apropia de cea 
sacră, de a intra în contact cu divinitatea sau cu strămoşii. 

Desigur, de-a lungul timpului, această dorinţă s-a exprimat, cu 
deosebire, sub forma înalt spiritualizată a aigăciunii, dar, putem 
spune că, în egală măsură, ea a luat forma intens simbolizată a 
actelor rituale şi ceremoniale caracteristice sistemului de viaţă 
tradiţional. 

y 

Cercetări ştiinţifice modeme au relevat efecte e liniştitoare 
ale actelor rituale şi ceremoniale asupra psihicului uman. Ele 
permit depăşirea incertituainii şi a neliniştii cauzate de 
necunoaşterea lumii puterilor supranaturale, depăşirea 
nesiguranţei şi aleatoriului, atragerea bunăvoinţei divine şi 
instaurarea ordinii în viaţa personală şi colectivă. In mod 
deosebit, valoarea cathartică a practicilor rituale din obiceiurile 
populare este augmentată prin prezenţa sau, dimpotrivă, prin 
absenţa acelor alimente cu semnificaţii simbolice speciale care, 
în context ritual, capătă forţe magice, orientând spiritul spre 
transcedental. Practicile rituale în care alimentele deţin loc 

3 

preponderent se înscriu astfel într-un câmp semantic particu¬ 
lar, putând fi considerate căutări ale drumului spre sacru, căutări 
ce depăşesc experienţa religioasă, pătrunzând în viaţa de zi cu 

A 

zi a omului. In acelaşi sens, ele pot fi percepute ca paşi mărunţi 
orientaţi, pe un drum imaginar, spre lumea pură, dar plină de 
taine a divinităţilor şi strămoşilor, pentru a le cunoaşte intenţiile 
şi a le dirija în sens favorabil omului; totodată, paşi prin care se 
realizează comuniunea între oameni, mărind coeziunea lor în 
genere, dar, mai ales, în momentele apropierii mentale de 
sacralitate. Ideea este inclusă în metafora din titlu, care încearcă 
să sugereze strădaniile ţăranului din satul tradiţional românesc 
îndreptate spre atingereaa acestor idealuri, pornind chiar de la 
temelia existentei sale - alimentaţia. 


I. PRELIMINARII TEORETICE 


De-a lungul timpului, modul de hrană a fost inf luenţat, cu 
pondere diferită, de factorii de mediu natural şi de climă, de 
structura socio-economică, dar, mai ales, de stadiul culturii. 
De fapt, mai vechi decât cultura însăşi, actul alimentar şi-a 
păstrat mult timp, în mod preponderent, dimensiunea fiziologică, 
ca sursă bioenergetică necesară revitalizării organismului. El a 
evoluat paralel cu evoluţia culturii umane, căpătând, în timp, 
conotatiile unui act cultural cu relevante semnificaţii în 

? 3 

cunoaşterea şi înţelegerea vieţii omului în cele mai intime aspecte 
ale saSe. înzestrat cu valenţe particularizatoare, el poate exprima 
diverse faţete ale identităţii şi alterităţii culturale a unui grup, 
contribuind la conturarea nuanţată a imaginii lui. Deşi face parte 
din banalul cotidian, din „istoria anonimă, profundă şi adesea 
tăcută” (cum numea Fernand Braudel viaţa cotidiană a 
oamenilor), alimentaţia deţine, poate mai bine ca alte domenii 
ale culturii populare, forţa de conservare a permanenţelor prin 
perpetuarea unor obiceiuri (sau doar a unor secvenţe) ce traduc 
în limbaj propriu credinţe, practici şi simboluri de mare vechime, 
specifice grupului social, conferindu-i trăsături identitare. 

O etnologie a alimentaţiei, incluzând în egală măsură 
aspectele ei materiale, dar şi spirituale, este, aşadar, utilă nu 
numai cunoaşterii culturii populare dar, mai ales, înţelegerii 
concepţiilor pe care s-a clădit, în timp, un mod de viaţă 
caracteristic, explicitării comportamentului uman în numeroase 
circumstanţe, perceperii resorturilor mentale ce stau la baza 
acţiunilor oamenilor într-un moment sau altul al existentei lor. 

3 * 

Ne putem întreba, pe bună dreptate, de ce este atât de 
prezentă pâinea sau colacul în obiceiurile poporului român sau 

de ce dăruieşte ţăranul, în anumite ocazii, oricât ar fi de sărac, 
hrana familiei, uneori până la epuizarea tuturor rezervelor. Sau 
cum se explică faptul că, tot el, care îşi asumă experienţe ascetice 
deosebit de severe, sacrifică cu seninătate animalele pe care le 
creşte cu dragoste şi de care, inevitabil, se ataşează? Sunt 
întrebări ale căror răspunsuri se pot afla prin studierea din 
perspectivă etnologică a alimentaţiei populare, mai ales a 
alimentaţiei ceremoniale şi rituale cu implicaţii „întemeietoare” 

în obiceiuri tradiţionale. 

? 

Având la bază străvechi credinţe, multitudinea obiceiurilor 
în care principalii agenţi rituali sunt alimentele denotă 
preocuparea ţăranului de a crea, prin intermediul acestora, punţi 
de legătură cu forţe necunoscute, de a căror putere de influenţare 
a existenţei lui se teme. Observăm astfel valoarea spirituală a 
actului alimentar şi prin aceasta valoarea lui culturală. Totodată, 
trebuie să observăm că prin implicaţiile lui în acte ceremoniale 
şi rituale, facilitând în limbaj propriu comunicarea, el dezvăluie 
subtile sensuri ale raporturilor omului cu divinitatea, cu strămoşii, 
dar şi cu semenii, dovedind marcante funcţii sociale. Se relevă 
astfel ideea complexelor valenţe ale actului alimentar, care 
pentru ţăran nu se rezumă la un simplu act biologic; el cumulează 
semnificaţii extraalimentare ce îl plasează în planul spiritual al 
vieţii tradiţionale, împlinind multiple necesităţi de ordin sufletesc. 

Importanţa socială şi culturală a hranei, mai ales relaţiile ei 
cu valorile culturale ale grupului, au fost sesizate de istorici 
francezi încă de la sfârşitul secolului al XlX-lea. în acest sens, 
citim într-o lucrare a timpului: „meniul unui banchet va servi mai 
bine la cunoaşterea problemelor umane decât descrierea 
evenimentelor de război, o carte de bucate, mai bine decât un 
set de hârti i diplomatice, iar statistica produselor alimentare, 
mai mult decât povestea intrigilor de curte”. (Bourdeau, 1894:2) 



umane, a aspectelor materiale ale vieţii omului, alimentaţia şi 
obiceiurile legate de ea pot aduce elemente noi la cunoaşterea 

culturii populare şi a gândirii tradiţionale în inedite faţete, cu 
nuanţe şi accente particulare, ce conferă dimensiuni noi 
spiritualităţii populare. 

In antropologia contemporană, ideea studierii globale, 
totale, a grupurilor umane, pentru o mai bună definire şi 
autodefinire a lor şi o mai nuanţată subliniere a identităţii lor 
culturale cuprinde în sfera sa alimentaţia ca sursă de informaţii 
de neegalată utilitate. 

Se vorbeşte azi tot mai mult, mai ales în Franţa, de 
realizarea unei etnologii (sau antropologii) a alimentaţiei. 
Specialişti francezi de marcă (Verdier, 1969:49-57; de Garine. 

969: 125-126; de Garine, 1980: 227-238) piedează pentru 

cercetarea multidisciplinară a acestui domeniu al culturii, 
domeniu în care poporul francez se evidenţiază prin rafinament, 
imaginaţie şi bun-gust. 

O antropologie a alimentaţiei (înţeleasă ca studiu 
interdisciplinar) înseamnă o pătrundere în aproape întreaga 
cultură a unui grup. Ea poate fi realizată'cu aportul ştiinţelor 
economice (prin specialişti în analize cantitative), ştiinţelor 
medicale (fiziologi, nutriţionişti), ştiinţelor umaniste (istorici, 
etnologi, sociologi, psihologi, lingvişti), prin specialişti în 
semantică şi probleme de comunicaţie. Aşadar, studierea 
sistemului alimentaţiei populare necesită un efort de sinteză 
deosebit, realizabil doar prin însumarea rezultatelor tuturor 
ştiinţelor implicate într-o cercetare interdisciplinară. 

In acest demers antropologic, istoriei îi revine un cuvânt 
greu, rezultatele ei având valoare explicativă pentru schimbările 
intervenite pe parcursul timpul ui în sistemul alimentar uman. Ele 
au fost lente (aşa cum o demonstrează perspectiva istorică), 
dar se cere totuşi nuanţată afirmaţia lui A. Maurizio (1932:436), 
autorul uneia dintre cele mai complete istorii a alimentaţiei 
vegetale, care apreciază că în istoria alimentaţiei mii de ani nu 
aduc schimbări. Schimbările au existat, sistemul s-a constituit 
în timp, cu adaosuri şi renunţări temporare sau definitive, la 

intervale mai mari sau mai mici de timp. Fiecare epocă a adus 
elemente noi, fiecare familie a receptat în mod personal elementele 
moştenite sau inovatoare. La nivel european s-a stabilit că noile 
elemente sunt integrate în dieta tradiţională aproximativ după 
70-80 de ani de la introducerea lor iniţială (Wiegelmann, 1967: 
186). Istoria poate deci contribui la cunoaşterea evoluţiei 
sistemului alimentar de-a lungul timpului prin studierea 
interdependenţei între exigenţele biologice ale omului şi 
multiplele condiţionări ale mediului înconjurător natural (cu 
resurse specifice zonal), socio-economic (cu diferenţieri după 
ocupaţii sau resurse materiale) şi cultural. 

Etnologiei îi revine un sector larg de investigaţie, în care 
aspectele evolutive ale cadrului socio-economic şi cultural pot 
constitui baza pe care, prin corelarea diverselor elemente 
materiale şi spirituale legate de hrană, se poate recompune (şi 
descompune în trăsăturile lui caracteristice) sistemul alimentar 
cu subsistemele sale: procurarea, prepararea şi consumarea 
hranei. 

Lucrarea de faţă îşi propune să prezinte doar acea parte 
a sistemului alimentaţiei româneşti care se referă la valori 
spirituale (concepţii, credinţe, simboluri) regăsite în practici 
rituale şi ceremoniale a căror menire este, aşa cum arătam mai 
sus, împlinirea aspiraţiei omului de a pătrunde în universul 
sacrului. 

Surprinzând aspecte inedite ale spiritualităţii ţărăneşti, 
lucrarea poate fi considerată parte componentă a unei viitoare 
etnologii a alimentaţiei populare. 

NATURĂ ŞI CULTURĂ ÎN ACTUL 

ALIMENTAR 


Istoria omenirii relevă influenţa culturii în modelarea 
biologicului, evidenţiind rolul determinant al culturii în relaţia 
dintre cele două temeiuri ale existenţei omeneşti. Situat, în esenţa 
sa, la limita între Natură şi Cultură, actul alimentar reflectă, 
poate cel mai bine, dialectica trecerii dintr-o sferă în alta (de la 
natură la cultură şi invers). Iniţial, trecerea s-a realizat prin 
contactul (direct sau indirect) cu focul - element civilizator 
primar. Transformarea „crudului,, în „fiert” sau „fript” (Levi- 
Strauss, 1964), prepararea alimentelor şi apoi consumarea lor 
au creat, în timp, un ansamblu de tehnici, practici şi reguli 
comportamentale care, însumate, s-au constituit într-im capitol 
important al culturii umane. Femand Braudel precizează că în 
evoluţia alimentaţiei umane au existat două revoluţii - una la 
sfârşitul paleoliticului, care a impus regimul carnivor, şi a doua 
în neolitic, care, în urma dezvoltării culturilor cerealiere, a impus 
practica fierturilor şi a preparării pâinii (Braudel, 1970: 14). 

O istorie a alimentaţiei se confundă, în linii mari, cu însăşi 
istoria civilizaţiei. De aceea, alimentaţia a fost apreciată ca fiind 
un indicator semnificativ de măsurare a gradului de civilizaţie a 
unei grupări etnice (Mehedinţi, 1930: 22-25) sau „element 
cheie” (Yoder, 1972:327) în structura culturii unui popor. 

încă de la sfârşitul secolului al XlX-lea, un strălucit 
cunoscător al alimentaţiei franceze, Brillat Savarin (1879:49), 
afirma că gastronomia înseamnă cunoaşterea a tot ceea ce are 
legătură cu omul, lansând încă de atunci ideea importanţei 
culturale a hranei şi practicilor alimentare. 

De fapt, interferenţa dintre alimentaţie şi cultură se bazează 
pe influenţa lor reciprocă. Antropologia contemporană a 
demonstrat că hrana acţionează asupra fiziologiei prin funcţia 
sa nutritivă, dar ea se repercutează totodată asupra comporta- 

meritului omului, asupra psihicului său şi, prin aceasta, asupra 
realizărilor lui materiale şi spirituale, asupra capacităţii lui 
creatoare, într-un cuvânt, asupra culturii. La rândul lor, factorii 
culturali influenţează sistemul alimentaţiei, contribuie la 

? î 7 

structurarea şi evoluţia lui şi îi conferă specific şi identitate. 

Gesturile adiacente actului alimentar propriu-zis relevă 
distincţia dintre „comportamentul natural” şi „comportamentul 
cultural” (marcat de credinţe şi obiceiuri, de norme şi obligaţii), 
distincţie subliniată pertinent de I. Lotman, care a introdus ideea 
nonculturii. „Cultura nu există exclusiv în opoziţie cu natura, ci 
şi cu noncultura, domeniu aparţinând funcţional culturii, fără a-i 
respecta însă regulile” (Lotman, 1974:20). 

Actul alimentar, desfăşurat după norme şi constrângeri bine 
structurate într-un sistem acceptat de bunăvoie devine 
noncultură dacă nu se conformează cadrului oferit de normele 
tradiţionale. Există un „comportament cultural” alimentar (su¬ 
perior celui strict biologic) ce se desfăşoară sub semnul unor 
reguli precise, pornind de la procurarea hranei (cultivarea 
pământului, creşterea animalelor) până la tehnologia de 
transformare culinară a alimentelor şi modul de consumare a 
lor. Claude Levi-Strauss subliniază ideea că acolo unde există 
reguli începe Cultura (în opoziţie cu Natura). Tot ce este general 
în natura omului aparţine naturii şi se caracterizează printr-un 
automatism spontan, spune el, în timp ce tot ce este definit de 
norme restrictive face parte din cultură, constituind relativul şi 
particularul. (Levi-Strauss, 1949:9) 

Multiplele obiceiuri şi convenţii, deprinderi, reguli şi nuanţe 
de comportament, toate aceste „adaosuri” culturale care 
însoţesc procurarea, prepararea şi consumarea hranei dovedesc 
că preocuparea pentru satisfacerea exigenţelor fiziologice deţine 
un loc restrâns comparativ cu semnificaţiile extraalimentare 
(nenutriţionale), pe care omul modelat cultural le acordă 
împlinirii actului alimentar. 

Sunt cunoscute azi multe din trăsăturile ce diferenţiază 

desfăşurarea lui în diferite grupuri sociale. Obişnuinţe şi 
prejudecăţi, interdicţii şi preferinţe alimentare, înzestrare tehnică 
culinară sau maniere la masă, care „mediază şi modelează 
schimburile noastre cu lumea înconjurătoare” (Levi-Strauss, 
1968: 421), marchează, în fond, deosebiri în modul de trai, 
dar, mai ales, reflectă apartenenţa la un anume mediu socio¬ 
cultural. Ele dobândesc amploare în timpul sărbătorilor, fimd 
mult simplificate în cotidian. Trăsăturile de bază sunt însă 
comune celor două segmente de viaţă, definind un stil de trai 
propriu grupului şi, mai ales, atitudinea lui faţă de condiţionările 
impuse de stadiul de cultură pe diferite paliere temporale. 

înţelegând cultura ca mod de viaţă al unei societăţi, 
antropologul american Ralph Linton îşi opreşte atenţia asupra 
acelor factori comuni ce reglează comportamentul şi atitudinea 
umană, şi care se constituie în modele culturale caracteristice. 
Dintre numeroasele modele ce le oferă cultura unei societăţi, el 
alege pe cel mai simplu, cel ce se referă la unul dintre aspectele 
consumanrhranei: „In societatea noastră, aproape toată lumea 
mănâncă de trei ori pe zi, luând una din mese în jurul amiezii. 
Indivizii care nu practică acest obicei sunt consideraţi bizari. 
Un asemenea consens în comportament şi în opinie constituie 
un model cultural” (Linton, 1968:61).' 

Parte integrantă a modelelor specifice unei culturi, practicile, 
tehnicile, simbolurile, obiceiurile legate de procurarea, 
prepararea şi consumarea hranei se dovedesc a fi repere utile 
în cunoaşterea specificului cultural şi în conturarea identităţii, 
amprenta lor fiind importantă în detaşarea unui specific naţional. 
Există un specific franţuzesc, german, românesc etc. în 
alimentaţie, cristalizat în evoluţia sa lentă, corelat cu nivelul de 

“ 1 7 

cultură, dar şi cu situaţia social-economică în diferite epoci 
istorice. Este bine cunoscut azi faptul că specificul alimentar, 
cu forţa lui particularizatoare, face parte din tezaurul de cultură 

Privind modelele culturale şi hrana, vezi şi Margaret Mead, 1955: 194-204 

propriu fiecărui grup etnic, datorită multiplelor şi diverselor 
implicaţii şi funcţii în cultura unui grup. 

Se adaugă la aceasta rolul actului alimentar în structura 
socială prin capacitatea de a-i strânge pe oameni împreună, de 
a-i socializa, afirmând dimensiunea sa de „fapt social total” 
(Mauss, 1950: 147), cum a fost caracterizat, avându-se în 
vedere subliniata lui funcţie socială. Comentând semnificaţiile 
actelor umane (bi neînţeles cele care nu ţin de un pur automa¬ 
tism), a căror valoare se exprimă prin calitatea lor de a repro¬ 
duce un act primordial, de a repeta un model mitic, Mircea 
bl iade ia ca exemplu nutriţia, care nu este o simplă operaţie 

fiziologică, spune el, ci reînnoieşte permanent comuniunea 
primordială (Eliade, 1991:14). 

Nu mai puţin importante sunt implicaţiile sistemului 
alimentar în psihologie, el având impact marcant în gândirea şi 
reacţiile oamenilor. Un factor psihologic relevant este dorinţa 
conştientă a omului de a se întoarce uneori în trecut. Intervenţia 
memoriei afective în privinţa alimentaţiei este parcă mai 
puternică decât orice alt domeniu al vieţii, contribuind la 
conservarea în timp a unor trăsături specifice cu forţă 
particularizatoare. A regăsi mâncarea „ca la mama acasă” 
înseamnă regăsirea paradisului pierdut al copilăriei lipsite de 

griji. 

* 

Pentru realitatea românească, rezultate relevante în 
interpretarea sistemului alimentar se pot obţine utilizând o 
metodologie bazată pe decuparea unor importante „opoziţii” 
(care devin în anumite circumstanţe perechi categoriale, întrucât 
există între ele întrepătrunderi de elemente). 

Prima şi, de fapt, cea mai importantă, datorată influenţei 
factorilor social-economici, dar cu evidente repercusiuni 
culturale, se referă la paralela între sărăcie şi bunăstare: hrana 

rezonează evident la această diferenţiere în toate formele ei de 
manifestare de la tehnici de preparare şi componenţă (calitate) 
până la comportament şi obiceiuri. Baza rămâne însă aceeaşi, 
atât în aspectele materiale, cât şi în cele spirituale, definind un 
stil comun de viaţă ambelor categorii. Această primă opoziţie 
se referă cu precădere la cotidian şi, deci, nu o comentăm mai 
mult în această lucrare. 

DE LA COTIDIAN LA SĂRBĂTOARE 


O departajare menită să evidenţieze aspecte inedite ale 
temei în discuţie se referă la opoziţia cotidian-sărbătoresc 
{alimentaţie cotidiană - alimentaţie de sărbătoare). 
Contrastul creat prin aportu 1 celor două dimensiuni contextuale 
definitorii ale sărbătorii - spaţiul şi timpul- se manifestă prin 
amplificarea actului alimentar cotidian, începând cu consistenţa 
lui - cantitate şi calitate, continuând cu comportamentul ceremo¬ 
nial sau ritual adecvat sărbătorii. 

Legată, tradiţional, de nevoia de ritmare a timpului, de 
marcare a unor momente importante din viaţa omului prin 
practici speciale performate într-un spaţiu consacrat, 
sărbătoarea implică utilizarea unor alimente cu un simbolism 
accentuat şi organizarea unor mese comune cu valenţe rituale 
şi ceremoniale deosebite. 

Prin raportarea alimentaţiei de sărbătoare la cotidian, la 
„obişnuitul”, „nespectacularul” zilnic, se remarcă „neobişnuitul”, 
„spectacularul” sărbătoresc, evidenţiindu-se, astfel, valoarea 
timpului (şi a spaţiului), înzestrat cu valenţe sacralizatoare, 
valenţe ce sunt transferate alimentelor de sărbătoare. 

Dar trecerea din timpul profan al cotidianului în timpul sacru 
al sărbătorii trebuie solemnizată şi purificată. Ea se realizează 
prin două acte cu finalitate alimentară, care, inserate în cotidian. 

au aparenţa unor acte profane, dar care, în context sărbătoresc, 

însoţite de gesturi şi formule consacrate, devin acte rituale ce 

marchează intrarea în timpul sărbătorii „făcutul pâinii” şi 

„sacrificiul unui animal”. Ca praguri ale sărbătorii (pregătind 

începutul sărbătorii nu numai material dar şi psihologic), ele 

subliniază „ruptura” timpului cotidian, „oprirea” temporalităţii 

profane şi începutul imersiunii omului în timpul sacru al sărbătorii 
(folosind cuvintele lui M. Eliade). 

Dacă în viaţa cotidiană pâinea poate fi uneori absentă, ea 
este atribut obligatoriu al sărbătorii (indiferent de epocă istorică 
sau de situaţie social-economică). Prin semnificaţiile ei pozitive, 
înscrise într-o axiologie a binelui, pâinea, prezenţa ei, este 
„normă” inclusă în modelul cultural: al sărbătorescului, ca şi 
sacrificiul animalier, contribuind la „naşterea” timpului 
sărbătoresc prin crearea cadrului spiritual specific. „Trecerea 
pragurilor vieţii a solicitat, firesc, un ritual al pregătirii, al purificării 
şi aşteptării, întrucât, în mentalitatea tradiţională, orice act im- 
portant necesită o primenire fizică şi psihică, o iniţiere a omului, 
o depăşire a profanului şi o apropiere de spaţiul generos al 
cunoaşterii, al exemplarităţii” (Creţu, 1988:35). 

Nu trebuie eludat faptul că cele două sfere - hrana 
cotidiană şi hrana de sărbătoare - se întrepătrund uneori, prin 
translaţia unor elemente ale cotidianului în sărbătoresc, ele 
devenind în context secvenţial adecvat semne ceremoniale, 
rituale sau festive. în cultura populară tradiţională este frecvent 
fenomenul de metamorfozare a unor practici alimentare care, 
în cotidian, sunt banale acte nutritive şi care devin, în practici 
ceremoniale sau rituale proprii sărbătorii, prin evidenţierea 
conţinutului lor simbolic, elemente apte de mediere a contactelor 
şi de asigurare a echilibrelor în relaţiile interumane sau în relaţiile 
cu misterioase forţe supranaturale sau cu strămoşii. 

Sărbătoarea este o formă superioară de manifestare a 
actului alimentar, caracterizat prin sporirea cantitativă şi calitativă 
a componentelor sale. Ea relevă faptul că „a mânca” reprezintă 

mult mai puţin (din punct de vedere cultural) decât a participa 
(prin ce, cum, când şi unde mănânci) la actele ceremoniale sau 
rituale specifice sărbătorii. (In aceeaşi categorie ideatică se 
înscrie actul alimentar caracteristic ceremoniilor funerare, care, 
prin trăsături specifice, depăşeşte semnificaţiile actului alimentar 

A 

cotidian.) In context sărbătoresc, alimentele trec într-o nouă 
ipostază, captând însuşiri magico-rituale ce pot influenţa, în 
gândirea tradiţională, viaţa omului sau relaţiile lui cu cei din jur, 
cu divinităţile sau cu strămoşii. 

încă de la începutul secolului al XX-lea, remarcând 
caracterul profan al actului alimentar, Durkheim observa 
schimbarea lui când alimentul consumat este considerat sacru 
(Durkheim, 1991:515-520). Profunzimea contactului intim cu 
sacrul, prin absorbţia unui asemenea aliment, este de natură să 

A 

transforme, în condiţii adecvate, caracterul actului alimentar. In 
viaţa zilnică, el este, desigur, un act profan, care satisface nevoile 
biologice ale organismului. Reglementat prin prescripţii şi 
interdicţii în viaţa tradiţională şi caracterizat prin repetitivitate, 
actul alimentar poate fi inclus în fenomenologia rituală cotidiană. 

A 

In acest sens, masa, aşa cum se derula ea în satul tradiţional 
românesc, începută (şi sfârşită) prin gestul crucii însoţit de 
rugăciune, desfăşurată în linişte deplină, într-o atitudine de 
respect (aproape mistic) faţă de alimente şi mai ales faţă de 
pâine, reprezintă un fenomen ritual cotidian, dar care, în con¬ 
text sărbătoresc, este amplificat la dimensiuni excepţionale. 
Mircea Eliade a identificat valori religioase în banale gesturi 
fiziologice ca nutriţia şi sexualitatea, constatând că „aceste acte 
elementare devin la primitiv un rit a cărui intermediere îl ajută 
pe om să se apropie de realitate, să se insereze în ontic” (Eliade, 
1992:47). De altfel, o principală diferenţă între omul culturilor 
arhaice şi omul modem savantul o sesizează în „incapacitatea” 
acestuia din urmă de a percepe viaţa organică (în special nutriţia 
şi sexualitatea) ca „sacramente”. „Pentru omul modem ele nu 
sunt decât acte fiziologice, în timp ce pentru omul culturilor 

arhaice sunt sacramente, ceremonii prin intermediul cărora se 
face comuniunea cu forţa pe care Viaţa însăşi o reprezintă” 
(Eliade, 1992:47). în acest câmp ideatic se cuvine remarcată 
necesitatea departajării între actul alimentar cotidian şi cel 
sărbătoresc, prin care se exprimă convingător „trecerea” pe 
care omul modem o operează în sărbătoare din plan fiziologic 
în plan spiritual, din plan profan în plan sacru prin valenţele 
ceremoniale şi rituale ale alimentelor. 

ALIMENTAŢIE CEREMONIALĂ 
- ALIMENTAŢIE RITUALĂ 

Studierea alimentaţiei necesită un nou decupaj, de data 
aceasta de mare subtilitate, în vederea unor nuanţări ce pot 

permite înţelegerea profundă a modului de viaţă tradiţional şi a 
concepţiilor ce stau la baza lui. 

Acest decupaj are în vedere diferenţierile ce pot fi 
surprinse între alimentaţia ceremonială şi alimentaţia rituală. 
Demersul este oarecum îngreunat de faptul că sferele lor coincid 

în mare parte, iar, la rândul lor, ele coincid cu sfera alimentaţiei 

* 

cotidiene, mai ales privind componenţa - alimentaţia ceremonială 
şi rituală preluând modelul fundamental al hranei bazat pe 
cereale, lactate, came, la care se adaugă miere, sare, peşte. 
Sesizarea diferenţelor este însă posibilă detaşând simbolica 
imanentă sau pe cea inclusă prin tehnica de transformare în 
procesul culinar (preparare), prin prescripţii şi interdicţii 
adiacente, limbaj comportamental şi verbal, gestică însoţitoare. 
Ele capătă conotaţii specifice în funcţie de timpul preparării, 
consumării sau oferirii lor, cât şi în funcţie de spaţiul în care 
aceste acte se desfăşoară. 

Pentru antropologi, ceremonial şi ritual desemnează zone 
semantice vecine, cu sensuri ce se întrepătrund. Uneori, ele 

sunt folosite chiar cu sens sinonim, desemnând fenomene ce 
uneori se suprapun ca semnificaţii. 

Termenul „ceremonie” a fost consemnat la începutul 
secolului al XlII-lea în Franţa cu sensul de „solemnitate cu care 
se celebrează cultul religios”. Pe parcurs, el a fost extins în zone 
ale vieţii laice, devenind „formă de solemnitate proprie unui 
eveniment, unui act important al vieţii sociale” (Heutsch, 1974: 
214). 

A 

In accepţia Şcolii antropologice engleze, în speţă a lui Max 
Gluckman (1962:22), în câmpul semantic al ceremoniei intră 
orice complex organizatoric al activităţii umane (care nu este 
tehnic sau recreativ) care implică comportamente ce devin 
expresie simbolică a relaţiilor sociale. Pentru Gluckman, 
ceremonia este categoria generală care relevă două 
subansamble distincte ce trimit la opoziţia sacru-profan: activităţi 
rituale (ce se referă la noţiuni roisticej şi activităţi „ceremo¬ 
nioase” (care se referă la noţiuni laice). Această poziţie a fost 
corectată de cercetări ulterioare, care au subliniat că orice fel 
de ceremonie, laică sau religioasă, exprimă elemente de ordin 
social, integrate într-un scenariu. Ceea ce trebuie subliniat este 
faptul că din acest scenariu face parte, ca element central, 
focalizator, actul alimentar, ce structurează în jurul lui secvenţe 
ale suitei ceremoniale. Ei necesită coordonarea gesturilor şi 
cuvintelor a numeroase persoane, contribuind la transformarea 
ceremoniei într-un sistem de comunicare socială, prin bunurile 
alimentare oferite sub formă de daruri (care, cu cât sunt mai 
multe, cu atât potenţează importanţa ceremoniei), sau mese 
comune (care, prin amploare şi abundenţă, subliniază valenţele 
ceremoniale ale sărbătorii). 

ilustrativ este exemplul ansamblului ceremonial al nunţii 
tradiţionale, în care practicile alimentare (daruri sau mese) 
solemnizează secvenţe din desfăşurarea suitei, conferindu-le 
gravitate şi, totodată, nota festivă necesară. Cu precădere iese 
însă în evidenţă rostul social al actelor alimentare ce punctează 

desfăşurarea ceremoniei, fiind edificator exemplul desfăşurării 
mesei tradiţionale de nuntă cu un meniu alcătuit după severe 
norme, ce urmează un anumit model ceremonial (cu o 
succesiune a felurilor de mâncare şi un comportament strict 
reglementate). 

Desprindem, astfel, o funcţie importantă a alimentaţiei 
ceremoniale, aceea de a ordona acţiunile oamenilor, de a 
disciplina comportamentul uman în ocazii deosebite. Respectând 
obiceiurile alimentare caracteristice ceremoniei, individul se 
integrează în structura grupului, îşi exprimă apartenenţa la 
comunitatea din care face parte şi dorinţa lui de a păstra şi a 
strânge legăturile cu membrii acesteia. 

Literatura etnologică a evidenţiat faptul că un ceremonial 
se desfăşoară pe două planuri: un plan ce ţine mai mult de 
inconştientul uman, compus din elemente mitico-rituale, şi planul 
concret senzorial, cu manifestările sale spectaculare. 

La o primă vedere, secvenţele alimentare se încadrează 
în acest plan concret, senzorial, amplificând, prin importanţa 
lor, valenţele spectaculare ale ceremoniei, fie că e vorba de 
obiceiuri calendaristice, fie legate de ciclul vieţii; dar se cuvine 
notat că prin simbolica unor alimente ce trimit la credinţe 
străvechi, prin ritualizarea actelor alimentare din anumite 
secvenţe ale ceremoniei, cu corespondenţă în modele rituale 
arhetipale, devine pregnant planul mitico-ritual, ce transformă 
banalul act nutritiv - act primordial necesar supravieţuirii - într-un 
act cu numeroase şi concludente semnificaţii spirituale în 
contextul unui ansamblu ceremonial. 

Pornind de la aceste considerente, o definiţie a alimentaţiei 

* * ţ 

ceremoniale ar desemna sistemul de bunuri şi practici 
alimentare care (prin tehnici de preparare speciale, mod 
de consumare şi comportament reglat de norme stricte) 
se detaşează de cotidian, contribuind ia soiem irizarea 

unor momente cu implicaţii accentuate în relaţiile sociale 
din comunitate. 

Spre deosebire de alimentaţia ceremonială, caracterizată 
de manifestări şi semnificaţii convergente cu precădere în plan 
material sau social (dar desigur cu tangenţe şi în plan spiritual), 
alimentaţia rituală se cantonează mai ales în planul spiritual 
al vieţii tradiţionale (dar cu tangenţe şi în plan social). 

Ritul, constituit dintr-o singură secvenţă, reflectă, în genere, 
credinţe de mare vechime şi are la bază ideea simulării unor 
acte magice, presupuse a fi eficace pentru viaţa individuală sau 
a colectivităţii, după cum a observat CI. Levi-Strauss (1971). 
La rândul său, V. Tumer (1970: 95) înţelege prin actul ritual 
comportamentul formal, prescris pentru ocazii, cu referire la 
credinţe în fiinţe sau puteri mistice. 

Efectuat deci în virtutea unei credinţe magice aparţinând 
unor straturi arhaice ale gândirii populare, scenariul ritual 
transpune în concret - în cazul nostru prin intermediul 
simbolismului alimentar - reprezentări sau imagini ce se referă 
adeseori la mitologie. 

In acest sens, antropologii contemporani sunt de acord, 
în ciuda controverselor între diferitele şcoli, că, în fond, ritul 
desemnează sistemul de comunicare cu lumea imaginară, cu 
lumea mitică (Heutsch, 1974 :213). Acest aspect a scăpat 
atenţiei multor cercetători, mai ales din Şcoala funcţionalistă 
anglo-saxonă, care au redus activitatea rituală la situaţii sociale 
armonioase sau conflictuale, minimalizând substanţa simbolică 

şi pe cea mitologică a ritului (evidentă, cu precădere, în ritualurile 
alimentare). 

Pentru conturarea perimetrului de manifestare a alimentaţiei 
rituale trebuie operată distincţia existentă în forme de viaţă 
tradiţională între actele tehnice cotidiene şi cele specific rituale 
(Leach, 1976: 74). Acestea din urmă pot fi identificate prin 
preponderenţa simbolurilor şi a vechilor credinţe ce stau la baza 
procedeelor de preparare şi consumare a alimentelor rituale. 

rv 

In afară de tehnici, alimentaţia rituală operează cu elemente ce 
posedă o simbolică intrinsecă sau cu acelea ce o dobândesc 

prin includerea 1 or în scheme rituale preconcepute (de exemplu, 
carnea animalului sacrificat ritual, colacii de botez, nuntă sau 
înmormântare, mai ales cei care primesc nume de divinităţi). 

Se ştie azi că alimentaţia omului, redusă uneori la esenţe 
simbolice, poate fi inclusă între aspectele multiforme ale practicii 
rituale pe care mari cercetători le-au numit magie sau religie, 
-am numit pe Tylor, Durkheim, Frazer, Robertson Smith, ale 
căror studii privind evoluţia gândirii magico-religioase, plecând 
de la formele ei primitive, sunt preţioase contribuţii la aflarea 
originilor mitice ale practicilor rituale şi explicarea lor în plan 
psihologic. Desigur, evidentul proces mental ce determină orice 
act ritual este comun şi actului ritual alimentar, izvorât şi întreţinut 
de credinţa în eficacitatea magică a hranei (îndeosebi a plantelor 
alimentare), pregătită şi consumată într-un anumit context, in 
plus, contactul intim cu omul prin absorbţia alimentului îi conferă 
acestuia putere de acţiune mai mare decât orice alt agent ritual. 
Că este aşa, o dovedeşte şi faptul că până şi apa rezultată din 
spălatul vaselor (la anumite sărbători) este încărcată cu forţe 
magice, fiind păstrată şi utilizată în practici apotropaice (se 
stropesc primăvara stupii, animalele etc.) (Marian, 
Sărbătorile..., II, 1898:15; Pamfile, 1913:214). identificăm, 
totodată, în alimentaţia rituală elemente ale principiului existent 
la baza multor rituri parspro toto partea are aceeaşi putere, 
aceeaşi eficacitate, ca întregul. O bucăţică de pâine sau colac 
mâncată ritual, o micuţă cantitate de lapte, miere sau vin 
absorbită în context ritual conţin principiul activ al întregului, cu 
forţa sa de comunicare cu puteri superioare. 

Asimilarea alimentelor deţinătoare de sacralitate (prin 
provenienţa lor ca daruri ale divinităţii) augmentează funcţia 
terapeutică a riturilor alimentare şi le plasează în sfera strategiei 
de liniştire (Thomas, 1985: 7), de depăşire a momentelor 
existenţiale ambigue, nesigure, confuze. Ele au reală valoare 
psihologică prin contactul profund al omului cu alimentele, 
metodă eficientă de regăsire a echilibrului în fazele liminale ale 

momentelor de trecere cu neliniştea caracteristică din viaţa 
omului (colacul de Crăciun sau Paşte împărţit familiei şi vecinilor, 
turta, pâinea ruptă deasupra capului copilului sau al miresei, 
laptele sau oul mâncat în comun de noul cuplu, colacul oferit la 
uşa bisericii sau la poarta cimitirului etc.). 

Prin construcţii repetitive (ca orice formă rituală, de altfel), 
riturile în care alimentele au rol preponderent sunt legate de 
circumstanţe temporale periodice (mari sărbători calendaristice 
sau din ciclul muncii), dar sunt prezente şi în circumstanţele 
ocazionale, ce trimit la momente de criză, dezordine, nesiguranţă 
(Smith, 1979: 145-147). Observăm atitudinea rituală faţă de 
alimente în aceste circumstanţe. Omul nu mănâncă pentru că îi 
este foame, ci pentru că trebuie, pentru că „aşa e bine” (răspuns 
pe care l-am înregistrat cu cea mai mare frecvenţă în anchetele 
de teren) sau pentru că este o obligaţie cerută de context. 

Actul ritual alimentar are, desigur; şi implicaţii sociale, 
desfăşurarea lui antrenând, în genere, grupuri mai mari sau mai 
mici de oameni (rar actul alimentar ritual se desfăşoară indi¬ 
vidual). Inclus în suita ceremonială, el reprezintă „secvenţa forte” 
în jurul căreia se organizează ansamblul desfăşurării ceremoniale, 
cumulând atenţia generală - a actanţilor ca şi a participanţilor. 

V. Tumer apreciază că ritualul şi simbolul sunt chei pentru 
a înţelege mai bine fenomenele sociale: „Ritualurile relevă valori 
la nivelul cel mai profund. Oamenii exprimă în ritual ceea ce îi 
impresionează cel mai mult şi, deoarece forma de expresie este 
convenţională şi obligatorie, sunt revelate valorile grupului” 
(Tumer, 1990: 15). Ritualurile în care alimentele deţin un rol 
special prin simbolica lor de esenţă sau prin cea câştigată de 
respectarea unor prescripţii de preparare sau consumare (uneori 
şi de procurare) evidenţiază valori culturale intime ale grupului 
şi, totodată, preocuparea pentru păstrarea „rânduielii îndătinate” 
(cum atât de sugestiv numeşte Mihai Pop tradiţia) la nivelul 
colectivităţii, cu alte cuvinte, preocuparea pentru păstrarea 
valorilor culturale, dar şi a celor sociale. 

Din acest ultim punct de vedere, alimentaţia rituală are un 
rol important în relaţiile de familie, ea pune în valoare neamul, 
dar şi vecinătatea, la a căror bună funcţionare contribuie evi¬ 
dent. 

Definim deci alimentaţia rituală drept sistemul de bunuri 
şi practici alimentare al căror limbaj simbolic este utilizat 
în secvenţe bine conturate (independente sau 
componente ale unei sulte ceremoniale), în scopul 
comunicării cu forţele supranaturale (divinitate sau 
strămoşi). 

Alimentaţia rituală este astfel o „punere în acţiune a 
simbolurilor” (Ghyca, 1981:160), ce se constituie într-un limbaj 
codificat, cunoscut şi înţeles de întreaga comunitate. Această 
idee deschide o nouă perspectivă de studiere a alimentaţiei 
ceremoniale şi a celei rituale, care pot fi considerate (fiecare în 
parte sau împreună) sisteme semiotice formate din semne cu o 
sintaxă proprie, deci cu relaţii specifice între ele, dar şi cu 

* z’v 

contextul (care schimbă semnificaţia alimentelor). In segmentele 
ceremoniale şi rituale ale vieţii tradiţionale, numărul şi calităţile 
semnificante ale semnelor alimentare, ca şi capacitatea lor de 
a transmite mesaje, sunt mult amplificate faţă de cotidian. 

Utilizând în principal simboluri şi gesturi codificate, 
specifice comunicării nonverbale, alimentaţia ceremonială şi 
rituală oferă un generos câmp de investigaţie, în care pot fi 
identificate relevante procese de comunicare şi sisteme de 
semnificare. Format din semne cunoscute atât de emiţători 
(actanţii), cât şi de receptori (participanţii), limbajul alimentar 
este cu uşurinţă decodat, mai ales setul de semne ce respectă 
discursul ritual tradiţional din desfăşurarea unei suite 
ceremoniale. 

Darurile şi ofrandele alimentare, mesele comune, cu întreg 
limbajul lor codificat (alimente, gesturi, comportament), au 
evidente funcţii metalingvistice, exprimând mesaje pe care 
oamenii şi le adresează unii altora. Comunicarea ce se realizează 

prin intermediul actelor alimentare nu funcţionează însă numai 
la nivel uman, ci transcende spre fiinţe supranaturale sau spre 
„lumea cealaltă”, unde strămoşii primesc mesajele trimise. Din 
această perspectivă, gestul alimentar devine semn pentru 
membrii aceleiaşi comunităţi, care îl receptează, îl înţeleg şi 
răspund conform modelelor culturale comune. De aceea, o 
semiologie a actului alimentar, care repetă adeseori modele 
arhetipale, ar putea ajuta înţelegerea mai complexă a valorilor 
culturale specifice unui grup. 

I. Lotman apreciază cultura ca fiind cadrai de elaborare a 
unui sistem de reguli prin care se realizează comunicarea cu 
ajutorul diferitelor limbaje (Lotman, 1974: 6). Alimentaţia 
ceremonială şi rituală poate fi abordată ca un limbaj codificat 
prin care oamenii comunică gânduri, sentimente, opţiuni, 
dorinţe. Dar pentru decodificarea mesajelor, de mare 
importanţă este contextul modelat de cele două coordonate 
amintite mai sus - cea spaţială şi temporală (în afară de cea 
afectivă). Pentru că, fără îndoială, spaţiul şi timpul, cadre cu 
dimensiuni şi calităţi variabile, cu discontinuităţi exprimate în 
„praguri” ale existenţei (sau situaţii liminale), pot influenţa 
schimbări în semnificaţia semnelor alimentare. 

Pentru a exemplifica, amintim variatele ipostaze ale pâinii, 
care, în contexte diferite, determinate de spaţiu şi timp, relevă 
semnificaţii diferite. Contextul nunţii, în timp ş spaţiu 
sărbătoresc, îi conferă conotaţii sărbătoreşti, cel al 
înmormântării, în timp şi spaţiu funerar, conotaţii funerare. 
Glisarea semnificaţiiilor se petrece, desigur, în limite bine stabilite 
- în esenţă ele se înscriu în acelaşi registru semiotic al pozitivului, 
al beneficului, dar semnul în sine, ca artificiu de comunicare, 
conţine mesaje cu conţinut diferit. 

Semnul alimentar operează, deci, pe baza unor convenţii 
sociale acceptate (Eco, 1982: 28), emiţând mesaje profund 
semantizate. Pâinea şi sarea, mierea şi laptele, oul şi colacul 
oferit de fată tânărului preferat sau găina oferită, ceremonial, 

naşului devin, în context adecvat, semne cu semnificaţii 
cunoscute, decodate cu uşurinţă de membrii comunităţii, de la 
care se aşteaptă un răspuns comportamental corespunzător. 

F. de Saussure consideră adevărate evenimente mentale 
ideile exprimate prin intermediul semnului, subliniind influenţa 
lui asupra gândirii umane; în acest sens, semnele alimentare au 
un impact profund în mentalitate, preferinţe, comportament. 
Fiind strict convenţional, semnul necesită un interpretam pentru 
desprinderea semnificaţiilor, dar şi a corelaţiilor între coduri 
diferite, după cum observă A.J. Greimas (1975: 57). 
Semni ficaţia, spune el, „se poate ascunde sub toate aparenţele 
sensibile, ea este în spatele sunetelor, după cum este şi în spatele 
imaginilor, al mirosurilor şi al aromelor” (Greimas, 1975:63). 
Această afirmaţie relevă inedite posibilităţi privind perspectiva 
semiotică de abordare a problematicii alimentaţiei, al cărui evantai 
de cercetare se poate lărgi prin noi corelaţii şi interpretări. 

Psihologia contemporană numeşte „proiecţie” interpretarea 
pe care intelectul nostru o dă fiecărui semn perceput. Alimentul, 
deposedat de valoarea sa nutritivă, capătă o proiecţie în 
imaginar corespunzătoare semnificaţiei pe care omul i-o acordă 
semn emiţător de mesaje de prietenie, iubire, dorinţă de 
comuniune. Omul, ca receptor ce decodifică mesajul în con¬ 
text adecvat, transformă sistemul său alimentar într-o arie 
semantică în care funcţionează un cod culinar şi comportamental 
cunoscut, în genere, tuturor membrilor comunităţii. Spunem „în 
genere”, pentru că există numeroase acte de comunicare ce se 
exprimă prin coduri alimentare ale căror „chei” au fost uitate, 
explicaţiile fiind reduse la formulele „aşa e obiceiul”, „aşa e 
bine”. Exemplificăm prin secvenţa oferirii găinii naşului din 
ansamblul ceremonial al nunţii. Semn-cheie în succesiunea 
felurilor de mâncare la masa mare, el transmite anumite mesaje 
participanţilor. O „lectură” a textului comunicării o putem opera 
conform schemei lui H.D. Lasswell (1973: 31): cine (gazda), 
ce spune (că masa se apropie de sfârşit), prin ce canal (prin 


31 


Paşi spre sacru 

actul simbolic al oferirii găinii), cui (naşului), cu ce efect 
(participanţii se pregătesc pentru oferirea darurilor). Alte mesaje 
transmise prin intermediul semnului-alimentpot fi considerate: 
rachiul roşu ce „se juca” a doua zi după nuntă, comunicând 
întregii colectivităţi informaţia asupra purităţii miresei, de 

asemenea, ciorba de potroace, care constituie semnul bine 
cunoscut al sfârşitului nunţii. 

Studiate în viziunea metodologică a teoriei comunicaţiei, 
hrana omului şi comportamentul corespunzător pot fi abordate 
ca un set de semne care, prin interpretare, dau informaţii mul¬ 
tiple despre om şi modul lui de viaţă, relevând aspecte cu 
semnificaţii inedite. 




II. SIMBOLISM ALIMENTAR 


Studierea alimentaţiei rituale şi ceremoniale implică 
reperarea şi tălmăcirea simbolurilor concentrate în unele 
alimente, simboluri care, transpuse în reprezentări şi imagini 
(ce îngemănează arhetipuri de gândire), sunt utilizate în 
structurarea ansamblurilor ceremoniale şi a secvenţelor din 
obiceiurile populare. Contextul favorizează sublimarea 
alimentelor în imaginarul cultural, în sensul estompării valenţelor 
nutritive, generatoare de forţă fizică, în favoarea valenţelor 
simbolice, generatoare de forţă spirituală. 

Ca expresie specific culturală, simbolul, deci, poate 
transfigura un aliment, poate transgresa sensul lui nutritiv spre 
spiritualitate. Deşi este, ca orice simbol, „cea mai mică unitate 
a ritualului” (Tumer, 1970:19), simbolul alimentar polarizează 
funcţii multiple, dintre care principală este cea mediatoare între 
realitatea obiectivă (vizibilă şi de înţeles) şi lumea supranaturală 
(invizibilă şi de neînţeles). Medierea se exprimă prin forţa 
expresivă a mesajelor simbolice ale al imentului (uneori cu o 
putere sugestivă deosebită), realizându-se contactul spiritual al 
omului cu sacrul, contact adeseori confuz, în sensul că omul 
conştientizează sporadic sensul simbolic al alimentelor absorbite, 
primite sau oferite. 

Numeroasele alimente în stare naturală sunt învestite cu 
calităţi ce le metamorfozează în simboluri - laptele, mierea, oul, 
sarea, peştele, vinul. Se remarcă, însă, cumulul de simboluri al 
celor transformate culinar prin intervenţia omului şi a focului 
culinar, care adaugă simbolismului intrinsec al unoralimente 
naturale elemente noi ce amplifică forţa simbolică a produsului 
(pâine, colac, colivă, mucenici etc.). Este utilizată, totodată, în 

scenariul ritual şi ceremonial, o simbolică a actelor convenţionale 
(gestică, daruri, mese comune), a formelor şi ornamentelor, cu 
precădere în modelarea pâinii şi a colacilor - cercul, crucea, 
împletitura, scara - simboluri de mare vechime, cu tălmăciri şi 
semnificaţii multiple. 

„Cuvântul simbol înseamnă înainte de toate, rezumat, 
chintesenţă” (Ghyca, 1981:161), spun esteticienii, relevând 
principala lui caracteristică, aceea de a ajunge la esenţe ale 
gândirii umane. Ca urmare, simbolul apelează la capacitatea 
mentală a omului pentru descifrarea şi interpretarea lui. 

Specialiştii în studiul simbolicii notează deosebirea între 
„gândirea simbolică” şi „gândirea raţională” (Sperber, 1972; 
Izard, Smith, 1979), dar trebuie să observăm că ele se 
completează în gândirea tradiţională, că în încercarea de 
înţelegere a lumii, a fenomenelor cu semnificaţie, omul culturii 
tradiţionale împleteşte cele două sisteme de gândire. 

Conform ideilor vehiculate în antropologia modernă, nu 
numai alimentele, dar chiar şi absorbţia alimentară are 
simbolismul ei. „Orice act alimentar este o transsubstanţiere”, 
spune Gilbert Durând, referindu-se la simbolica asimilării 
alimentare şi la mitul „împărtăşaniei” alimentare. „Masticarea e 
negare agresivă a alimentului vegetal sau animal, în vederea nu 
a unei distrugeri, ci a unei transsubstanţieri” (Durând, 1977: 
319), înţelegând prin aceasta esenţa transformatoare a gestului 
alimentar şi simbolismul lui, „caracterul tainic, intim al unei 
operaţii care se efectuează integrai în bezna viscerală”. 

Profund înscrisă în inconştientul colectiv tradiţional, 
simbolica alimentară se manifestă ca un cod cultural ce operează 
în actul de comunicare, prin intermediul actelor rituale, cu 
misterioase forţe supranaturale sau cu membrii comunităţii. 

ALIMENTE NATURALE 


Parte componentă a recuzitei rituale, alimentele, roade ale 
pământului, cu simbolismul lor legat, în esenţă, de natură şi forţa 
ei regeneratoare, trimit mental la permanenţele ciclice ale 
vegetaţiei, la reîntoarcerea ei ritmică la viaţă, în ultima instanţă 
la nemurire. De fapt, viaţa, moartea şi reînvierea sunt strâns 
îmbinate în simbolica hranei şi băuturii, exprimând un mod de 
gândire robust şi optimist. 

Mierea. Dintre alimentele în stare naturală ce însumează 
si mboluri de mare vechime se detaşează mierea, considerată 
în vechile culturi aliment sacru, componentă de bază a hranei şi 
băuturii zeilor. Pe de altă parte, cu bine cunoscutele calităţi nu¬ 
tritive, ea are importanţă deosebită, în viaţa tradiţională, în 
alimentaţia copiilor mici şi a bătrânilor, fiind, totodată, mult utilizată 
în medicina populară. Mitologie şi pragmatism se regăsesc, astfel, 
îngemănate în simbolica ei, axată pe ideea de puritate, bunătate, 
blândeţe, simbolică bine cunoscută din cele mai vechi timpuri 

(Herseni, 1977:328). 

Credinţele în virtuţile purificatoare şi fertilizatoare ale mierii, 
considerată element de bun augur în orice început, cu puteri 
exclusiv benefice în acţiunile oamenilor, explică prezenţa ei în 
secvenţe principale ale obiceiurilor populare din întreaga ţară. 

Pe masa ursitoarelor se aşează trei azime sau turtiţe, colaci 
sau pâine unse cu miere, ale cărei însuşiri de influenţare magică 
a viitorului copilului sunt augmentate în momentul menirii lui. în 
virtutea aceloraşi credinţe, în apa primei scalde se pune miere 
sau fagure de miere, „ca să fie copilul bun, să nu fie urâcios” 
sau „să fie dulce ca mierea” 1 . 

Şi în cadrul complexului ceremonial al nunţii, mierea are 


1 Informaţie de teren, culegător G. Comanici, comunele Lereşti şi Petreşti, 
jud. Argeş, 1980. 


35 


Paşi spre sacru 

aceleaşi conotaţii benefice, de aceea secvenţe multiple au ca 
marcă simbolică mierea: din miere gustă tinerii la cununie 
(NicuIiţă Voronca, 1903: 1175), miere se adugăîn „paharele 
dulci” (Gorovei, 1910:105) din care li se dă să bea, cu miere 
este „umplută” găina ce se dă mirelui la masa mare să o rupă 
(Şezătoarea, 1903: 39), cu miere desenează mireasa o caice 
pe pereţii camerei nupţiale (Vulpescu, 1930:225). 

Nici din ritualurile însoţitoare ale înmormântării şi pomenirii 
morţilor ea nu lipseşte - „un păhărel cu miere”, „un şipuşor cu 
vin sau mied’ (Marian, 1892:377) fac parte din recuzita scena¬ 
riului ritual, având la bază simbolica benefică a mierii, mediatoare 
în relaţiile cu strămoşii. Dar principala ei utilizare în modele de 
viaţă tradiţională se regăseşte în prepararea colivei, reverberaţiile 
ei simbolice fiind sporite în combinaţia cu boabele de grâu. 

Numeroase utilizări rituale ale mierii depistăm şi în 
obiceiurile din ciclul calendaristic - cu miere se ung „Sfinţii” la 9 
martie, în Sâmbăta lui Lazăr se dau de pomană ulcele cu miere, 
alviţa ce se „bate” la Lăsatul Secului are în componenţă, cu pre¬ 
cădere, miere (Marian, voi. 1,1898:279), „jolfa” pentru „turta 
cu jolfă” („pelincile Domnului”), la Crăciun, este îndulcită cu miere. 

Sărbătoarea ce concentrează cele mai multe obiceiuri în 
care mierea (împreună cu aluatul) încifrează semnificaţii 
complexe, fiind înzestrată în credinţele populare cu virtuţi 
magice, este Sân Toader. Element esenţial al vrăjilor şi 
farmecelor ce se fac în această zi, mierea este, în prealabil, 
consacrată religios (fiecare femeie duce la biserică „un păhărel 
de miere, lumânare, şipuşor de vin, mied sau mursă” 1 . Păstrată 

1 Pentru exemplificare amintim obiceiuri din Banat (Marian, voi. II, 1899: 
74-88; Apolzan, 1987: 144), al căror act ritual principal este prepararea 
unei „pogace”, unsă cu miere, pentru fiecare membru al familiei, care 
trebuie să o termine „pe nemâncate”. Cu mierea rămasă, mamele ating 
fetele pe frunte, piept, mâini, genunchi şi, totodată, prepară o turtă cu 
faină „de la două case aşezate faţă în faţă, mestecată cu o bucată de sare 
(ce s-a purtat în poală de marţi până marţi)”. Această turtă concentrează 
puteri benefice cu efect asupra fetelor, dar şi a celorlalţi membri ai familiei. 

în timp, această miere dovedeşte virtuţi magice vindecătoare. 

Forţa rituală concentrată în acest aliment este probată de 
practici cu rezonanţă magică deosebit de vechi. Exemplificăm 
cu aceea a culesului mătrăgunei „pe dragoste”, aşa cum o 
prezintă M. Eliade, obicei care presupune răsplată în miere, 
pâine şi sare aşezate pe locul de unde a fost smulsă planta cu 
formula rituală „Eu îţi dau miere, pâine şi sare, dă-mi mie puterea 
Sfinţiei-tale” (Eliade, 1980:212). Oferită divinităţii-Pământ, 
mierea relevă plurivalenţa sa simbolică: puritate, forţă, viaţă, 
simboluri aureolate de misterul producerii ei (ce trimite la 
resorturi divine) şi de rolul ei mitologic de hrană a zeilor. 

Produs natural prin excelenţă, mierea este „analogonul 
natural al celui mai natural aliment, care e laptele matern” 
(Durând, 1977:322). Corespunzând prin origine şi valenţe (nu¬ 
tritive şi simbolice) plantelor alimentare, mierea şi laptele sunt 
considerate în antropologia modernă alimente primordiale, 
arhetipuri alimentare. 

Laptele. „Primul substantiv bucal al omului” (Durând, 
1977:320), de aceea „aliment primordial”, suprem, laptele este 
asociat în imaginarul cultural cu mierea. Există o întreagă 
mitologie privind izvoarele de lapte şi miere specifice 
Paradisului, privite ca echivalente ale hranei ce asigură fericirea 

A 

deplină. In mitologia preelenică, laptele (cu apă) şi miere este 
ofrandă pentru zei, iar imaginea izvoarelor de lapte şi miere din 

mitul dionisiac afirmă vechimea credinţelor relative la forţele 

* ? 

creatoare de fericire ale combinaţiei lapte şi miere. în mod 
deosebit, laptele are o mitologie specială legată de laptele 
matern începând cu mitul lui Demeter (al cărei lapte conţinea 
calităţi vindecătoare) şi al Herei, soţia lui Zeus, al cărei lapte 
s-a transformat în ambrozie - băutură sacră a imortalităţii 
(Herseni, 1977:326,328). 

Considerat băutură cu virtuţi magice, „dătător de viaţă, 
sănătate, vigoare şi, deci, în mentalitate primitivă, de nemurire” 
Herseni, 1977: 328), laptele reprezintă simbolul vieţii şi al 

sănătăţii, fiind, aşa cum presupune autorul, „prima băutură 
folosită la serbările populare” (în amestec cu miere). 

Puritatea laptelui, asociată inocenţei infantile, „gaj de forţă 
calmă, albă, lucidă”, după caracterizarea lui Roland Barthes 
(1957: 77), conferă acestui important aliment un simbolism 
benefic marcat şi, ca urmare, un rol important în numeroase 
secvenţe rituale. Străvechi credinţe, cum ar fi cele care 
stimulează actaţia Sa femei, de exemplu, credinţa în „piatra 
laptelui” (Frazer, voi. I, 1980: 76) sau în ramura verde de 
arminden cu aceeaşi funcţie la animale (Frazer, voi. 1,1980: 
251), sunt comune multor popoare, ca şi practicile magice de 
preîntâmpinare a „furatului laptelui” (Frazer, voi. IV, 1980:313; 
voi. V, 1980: 15, 17, 57). 

La poporul nostru consemnăm credinţe şi practici magico- 
rituale orientate în sensul preocupărilor pentru protejarea 
surselor de lapte, demonstrând locul important al laptelui în 
alimentaţia populară 1 . 

A 

In obiceiurile practicate la naştere, funcţia nutritivă a 
laptelui prevalează asupra funcţiilor sale rituale. Simbolismul lui 

iese în evidenţă în secvenţe ale obiceiurilor de nuntă (consumul 

% 

ritual al laptelui din aceeaşi strachină cu aceeaşi lingură de către 
cei doi tineri, sau, în comun, cu naşii şi druştele - colac cu 
lapte) şi. mai ales, în obiceiuri de pomenire a morţilor (Bilţiu, 
1986: 168) - „pomana cu lapte” fiind răspândită în întreaga 
ţară, cu precădere la „Moşii” de Sân Georgiu (Marian, voi. 
III, 1901: 282; Voronca, 1903: 370; Fochi, 1976: 303), de 
vară (sau de Rusalii), când se împart oale cu lapte (simplu sau 
cu grâu, tăieţei, colarezi, păsat, caş sau balmoş). Şi în alte 
obiceiuri, laptele şi produsele lactate (în combinaţie cu cereale 
sau produse cerealiere) constituie principali agenţi rituali, 
dovedind încărcătura lor simbolică, cu efecte purificatoare şi 


1 Despre mana laptelui şi actele magice de împiedicare a „luării manei”, 
vezi Gh. Pavelescu (1944: 56-65). 

regeneratoare. 

Pentru „Datul de veri şi verişoare” (surate), laptele (simplu 
sau în combinaţie cu cereale - grâu, păsat, tăieţei, colarezi) - 
constituie darul ritual cu forţă de consacrare a noii legături de 
rudenie alături de pâine sau colac (Rădulescu Codin, 1909: 
67; Gorovei, 1937:44); de asemenea, colindătorilor li se oferă, 
uneori, brânză, darurile pentru naşi sau moaşă conţin produse 
lactate. 

Laptele (şi simbolica sa purificatoare) este utilizat cu funcţii 
ritua;e nu numai în ipostaza sa de aliment. în multe zone el este 
adăugat în apa pentru scăldătoarea rituală la naştere. Conform 
unor informaţii mai vechi, el este agent ritual de aceeaşi natură 

la nuntă-adăugat în scăldătoarea mirilor (Gorovei, 1915: 89) 

şi chiar la înmormântare (în scalda celui mort) (Ghinoiu, 1988: 
176). Consemnăm, totodată, utilizări rituale ale laptelui în vechi 
obiceiuri de udare a paparudei cu lapte (Cuceu I., Cuceu M., 
1988: 124), ca faţete inedite ale simbolismului purificator şi 
fertilizator al acestui aliment fundamental în hrana omului. 

OuL Arhetip cosmogonic, simbol universal al naşterii, oul 
se raportează, după părerea lui Mircea Eliade, „nu atât la 
naştere, cât ia o re-naştere repetată după modelul cosmogonic”. 
„Simbol al nemuririi”, el face parte dintre simbolurile reînnoirii 
naturii şi vegetaţiei, reprezentând o epifanie a creaţiei şi, în cadrul 
experienţei hierofanice, un rezumat al cosmogoniei (Eliade, 
1992:378-380). „Soarele e dintr-un ou” (Voronca, 1903:420), 
spun străvechi credinţe româneşti, sintetizând evantaiul simbolic 
al acestui aliment cu funcţii rituale marcante în multe obiceiuri. 

Limbajul iui simbolic deosebit de expresiv nu se opreşte 
doar la oul pascal, ale cărui conotaţii simbolice, augmentate 
prin vopsirea cu culoarea roşie a sângelui sau prin încondeierea 
lui cu motive, la rândul lor, încărcate de simbolism, sunt, în 
genere, cunoscute din lucrări etnologice de mare valoare 
(Marian, voi. 111, 1901: 1-187; Voronca, 1903: 338-350; 
Rădulescu Codin, Mihalache, 1909: 92; Gorovei, 1937; 

Zahacinschi, M. şi N., 1985; Bălaşa, 1992). Cu precădere, A. 
Gorovei a relevat semnificaţiile plurivalente ale oului pascal în 
viaţa tradiţională. El numeşte Paştele „sărbătoare a ouălor roşii” 
şi inventariază numeroase obiceiuri caracteristice, începând cu 
ciocnitul ritual (care urmează prescripţii privind partea oului ce 
trebuie ciocnită, reguli privind ordinea - „întâi bărbatul cu 
femeia, apoi părinţii cu copiii” (Gorovei, 1937:31)), însoţit de 
formule rituale („Hristos a înviat!”,, Adevărat a înviat!”). într- 
o interpretare nouă, observăm că, plasat imediat după actul 

A 

religios al celebrării învierii, ciocnitul şi mâncatul oului marchează 
intrarea în sărbătoare, începutul acesteia. Acest act ritual 
păstrează pe tot parcursul sărbătorii principalul rol ceremonial 
de început al meselor. 

In schimbul de daruri şi în ofrandele pentru morţi specifice 
sărbătorii, oul roşu este elementul central, relevând virtuţi 
simbolice legate de reînnoire şi nemurire. 

Păstrat peste an, în multe zone chiar aşezat ia icoană, oul 
roşu are rol benefic sporit datorită însuşirilor magico-rituale 
captate în timpul sacru al sărbătorii Paştelui (de asemenea, la 
Sfântul Gheorghe, Duminica Tomei, Înălţare). Desigur, încă nu 
sunt epuizate semnificaţiile oului, acest aliment cu aport nutritiv 
de excepţie, dar care relevă şi disponibilităţi rituale polivalente, 
mai ales în ciclul Pascal, ce oferă cadrul temporal propice 
mani Testării simbolismului său legat de regenerare şi reînviere. 
Obiceiurile populare româneşti, cu bogăţia lor de manifestări 
ale spiritualităţii tradiţionale, dezvăluie şi alte segmente de viaţă 
rituală sau ceremonială în care oul exprimă o simbolică 
complexă, înscrisă în sfera naşterii şi renaşterii vieţii pe pământ. 
Această simbolică stă la baza obiceiului de a înţărca copilul cu 
ajutorul unui ou copt pus peste prag (Voronca, 1903:425), de 
a oferi la nuntă mirilor un ou (uneori presărat cu zahăr), pe care 
trebuie să-l mănânce legaţi cu un ştergar 1 , de a aşeza pe prag 

1 Arhiva I.E.F., Chestionar, Al/asul Etnografic Român - Ocupaţii, com. 
Iclănzel, jucL Mureş, 1980. 

două ouă, pe care mireasa trebuie să le spargă cu piciorul când 
intră în casă, sau de a pune un ou în sicriu 1 , pentru călătoria cea 
mare - simbol al renaşterii prin moarte, idee proprie filozofiei 
populare. 

Obiceiul larg răspândit, conform căruia în încheierea mesei 
bogate ce se organizează la „Lăsatul secului” (ce marchează 
începutul perioadei de abstinenţă alimentară a postului) trebuie 
să mănânci un ou fiert „ca să pară postul uşor”, „ca să le treacă 
degrabă postul” (Voronca, voi. III, 1903: 284), trimite la 
credinţa în virtuţile sale regeneratoare. Aceeaşi idee inspiră acte 
rituale din obiceiurile legate de muncă. „La 40 de sfinţi când se 
scoate plugul şi dă să iasă din ogradă, aruncă un ou pe sub 
mâna stângă, peste boi sau dinaintea acestora...” Felul în care 
rezistă oul este semnul rezistenţei plugului şi al succesului muncii 
începute. De asemenea, când pleacă Ia semănat pun în traistă un 
ou fiert (printre seminţe) 2 sau pentru recolta viilor „se îngropau 
ouă întregi sau se risipeau coji de ouă în răscrucile viilor la Paşte” 
(Iordache, 1985: 249). 

Oul este element ce sacralizează actul „prinderii suratelor” 
(în Vrancea), „înfărtăţitul” (Mehedinţi), „mătcălăul” (Banat), 
petrecerile cu mese comune pe care cetele de feciori le 
organizează după colindat în Transilvania (la care principalul 
fel de mâncare, „papa cea mare”, este preparată din ouăle 
adunate în timpul colindatului) sau mesele Junilor Braşovului, 
care „în lunea Paştilor merg pe la case după ouă, în special la 
casele cu fete mari” (Muşlea, 1972: 50). 

Implicaţiile valenţelor oului în medicina populară, ca şi în 
practicile divinatorii din noaptea de Anul Nou (Marian, 1898: 

1 Informaţii de teren, Ofelia Văduva, corn. Berzasca, jud. Caraş-Severin, 
1981. 

“ Arhiva I.E.F., Chestionar, Atlasul Etnografie Român - Ocupaţii, corn. 

Suraiajud. Vrancea, 1976, şi corn. Ţibucanijud. Neamţ, 1978. în Voronca 

(voi. I, 1903: 167): pun în sac sfinţituri de la Paşti: pască, coji de ouă, 

slănină..7’. 

143), au drept sursă credinţele în forţele benefice concentrate 
în ou, în simbolismul şi energia lui magico-rituală, ce îl transfonnă 
într-un agent ritual mult utilizat. 

Sarea. Simbol de puritate, curăţenie şi perfecţiune, sarea 

apare în viaţa rituală, de obicei, alături de pâine, devenind semn 

al armoniei, al păcii, prieteniei şi ospitalităţii (tânărul cuplu trebuie 

să mănânce pâine cu sare din acelaşi vas, copilul proaspăt 

botezat se aşează pe pâine şi sare, dar mai ales obiceiul, devenit 

marcă a identităţii culturale, întâmpinarea oaspeţilor cu pâine şi 
sare). 

Considerată sfântă din cele mai vechi timpuri (Homer o 
numeşte divină), sarea, acest „dar al zeilor”, este preţuită pentru 
calităţile sale nutritive, dar şi pentru virtuţile sale simbolice. La 
vechii evrei, o legătură strânsă era doar aceea pecetluită prin 
masa alcătuită din pâine şi: sare, numită „legătura sării”, iar grecii 
şi romanii însoţeau orice sacrificiu cu pâine şi sare. Totodată, 
pentru a conferi unei mese caracter ceremonial, puneau pe 
mij locul ei un vas cu sare. Ca simbol al prieteniei şi al înţelegerii, 
vechii romani o utilizau la prepararea unei prăjituri foarte sărate, 
„mola salsa ”, din care, la căsătorie, trebuiau să mănânce ambii 
parteneri (Ciauşanu, 1914: 306). 

Textele religioase consemnează valoarea spirituală a sării 
la vechii evrei, dar şi la primii creştini. Iisus îi numeşte pe apostolii 
săi „sarea pământului” (Matei, 5, 13), metaforă din care 
desprindem sensul simbolic pe care Iisus îl atribuie sării, a cărei 

putere de conservare este transpusă alegoric de El în păstrarea 
nealterată a mesajului cuvântului divin. 

Potrivit vechilor credinţe româneşti, „sarea e mama lui 
Dumnezeu”, „sarea e dreptatea”, „Sfânta sare e Sfânta 
dreptate” (Voronca, voi. 1,1903:183), ceea ce explică prezenţa 
sării în numeroase acte rituale tradiţionale. Simbol pozitiv, ea 
este înzestrată cu forţa magică de îndepărtare a spiritelor rele: 
„Pâinea şi sarea e de mare ajutor, alungă tot răul de la casă”, 
„Să presuri pragurile cu sare sfinţită ca să nu se poată apropia 

(necuratul)”, „Noaptea e bine să steie sarea pe fereastră, căci 

dormi bine şi nu se apropie nici un rău” . 

Dar sarea este totodată învestită cu valenţe negative, 

rezultat al acţiunii ei distructive în cantităţi mari (asupra 

pământului, organismului uman, alimentelor preparate). Datorită 

ambivalenţei sale, ea poate îndepărta uneori spiritele bune, spun 

vechi informaţii de teren, de aceea, în unele obiceiuri, ea este 

exclusă din componenţa aluatului - pe masa de Ajun se pune o 

azimă nesărată; azima pentru mireasă (Cluj} sau „turta copilului” 

(Vâlcea) sunt, de asemenea, nesărate 2 . 

Predominante sunt însă valenţele ei pozitive şi, ca urmare, 
sarea rămâne principal element ritual în obiceiuri legate de 
muncă, mai ales în creşterea animalelor, dar şi în cultivarea 
pământului. La „scosul” plugului (Marian, voi. II, 1899:173), 
la 9 martie sau la Sfântul Gheorghe, „dimineaţa ciobanii mănâncă 
ceva sărat şi pleacă cu oile la păşune (Fochi, 1976. 302). In 
aceeaşi zi, acte ceremoniale în care pâinea şi sarea au rol ritual 
major sunt practicate de fete (în Bucovina) pentru purificare şi 
mărirea forţei de atracţie (Marian, voi. III, 1901:277). Obiceiul 
„prinderii de surate sau fârtaţi” (în Moldova) sau „mătcălăul” 
(în Banat) se petrec sub semnul ritual al sării (Marian, voi. II, 
1899: 84; voi. III, 1901:189), acelaşi fiind semnul sub care se 
fac focuri rituale (în Bucovina) la Blagoveştenie (Marian, voi. 

11,1899:225). 

Absolut indispensabilă vieţii omului, această materie de o 
puritate, de asemenea, absolută, concentrând o simbolistică 
legată de transparenţă şi curăţenie este de mare importanţă în 
practicile divinatorii de Anul Nou sau de Bobotează, când 
tinerele fete încearcă să-şi afle viitorul partener de viaţă (Marian, 

voi. I, 1898: 64, 75, 130, 137, 142, 146, 187). 

1 Voronca, voi. 1, 1903: 183-185. La pagina 186 autoarea înregistrează 
numeroase credinţe privind locul sării. „Şezătoarea”, an V, ian. 1899, p. 54. 

2 Caraman, 1931: 70; Informaţii de teren, Ofelia Văduva, corn. Dăbâca, 
jud. Cluj, 1982; sat Cârstăneşti, corn. Oteşani, jud. Vâlcea, 1991. 

Creaţia narativă populară a reţinut semnificaţiile multiple 
ale sării (basmul Sarea în bucate ), relevând sensul simbolic al 
acestui element care transformă (adăugată în cantităţi mici) gustul 
mâncării oamenilor (prin calităţi gustative noi), dar care implică 
şi ideea de conservare şi deci de nemurire. Importanţa sării este 
la fel de mare în alimentaţia animalelor, mai ales pentru crescă¬ 
torii de oi, care acordă atenţie deosebită acestui element cu efecte 
stimulative asupra lactaţiei, cât şi asupra fertilităţii animalelor 
(sarea conţine substanţe energizante şi euforizante). Există 
obiceiuri vechi conform cărora sarea animalelor este menită 
prin acte rituale să asigure spor şi fertilitate. De exemplu, în ajunul 
Crăciunului, stăpânii de oi pun un „bruş” mare de sare, învelit 
bine, sub pragul casei peste care se umblă, unde îl lasă până în 
ziua de Ales - 22 aprilie - când îl vor măcina, îl vor amesteca cu 
tărâţe şi-l vor da oilor în mâncare (Pamfile, 1913:24). 

Peştele. Legat cu precădere de interdicţiile alimentare, 
fiind singuml aliment de origine animală tolerat îti hrana de post 
în anumite zile (deci aliment rituarprin excelenţă), peştele 
cumulează străvechi simboluri ce îşi au izvorul în mitologia m ultor 
popoare. 1 

Considerat sacru (Frazer, voi. IV, 1980: 22) de sirieni 
sau adorat ca zeu de unele popoare primitive (Frazer, voi. IV, 
1980:129), peştele este în mitologia românească element cos- 

f*L 

mogonic fundamental. „In mare este un peşte, pe peştele cela 
stau patru stâlpi şi pe stâlpi pământul, când peştele clatină din 
coadă, atunci şi pământul se cutremură... Cei patru stâlpi sunt 
cele patru posturi. Noi posturile le postim de aceea ca să nu ne 
cufundăm. Dar acum un stâlp e mai mâncat, căci oamenii nu 
postesc” (Voronca, voi. I, 1903: 141). 

Textele biblice amintesc adesea peştele (Pescuirea 
minunată, Luca, 5,4-9, înmulţirea peştelui în pustiu. Matei, 


1 Referitor la simbolismul peştelui vezi G. Durând (1987: 264), J.G. Frazer 
(voi. IV, 1980: 22, 128) 

15,33-39), simbol al primilor creştini, şi chiar al lui lisus însuşi, 
potrivit iniţialelor cuvântului ihtis (în gr. IXOYS =peşte) care au 
compus expresia lisus Hristos Teou Iios Sotir („1 isus Hristos 
Fiul lui Dumnezeu, Mântuitorul”). 

A 

In credinţele populare româneşti, peştele e legat de 
începuturile creştinismului pe aceste locuri. Legendele privind 
lupta primilor creştini pentru impunerea credinţei lor se referă 
la greutăţile întâmpinate de ei pentru respectarea interdicţiilor 
alimentare. S.F1. Marian consemnează legende între care aceea 
a împăratului Diocleţian, care ar fi vrut să-i determine pe creştini 
să mănânce „mâncăruri spurcate”, dar aceştia au aflat şi au 
mâncat grâu fiert. Atunci Diocleţian a aruncat mâncarea în râuri 
să o mănânce peştii şi, în acest fel, să-i silească pe creştini 
(care vor mânca peştele „spurcat”) să renunţe la hrana lor de 
post. Creştinii au aflat şi n-au mâncat nici peşte ... (Marian, 
1892: 312) Totodată, există (în Bucovina) legende despre 
Sfântul Toader, care i-a sfătuit pe creştini să nu mănânce peşte 
în post fiindcă a fost „spurcat” (Marian, voi. 11, 1899: 74; 
Voronca, voi. 1,1903: 289). 

Element mitologic, consacrat de religie ca simbol al lui 
lisus, peştelui îi este rezervat în obiceiurile populare un statut 
special. Deşi nu este admis în hrana de post obişnuită, există 
zile de „dezlegare la peşte” în postul cel mai sever, în care el 
este singura proteină tolerată. In acest sens. Buna Vestire 
(Blagoveştenia - 25 martie. Floriile sau Naşterea Maicii 
Domnului - 8 septembrie) sunt zile de „dezlegare la peşte”, ca 
şi unele zile de miercuri, vineri, sâmbătă sau duminică din post. 
„Cine înghite un peşte viu la Blagoveştenie, acela va prinde 
peşte tot anul” (Marian, voi. 11,1899: 221), de asemenea, şi 
cel care la 40 de sfinţi (9 martie) prinde 40 de peşti şi unul îl 
înghite viu (Voronca, voi. 1, 1903: 959). Important rol ritual 
are şi peştele mâncat la Paşte (după pâinea sfinţită, dar înaintea 
oricărui alt aliment), gest obligatoriu în vechi tipare de viaţă, 
bazat pe simbolismul benefic al peştelui, care poate asigura 

sănătatea şi vioiciunea omului pe parcursul unui an întreg (Marian, 
voi. III, 1901:99). în context funerar, la pomana de înmormântare 
(dacă este, în post, mai ales), peştele are rol ceremonial, conferind 
mesei solemnitate şi semnificaţii creştine marcante. 

Vinul este băutura al cărui roî ceremonial şi ritual se 
detaşează în mod evident nu numai prin frecvenţa utilizării dar, 
mai ales, prin multitudinea de semnificaţii străvechi ce le 
însumează şi care au căpătat, prin consacrarea religiei creştine, 
contur spiritual bine definit. 

Considerat din cele mai vechi timpuri băutură sacră, vinul 
are o mitologie bogată, legată de cultul lui Bachus, zeu roman, 
corespondentul zeului grec Dionysos (iniţial zeu al vegetaţiei, 
apoi, prin metamorfoze succesive, zeu al vinului şi al viţei de 
vie). Vinul presupune, de obicei, corelaţia cu beţia obişnuită, 
cu însuşiri euforice orientate spre banal, dar a fost identificată 
în istoria culturii umane beţia mistică (sau iniţiatică, extazul 
mistic), beţia rituală (Flerseni, 1977:274), cu multiple valenţe, 
ce transcend spre sfera spirituală. Acestea transformă vinul în 
simbolul vieţii ascunse, al tinereţii biruitoare şi tainice, după cum 
spune G. Durând, observând că, prin simbolică şi prin culoarea 
roşie, el este o „reabilitare tehnologică a sângelui”, motiv pentru 

care consumul lui are un rol sacramental la multe popoare 
(Durând, 1977:324). 

Antropologia ultimelor decenii (Dumezil, Durând, la noi 
A. Oişteanu) a arătat ce a însemnat în viaţa vechilor popoare 
praznicul ritual, băutul şi îmbătarea colectivă, al căror rol era 
să creeze o legătură mistică între participanţi şi totodată să 
transforme omul prin însuşirile euforice ale vinului. 

Este bine cunoscută măsura luată de Deceneu în vremea 
lui Burebista (secolul I î.Hr.) pentru distrugerea viilor, în scopul 
dezobişnuirii dacilor de a bea vin. Posibil, această măsură a 
fost luată în numele unor mai vechi credinţe, care considerau 
băuturi sacre doar laptele şi mierea (hidromelul), băuturi ce au 
fost înlocuite în practici magico-rituale precreştine cu băuturi 

fermentate (cu vin) pentru a obţine frenezia şi delirul 

credincioşilor (Herseni, 1977:265). 

Străvechea concepţie referitoare la sacralitatea vinului, 
simbol al bucuriei şi abundenţei, a fost preluată de creştinism. 
„Vinul este pentru om apă dătătoare de viaţă, dacă îl bea cu 
măsură”. „Bucuria inimii şi veselia sufletului, când îl bei la vreme 
şi cu măsură” 1 , sunt cuvinte biblice care relevă calităţile vinului, 
dar care îndeamnă la cumpătare, la evitarea exceselor privind 
consumul lui. 

Perceput în altă ipostază, cea a sângelui, „lichidul roşu, 
dens şi vital” (Barthes, 1975: 83), cu care a fost identificat în 
religia creştină, vinul a fost acceptat (alături de aluat) ca substanţă 
euharistică, ce reprezintă simbolic sângele sfânt al lui Hristos, 
incluzând astfel semnificaţiile nemuririi şi învierii din morţi. El 
este consacrat astfel ca element esenţial al misterului Euharistiei 
- ritual religios de importanţă fundamentală în creştinism, 
augmentând astfel valoarea lui spirituală. Drept urmare, această 
băutură ce a fost inclusă ca aliment ritual şi ceremonial în 
majoritatea obiceiurilor populare româneşti. Vechea mentalitate 
românească consideră pâinea şi vinul „hrana totală”. Intr-o 
variantă a legendei despre Baba Dochia, aceasta îi cere lui 
imnezeu mâncare, înţelegând prin aceasta pâine şi vin 
(Marian, voi. II, 1899:105) - ca elemente definitorii ale hranei 

omului. 

Grija ţăranului pentru obţinerea vinului s-a concretizat în 
obiceiuri care au drept suport spiritual credinţa că prin crearea 
unui complex magico-ritual recolta va fi influenţată, cantitatea 
de struguri va creşte, iar calitatea vinului obţinut va fi dintre 
cele mai bune. Astfel „gurbanul” (1 februarie, în Teleorman, 
când în cadrul unor petreceri se stropesc viile cu „vin vechi”) 


1 Vechiul Testament. Fundaţia pentru Literatură şi Artă „Regele Carol 
11”, 1938, Bucureşti, Cartea înţelepciunii lui lisus. Jiul lui Sirah, sau 
„Eclesiasticul”, 31 (27-30). 


1 

sau „praznicul viilor” (25 martie, în Gorj, când se organizează 
procesiuni pe dealurile cu vii, iar vinul şi colacii sunt elemente 
cu rol ritual principal), sărbători ale speranţelor în viitoarea 
recoltă, ca şi „culesul viilof ’ („christovul” sau „hrisovul viilof ’ - 
27 septembrie), celebrare a vieţii şi rodniciei, toate au drept 
marcă băutul vinului, dătător de veselie şi bucurie. Amintiri, 
poate, ale vechilor serbări dionisiace, ele relevă rămăşiţe ale 
mitului lui Dionysos, mit legat de cultul băuturii învestită cu puteri 
magice de asigurare a abundenţei şi fericirii. 

Credinţa în valenţele sacre ale vinului constituie izvorul 
spiritual al multor obiceiuri. în multe zone (noi l-am consemnat 
la Porţile de Fier 1 ), există obiceiul ca la construcţia unei case 
să se îngroape sub temelie, alături de alte obiecte (cap de cocoş, 
aluat de pâine, cereale, bani), un pahar cu vin, iar pe căpriori, 
într-o ramură verde, să se agaţe o sticlă cu vin. Comentând 
obiceiul depunerii unor asemenea ofrande la temelia casei, M. 
Eliade arată că sensul lui primordial este să „însufleţească” 
construcţia, dar nu „prin jertfirea unei fiinţe vii, ci prin 
consacrarea unor obiecte încărcate cu realitate şi putere; fiecare 
din aceste ofrande este un centru energetic, care poate face să 
trăiască şi să dureze o construcţie, un corp arhitectonic” (Eliade, 

1943:61). 

A 

In vechea mentalitate, vinul este totodată simbol al 
belşugului. De aceea el este mult folosit în actele rituaie din 
cadrul nunţii, în credinţa că, prin însuşirile lui, ar putea influenţa 
viitorul noii căsnicii, durabilitatea ei în timp. Plosca cu vin - 
devenită simbol al nunţii - este prezentă în momentele mai 
importante ale ceremoniei, în toate zonele ţării, iar paharul cu 
vin din care gustă tinerii (numit şi paharul „comun” sau „de 
obşte”) are semnificaţii ţinând de bucuria momentului, dar şi de 
soarta comună a viitorilor soţi (Branişte, 1980:412). 


Informaţii de teren. Ofelia Văduva, corn. Pescari, jud. Caraş-Severin, 
1970. 

J*K. 

in unele regiuni (de exemplu, Oltenia - Gorj), momentul 
intrării miresei în noua gospodărie este marcat printr-un ritual 
în care prezenţa vinului este nelipsită. Intrând în curte, mireasa 
înconjoară o măsuţă pe care este aşezată o pâine şi un vas cu 
vin. în casă este primită, de asemenea, cu o pâine şi un vas cu 
vin. Obiceiuri asemănătoare se regăsesc şi în alte regiuni ale 
ţării, probând existenţa unui fond comun de credinţe privind 
rolul ritual al vinului. 

Strângerea darului pe o bucată de pâine stropită cu vin, în 
speranţa înmulţirii magice a banilor, este, de asemenea, o practică 
rituală comună atât la botez cât şi la nuntă în multe zone ale 

* w * * 

tani. 

Riturile de înmormântare şi cele legate, în genere, de cultul 
morţilor, păstrează, de asemenea, vechile credinţe în valenţele 
rituale ale vinului; trupul mortului, coliva ca şi mormântul sunt 
stropite cu vin (reminiscenţe, poate, ale libaţiunilor romane pe 
morminte), participanţii la masa de pomană mănâncă mai întâi 
pâine stropită cu vin - în sudul ţării - „căiăvie”), varsă o picătură 
de vin înainte de a bea paharul (pentru cei morţi), ulcica ce se 
oferă în zilele de pomenire a morţilor conţine, adesea, vin. 

Analiza rolului ritual al băuturii, în special al vinului, în 
obiceiurile practicate de cetele de feciori la sărbătorile de iarnă 
cu accentul lor „bahic” (magistral prezentată de T. Herseni), 
poate fi întregită doar prin sublinierea rolului lor ceremonial în 
toate sărbătorile, prin relevarea ideii de sărbătoresc pe care 
prezenţa lui o implică. 

Cu timpul, vechile credinţe legate de însuşirile magico- 
rituale şi ceremoniale ale vinului au fost transferate asupra altei 
băuturi, rachiul, pe măsura dezvoltării tehnicii de distilare şi 
producere a noii băuturi. El pătrunde în obiceiuri, alături de 
vin, căpătând la rândul lui semnificaţii deosebite. La construcţia 
unei case, în ramura verde se pune şi o sticlă cu rachiu, pe 
masa ursitoarelor se pune, alături de sticla cu vin, una de rachiu, 

A 

moaşei i se oferă, în chip ritual, o sticlă cu rachiu. In ob iceiurile 

de nuntă, „ulciorul cu răchie” este folosit pentru invitarea 
nuntaşilor şi alegerea naşului. Ca şi paharul cu vin în ritualul 
peţitului, când primirea sau refuzarea lui înseamnă acceptarea 
sau nu a căsătoriei, „ulciorul cu răchie” capătă valenţele unui 
limbaj codificat de comunicare - primirea sau refuzarea lui 

înseamnă acceptarea sau nu a calităţii de naş sau a participării 
la nuntă 1 . 

Trebuie observat faptul că v nul rămâne, însă, principal 
element ritual în obiceiurile de înmormântare şi cele legate de 
cultul morţilor - obiceiuri care, în genere, conservă cel mai bine 
vechile credinţe. Este un argument în plus privind străvechiul 

rost ritual al vinului, un mod de transpunere în concret a simbolicii 
lui bogate în sensuri. 

ALIMENTE TRANSFORMATE CULINAR 


Fuziunea de imagini rezultate din experienţa cultivării grâului 
şi creşterii animalelor (cu întreg registrul simbolic adiacent al 
aluatului, laptelui, oului) şi imaginile vehiculate de religia creştină 
(cu precădere crucea) a consacrat trecerea unor preparate 
alimentare din sfera profană a nutritivului în cea sacră, prin 
conferirea marcantului rol magico-ritual ce li se atribuie în 
contextul obiceiurilor populare. Ele dobândesc un loc special 
în imaginarul cultural, pierzându-şi, după cum am mai spus, 
valoarea de aliment, dar câştigând-o pe cea de obiect ritual, 
dar sau jertfă, cu rol sacrificial, legat de cultul morţilor sau 
comunicarea cu divinităţile protectoare. 

Rezultate ale acţiunii transformatoare a focului în cadrul 


Clopotiva, un sal din Haţeg. Monografie sociologică. Bucureşti, 

1935, voi. II, p. 416. Obiceiul este larg consemnat în anchetele noastre 
de teren din întreaga ţară. 

culinar, alimentele preparate includ, pe lângă simbolismul 
componentelor, şi semnificaţii legate de munca investită pentru 
prepararea lor. în acest caz, munca devine o formă de ofrandă 
în relaţiile cu divinitatea sau cu strămoşii: „Pomana e mai primită 
cu mâncăruri făcute de femeie”, „morţii se hrănesc cu aburii de 
la fiert” 1 , exprimă credinţa în valoarea rituală amplificată a 
alimentelor preparate, în care s-a investit efort uman. 

In sistemul de viaţă tradiţional, organizat conform unor 
norme stricte, înscrise într-un model cultural acceptat de toţi 
membrii comunităţii, anumitor preparate alimentare li se acordă 
un statut ferm, ele devenind parte a „rânduielii” obligatorii după 
care este structurată viaţa comunitară. Nu există sărbătoare 
fără pâine (oricât de sărace ar fi resursele gospodăriei), după 
cum nu există moment important din ciclul familial fără marca 
rituală a colacului. „întocmai cum trebuie să ai câmaţi de Crăciun 
şi pască de Paşti, tot astfel la Sfântul Petru trebuie să ai alivenci” 
(Voronca, voi. 1,1903:239), spun reguli nescrise din Moldova 
începutului de secol XX. De asemenea, preparate ca mucenicii, 
coliva, „scutecele” sau „pelincile Iui lisus” fac parte din aceleaşi 
modele culturale, structurate după reguli severe din care anumite 
alimente preparate nu pot lipsi în timp şi spaţiu prescris. 

PÂINEACEADE TOATE ZILELE 

Alimentul cu valoare de simbol major ce a însumat în timp 
esenţe ale spiritualităţii populare, devenind alimentul ritual şi 
ceremonial dominant, este pâinea, sub semnul căreia viaţa 
cotidiană, dar mai ales cea de sărbătoare, a căpătat, de-a lungul 
timpului, conotaţii festive şi ceremoniale. 

Cu adânci semnificaţii în cultura populară românească, 


' Informaţii de teren, Ofelia Văduva, com. Rusăneşti, jud. Olt, 1982; sat 
Hagieni, com. M. Kogâlniceanu, jud. Ialomiţa, 1980. 

pâinea, element nutritiv de bază, se detaşează prin subliniate 
valenţe spirituale dintre alimentele necesare hranei, devenind, 
în fapt, un simbol cu tălmăciri prin excelenţă benefice - rodnicie, 
fertilitate, bunăstare, sănătate, bogăţie etc (Văduva, 1981:57). 

Finalizare a eforturilor unui întreg ciclu agrar, realizând în 
fapt legătura între două cicluri de muncă, pâinea concentrează 
împliniri şi speranţe ale cultivatorului în lupta sa cu natura. Ea 
este considerată aliment total, astfel că la nivel mental ea 
echivalează cu însăşi existenţa omului.,^Munceşti ca să-ţi câştigi 
pâinea”, „munceşti să dai copilului o pâine (în mână)”, „a lua 
cuiva pâinea de la gură” (ceea ce înseamnă un rău suprem) 
sunt exprimări ale adevărului etern al valorii pâinii pentru hrană, 
valoare aureolată de bogatele sensuri cu care spiritualitatea 
populară tradiţională o investeşte, astfel că pâinea sau colacul 
sunt prezente prin valenţele or benefice în cea mai mare parte 
a obiceiurilor tradiţionale ale poporului român. 

Importanţa pâinii ca aliment, dar mai ales importanţa ei 
spirituală, este convingător redată de însăşi rugăciunea de temelie 
a creştinătăţii. Tatăl nostru, care evidenţiază semnificaţiile pâinii 
- materie, dar şi spirit, hrană a trupului, dar şi a sufletului. 
Acelea şi semnificaţii le regăsim în cultu ra populară transpuse în 
secvenţe importante ale scenariului ritual şi ceremonial al 
obiceiurilor tradiţionale. Transfigurată spiritual, pâinea reflectă, 
în acest context, aspecte ale concepţiei populare privind 
existenţa omului, înţeleasă prin prisma naşterii, morţii şi 
renaşterii. Căci pâinea, asimilată bobului de grâu care moare 
îngropat în pământ pentru a renaşte, simbolizează forţa vieţii 
asupra morţii, forţa omului care reuşeşte s-o obţină (pâinea) în 
lupta sa cu ostilităţile naturii, în final, supremaţia omului în lupta 
pentru existenţă, împotriva morţii. 

Analizând plantele dominante ale omenirii, grâu, orez, 
porumb, Femand Braudel (reluând exprimarea lui Paul Vidai 
de la Blache) le numeşte „plante de civilizaţie, care au organizat 
viaţa materială şi, câteodată, pe cea psihică a oamenilor, foarte 

în profunzime, până la a deveni structuri aproape ireversibile” 
(Braudel, 1984: 115). 

Complementară acestei idei se dovedeşte a fi ideea pâinii 
ca „element de civilizaţie”, pentru că, fără echivoc, pâinea a 
organizat munca şi, în genere, viaţa societăţii tradiţionale, 
stimulând producerea numeroaselor valori materiale şi spirituale 

A 

circumscrise activităţilor de realizare a ei. In acest sens, pâinea 
poate fi considerată creatoare de civilizaţie, prin rolul ei, ca 
punct de referinţă, în impulsionarea acumulărilor culturale de-a 
lungul timpului şi, în acest cadru, prin aportul ei la definirea 
stilului de viaţă specific fiecărei mari colectivităţi umane. 

„Pâinea nu aparţine decât omului, semnul şi garantul unei 
vieţi civilizate ce demarcă umanitatea de animalitate, ca şi de 

a 

zei...” (Vemant, 1979:62) In treimea grâu, faină, pâine, care 
„umple istoria Europei”, pâinea, „personaj copleşitor” (cum se 
exprimă F. Braudel (1984:258)) sau „alimentul-rege” (cum o 
numeşte R. Delort, 1986: 85), a dominat întreaga istorie 
europeană. 

„Hrană prin excelenţă a societăţii europene, pâinea, şi 
cultura cerealieră pe care o implică, marchează organizarea 
unui gen de viaţă atât în dimensiunea materială cât şi în imaginar. 
Aceasta, fără îndoială, fiindcă ea ocupă un loc privilegiat şi 
dificil de înlocuit în imaginarul cultural al Occidentului...” (Mesml, 
1992: 14) 

„Prezenţă umanizată” în universul vieţii rurale europene, 
pâinea capătă valori spirituale supreme - „hrană cotidiană, dar 
sacră” (Mesnil, 1992:14), ea este produs al „efortului (maxim) 
şi al răbdării”, devenind din hrană concretă un simbol general 
al vieţii. Antropologii contemporani fac frecvent legătura între 
ciclul vegetal al grâului (şi forma sa finită, pâinea) şi ciclul vieţii 
omului, ceea ce duce la perceperea pâinii ca metaforă a fiinţei 
umane şi a fertilităţii. Mai mult, sunt puncte de vedere ce traduc 
gesturi din procesul ei de fabricare după codul sexual uman, 
echivalând finalizarea pâinii cu naşterea unui copil. 

Despre „tirania” pâinii, sclavia la care grâul (plantă sensibilă 
şi pretenţioasă) a supus omul, s-au scris multe pagini în care 
este relevată munca acerbă necesară obţinerii finale a pâinii 1 . 

Reconstituirea unei istorii a „duratei lungi” a pâinii a 
sublimat idei ce converg spre concluzia că întreaga civilizaţie 
europeană este o civilizaţie a pâinii (Braudel, 1984: 43). Ea 
începe cu primele vestigii descoperite în ţările din nord-vestul 
Europei încă din neoliticul mijlociu (aprox. 3500 Î.Hr.) (Fechner, 
1992: 53) şi continuă cu date ce însoţesc, în toate epocile 
istoriei, periplul european al pâinii. Ele devin din ce în ce mai 
numeroase în Evul Mediu, când primul loc în alimentaţia 
europeană este deţinut de pâinea fermentată. 

* 

Pâinea poate fi inclusă printre argumentele doveditoare 
ale îndelungatei vieţuiri a poporului român în spaţiul locuit de 
el, pentru că numai un popor de străvechi agricultori sedentari 
putea să ajungă, prin tehnici şi procede de mare vechime, la 
bine cunoscuta calitate a pâinii noastre, la o varietate aşa mare 

A 

de forme şi ornamente. In plus, termenul pâine, de origine latină 
( panis ), face parte dintre acei termeni care, prin calitatea noţiunii 
exprimate, de importanţă fundamentală pentru modul tradiţional 
de trai, este o dovadă a continuităţii de limbă şi viaţă pe teritoriul 
României. Termenul, generalizat astăzi la nivelul întregii ţări, este 

1 F. Braudel (1984: 148) citează cuvintele lui S. Mercier: „Grâul care 
hrăneşte pe om a fost în acelaşi timp călăul lui”, iar în L ’identile de la 
France. Les hommes et Ies choses, voi. II, p. 118, spune: „grâul este grija 
constantă, o obsesie, o vrajă...; se ştie că în funcţie de rezultatele sale (ale 
recoltei de grâu - n.n.) viaţa va fi liniştită sau sub semnul restricţiilor, 

f 

neliniştii”. J.P. Vemant, A la table des hommes , p. 62, notează că munca 
necesară cultivării şi creşterii grâului este comparată încă de la Aristotel 
cu educaţia ce se dă copiilor pentru a deveni oameni. Tema grâul ui-rege 
în Sardinia o abordează şi G. Angiori, Dupain et du fromage, în Du gram 
au pairi, p. 132. 

înlocuit, zonal, cu cel de pită ( Transilvania), pitan sau pâne 
(Muntenia, Moldova). Pâne, termen folosit în vechea limbă 
românească pentru desemnarea cerealelor păioase (Pamfile, 
1913: 1-3, 50, 57), reflectă apropierea, până la identificare, 
pe care cultivatorul o face între cete două noţiuni: cerealele şi 
produsul obţinut prin prelucrarea lor ,pâinea. Termenul colac 
(slav), utilizat pentru aluatul de pâine modelat şi ornamentat 
după tipare arhetipale încifrând o străveche simbolică cu forme 
de exprimare în context ritual şi ceremonial, s-a răspândit 
probabil mai târziu, prin influenţă bisericească. 

Referitor la începuturile cultivării grâului şi, implicit, ale 
preparării pâinii în spaţiu : carpato-danubian putem consemna 
numeroase dovezi arheologice care atestă sfârşitul epocii 
mezolitice, dar mai ales perioada neolitică drept „martoră” a 
primelor preocupări pentru cultivarea primitivă a grâului şi, poate, 
a unor incipiente tentative cîe preparare a pâinii în neoliticul 
mijlociu sau târziu, când se trece treptat la viaţa sedentară) 1 . 


1 O parte a atestărilor documentare sunt consemnate în Ofelia Văduva 
(1981: 58). Trebuie notate şi alte cercetări, mai vechi sau mai noi, care 
aduc elemente privind vechimea preparării pâinii în spaţiul carpato- 
danubian - măcinarea grâului cu râşniţe, existenţa unor cuptoare primi¬ 
tive încă din neoliticul mijlociu sau târziu. E. Comşa {1987) consemnează 
numeroase vase şi gropi de provizii, apariţia „hambarelor” (Teiu), a 
râşniţelor de dimensiuni mari (care reflectă cantitatea mare de grâu 
râşnit odată), a cuptoarelor cu boltă (Radovanu). V. Pârvan (1926: 135) 
aminteşte: „Femeile gete fac toată treaba gospodăriei singure: ele macină 
grâul în râşniţele de mână, care se găsesc în orice aşezare preistorică şi 
protoistorică, şi tot ele cară apa, purtând vasele pe cap”. 1. Ioniţă (1982: 
60) vorbeşte pentru secolele II-IV d.Hr. de „cuptoarele de copt pâine”. 
O primă descriere a modului de preparare a pâinii a lăsat-o poetul Vergiliu 
(apud. N. Lascu, 1965: 218): „EI pune faina pe o măsuţă de lemn şi varsă 
peste ea apă călduţă; amestecă apoi apa şi faina şi le frământă într-una 
cu mâna lui puternică, iar când pasta lichidă a devenit mai consistentă, 
el presară pe deasupra aluatului sare, apoi subţiază aluatul şi îl întinde cu 
palma mâinii, dându-i o formă rotundă, şi o înseamnă cu pătrate de 
dimensiuni egale. El o pune atunci pe vatră...” Vezi şi P. Grimal (1973:271) 

Peste secole, documentele de cancelarie medievale 1 şi 
însemnări ale unor călători străini 2 notează preferinţa locuitorilor 
pentru grâu şi pâine, mărturii ale neîntreruptei practicări a 
cultivării grâului şi preparării pâinii. Chiar şi în epoci nefavorabile, 
când în hrana zilnică s-a recurs la utilizarea altor cereale 
(porumb, orz, ovăz) (Griselini, 1984: 178; Wilkinson, 1831: 
148), pâinea din grâu sau modelările din aluat (colacii) au fost 
permanent prezente la sărbători sau alte ocazii ceremoniale, 
punctând, prin bogata lor simbolică, secvenţele importante ale 
obiceiurilor populare. 

Conservarea şi transmiterea din generaţie în generaţie a 
practicilor legate de cultivarea grâului şi transformarea lui în 
pâine, deci permanenţa lor în timp, ne permit să subliniem 
vechimea utilizării pâinii la poporul român, realitate adeseori 
neînţeleasă de călătorii pe aceste meleaguri, în decursul asprei 
noastre istorii, sau chiar contestată, speC'ulându-se faptul că, în 
condiţii socio-economice dure, ţăranul român a fost nevoit să 

înlocuiască în alimentaţia cotidiană pâinea din grâu cu mămăliga 
din porumb. 

Cultivarea grâului este dominată de veşnica luptă a ţăranului 
cu natura pentru finalizarea muncii grele şi de lungă durată. în 
timp, acumulări de procede tehnice şi unelte adecvate, necesare 
cultivării şi prelucrării acestei plante „exigente”, au fost dublate 
de atributele intensei vieţi spirituale caracteristice poporului 

1 Pentru exemplificare notăm: Gh. Ghibănescu, Surete şi Izvoade, Iaşi, 
1906, voi. IV, p. 303, doc. CCLXVI; M. Costăchescu, Documente 
moldoveneşti , Iaşi, 1931, voi. II, p. 462, doc. 124; Documente privind 
istoria României, B. Ţara Românească, Editura Academiei, v. XVII, 
voi. III, p. 630, doc. 6 (colaci în aldămaş). 

In colecţia Călători străini despre Ţările Române, Editura Academiei, 

Bucureşti, în voi. V, găsim însemnări despre acest aspect Ia D. Frolich 

(1629-1630). M. Bandini (1640) „este un mare belşug de vin şi pâine” (p. 

326). R. Bargrave (1652) - „Aici se găseşte de asemenea şi miere din 

belşug şi cea mai bună pâine obişnuită pe care ţin minte să fi gustat 
vreodată” (p. 485). 

român, transpuse în obiceiuri menite să asigure succesul muncii 
de obţinere a recoltelor de grâu. Dacă adăugăm la aceasta 
munca de transformare a grâului în faină şi de preparare a pâinii, 
proces îndelungat şi dificil, se confirmă adevărul bine cunoscut 
că obţinerea pâinii înseamnă muncă, multă muncă. 

Cereale panificate. Grâul a fost şi este şi azi cereala 
preponderent utilizată în prepararea pâinii. Nu există sat care 
să nu fi folosit această cereală, fie că ea era obţinută prin 
cultivare, fie prin cumpărare sau schimb de produse (practică 
mult utilizată în modul tradiţional de viaţă al satelor de deal şi 
de munte). 

Chiar dacă pâinea din faină de grâu nu a fost folosită 
întotdeauna în alimentaţia zilnică în zone întinse din Oltenia, 

5 * 

Muntenia, Moldova, ea era, în genere, nelipsită din alimentaţia 
ceremonială, marcând prin funcţiile ei atmosfera de sărbătoare 
ce însoţea evenimentele mari sau mici din viaţa ţăranului. 
Panificarea grâului a fost, aşadar, necontenit practicată, doar 
ritmul ei, scăzut în anumite epoci, a dat impresia încetării şi deci 
regresului acestei practici. 

Tehnica panificaţiei a fost folosită şi pentru prelucrarea 
pâinii din mei, secară, uneori din orz şi porumb. 

Făina de secară (cereală cu mare pondere în agricultura 
zonelor de deal şi de munte) este combinată cu făina de grâu 
pentru prepararea pâinii, proporţia depinzând de situaţia 
materială a familiei, dar şi de modelul cultural tradiţional, spe¬ 
cific zonei respective. Numeroase informaţii de teren relevă 
calităţile nutritive ale pâinii din secară, însă preferinţa constantă 
pentru grâu a dus la reducerea treptată a utilizării secarei în 
compoziţia pâinii. 

Orzul a fost folosit sporadic. La el se recurgea în 
perioadele de secetă sau război, când nevoi de ordin social- 
economic impuneau apelul la această cereală, mai puţin propice 
obţinerii unei pâini de calitate. 

Aspecte deosebite relevă panificarea porumbului, 


57 


Paşi spre sacru 

cereală care, de la introducerea lui în alimentaţia poporului 
român (sfârşitul secolului al XVII-lea), a reprezentat în anumite 
perioade baza hranei ţăranului. La începutul secolului, mălaiul, 
numit în unele zone din Transilvania pită de mălai sau în altele 
(Moldova, Oltenia) mălai dulce, mălai dospit, are o mare 
răspândire în cea mai mare parte a ţării. Deşi obţinut prin 
procedee tehnice asemănătoare pâinii, produsul finit nu 
întruneşte calităţile acesteia. Semnificaţiile lui în mentalitate 
tradiţională se reduc, în genere, la cea de aliment necesar hranei, 
arareori evocând implicaţii de ordin spiritual. Trebuie reţinută 
ideea că ţăranul român, bun cunoscător al tehnicii panificaţiei, 
a extins-o, atunci când a fost constrâns de împrejurări social- 
economice nefavorabile, la prepararea pâinii din făină, de 
porumb, cereală pe care o avea mai uşor la dispoziţie, dar că 
el preferă, dintotdeauna, pâinea din grâu. 

Din componenţa pâinii, în model tradiţional, fac parte unele 
„adaosuri” specifice zonal. Analiza lor relevă o ar urnită pondere 
în resursele economice ale zonei respective, dar şi apartenenţa 
la un fond cultural transmis de-a lungul timpului. Practica 
adăugării cartofilor în pâine, mult folosită de saşi de la venirea 
lor în Transilvania (secolul al XlII-lea), s-a extins prin contactul 
acestora cu populaţia băştinaşă, aşa că la începutul secolului o 
găsim generalizată în întreg Podişul Transilvaniei, ca şi în zonele 
înconjurătoare şi în partea de sud a Banatului. Specific, la 
începutul secolului, acestor zone, adaosul de cartofi (fierţi şi 
zdrobiţi, proporţia obişnuită fiind de 3/4 făină şi 1/4 cartofi) 
s-a extins astăzi ca practică de preparare a pâinii şi în alte zone. 
Adaosul de făină de porumb sau de tărâţe este motivat la 
începutul secolului de condiţii economice precare în partea de 
sud a Olteniei, Munteniei, Moldovei. 

Fermenţii utilizaţi în prepararea pâinii până la apariţia 
drojdiei de bere (care a înlocuit treptat metodele tradiţionale, 
mai ales în perioada dintre cele două războaie mondiale) se 
remarcă prin generalizarea, până la mijlocul secolului nostru, a 

„aluatului” sau aluăţelului, mici „turţite de cocă”, păstrate 
(acoperite cu mălai sau cu faină) pentru următoarea preparare 
a pâinii sau împrumutate de la casele vecine, într-un sistem de 
întrajutorare consacrat de-a lungul timpului în comunităţile rurale 
(în care relaţiile de vecinătate şi rudenie au mare importanţă); 
înmuiat în apă călduţă, rezultă „plămada” necesară fermentării. 
Tipic satelor mari producătoare de cereale, acest procedeu 
are o vechime ce ne trimite cu gândul departe, în istorie (romanii 
foloseau metode similare pentru fermentarea aluatului de pâine). 

Se constată şi unele diferenţieri ce relevă notele particulare 
caracteristice unor zone largi. Este vorba de satele specializate 
în pomicultură şi viticultură (cu precădere în zonele subcarpatice, 
dar şi în alte sate, unde ocupaţiile respective au oarecare 
pondere). La începutul secolului, mai sunt încă în uz metode 
arhaice de fermentare cu ajutorul „spumei” de prune sau 
„drojdiei” de struguri ce se formează în procesul de fermentare 
a fructelor pentru obţinerea băuturilor. Mai notăm un alt fer¬ 
ment de mare vechime utilizat în prepararea pâinii, şi anume 
zeama de floare de hamei (fiartă cu ceapă roşie), specific unor 
zone din Moldova şi Banat. 

Pâinea - reper simbolic . în gândire tradiţională, pâinea 
şi colacul concentrează, aşa cum arătam mai sus, o simbolică 
în totalitate benefică: bucurie, rodnicie, belşug, fertilitate, puritate, 
înscrise pe o axă comună, aceste semnificaţii se acumulează 
într-o energie simbolică pe care omul se străduieşte s-o 
capteze. Dorinţa lui conferă sens numeroaselor ipostaze în care 
pâinea este atinsă, ruptă sau mâncată ritual în situaţii liminale 

f\ 

de destrucţie spaţială, temporală sau socială. In aceste situaţii 
pot fi reperate principalele funcţii rituale ale pâinii - funcţia 
apotropaică, potenţată de cea augurală, de menire rituală a 
unui bun şi senin viitor. Centrate pe energia simbolică a pâinii 
şi, de aici, pe forţa ei magico-rituală, aceste funcţii explică 
prezenţa nelipsită a pâinii sau a colacilor în performarea secven¬ 
ţelor rituale, ceremoniale sau festive în contextul temporal şi 

spaţial al sărbătorilor tradiţionale (Văduva, 1981:61 -66). Aşa 
cum am mai spus, dacă din alimentaţia zilnică tradiţională pâinea 
poate lipsi uneori, ea este marcă definitorie a sărbătorii, principiu 
sărbătoresc, este obiect de „recuzită”, dar sau ofrandă rituală, 
contribuind, totodată, la „bucuria ospăţului” (Drogeanu, 1985: 
70) ce face parte din sărbătoare. 

„Făcutul pâinii” sau al colacilor - prag pregătitor al 
sărbătorii (act complementar sacrificiului de animale, de 
asemenea, prag pregătitor al sărbătorii) 1 - marchează, de fapt, 
intrarea în sărbătoare, purificând începutul perioadei prin 
valenţele rituale ale aluatului şi solemnizând timpul sărbătoresc 
prin prezenţa pâinii. 

O lectură a semnificaţiilor pâinii în context sărbătoresc 
dintr-o altă perspectivă, aceea a teoriei comunicaţiei, relevă 
setul de semne cumulat de pâine, utilizat pentru transmiterea 
mesajelor în cadrul comunităţii. Cu precădere, în obiceiurile 
calendaristice sau din ciclul vieţii, poate fi observată funcţia 
mediatoare a pâinii, în ipostaza ei de dar sau ofrandă rituală 
destinată comunicării în societate pentru menţinerea bunelor 
relaţii cu membrii comunităţii sau cu misterioasele forte 

ţ S 5 

supranaturale şi cu strămoşii (Văduva, 1992:348). Mai ales în 
riturile de separare a celor două lumi, „lumea oamenilor” de 
„lumea divinităţilor” sau „lumea de aici” de „lumea de dincolo” 
(„lumea cealaltă” - a celor morţi), semantica pâinii sau a colacilor 
se referă la medierea contactelor şi asigurarea liniştii generale. 
Semnificativă în acest sens este practica rituală de a însoţi orice 
dar de semnul convenţional al pâinii (sau colacului), cu întreg 
cumulul de simboluri benefice pe care ea îl reprezintă. 

în obiceiurile populare tradiţionale, pâinea este adesea 
simbol al divinităţii, ceea ce o detaşează într-o posibilă ierarhie 


1 Ofelia Văduva, Sacrificiu şi sărbătoare în calendarul popular, 

comunicare prezentată la cel de-al Il-lea Simpozion naţional de etnologie. 
Câmpulung Moldovenesc, septembrie 1992. 

a reperelor simbolice în cultura populară. Ea este identificată 
cu anumite divinităţi în secvenţe ale obiceiurilor de Crăciun sau 

5 î 

de Paşte, de înmormântare sau de comemorare a morţilor, când 
pâine sau colaci, special modelaţi, primesc nume de divinităţi 
(Crăciun, Dumnezeu, Maica Precista, Arhanghel etc.) şi sunt 
oferiţi ca ofrandă rituală (, jertfa”) destinată acestora (alături 
de colacii destinaţi spiritului celui decedat) 1 . Putem presupune 
practica de reprezentare prin aluatul de pâine a unor divinităţi 
(singurul aliment învestit cu această calitate) ca fiind anterioară 
creştinismului, care a identificat pâinea cu trapul lui Iisus Hristos, 
precizând clar simbolismul ei. 

Comentând valoarea spirituală a pâinii, sunt relevante 
valenţele ei de simbol al consacrării unui început, al 
consfinţirii durabilităţii acţiunilor umane începute sub marca ei 

A 

benefică. In acest sens, pe lângă semnificaţiile pâinii în marcarea 
perioadelor de renovare a timpului în obiceiurile ciclului 
calendaristic sau de consacrare benefică a unui prag de trecere 
în ciclul vieţii omului, identificăm, în obiceiurile de construcţie, 
secvenţa în care conotaţiile benefice ale aluatului sau pâinii sunt 
implicate în gestul creator al începutului, oferind, totodată, 
garanţia continuităţii şi durabilităţii - alegerea „locului curat” cu 
ajutorul unei pâini, aşezarea la temelie a unei bucăţi de pâine 
sau aluat, „ca să fie zloată în casă”, „ca să dospească” 2 , 
introducerea în primul rând în casa nouă (înainte de mutare) a 
unei pâini. Cu înţelesuri asemănătoare sunt obiceiuri legate de 
principalele ocupaţii - începutul muncilor agricole de primăvară 
ca şi al celor de toamnă, primul măcinat al grâului nou, mulsul 
oilor (prin colac) la„măsurarea laptelui”, plecarea turmelor la 
munte - „începuturi” marcate ritual printr-o pâine (sau colac), 

1 Marian (1892: 299). Informaţii de teren mai recente confirmă practica 
rituală a modelării unor colaci ce primesc nume de divinităţi care, simbolic, 
sunt oferiţi acestora, gestul fiind însoţit de formule rituale („Dumnezeu 
să primească!”, „Domnul primeşte!”, „Să fie Arhanghelului!”). 

2 Informaţii de teren, Ofelia Văduva, corn. Brăneşti, jud. Galaţi, 1976. 

în ideea transferării energiei simbolice a acesteia asupra 
rezultatelor viitoare ale muncii omului. 

Principalele faze ale îndelungatului proces de muncă al 
agricultorului, începând cu aratul pământului, sunt însoţite în 
mod simbolic de prototipul efectului final al muncii - pâinea, în 
credinţa influenţării magico-rituale a rodniciei pământului. In 
Bucovina se aşază o pâine pe plug sau pe prima brazdă trasată 
(Gorovei, 1915:20, art. 223); în Moldova se pune în coamele 
boilor, la „pornitul plugului”, o pâine sau un colăcel în formă de 
opt (Pamfile, 1913: 49), iar în Dobrogea se rupe o pâine sau 
un colăcel, pe ogor, în cornul plugului 1 . în Moldova, începutul 
aratului de toamnă este însoţit de dăruirea de colaci sau pâine 
preparată din grâul obţinut la începutul secerişului (Pamfile, 
1913:49). Încheierea muncilor agricole şi începutul celorlalte 
faze de muncă au drept simbol, de asemenea, o pâine. In 
Transilvania, la ceremonia agrară a cununii, când alaiul 
secerătorilor intră cii buzduganul în casă, trebuie să găsească 
pe masă o pâine (Ionică, 1943: 178). în Oltenia, când se face 
prima dată o pâine din grâul nou, se prepară un colăcel mic sau 
o pâine de care se leagă busuioc, sporiş sau alte flori. Sunt 
scufundate în fântână, după care se dau copiilor să le mănânce 
în credinţa că „grâul va fi spornic şi curat” (Densuşianu, 1895: 
83,mss. 1555; Pamfile, 1913: 108). 

Sensuri inedite pentru ceea ce înseamnă în viaţa rurală 
tradiţională „valoarea rituală a pâinii” relevă unele conotaţii ale 
acesteia în „obiceiurile pământului” din vechiul drept cutumiar 
românesc. Ea poate valida înţelegeri şi aranjamente, fiind 
percepută ca „martor” suprem în perfectarea lor. înlocuirea 
simbolică a unei persoane decedate prin alta în viaţă (de 
exemplu, dacă moare mama, copiii îşi aleg o alta) este 
consacrată prin ruperea unei pâini deasupra sicriului (Conea, 


1 Informaţii de teren, Ofelia Văduva, sat Vistema, com. Sarichioi, jud. 
Tulcea şi com. Naibant, jud. Tulcea, 1976. 

1940: 430). In context normativ tradiţional, pâinea poate fi 
totodată „aldâmaş” pentru garantarea seriozităţii unei tranzacţii 
comerciale 1 . 

Semnificaţii speciale pentru vechea civilizaţie românească 
derivă din credinţa în forţa pâinii de consacrare a unui jurământ. 
„Jurământul mare/ Pe pâine, pe sare/ Pe sfintele icoane” cerut 
de meşterul Manole lucrătorilor (Taloş, 1973:307) (de remarcat 
locul pâinii, anterior, chiar, icoanei) este regăsit şi în practica 
„însurăţirii” sau „înfartăţirii”, în care pâinii îi este rezervat un rol 
ritual central. Cu rădăcini istorice dovedite documentar pentru 
Evul Mediu românesc 2 ,, jurământul pe cruce, pe pită şi sare” 
are încă valoare de validare a unor înţelegeri la începutul secolului 
nostru, parţial fiind valabil şi pentru zilele noastre în relaţiile din 
unele comunităţi rurale. 

3 

Reflexe identificăm şi în gestul ritual al primirii oaspeţilor 
cu pâine şi sare, care, prin conotaţiile simbolice ale pâinii 
(completate de cele ale sării, cu întreg subtextul lor benefic), 
exprimă bucuria şi urările cuvenite, dar pecetluiesc, totodată, 
legăturile spirituale ce se creează între oaspeţi şi gazde. 


* 

Cocă vie - cocă moartă. Lungul drum al grăuntelui 
însămânţat până la transformarea lui în faină şi apoi în pâine se 
exprimă printr-un efort uman deosebit. Pentru reuşita lui, în 
mentalitate tradiţională, se încearcă atragerea bunăvoinţei 
forţelor capabile să ajute finalizarea eforturilor unui întreg an 
de muncă. 

De aceea, prepararea pâinii, ca şi lucrările agricole 

1 Documente privind istoria României. B. Ţara Românească, voi. III, 
Editura Academiei, Bucureşti, V-XVII, p. 630, doc. 6. 

2 Cronţ (1969: 32) consemneaazâ practici ale frăţiei de cruce între feudali 
care „au consumat împreună o turtă de pâine în formă de cruce, ceea ce 
se socotea la ei legământul cel mai sfânt”. 

tradiţionale necesare obţinerii grâului, cumulează, pe lângă actele 
tehnice obişnuite, gesturi şi formule rituale menite să asigure 
împlinirea finală. Ele sporesc, totodată, semnificaţiile benefice 
ale pâinii, îi evidenţiază sacralitatea, transformând procesul 
tradiţional de preparare a pâinii într-un adevărat scenariu ritual. 

O departajare a tehnicilor de preparare a pâinii de actele 
rituale complementare se dovedeşte însă a fi dificil de realizat. 
Aceasta pentru că, în sistemul tradiţional de viaţă, prepararea 
pâinii, şi mai ales a pâinii rituale (colacii), este în fapt o 
îngemănare de acte tehnice şi rituale. Putem vorbi, desigur, de 
proporţia acestor acte (La Fontain, 1972: 160), de predo¬ 
minarea tehnicului asupra ritualului sau invers, aceasta depinzând 
de destinaţia pâinii (consum zilnic, ritual sau ceremonial). 
Importantă este, însă, fără îndoială, finalizarea îmbinării ac elor 
tehnice cu cele rituale adiacente, şi anume realizarea pâinii. 
Informaţii culese pe teren atestă că, în sistemul tradiţional de 
viaţă, comportamentul ritual este propriu nu numai preparării 
pâinii sau colacilor destinaţi practicării obiceiurilor, dar şi 
preparării pâinii zilnice. Pe parcurs, procesul de preparare al 
acesteia a fost simplificat, reducându-se, în mare măsură, la 
respectarea tehnologiei bine cunoscute. O deosebită importanţă 
pentru obţinerea unei pâini de calitate este atribuită dozării 
materiilor prime componente ale pâinii: făină, apă, sare, fer¬ 
ment. Există o ştiinţă a dozării lor pentru ca aluatul obţinut să 
aibă o anumită consistenţă. în gândirea tradiţională, însă, 
importantă este nu numai calitatea pâinii, ci mai ales, funcţiile ei 
magico-rituale şi ceremoniale, funcţii ce decurg din bogatele 
semnificaţii pe care le concentrează aluatul. Ele sunt cu atât 
mai marcate cu cât sunt mai mult respectate normele rituale ale 
fiecărei faze a procesului de preparare. în acest fel, fiecare 
fază devine un act ritual, performat de actanţi ce trebuie să 
respecte prescripţii şi interdicţii multiple. De exemplu, nu se 
opreşte aluat din „pâinea mortului”, „adică de la pânea ce se 
coace pentru pomenirea celui mort” (Marian, 1892:372), „nu 













64 


Ofelia Văduva 

se împrumută aluat de la o femeie fără copii ”, „femeia care a 
ucis nu are voie să mai facă pâine” 1 , de asemenea, nici lăuza 
(până i se face „slujba de dezlegare”) (Cristescu Golopenţia, 
1940: 11), şi nici femeia care „găteşte mortul” (Butură, 1978: 
285). Totodată, există zile şi perioade în care este interzisă 
prepararea pâinii - în special vinerea şi duminica, considerate 
zile nefaste pentru copt, marile sărbători religioase, săptămâna 
mare etc. - restricţii ale căror încălcări sunt urmate de neplăceri, 
conform mentalităţii tradiţionale. 

Chiar şi faza de pregătire a preparării pâinii este marcată 
de acte obligatorii - femeia trebuie să respecte cu câteva zile 
înainte interdicţii sexuale şi alimentare (să ţină post) 2 , trebuie să 
se spele, să-şi schimbe cămaşa şi, mai ales, acoperitoarea 
capului. Acest comportament are desigur şi raţiuni ce ţin de 
igienă, dar el este în principal impus de realizarea stării de 
puritate necesară actelor rituale. Comportamentul devine şi mai 
eficient în condiţii de puritate organică a femeii: „Mai mult 
bătrânele era bine să facă pâinea, că erau curate”, spune o 
informatoare 3 , accentuând asupra vârstei înaintate a aceleia ce 
„era bine” să facă pâine. în timp, aceste condiţii rituale s-au 
estompat, mai ales în practica curentă, ele supravieţuind în forme 
disimulate sau limitate doar la pâinea pentru biserică, prescură 
şi anafură. 

Prima fază a transformării fainii în pâine, cernutul, respectă 
reguli specifice unui act ritual, el trebuie să se realizeze dimineaţa 
în zori, „pe nemâncate”, în deplină tăcere 4 . Aceleaşi reguli 
privind timpul ritual (zorii), starea de puritate cât şi un anumit 

1 Informaţie de teren, Ofelia Văduva, corn. Lupşanu, jud. Ialomiţa, 1978. 

2 Idem, corn. Valea Măcrişului, jud. Ialomiţa, 1976, şi sat Vistema, corn. 
Sarichioi, jud. Tulcea, 1977 

5 Ibidem, Ofelia Văduva, corn. Sohatu, jud. Călăraşi, 1976 

4 Vezi Gorovei (1915, art. 1259,1260) Informaţii de teren, O Telia Văduva, 
corn. Berzasca, jud. Caraş-Severin, 1980: „Făina e bine s-o cerni dimineaţa 

în zori şi să nu vorbeşti cu nimeni înainte”. 

comportament se impun şi pentru aducerea apei necesare - 
apă care numai în aceste condiţii capătă valoare magico-rituală. 
, Apa neîncepută”, element ce receptează şi asigură transmiterea 
forţelor magice, este utilizată şi în alte acte de maximă 
concentrare rituală, cum sunt descântecele. Pornind de la apa 
folosită în ambele ritualuri, comparând gestica şi atmosfera ce 
o creează femeia care face pâine şi femeia care descântă, notăm 

evidente apropieri, ce dau impresia, în ambele cazuri, a săvârşirii 
unui ritual de mare solemnitate. 

Uneori, în practici acum în mare parte uitate, „apa 
neîncepută” este înlocuită cu rouă. Adunarea picăturilor de rouă, 
secvenţă a vechilor practici magice de luare şi furare a manei 
holdelor de grâu, urma aceleaşi restricţii rituale (adunată în zori, 
pe nemâncate, în tăcere), potrivit credinţei că are loc un trans¬ 
fer al manei grâului asupra aluatului care nu numai că va creşte 

în mod miraculos (Pavelescu, 1944:56), dar va fi învestit şi cu 
o forţă magică deosebită. 

Adăugarea sării, element cu numeroase atribute pozitive 
în cultura populară, este de natură să mărească puterile magico- 
rituale ale pâinii. Aşa cum am mai arătat (vezi capitolul, Alimente 
naturale ), personificată în unele credinţe populare ca „mama 
lui Dumnezeu” sau sfântă (numită Sfânta dreptate) (Voronca, 
voi. 1,1903:183), sarea cumulează o simbolică preponderent 

benefică, pe care o transferă, evident, pâinii, în a cărei 
compoziţie este inclusă. 

f iu mai puţin semnificativă este adăugarea fermentului. 
Simbol al forţei vitale, prin care aluatul capătă viaţă, „răsare”, 
„înfloreşte”, „creşte” 1 , fermentul învie coca - ea „dospeşte”, 
devine „vie . Coca reia, astfel, drumul grăuntelui semănat care 
răsare, înfloreşte, creşte, fiinţă vie a cărei dezvoltare este 


Informaţii dc teren, Ofelia Văduva, corn. Valea Măcrişului, jud. Ialomiţa, 

1-^6, corn. Ciochina, jud. Ialomiţa, 1976: corn. Lelese, jud. Hunedoara, 
1979; corn. Şuletea, jud. Vaslui, 1982. 

urmărită cu atenţie de cultivator. Această cocă vie se deosebeşte 
de coca „moartă”, aşa cum este denumită în informaţii de teren 
turta sau azima\ din a cărei compoziţie lipseşte substanţa vitală 
a fermentului. 

Pentru potenţarea virtuţilor fermentului se rostesc formule 
de invocaţie în timpul fazei următoare din procesul de preparare 
a pâinii - fază de maximă concentrare frământatul, dar şi 
după ce el este terminat şi pâinea este lăsată „să se odihnească”, 
„să crească” 2 . 

frământatul” aluatului, „muncitul” lui presupune un mare 
efort, de el depinzând, în mare măsură, calitatea pâinii 3 . Nu 
este lipsit de importanţă faptul că mentalitatea tradiţională 
amplifică semnificaţiile actelor ce includ un efort uman deosebit. 

A 

In acest sens, cu cât pâinea este mai mult „muncită”, cu atât 
valoa rea ei spirituală creşte. Ce alt înţeles putem acorda modului 
de preparare a pâinii rituale numită „colac de ţărână” din 
secvenţa finală a obiceiurilor de înmormântare specifice unor 
zone? Pentru prepararea acestei pâini, spicele trebuie adunate 
cu mâna de o femeie în vârstă sau de o fetiţă (deci „curată”), 
boabele de grâu desprinse prin frecarea în palme, râşnite între 
două pietre sau pisate în piuă, faina cernută cu sită deasă, iar 
aluatul frământat timp cât mai îndelungat 4 . Munca inclusă în 
executarea acestui colac, laborioasă, de lungă durată, 

! Informaţii de teren, Ofelia Văduva, corn. Sudiţi, jud. Ialomiţa, 1977. 

2 Gorovei (1915: 272). „Ca să dospească pita, după ce s-a frământat, se 
zice: «aşa să-şi aducă pita mea aminte de dospit, cum şi-aduc aminte 
fetele de măritat»” (3178). „Când ne apucam de frământat spuneam 
«Doamne-ajută»” - informaţie de teren, Ofelia Văduva, corn. Peştera, 
jud. Constanţa, 1977; „Când frământam pita spuneam «dă Doamne să 
crească frumos»” - informaţie de teren, Ofelia Văduva, corn. Oteşani, 
jud. Vâlcea, 1983. 

In Bucovina, frământatul Paştelui „se face de un voinic. Cu cât aluatul 
este mai bine frământat, cu atât creşte mai bine”, „Şezătoarea”, nr. 3, 

1902, p. 33 

4 Informaţie de teren, I. Ghinoiu, jud. Galaţi şi Vaslui, 1980 

respectând practici rituale precise, îi conferă calităţi speciale, o 
forţă benefică deosebită. 

De observat că aluatul capătă conotaţii rituale direct legate 
şi de statutul de vârstă al aceleia ce îl frământă. O fetiţă mică 
pentru „turta ursitorilor” (în sate din Ialomiţa, Olt sau Dolj), o 
fată mare pentru colacul miresei şi o femeie bătrână pentru 
colacii de înmormântare sunt, în genere, categoriile de vârstă 
ce îşi pun amprenta asupra virtuţilor magico-rituale ale aluatului. 

O mare atenţie se acordă fazei coptului pâinii. Arderea 
cuptorului sau ţestului 1 pentru realizarea unei temperaturi 
potrivite este, prin tradiţie, o măsură a priceperii femeii. O 
anumită tehnică rituală, bazată pe gesturi şi formule consacrate 
(aprinderea cuptorului cu ramura de Arminden, când se coace 
pâinea din grâu nou (Marian, voi. I, 1898: 298), stropirea 
cuptorului cu apă sfinţită, trasarea unei cruci imaginare la gura 
cuptorului, rostirea unor formule de invocaţie 2 ) au rolul să 
mărească eficacitatea procedeelor de finalizare a preparării 

r p 

pâinii. Există multe credinţe legate de coptul pâinii şi mai ales 
de „întoarcerea pâinii în cuptor” (dacă nu s-a copt suficient) 
(Voronca, 1903:229), gest cu efecte nocive asupra acelora ce 
mănâncă pâinea şi, de aceea, interzis în practica tradiţională. 

Deosebită importanţă au credinţele ce se referă la 
momentul scoaterii pâinii din cuptor, credinţe ce sunt transpuse 
în practici rituale obligatorii. Cuptorului trebuie „să-i laşi ceva” 
în schimbul pâinii, „să nu rămână gol , de aceea se pun lemne 
în cuptor (Voronca, 1903: 230) sau un blid cu apă sau doar se 
stropeşte cuptorul cu apă 3 , practici ce îşi găsesc sensul în 
sistemul de credinţe referitor la oferirea de ofrande rituale în 
schimbul bunăvoinţei unor forţe supranaturale, poate, în acest 

' „Făcea focul până se albea vatra” - informaţie de teren, Ofelia Văduva, 
corn. Sohatu, jud. Călăraşi, 1976 

2 Informaţie de teren, Ofelia Văduva, corn. Lupşanu, jud. Călăraşi, 1978. 
Vezi şi Gorovei (1915: 256) 

3 Idem, Ofelia Văduva, sat Plevna, corn. Lupşanu, jud. Călăraşi, 1993. 

caz, un străvechi zeu al focului. 

Tehnică şi ritual, îndemânare, pricepere, experienţă, 
câştigate în timp, dar şi practici menite să asigure în mod magic 
euşita demersului, toate contribuie la obţinerea finală a pâinii. 
Lungul drum al transformării grăuntelui însămânţat în faină şi 
apoi în pâine este, de fapt, lungul drum al omului spre o nouă 
creaţie (Eliacle, 1966: 45). Reluată an de an, această creaţie 
necesită (în afară de muncă) investiţie de spirit, imaginaţie, 
concentrarea tuturor forţelor ce ar putea asigura încheierea cu 
succes a fiecărei etape până la realizarea finală. 

Bucăţica norocului Respectul aproape mistic faţă de 
pâine a impus norme severe de comportament, „legi nescrise”, 
conform cărora aruncarea pâinii rămase de la masă sau chiar a 
firimiturilor echivalează cu săvârşirea unui păcat 1 . De aceea, 
este necesară purificarea lor prin foc, „element sacrificial prin 
excelenţă” (Durând, 1977: 412), care, prin virtuţile sale, 
prevesteşte regenerarea, moartea urmată de înviere, 
corespunzătoare regenerării anuale a vegetaţiei, implicit a 
cerealelor din care se va face din nou pâinea. 

Trasarea unei cruci imaginare pe pâine înainte de a fi tăiată, 
aşezarea pâinii cu partea „de vatră” întotdeauna în jos, aşezarea 
ei pe un ştergar neapărat alb şi curat (gest care nu se referă 
numai la igienă, ci, mai degrabă, la crearea cadrului de puritate 
implicat de simbolistica pâinii), toate acestea fac parte din 
semantismul comportamentului faţă de pâine. 

Interdicţii speciale de viaţă tradiţională se referă la 
înţeparea pâinii cu vârful cuţitului sau lăsarea cuţitului înfipt în 
pâine, gest echivalent unei crime imaginare şi, de aceea, 
condamnat în mentalitatea populară. „Pâinea este om” 
(Voronca, 1903: 187), străvechea credinţă care personifică 
pâinea (Bucovina) (credinţă preluată de creştinism) îi conferă 


1 Gorovei (1915: 257). „Fărâmiturile de pâine ce cad de la masă, să le dai 
în foc, în loc curai, ca să nu le calci, că păcătuieşti” (Suceava) - 3005. 

acesteia însuşirile unui organism viu, faţă de care se impune un 
anumit comportament. Argumente privind personificarea pâinii 
desprindem din basmele populare, al căror personaj principal 
- de obicei erou salvator - este pâinea, înzestrată cu puteri 
miraculoase puse în slujba binelui. Ea devine, astfel, fiinţă cu 
calităţi umane certe. Numeroase basme din Bucovina 
personifică pâinea sau colacii de nuntă („jemne împreunate”), 
care, prin puterea lor, salvează eroii de fiinţe cu forţe malefice 
supranaturale: zmeu, strigoi, lup, şarpe, vânt (Voronca, 1903: 
187 şi următoarele; 1897: 73). Prescripţii speciale se referă la 
gestul ruperii sau tăierii pâinii şi al împărţirii ei la masă, gest 
solemn prin care tatăl familiei marchează, în vechi tipare de 
viaţă tradiţională, începutul mesei, creând atmosfera emoţională 
caracteristică unei ceremonii. Prima bucăţică (mai ales din pâinea 
din grâu nou) este considerată ofrandă pentru cei morţi şi trebuie 
aruncată ritual pentru aceştia 1 . Ultima, numită şi „bucăţica 
norocului”, „bucăţica puterii”, concentrează, în gândirea 
populară, o putere magică de influenţare a viitoailui copiilor, 
dar şi al adulţilor 2 . Captarea acestei forţe concentrată în ultima 
bucăţică exclude lăsarea ei pe masă, ea este mâncată în credinţa 
că, în acest fel, este asimilată întreaga energie benefică a pâinii. 


! Informaţii de teren, Ofelia Văduva, com. Runcu şi Arcani, jud. Gorj, 
1978; sat Moşteni, com. Furculeşti şi com. Măgura, jud. Teleorman, 
1979; com. Ciochina, jud. Ialomiţa, 1979; Bârlea (1982:44) aminteşte un 
obicei asemănător, ce relevă fondul arhaic al acestui gest ritual. El se 
referă la căluşarii din zona Alba lulia care, la începutul mesei, aruncau 
ca dar, patroanei lor, prima îmbucătură de pâine şi primul pahar de 
băutură. 

2 Gorovei (1915: 257). „Să nu dai altuia pâinea ce rămâne nemâncată că-ţi 
dai puterile” (Dolj, Teleorman) - 3003. „Când rămâne pe masă vreo 
bucăţică de pâine uitată, e semn că a rămas cineva flămând din cei care 
au mâncat” - 3008. „Dacă laşi ultimul dumicat de pâine nemâncat, îţi laşi 
norocul" - informaţie de teren, Ofelia Văduva, com. Calvini, jud. Buzău, 

1976; com. Oteşani, jud. Vâlcea, 1983; sat Berivoii Mari, com. Recea, 
jud. Braşov, 1979. 

SINTEZE SIMBOLICE IN ALUAT 

Repere cu implicaţii majore în viaţa cotidiană şi de 
sărbătoare a omului, pâinea şi colacul îngemănează valori 
spirit uale rafinate prin trecerea timpului, pe lungul drum ce începe 
cu îngropatul bobului de grâu în pământ, continuă cu 
transformarea lui în faină şi sfârşeşte în produsul copt, ce 
cumulează în exclusivitate valori pozitive. 

După cum am arătat mai sus, pâinea are aceeaşi compoziţie 
în ipostaza ei cotidiană ca şi în aceea ceremonială sau rituală, 
însumând, în genere, aceleaşi funcţii în ambele ipostaze. De 
altfel, în secvenţe rituale, al căror semn caracteristic este 
îndeobşte colacul, ea îşi păstrează denumirea: „pâinea miresei” 
(Buzău, Teleorman), „turta miresii” (Olt, Ilfov), „pâinea 
mortului” (Galaţi). 

Trebuie însă subliniată conotatia marcat rituală a noţiunii 

* * 

de colac, rezultantă a simbolismului accentuat, înglobat în pro¬ 
dusul modelat şi ornamentat după sensuri îmbogăţite sau sărăcite 
pe parcurs, dar cantonate în aceeaşi axiologie pozitivă a pâinii. 

Plasat în context ceremonial, cu forme, dimensiuni şi 
ornamente ce depind de funcţia sa în cadrul scenariului prescris, 
colacul devine obiect magic şi ritual, „dar” pentru vii sau ofrandă 
pentru divinitate sau strămoşi. Căci colacul concentrează 
semnificaţii privind convieţuirea în comunitate (colaci pentru 
vii), dar şi convieţuirea cu forţele supreme şi cu strămoşii, a 
căror existenţă continuă (sub alte forme) în timp (colaci pentru 
morţi). 

Colacii pentru vii sunt mai frecvent consemnaţi în 
obiceiurile din ciclul calendaristic (trebuie notată însă şi existenţa 
colacilor pentru morţi sau destinaţi unor divinităţi la marile 
sărbători ale calendarului popular) sau din ciclul vieţii, cu 
precădere la naştere şi la nuntă. 

In ob cciurilc calendaristice, locul pe care-1 deţine colacul 

A 

confirmă semnificaţiile variate ce îi sunt atribuite. Întrucât în 

gândirea tradiţională începutul anului calendaristic se leagă în 
genere de primăvară, când începe munca câmpului, pâinea - 
simbol de fertilitate, abundenţă şi speranţă - apare frecvent ca 
element ritual în obiceiurile legate de sfârşitul anului vechi şi 
începutul celui nou. Este cunoscut faptul că reforma calendaailui 
roman (secolul II î.Hr.) a fixat începutul anului Ia l ianuarie, în 

loc de 1 martie, având drept consecinţă mutarea multor obiceiuri 

de primăvară în plină iarnă. De aceea, concretizând finalizarea 
ciclului agricol şi oferind speranţa împlinirilor din următorul 
pâinea sau aluatul sunt, la sărbătorile de iarnă, simbol al bucuriei 
muncii împlinite, al bunăstării, primind în acest fel valori spirituale 
multiple şi variate. Creaţia folclorică a preluat şi perpetuat 
această idee, transpunând-o în versuri sugestive. Spre exemplu. 
Urarea colacului (colind specific Transilvaniei) redă în versuri 
succesiunea operaţiilor legate de cultivarea pământului şi 
prelucrarea cerealelor pe parcursul unui ciclu agrar până la 
obţinerea produsului final - colacul. Acest colind, ca şi variantele 
cunoscute sub numele de Mttlţămiîa colacului (Hunedoara), 
Descântecul colacului (Mureş), AIduitul colacului (Bistriţa- 
Năsăud), Vomicitul colacului (Alba, Sibiu), sugerează impor¬ 
tanţa simbolică a colacului la sărbătoarea Anului Nou, socotită 
,/estum incipiunU (Istoria..., 1962: 19). Este evidentă 
asemănarea între aceste colinde şi Pluguşorul - străvechea 
urare de Anul Nou, redând descrierea detaliată a îndelungatului 
proces agricol şi de obţinere a pâinii: „Şi acas-o vinitu.../ Farin- 
o cemutu/ Mândru o moietu/ Şi o frământatu/ Mândru s-a 
doschitu/ Colac 1-o-mpletitu/ ’n cuptor l-o băgatu/ Mândru se 

coacere/ Ş-afară-1 scoatere/ Pe masă-1 punere” (Istoria..., 1962- 
!9). 

Alte creaţii folclorice exprimă bucuria omului în faţa 
simbolului reuşitei în muncă, simbol care, legat de vechi credinţe 
agrare, marchează zilele de sărbătoare. „Căasta-i vestită casă/ 
Să facă un colac pe masă/ Ca la o zi veselă şi frumoasă/... 
Când l-o pus pe masă/ S-a luminat în casă/ Ca de la o stea 

frumoasă” (Densuşianu, 1975:73). 

Numeroşii colaci ce se prepară, conform normelor 

tradiţionale, pentru colindători (în unele zone 2-300), în vederea 

schimbului pe care îl fac tinerii la Anul Nou, „colacul de Crăciun” 

sau „colacul de Paşte” (Văduva, 1981: 64) sunt doar câteva 

exemplificări privind practica modelării colacilor la sărbătorile 
din ciclul calendaristic. 

Nu mai puţine sunt semnificaţiile colacului în obiceiurile 
din ciclul vieţii. în scenariul ritual al naşterii, moaşa aduce lăuzei 
colac (sau pâine, turtă) timp de trei zile de la naştere (Dolj, 
Bistriţa), pe masa ursitoarelor se pune colac (Olt, Dolj, Vâlcea, 
Constanţa), la botez se fac colaci pentru moaşă şi naşă, iar 
darurile se strâng pe un colac (în Bacău, Iaşi, numit „pupăză”). 
Caracterul solemn al „primei scalde” este subliniat prin respec¬ 
tarea obiceiului de preparare a unui colac mare şi frumos 
împletit, pe care se strâng darurile pentru moaşă. în relaţiile 
dintre moaşă şi copil sau între naş şi fin, simbolul legăturilor ce 
se creează şi se menţin este dăruirea reciprocă de colaci. „A 
merge cu colac” la moaşă sau la naş, la anumite date fixe din 
an, este actul a cărui obligativitate morală, recunoscută în colec¬ 
tivităţile tradiţionale, este respectată cu stricteţe. în Transilvania, 
timp de opt ani de la naşterea copilului, în ziua de Crăciun sau 
în lunea Paştelui, se duce moaşei o „pupăză”, în alte zone (Goij, 
Ialomiţa) mama trimite naşei colac mare înainte de botez şi, 
apoi, la fiecare An Nou. La rândul lor, moaşa şi naşa răspund 
prin oferirea de daruri însoţite de colaci pentru „nepoţi” încă 
de la naşterea lor, acest schimb intrând în normele tradiţionale 

3 

de viaţă. Obiceiul cunoscut în Oltenia la Anul Nou, „datul 
copiilor la grindă”, este marcat festiv de un colac mare împletit 
şi frumos împodobit, cu „flori” din aluat, dăruit de moaşă 
copilului, care vine, la rândul lui, cu plocon. Acest colac are în 
concepţie tradiţională rosturi festive, dar şi magice, de influenţare 
benefică a viitorului copilului. 

Afinităţile spirituale ce leagă membrii unei colectivităţi pot 

fi desprinse „citind” mesajele numeroşilor colaci în 
comportamentul premarital sau în complexul de obiceiuri ale 
nunţii. Plocoanele ce şi le trimit reciproc tinerii sau pe care le 
aduc invitaţii la nuntă, darurile ce se oferă în cadrul ceremoniei 
naşilor, socrilor, rudelor şi, în genere, nuntaşilor, sau sunt răsplătiţi 
cei care au diferite funcţii în cadrul nunţii (bucătarii, alergătorii, 
chemătorii, brădarii, stegarii), toate acestea cuprind, alături de 
alte obiecte, colacul, care, pe lângă semnificaţii festive sau 
magico-rituale, devine element de convenienţă socială, parte 
componentă a unui sistem de comunicare în limbaj simbolic, 
specific colectivităţilor tradiţionale. 

Bradul de nuntă (Oltenia, Muntenia) este susţinut de un 
colac pe care îl ia brădarul, stegarii din alai (Transilvania) 
poartă în mâini un colac mare care le revine după ceremonie, 
tinerii (în nordul Moldovei) primesc „colacul flăcăilor”, 
animalele de la căruţe sunt împodobite cu colaci (sudul 
Transilvaniei), pe care îi iau drept răsplată, pentru serviciile 
aduse în-cadrul nunţii, conducătorii respectivelor vehicule. 

Majoritatea etapelor nunţii sunt însoţite de prezenţa unui 
colac. Mireasa este împodobită fiind aşezată pe doi colaci 
)ltenia), sau primeşte alaiul de nuntă privind printr-un colac, 
după cununie mănâncă din acelaşi colac cu ginerele sau i se 
rupe un colac deasupra capu lui când pleacă la biserică, cât 
durează „îmbrobodirea” ţine pe braţe doi colaci, darul (banii) 
se adună pe un colac. Binele implicat în limbajul formalizat al 
simbolurilor pâinii este subliniat în aceste momente în multe zone 
de ritul de integrare a tinerei nurori în noua gospodărie, care 
cuprinde, în desfăşurarea lui, momentul primirii acesteia cu unul 
sau mai mulţi colaci oferiţi de socri - semne comunicând urările 
de prosperitate şi abundenţă în noua gospodărie 1 . 

Elementul ce polarizează atenţia generală (realizarea lui 

1 Materialul exemplificativ a fost cules de autoare cu ocazia cercetărilor 

pentru Atlasul Etnografic Român, în anii 1974-1983, în sate din 
majoritatea judeţelor ţării. 

artistică fiind una din cerinţele reuşitei evenimentului), este 
„colacul de mireasă”, pe care îl mpe fie naşa (Oltenia, Muntenia, 
Moldova), fie mireasa însăşi ('Transilvania) deasupra capului ei 
înainte de a pleca la cununie. Motivul caracteristic al colacului 
de mireasă este împletitura, decorată sau nu cu păsări sau flori 
din aluat sau cu busuioc proaspăt. Interpretarea motivului 
respectiv în contextul în care apare frecvent - ceremonialul nunţii 
- ne conduce la analogia cu şarpele, considerat în unele mituri 
antice distribuitor al fecundităţii. Prin acest simbol, colacul 

) j 

sugerează menirea miresei în cadrul familiei ce se întemeiază. 
Adesea, pe aceşti colaci apare semnul X (realizat fie prin 
aplicarea unor „drugi” de cocă, fie prin incizie). Explicat de 
informatorii noştri prin semnul religios al crucii, acest ornament 
poate fi, de fapt, străvechiul simbol al înmulţirii, consacrat mai 
târziu şi de ştiinţele matematice, având pe lângă rosturi deco¬ 
rative pe cel de menire rituală a viitoarei creşteri numerice a 

* * rt • i * * 

nou familii. 

Pentru marea trecere din lumea celor vii în lumea celor 
morţi, unde, în concepţie populară, dispărutul îşi va continua 
existenţa, tradiţia a conservat practici destinate, pe de o parte, 
restabilirii echilibrului psihic al celorrămaşi în viaţă (Pop, 1976: 

158; Ruxăndroiu, 1976:192), pe de altă parte, uşurării drumului 
şi existenţei „de dincolo” de moarte. De aceea, frecvenţa cea 
mai mare a colacului rămâne cea consemnată în actele rituale şi 
ceremoniale legate de moarte (adesea, în limbaj uzual, colacul 
sugerează ideea de moarte). Cu o mare varietate de forme şi 
ornamente, colacii realizaţi prin prisma despărţirii treptate de 
„cel plecat” (care îşi va continua sub o altă formă existenţa) 
pot fi grupaţi pe categorii ce au la bază concepţia despre moarte 
a ţăranului român: colaci pentru sufletele neplecate încă (până 
la 40 de zile), colaci pentru sufletele plecate, dar neintegrate în 
lumea cealaltă (până la şapte ani), colaci pentru sufletele plecate 
şi integrate („uitaţii”, „uitata”), colaci pentru sufletele revenite 
la sărbători calendaristice (Paşte, Crăciun). 

Numărul cel mai mare este atins în momentul înmormântării 

- moment liminal, de nesiguranţă şi teamă, în care polivalenţa 
simbolică a colacilor facilitează depăşirea crizei. Ei pot fi grupaţi 
după destinaţia lor (pentru biserică, pentru cei ce îndeplinesc 
funcţii în cadrul ceremoniei, pentru participanţi, pentru obiectele 
de recuzită ceremonială religioasă - caice, sfeşnic, prapor -, 
sau recuzită rituală - pom). „Colacii mortului” sau „capetele” 
(în sud) poartă însemne religioase ce accentuează valenţele lor 
simbolice, cu trimitere la idei fundamentale ale filozofiei populare, 
cum sunt legăturile între viaţă şi moarte, între om şi divinitate, 
între lumea „de aici” şi lumea „cealaltă”. Aceşti colaci marcaţi 
de sacralitate rămân în spaţiul sacru al bisericii, fiind consacraţi 
prin slujba religioasă, şi sunt oferiţi ca răsplată preotului şi celor 
ce au adus servicii în cadrul ceremoniei religioase. Denumirea 
„capete” sugerează sensul lor sacrificial, simulacru de ofrandă 

- sacrificiu oferit ritual invizibilului divin sau strămoşilor, amintire, 
poate, a unor străvechi sacrificii umane despre ale căror 
semnificaţii culturale vorbesc J.G. Frazer sau M. Eliade (ne 
referim, cu precădere, la legenda grecească consemnată de 
Frazer, în care personajul principal tăia „capetele” celor pe 
care îi întrecea la cosit). 

Totodată, se modelează colacii „de împărţit” - a căror 
funcţie rituală se relevă nu numai prin simbolismul aluatului, ci şi 
prin timpul şi, mai ales, spaţiul oferirii lor participanţilor: la uşa 
bisericii, la răscruci, pe drumul spre cimitir, la poarta cimitirului, 
la mormânt, la masa de pomană. 

Varietatea exprimării plastice prin formele şi ornamentele 
colacilor este remarcabilă în partea de sud a ţării şi în Moldova, 
zone unde forţa religiei ortodoxe, preluând străvechi credinţe, 
a perpetuat, în cadrul cultului strămoşilor, practica transpunerii 
unei simbolici polisemice în materialul atât de maleabil al 
aluatului. 

Gestul modelării şi oferirii colacului, ca principal rit de 
separare a celor două lumi - „de aici” şi „de dincolo” - are. 

desigur, la bază credinţa în renaşterea prin moarte, asemănător 
bobului de grâu care moare şi învie prin îngroparea lui în pământ. 
Colacul semnifică astfel, în contextul înmormântării, triumful vieţii 
asupra morţii prin ideea implicită a continuării existenţei sub o 
altă formă, a reintegrării omului în natură prin moartea sa. La 
aceasta se adaugă simbolica polivalentă încorporată în forme 
şi decor, care accentuează semnificaţiile colacului şi conturează 
rolul lui în restabilirea echilibrului „rupt”, în uşurarea „trecerii” 
celui mort în altă lume şi în depăşirea momentului de criză a 
celor rămaşi în viaţă. 

Forme plastice şi simboluri. Prin modelarea aluatului 
în diverse forme şi ornamente, pâinea poate fi inclusă între 
manifestările de artă populară. Efemeritatea materiei ca şi a 
produsului finit nu a împiedicat niciodată ţăranca-artistă să reia 
modelarea pâinii de fiecare dată cu aceeaşi pasiune, reuşind să 
accentueze, prin forme şi ornamente, simbolica ei. Respectul 
faţă de tiparele străvechi şi totodată conştientizarea forţei 
expresive a motivelor de mare simplitate, cât şi a valorii lor 
plastice, conduc la perpetuarea în timp a formelor şi 
ornamentelor simplificate până la esenţializare. Multe din ele 
ne duc cu gândul la sintezele geniale ale lui Brâncuşi, sugerând 
ideea aceloraşi surse arhetipale de inspiraţie în realizările 
artistice. 

Ornamentele actuale, complicate şi încărcate, sunt 
exprimări ale tendinţei spre decorativism exagerat, comune artei 
populare contemporane, în genere. Totuşi, caracteristica de 
bază a modelării aluatului rămâne şi azi simplitatea şi puritatea 
formelor, a ornamentelor tradiţionale, care s-au perpetuat, alături 
de modelările cu încărcătură ornamentală contemporană, în 
recuzita necesară actelor rituale, ceremoniale sau festive. 
Modelarea aluatului, caracteristică popoarelor de străvechi 
agricultori, a fost una din formele de exprimare a potenţialului 
artistic prin realizări ce au apărut şi au dispărut în scurt timp, 
apoi au reapărut din nou, într-o perpetuă reluare de forme şi 

ornamente tradiţionale. 

* 

Deşi conştientă de perisabilitatea viitoarei realizări, femeia 
ce a modelat aluatul s-a străduit întotdeauna (aşa cum au 
făcut-o şi antecesoarele ei) să reediteze motive cu semnificaţiile 
lor străvechi, investind în această activitate cunoaştere, dar şi 
creativitate. Frumosul a fost în aşa măsură o necesitate a 
sufletului, încât ideea apropiatei dispariţii a produsului obţinut 
nu a împiedicat-o să-l ornamenteze cât a putut şi cât a ştiut ea 
mai frumos. Este aceeaşi femeie care a creat în timp minunatele 
ţesături şi cusături, aceeaşi femeie care, adeseori, şi-a ajutat 
soţul în realizarea frumoaselor ornamente ale vaselor de 
ceramică. O regăsim şi astăzi continuând transpunerea în aluat 
a unor vechi simboluri ale căror înţelesuri au fost uitate în parte, 
dar acordând aceeaşi mare atenţie realizării artistice a 
produselor. 

Remarcăm, în acest sens, o simplificare în timp a calităţilor 
morfologice (forma rotundă luând în general locul unora iniţial 
mai complicate - antropomorfe, zoomorfe), în timp ce motivele 
ornamentale realizate din aluat aplicat, răsucit, împletit, incizat 
au câştigat pe parcurs în varietate şi expresivitate. 

Bogatul material documentar de care dispunem relevă o 
mare diversitate de forme şi motive ornamentale, expresia 
plastică variind uneori de la sat la sat, în funcţie de ocazia peritm 
care este modelat aluatul, de tradiţia culturală a zonei respec¬ 
tive, de fantezia creatoare a aceleia ce modelează aluatul. 
Analiza noastră apelează la elementele fondului simbolic arhaic 
universal, arhetipuri simbolice (pe care le regăsim în formele şi 
motivele ornamentale transpuse în aluat). Ele ne ajută să 
înţelegem, poate, mai bine modul de gândire, credinţele şi 
obiceiurile în care modelările din aluat sunt utilizate ca obiecte 
ale recuzitei ceremoniale şi rituale. Mircea Eliade spunea că 
„un simbol relevă contextul, unitatea fundamentală a mai multor 
zone ale realului” (Eliade, 1975:378), „suplinind alt mijloc de 
cunoaştere” (Eliade, 1952: 9), adevăr verificabil pe baza 

analizei imaginilor cu putere de expresie obţinute prin modelarea 
aluatului, ce „vorbesc” în limbaj specific despre profilul spiri¬ 
tual tradiţional ce a supravieţuit până azi în cultura noastră 
populară. 

1. Cercul este forma păstrată cu frecvenţa cea mai mare 
în modelările din aluat. Imagine simbolică arhetipală, ce ne 
trimite la profundele rădăcini ale culturii universale, cercul este 
„înzestrat cu puterea de a apăra, căci, simbolic, semnifică 
veşnicia” (Evdochimov, 1992: 125). II regăsim ca formă a 
colacilor în toate obiceiurile, dar mai ales în cele din ciclul fa¬ 
milial, colaci care apar, în majoritatea zonelor, sub formă de 
cerc plin, ornamentat prin aplicări de aluat sau sub formă de 
cerc conturat pe margini de fâşii împletite (în trei până la opt 
fâşii). Zonal apar sub forma a două cercuri concentrice (de 
exemplu colacii pentru prapur - Mureş) sau a trei cercuri 
concentrice ( colacii de nuntă - Vâlcea) 1 . Sub forma cercului 
tăiat de cruce, realizată prin aplicări de fâşii de aluat sau prin 
incizare cu ajutorul unui vârf ascuţit este aluatul folosit în 
ceremonialul de înmormântare sau de nuntă în numeroase zone 2 . 

A 

întâlnim adesea în aceleaşi obiceiuri imaginea cercului împărţit 
în patru de o cruce, iar în fiecare din cele patru sectoare astfel 
formate, înscris un cerc mic, imagine comentată de Gordon 
Childe pentru frecvenţa cu care ea apare în cultura multor 
popoare (Childe, 1957: 96-97, apud Petrescu, 1971: 15-16). 
La români, imaginea este realizată în aluat prin aplicarea unei 
mici bucăţi circulare pe forme, de asemenea circulare, pline 
sau ornamentate prin incizare 3 . în aceeaşi ordine de idei, poate 

1 Informaţii de teren, Ofelia Văduva, com. Căpuşul de Câmpie, jud. Mureş, 
1979; com. Costeşti, jud. Vâlcea, 1980. 

2 Pentru exemplificare, notăm existenţa motivului în sate din jud. Tulcea, 
Arad, Cluj. Informaţii de teren, Ofelia Văduva, 1978-1979. 

3 Este imaginea care apare sub numiri diferite: stolnic - Gorj; nâpurojnie 

- Olt, Teleorman, Bacău, Ialomiţa; ccip - Constanţa, Tulcea, Ilfov; colacul 
mare - Vrancea, Bacău; colacul de ţărână - Dolj etc. 

fi amintit motivul spiralo-meandric înscris în cerc, regăsit, cu 
precădere, în obiceiurile de înmormântare 1 . Un pătrat sau mai 
multe grupate în cerc, motiv realizat prin imprimarea pecetei 
religioase - pristolnicul -, este o altă imagine plastică sub care 
identificăm astăzi vechiul simbol al cercului perpetuat în 
spiritualitatea populară. 

Despre simbolismul cercului cu forţa lui magică de apărare 
s-au scris numeroase şi rafinate studii în antropologia modernă, 
relevând complexitatea semantică a acestui semn arhetipal, 
considerat unul din cele patru simboluri fundamentale universale 
(Durând, 1977:404; Chevalier, Gheerbrant, voi. 1,1973: 302- 
306; Herseni, 1977:259). A servit încă din antichitate pentru 
indicarea ideii de perfecţiune, de tot în sens absolut, de timp - 
roata vieţii care se învârteşte perpetuu -, imagine care, mai 
târziu, a căpătat accepţiune solară, devenind semn astral în arta 
populară, în genere. Putem consemna existenţa clară a acestor 
semne solare pe modelările din cocă. Ele sunt redate nu numai 
prin formele amintite mai sus, dar şi prin motive ornamentale 
cu adresă precisă: razele soarelui aplicate, incizate. Expresia 
plastică este susţinută, uneori, prin denumirea ce o are imaginea 

S\ 

respectivă. In localităţi din judeţul Sălaj, „colacul Soarelui” este 
încă agăţat pe peretele camerei unde se ia „cina mortului” 2 , iar 
în judeţul Caraş-Severin „Soarele” (cu raze trasate din fâşii de 
cocă aplicate) 3 face încă parte din motivele ornamentale ale 
colacilor necesari ceremonialului de înmormântare. Compararea 
unui colac frumos realizat cu Soarele este mult uzitată de 
informatorii noştri, iar legătura dintre colacul de formă circulară 
şi Soare se poate identifica şi din anumite gesturi caracteristice 

1 Modelarea apare, de asemenea, sub o mare varietate de termeni: capul 
mesei - Timiş; parastas - Hunedoara; nâpurojnie - Prahova. 

2 Arhiva I.E.F., Chestionar : Atlasul Etnograjic Român - Ocupaţii , com. 
Fildu de Jos, jud. Sălaj, 1979. 

3 Informaţii de teren, L. Apolzan, com. Sichevita, jud. Caraş-Severin. 
1971. 

obiceiurilor de nuntă. In Maramureş, după cununie, fata se uită 
prin colac la „Sfântu l Soare” 1 , gest pe care-1 găsim şi în alte 
zone, colacul fiind însă substituit prin inelul de cununie. Aceeaşi 
nuanţă simbolică o atribuim gestului consacrat de tradiţie con¬ 
form căruia mireasa îşi priveşte soţul prin colac, gest încă 
actual în cadrul ceremoniei, colacul fiind însă adesea înlocuit, 
ca şi mai sus, prin inelul de cununie 2 . 

Desigur, desprindem din aceste obiceiuri străvechea 
valoare magică a cercului, ce asigură protecţia în limitele sale. 
Putem deci presupune valenţele apotropaice ale colacului de 
botez şi ale celui de mireasă, sau cele de apărare a recoltei 
viitoare pe care Ie concentrează, în unele zone, colăceii rotunzi 
ce se prepară din grâul nou 3 . 

Corelate cu simbolismul cercului sunt şi modelările din aluat 
în formă de spirală. Mircea Eliade a comentat în pagini strălucite 
sensul polivalent al spiralei, raporturile acestui simbol cu luna, 
apa, fecunditatea, viaţa de dincolo de mormânt, arătând rolul 
acestei imagini în riturile funerare ale diferitelor popoare (Eliade, 
i 952:178-190). Spirala, ca simbol al evoluţiei vieţii, al ordinii 
în sânul schimbării (Durând, 1977: 390), am identificat-o în 
cercetările noastre asupra obiceiurilor de înmormântare, pe zone 

/V 

mari, în Dobrogea, Moldova, Banat. In legătură cu semn ificaţia 
spiralei ni s-au părut expresive cuvintele unei bătrâne 
informatoare din Siliştea (Constanţa), pe care le redăm pentru 
miezul de filozofie populară ce-1 conţin: „Ist colac sucit pă loc 
şi parcă nefârşit arată mersul vieţii care continuă pe lumea 


' Arhiva I.E.F., Chestionar, Atlasul Etnografic Român - Ocupaţii, com. 
Lăpuş, jud. Maramureş. 

2 Informaţii de teren, Ofelia Văduva, corn. Zam, jud. Hunedoara, 1979; 

com. Bărbăteşti, jud. Vâlcea, 1980; sat Berini, com. Sacoşu Turcesc, 
jud. Timiş, 1980, etc. 

3 De exemplu: covrigul grâului nou - Teleorman, colăcel de grâu nou 

- Olt, colac de pită nouă - Arad. Informaţii de teren, Ofelia Văduva, 
1978-1979. 

ailaltă” 1 . 

2. Crucea. Cu o frecvenţă mare apar în obiceiurile popu¬ 
lare modelările în formă de cruce. Ca şi cercul, simbol funda¬ 
mental al culturii universale, crucea este atestată încă din antichi¬ 
tate. Informaţia asupra unei cruci de maimură găsite în Creta, 
datând din secolul al XV-lea î.Hr. (Chevalier, Gheerbrant, voi. 
II, 1973:141), dovedeşte vechimea mare a imaginii. Tradiţia 
creştină a preluat-o şi a sacralizat-o, amplificând Iniţialele ei 
semnificaţii. Ele sunt asemănătoare cu cele ale arborelui - 
ambele simboluri ascensionale, de comunicare în relaţia Cer- 
Pământ-I ferm. Aşa ne putem explica preponderenţa acestui 
semn în formele sau în motivele ornamentale regăsite pe 
reprezentările din aluat pentru obiceiurile de înmormântare în 
toate zonele ţării, ştiind că străvechi credinţe se bazează pe ideea 
urcării sufletului la cer după terminarea existenţei pământeşti. 

Aceleaşi semnificaţii desprindem din modelarea „scării” - 
simbol adesea consemnat în recuzita obiceiurilor de moarte în 
zone întinse din Moldova şi nordul Transilvaniei. Ea este numită 
„scara sufletului”, subliniind ideea ascensiunii spiritului după 
moarte în sfere transcendentale. Mitul ascensiunii la cer pe o 
scară este cunoscut în multe părţi ale lumii, dar scara nu este 
decât una din numeroasele expresii simbolice ale ascensiunii, 
arată Mircea Eliade, trecând prin filtrul ştiinţific numeroase mituri 
şi rituri a căror idee dominantă este realizarea comunicării între 
Cer şi Pământ, între lumea reală şi cea mitică (Eliade, 1978:382) 

i 

3 . In acelaşi cadru ideatic putem îngloba imaginea păsării 
realizată din aluat în obiceiurile de înmormântare (numită hulub 
în Moldova, pupăză în Transilvania, dar şi „păsări de pită” în 
Maramureş, porumbel în Muntenia) 3 . Simbol al Sf. Duh în 
credinţa creştină, necesitatea modelării unui porumbel (sau unei 

1 Informaţii de teren, Ofelia Văduva, com. Siliştea, jud. Constanţa, 1978. 

2 Chevalier, Gheerbrant (voi. II, 1973: 142); Eliade (1975:253-254). Asupra 
simbolismului arborelui vezi şi Vulcănescu (1972: 33-46). 

3 Informaţii de teren, Ofelia Văduva, 1977-1980. 

păsări) ii anumite momente este, totodată, circumscrisă fondului 
arhaic de credinţe, conform cărora, după moarte, sufletul se 
transformă în pasăre (Pavelescu, 1942:35-41), sau celor care 
afirmă că în drumul după moarte pasărea este „vehiculul care 
îransmigrează sufletul” (Vulcănescu, 1972:117). 

Şi pentru că ne-am referit la imaginea păsării modelată 
din aluat, am adăuga că „pupăza”, care, actualmente, acolo 
unde o mai găsim, are formă ovală, aminteşte doar prin nume 
forma de pasăre, pe care, probabil, iniţiai a avut-o. Imaginea 
ei implică desigur şi alte semnificaţii, de vreme ce ea apare cu o 
frecvenţă considerabilă la marile sărbători calendaristice, la 
naştere, la nuntă. Dintre sensurile ei în aceste momente nu lipsesc 
cele legate de fecunditate, de ritmul sezonier al naturii, de spor 
şi rodnicie, ce conferă modelărilor în formă de pasăre mare 
forţă rituală în obiceiurile populare. 

A 

4. Intre modelele arhetipale figurate plastic din aluat, 
motivul şarpelui este adesea folosit pentru redarea formei sau 
a motivului ornamental. 


Ca urmare a faptului că imaginile animalelor sunt familiare 
oamenilor încă din copilărie, Gilbert Durând (1977: 393) 
consideră aceste imagini ca fiind cele mai frecvente şi cele mai 
comune produse ale imaginaţiei omeneşti. 

încărcat de conotaţii simbolice (a transformării temporale, 
a perenităţii ancestrale şi, mai ales, a regenerării şi fecundităţii) 
(Eliade, 1975:163-167), putem identifica frecvent şarpele în 
imagini realizate din cocă pentru obiceiurile de nuntă - prin 


răsucirea şi împletirea fâşiilor din aluat şi aplicarea lor „ca 
şarpele” 1 pe forme rotunde din aluat (cu precădere la coi aci i 
de nuntă), aşezarea lor în forma literei S, care sugerează forma 
şarpelui (obiceiurile de înmormântare). Şarpele, „animal prin 
excelenţă funerar”, spune Mircea Eliade (1975: 167) 
comentând vechimea simbolului în cultura universală, explică 


! Informaţii de teren, Ofelia Văduva, com. Voineşti, jud. laşi, 1978. 

apariţia frecventă a motivului în modelarea colacilor specifici 
ritualului de înmormântare. 

5.0 altă imagine cu valoare simbolică străveche este cea 
a omului sau a unor detalii ale corpului uman. Omul a fost 
considerat în multe culturi vechi o sinteză a lumii, un model 
redus al universului, un microcosmos (Chevalier, Gheerbrant, 
voi. III, 1973: 33), şi, ca atare, imaginea lui, acolo unde apare 
ea, are semnificaţia unui rezumat simbolic al vieţii. 

? j 1 

In arta populară tradiţională românească a fost remarcat 
numărul relativ redus al imaginilor antropomorfe şi apariţia lor 
mai mult sub aspect feminin, lucru explicabil prin geneza lor în 
mitul Zeiţei Mamă şi prin implicarea unor arhaice credinţe şi 
rituri de fertilitate şi fecunditate (Petrescu, 1969; Petrescu, 
1971). Acesta poate fi fondul simbolic al modelării unei „păpuşi” 
pentru nuntă (schiţând conturul corpului omenesc), ce trebuie 
ruptă deasupra capului miresei într-uri anumit moment al 
ceremoniei 1 . Pe parcurs, forma păpuşii s-a simplificat, devenind, 
în majoritatea cazurilor, rotundă, sau, pe alocuri, redusă la 
imaginea cifrei 8 (,jâmle înghinate”) 2 , dar purtând aceeaşi 
denumire şi îndeplinind aceeaşi funcţie. Am aminti aici şi mucenicii 
- reprezentări ce, de asemenea, în unele zone, imită corpul 
omenesc, obicei inspirat probabil din străvechile sacrificii- 
ofrande închinate unor divinităţi. Este vorba de modelările 
denumite „sâmţi” sau „bradoşi”, colăcei ce, prin simplificare, 
au, în genere, forma rotundă. Poate că în aceeaşi ordine de 
idei, a simplificării treptate a formei, se înscriu modelările 
circulare numite în partea de sud a ţării „capete” - modelări 
care, probabil, iniţial, au imitat figura umană 3 . 


1 Arhiva I.E.F., Chestionar. Atlasul Etnografic Român - Ocupaţii, com. 

Barcani, jud. Covasna, 1980; com. Voineşti, jud. Covasna, 1980; com. 
Coţofeneşti, jud. Bacău, 1978. 

2 Informaţii de teren, Ofelia Văduva, com. Corbasca, jud. Bacău, 1978. 

3 Idem, zone întinse din sud - Olt, Dolj, Teleorman - cercetări 1977-1979. 

„In arta populară a tuturor popoarelor şi tuturor timpurilor, 
una din cele mai răspândite reprezentări este aceea a mâinii, 
parte a corpului omenesc care a fost totdeauna recunoscută ca 
având valori revelatorii pentru întreaga fiinţă umană.” 1 Prelucrat 
cu talent şi pricepere, aluatul ia forma unei mâini cu degetele 
răsfirate, simbol prezent, îndeobşte, în obiceiurile de 
înmormântare. Perpetuată datorită valorii magice de invocaţie 
ce era atribuită mâinii în antichitate sau, poate, amintind un vechi 
simbol al morţii (Chevalier, Gheerbrant, voi. III, 1973:169- 
170), „mâna” (Argeş, Teleorman) sau „palma” (Galaţi) ce se 
agaţă în pomul mortului, alături de alte figuri din al uat, şi-a pierdut 
aparent conţinutul semantic iniţial. Explicaţiile informatorilor 
vârstnici privind menţinerea ei se reduc astăzi, în mod invariabil, 
la expresia lipsită de argument explicit: „aşa e bine”. Cu forţă 
de sugerare plastică a două mâini încrucişate este modelul 
tradiţional al „capului de ţărână”, încă regăsit ca principal ele¬ 
ment al unor secvenţe din obiceiurile de înmormântare din 

* 

Teleorman 2 sau „colacul de femeie” comun zonei de sud â tării. 

ALTE METAFORE ALIMENTARE 

Coliva. Metaforă a vieţii şi a morţii, având la bază bine 
cunoscutul simbolism al grâului ce racordează viaţa cu moartea 
prin reînviere, semnificaţiile colivei relevă faţete despre posibila 
continuare a vieţii dincolo de moarte, despre legătura între cele 

două forme de existentă. 

$ 

Străvechea credinţă în reînviere şi nemurire, specifică 
popoarelor de agricultori, încifrată în simbolismul grâului, o 


1 Petrescu (1971: 70). Despre lunga evoluţie a figurării mâinii vezi 
Vulcănescu (1964). 

2 Informaţii de teren, Ofelia Văduva, corn. Smârdioasa, jud. Teleorman, 
1978. 

regăsim şi în textele biblice, care compară viaţa şi moartea 
omului cu cea a bobului de grâu ce se îngroapă şi putrezeşte, 
ca apoi să învie şi să dea roade 1 . Totodată, în interpretare 
teologică, grâul îi simbolizează pe cei drepţi, pe cred ncioşii ce 
vor fi mântuiţi la dreapta judecată. în ceea ce priveşte substanţele 
dulci (zahăr, miere), acestea reprezintă „virtuţile sfinţilor” sau 
„răposaţilor pomeniţi” sau „dulceaţa vieţii veşnice” (Branişte, 
1980:494) pe care creştinismul o promite oamenilor. Ele pot fi 
corelate cu simbolismul mierii (înlocuit pe parcurs cu zahărul), 
hrană a zeilor, deci aptă a mijloci, prin sacralitatea ei, contactul 
cu lumea sacră a fiinţelor nepământene (cu strămoşii) şi a me¬ 
dia relaţiile cu ei. Adăugând simbolismul fertilizator al sâmburelui 
de nucă la cel al grâului, semnificaţiile colivei înscrise în sfera 
largă a simbolismului vegetal, a regenerării ciclice a naturii, a 
morţii şi reînvierii ei periodice, pot fi „recitite” prin prisma 
optimistă a victoriei vieţii asupra morţii." 

Semnificaţiile elementelor componente sunt accentuate prin 
simbolica întregului, condensată în ideea de comuniune realizată 
prin integrarea boabelor de grâu într-un tot („legatul” colivei 
este o măsură a priceperii în tehnica de preparare), semnificând 
legăturile care-i unesc pe oameni între ei, dar şi cu morţii lor 

î * 

coeziunea comunitară ce are forţa de a transcende moartea 

* y 

dând putere şi speranţă celor din „lumea asta”, ca şi celor din 
„cealaltă lume”. 

Desprindem, totodată, conotaţia colivei ca, jertfă” pentru 
iertare, ofrandă sacralizantă, adresată celor morţi în scopul 
captării bunăvoinţei lor, dar şi în ideea asigurării plecării lor 
definitive din această lume. De aceea, practica rituală funerară 
tradiţională este de neconceput în satele româneşti în absenţa 
colivei: „E cel mai mare păcat să nu faci mortului colivă”, „Dacă 
nu-i faci colivă, mortul se întoarce şi cere” - sunt consemnări 
frecvente în cercetările de teren privind obligativitatea prezenţei 


1 Noul Testament, 1938, Ioan, 12: 24. 

colivei nu numai în ritualurile legate de înmormântare sau în 
cele ce urmează ia intervale fixate şi respectate cu atenţie până 
(în genere) la şapte ani, ci şi în actele rituale practicate la date 
calendaristice fixe, destinate tuturor morţi lor - ajunul marilor 
sărbători religioase, Mucenici, hramul Bisericii, înălţare. Rusalii, 
Joi Mari şi, mai ales, la „Moşi”. Trebuie să notăm că în vechi 
obiceiuri, acum uitate, coli va apare şi la nuntă. în V âlcea, când 
se întorc de la cununie la casa socrilor mari, mirii găsesc „o 
colivă pe masă, cu lumânare şi chiralesul (o crenguţă de măr... 
în care sunt înfipte bucăţi de pâine, de mere, de came)...”. 
Mirilor li se dă să mănânce din colivă cu aceeaşi lingură (Vasiliu, 
1942:36), practică rituală cu numeroase semnificaţii, dintre 
care evidentă este dorinţa de asigurare a unei viitoare bune 
comunicări între cei doi membri ai noului cuplu. 

Tehnica de preparare a colivei implică prescripţii 
numeroase - grâul este spălat într-un număr prestabilit de ape 
(de obicei nouă), „adusul” apei, pisatul, cernutul şi fiertul trebuie 
efectuate în deplină tăcere, dimineaţa în zori, cu atenţie mărită 
pentru starea de puritate (curăţenie fizică şi organică) a femeii 
ce fierbe grâul pentru colivă. 

Cu o vechime desigur mai mare decât a pâinii, grâul fiert, 
cu simbolica lui bogată, a fost acceptat de creştinism, care l-a 
inclus în practica religioasă, amplificându-i semnificaţiile şi 
conferindu-i rol ritual marcant. 

Atestările arheologice privind vechimea culturii grâului 
coboară în timp până la sfârşitul epocii mezolitice (Comşa, 1983: 
231; Comşa, 1987:69). Cultivarea lui primitivă se transformă 
în ocupaţie permanentă în epoca neolitică, martoră a trecerii la 
viaţa sedentară (neoliticul târziu). Vasele de provizii, râşniţele, 
numeroasele vetre şi cuptoare ce apar în această epocă 
(presupunând începuturi chiar de preparare a pâinii) pot susţine 
ipoteza fierberii grâului pentru hrana oamenilor încă din acele 
timpuri, ca şi transformarea lui, mai târzie, în aliment ritual. Când 
s-a petrecut exact acest lucru este greu de spus, dar este 

plauzibilă ideea rolului funerar anterior creştinismului, care l-a 
preluat şi adaptat noii religii. în legendele populare, Sfanţul 
Toader este cel „care a născocit coliva”, ca urmare a încercării 
împăratului D ocleţian „să-i batjocorească pe creştini, silindu-i 
să se spurce..., să mănânce de dulce în săptămâna mare din 
Păresimi”. El a poruncit „ca toate bucatele să fie pângărite”, 
sperând că, de foame, creştinii le vor mânca. Sfântul Toader 
„i-a sfătuit să fiarbă grâu’ (după ce l-a ales de neghină şi l-a 
pisat în piuă) şi, în acest fel, el „i-a scăpat pe creştini” (Rădulescu 
Codin, 1909: 31; Marian, 1892 :161). Rolul grâului fiert în 
hrana obişnuită, dar mai ales rolul lui ca mediator în relaţiile cu 
strămoşii, creşte în perioadele de post, când, oferit ca ofrandă, 
are, în credinţele populare, eficacitate rituală mărită: „coliva e 
mai primită în post” spun informatorii, remarcând funcţia ei rituală 
amplificată în condiţiile restricţiilor alimentare ale pos tului. 

Credinţa de mare vechime conform căreia cel ce mănâncă 
din colivă preia din păcatele făcute în timpul vieţii de cel mort 
(câte boabe de grâu mănâncă) este o formă de exprimare a 
legăturilor interumane şi dincolo de moarte. Ea explică 
participarea numeroasă a comunităţii la „legănarea” colivei 
(amintind, .darul legănaf ’ al vechilor evrei) şi la ritualul „împărţirii” 
colivei; totodată, explică datoria morală a fiecărui participant 
de a mânca o cantitate cât de mică. 

Contactul sobra cu acest aliment, atitudinea aproape 
mistică faţă de el, echivalentă atitudinii în prezenţa morţii, se 
exprimă prin interdicţii şi prescripţii comportamentale: „coliva 
s-o mănânci cu smerenie”, „să nu arunci colivă la gunoi”, „când 
mănânci colivă să nu râzi” 1 . Elemente ale unui cod compor¬ 
tamental specific societăţii tradiţionale, ele relevă planul spiri- 


1 Informaţii de teren, Ofelia Văduva, sat Hagieni, corn. M. Kogălniceanu, 

jud. Constanţa şi corn. Sudiţi, jud. Ialomiţa, corn. Onceşti şi Corbasca, 

jud. Bacău; sat Cloşani, corn. Padeş, jud. Gorj; corn. Tuluceşti, jud. 
Galaţi - cercetări 1977-3982. 

tual în care acest aliment este înglobat prin semnificaţii ce 
depăşesc sfera nutriţiei şi care îl metamorfozează în simbol cu 
valoare polisemică, nelipsit din practica rituală funerară. 

Pasca este semnul alimentar al sărbătorii Paştelui (alături 
de ouăle roşii). Cu specific creştin ortodox, datorat valorii 
metaforice atribuite procesului de fermentare a aluatului în 
Euharistia ortodoxă (spre deosebire de „ostie” - azima, aluatul 
nefermentat specific religiei catolice), pasca este preparată din 
aluat dospit. Ea poartă acelaşi nume cu pasca - Pascha - 
vechilor evrei preparată din aluat nedospit, ce se consumă în 
cele opt zile de Pesah (Paşte), în amintirea ieşirii din robia 
egipteană, când evreii au fost izgoniţi în miez de noapte şi aluatul 
lor nu a mai avut timp să dospească (de aceea, sărbătoarea 
Pesahului se mai numeşte şi Sărbătoarea azimelor). 

Pasca specifică satului tradidonai românesc este preparată 
din „faină curată de grâu ales, cernută prin sită deasă” (Marian, 
voi. III, 1901:4), la care se adaugă produse lactate, cumulând, 
astfel, bogata simbolică benefică a grâului şi a laptelui. Gesturile 
anterioare preparării pot fi traduse după codul purificării 
necesare împlinirii unui act ritual: „... femeile pentru a face pasca 
se grijesc, se spală pe cap, se piaptănă, îmbracă cămeşe şi 
straie curate, bat metane spuind rugăciuni şi apoi se apucă de 
plămădit” (Voronca, voi. 1,1903:339). Obiceiul se păstrează 
şi azi, deseori simplificat, după cum ne spune o femeie din 
Moldova: „Când mă apuc să frământ pasca mă închin” 1 . 

Tehnica de preparare este, de asemenea, marcată de 
prescripţii rituale. Cojile ouălor folosite „nu se aruncă oriunde”, 
se aruncă pe o apă curgătoare, să ajungă în ţara Blajinilor 
(Marian, voi. III, 1901:7), iar „faina de păpuşoi de pe lopata 
cu care se bagă pasca în cuptor se adună şi se presară pe 
stratul de curechi” (Marian, voi. III, 1901 : 9). Chiar şi faza 


1 Informaţii de teren, Ofelia Văduva, corn. Ţibucani, jud. Neamţ; corn. 
Coteşti, jud. Vrancea, 1978. 

coacerii este ritualizată: „Când pun în cuptor, fac cruce cu 
lopata sus pe tuspatru pereţii şi apoi la gura cuptorului zicând: 
Cruce-n casă/ Cruce-n masă/ Cruce-n tuspatru/ Conturi de 
casă” (Voronca, voi. 1,1903: 341). 

Prescripţiile purificatoare sunt deosebit de atent respectate 
şi când pasca este dusă la biserică. In zone din Moldova şi 
Transilvania ea este dusă în „coşul de Paşte” sau „blidul de 
pască” alături de alte alimente (colaci, cântaţi, şuncă, ouă, unt), 
care, prin consacrare religioasă, capătă valoare apotropaică. 
Forţa magică încorporată în pască (prin componenţa ei) este 
amplificată prin actul religios, astfel că ea capătă puteri 
purificatoare echivalente anafiirei. De altfel, întreg contextul 
sacralizării ei conduce la ideea de purificare - omul ce duce 
pasca trebuie să se spele în prealabil, să-şi schimbe hainele, să 
învelească pasca în şervet curat etc. (Voronca, voi. I, 1903: 

A 

341) întoarcerea de la biserică şi intrarea în casă este marcată, 

h 

de asemenea, de practici rituale: „Cum trece pragul bate mătănii, 
închină masa, de trei ori la icoane, bătând cu pasca de trei ori 
în masă” (Voronca, vol. 1,1903:341). 

Rolul ritual al acestui preparat, de marcare a sărbătorii 
prin simbolica ingredientelor ce condensează ideea morţii şi 

renaşterii, este subliniat prin limbajul ei plastic. Observăm că 

> 

„pasca Paştelui” (care este dusă la biserică, spre deosebire de 
cele destinate consumului, care rămân acasă) cu crucea 
modelată din aluat (şi cele patru forme rotunde plasate între 
braţele crucii) se aseamănă cu „colacu mare” sau „capetele” 
ce se prepară în sudul ţării în ritualurile de înmormântare. Prin 
aceasta, pasca sugerează simbolismul ei funerar legat de moartea 
lui Iisus, dar şi pe cel al reînvierii ce va urma, dominantă fiind 
ideea biruinţei vieţii asupra morţii. Ea se corelează cu simbolul 
renaşterii şi regenerării inclus în temporalitatea sărbătorii şi 

vizează revitalizarea, revigorarea forţelor celor ce mănâncă din 

_ « 

pască, cu efecte asupra sănătăţii lor. 

Mucenicii. Modelările din aluat ce poartă acest nume 

generic (cu variante zonale: sfinţi - Moldova şi Bucovina, 
bradoşi, brânduşei - vestul Munteniei şi, pe alocuri, Oltenia, 
sâmţi - Banat) sunt ofrande funerare cu caracter sacrificial legate 
de cultul morţilor. Totodată, această practică rituală de 
preparare şi oferire a mucenicilor la începutul lunii martie - 
început de an agricol (pornitul aratului, semănatului legumelor, 
curăţatul livezilor), când omul doreşte să asigure garanţii pentru 
bunul mers al muncii, poate fi interpretată şi ca act sacrificial 
destinat îmbunării forţelor supreme în vederea protejării 
recoltelor viitoare. Ea îşi poate găsi, de asemenea, suport 
teoretic în ideile lui MirceaEliade privind relaţiile existente la 
popoarele de vechi agricultori între cultul morţilor şi obiceiurile 
de fertilitate agricolă, având ca punct de plecare credinţele în 
renaştere, în întoarcerea la viaţă prin solidarizarea cu pământul. 
Astfel, în scenariul ritual de renovare a timpului la începutul 
lunii martie, mucenicii prepara i, oferiţi şi mâncaţi ritual (alături 
de focurile cu rol purificator) capătă conotaţii magice de 
influenţare benefică a recoltelor. 

J 

In legendele creştine, ziua de 9 martie este ziua în care au 
murit în Sevasta (Armenia) 40 de sfinţi martiri ca urmare a 
prigoanei împăratului roman Licinius (Flavius Valerius, 307- 
324) împotriva creştinilor. Cei 40 au rezistat torturilor şi au 
acceptat moartea în lacul îngheţat ai Sevastei în locul renunţării 
la credinţa lor, fiind, mai târziu, sanctificaţi. Amintirea martiriului 
lor, reluată anual, prin actul ritual al preparării şi oferirii 
mucenicilor, face parte din cultul morţilor, pregnant în cultura 
populară românească. 

Simbolismul lor accentuat este conferit de compoziţie 
(aluat, miere, nucă), de timpul ritual al preparării, de forme 
(antropomorfa sau rotundă) cât şi de destinaţie - ei sunt oferiţi 
la biserică sau acasă copiilor, vecinilor, rudelor. 

Obţinuţi cu ajutorul unor tehnici de preparare diferite, prin 
fierbere (în apă îndulcită plus nucă) în Muntenia, Oltenia sau 
coacere în Moldova, Banat, în unele părţi ale Transilvaniei, 

mucenicii au, în esenţă, aceeaşi formă rotundă sau a cifrei 8 
(sugerând forma corpului omenesc). Caracterul lor sacrificial 
iese clar în evidenţă în cazul modelărilor coapte cu formă 
antropomorfa (cap, picioare, mâini şi chiar elemente ale figurii 
umane: ochi, nas, gură) numite „bradoşi” sau „brânduşei” în 
numeroase sate din Olt, Argeş, Teleorman. Există zone, însă, 
în care formele sunt simplificate până la aceea de turtă rotundă 
(azimă, pe care se imprimă 40 de semne cu ţeava, reprezentând 
cei 40 de sfinţi martiri (Goij, Mehedinţi, Caraş-Severin)). 

Cu semnificaţii regăsite în cultul morţilor este obiceiul 
consemnat de S.F1. Marian (Marian, voi. II, 1899 : 165), la 
începutul secolului, de a se modela, pe lângă mucenici, o formă 
antropomorfă (fără ochi) denumită uitata, obicei ce l-am regăsit 
pe teren 1 , cu sensuri încă actuale privind „pomenirea” morţilor. 

Practică consacrată de creştinism, prepararea şi oferirea 
mucenicilor la 9 martie are, probabil, resorturi în credinţe 
precreştine legate de începutul anului agricol, când oferirea de 

ofrande alimentare unor divinităţi protectoare putea fi utilă 
bunului mers al recoltelor. 




1 Informaţii de teren, Ofelia Văduva, corn. Moşteni Jud. Teleorman, 1982. 
















III. PRACTICI RITUALE 

ALIMENTARE 


PRESCRIPŢII ŞI INTERDICŢII 

Actul alimentar cotidian sau de sărbătoare, ritual sau 
ceremonial, se desfăşoară sub un strict control social, integrarea 
individului în normele tradiţionale de comportament privind 
rigorile acestui act fiind obligatorie. Numărul mare de prescripţii 
şi interdicţii ce consacră caracterul ritual al luării mesei, de 
exemplu, chiar şi atunci când se desfăşoară în cotidian, se referă 
la toate fazele ei, începând cu modul de aşezare şi sfârşind cu 

atitudinea fată de mâncare, a cărei încărcătură de sacralitate 

* ^ 

impune respect şi solemnitate. Fiecare secvenţă este „rânduită”, 
fiind aşezată sub semnul unor reguli severe care încep cu 
comportamentul anterior mesei („Ţăranul când se pune la masă, 
totdeauna îşi spală mâinile, făcând cruce’ ’(Voronca, voi .1,1903: 

247) ) şi continuă cu conduita din timpul mesei: („Omul totdeauna 
să fie cumpătat la masă, să nu mănânce prea mult, căci e păcat. 
Când se scoală să nu fie prea sătul” (Voronca, voi. I, 1903: 

248) , „Când stai la masă, să nu te cerţi” 1 , „La masă să nu 
înjuri” 2 , „La masă când te pui să-ţi aduci toate, să le ai la 
îndemână, ca să nu te scoli până nu găteşti de mâncat. Atunci 
trebuie să şezi ca să se aşeze gospodăria, ca să te iubească 
oamenii, ca să şeadă cloştele, ca să nu-ţi fure nimic din casă şi 
din câmp” (Voronca, voi. I, 1903: 50)). Totodată, 


1 Informaţii de teren, Ofetia Văduva, com. Şeitin, jud. Arad, 1980. 

2 Idem, com. Berzasca, jud. Caraş-Severin, 1981. 

comportamentul legat de sfârşitul mesei este marcat de reguli 
precise. „Când te scoli de la masă faci cruce şi zici: «Mulţumesc 
Doamne că m-ai săturat/ De bunătăţile tale cele pământeşti/ 
Nu mă lipsi nici de cele cereşti», sau: «Mulţumesc ţie Doamne/ 
De pane şi de sare/ Şi de darurile tale»”(Voronca, voi. 1,1903: 
248). De la masă trebuie să se scoale toţi odată ca să iasă 
deodată puii” (Voronca, voi. 1,1903: 51). 

Numeroase alte restricţii - să nu mănânci în picioare, pe 
drum, pe vatră, din oală, când te piepteni, pe prag, din poală, 
culcat, când apune soarele (Gorovei, 1915:180; Voronca, voi. 
1,1903:249) - sunt destinate asigurării unei ambianţe adecvate 
împlinirii actului ritual alimentar şi exprimării respectului faţă de 
sacralitatea alimentelor, daruri divine în gândirea populară. 
Conştientizarea acestei idei este mai evidentă la marile sărbători 
calendaristice (Crăciun, Paşte), zile în care importanţa 
alimentelor (şi a actului alimentar) creşte prin haloul de sacralitate 
sporită ce le este atribuită în timpul sărbătorii. Contactul cu 
alimentele în aceste zile este pregătit, în sistemul de viaţă 
tradiţional, prin perioade de abstinenţă alimentară, mai lungi 
sau mai scurte, mai severe sau mai puţin severe, raportate la 
importanţa sărbătorii şi la opţiunea individuală de asumare a 
interdicţiilor. 

3 

POSTUL - PRACTICĂ ASCETICĂ 

A 

In modelul cultural al alimentaţiei tradiţionale româneşti, 
structurat în principal în jurul opoziţiei cotidian-sărbătoresc, 
remarcăm implicaţiile postului, ale interdicţiei alimentare, ca 
element ce operează tranziţia din sfera profanului cotidian în 
sfera sacrului sărbătoresc, penetrând, totodată, prin frecvenţă 
şi bogate semnificaţii, în viaţa de zi cu zi. 

înaltul sens moral al practicării postului, căruia literatura 

teologică îi precizează instituirea divină, iar hotărârile canonice 
îi reglementează disciplina, îl regăsim, uneori în forme 
amplificate, în spiritualitatea populară. Interdicţiile impuse prin 
autoritatea bisericii sunt completate de interdicţii suplimentare 
adăugate prin autoritatea tradiţiei populare, care percepe postul 
nu numai ca fenomen ritual purificator, pregătind contactul cu 
sacrul din timpul sărbătorii, clar, mai ales, ca mod de viaţă, prin 
includerea lui în ritmul zilnic al existentei umane. Marcat de 
numărul mare de zile plasate sub semnul, consacrat prin tradiţie, 
al interdicţiei alimentare, calendarul popular consemnează mai 
multe zile de post decât calendarul bisericesc. 

Ca atitudine culturală faţă de actul alimentar, postul se 
relevă prin rolul său în trecerea de la cotidian la sărbătoare, de 
la profan la sacru, dar remarcabil, în context temporal, este 

A 

rolul său în ritmarea vieţii oamenilor. In această viziune, postul 
poate fi apreciat ca un factor ordonator al existenţei umane şi, 
prin urmare, el poate fi integrat între fenomenele numite în 
antropologia contemporană „ritualuri cotidiene”, acele mici 
gesturi neînsemnate, îndeplinite fără a li se da importanţă 
(Durkheim, 1991: 23), dar care prin repetitivitate pătrund în 
fenomenologia rituală. 

Studiind culturi arhaice, Mircea Eliade observă că ritul, 
care constă din repetarea unui gest arhetipal, încearcă 
„onticizarea” prin intermediul hierofaniei a celor mai banale şi 

i' | 

neînsemnate acte. El remarcă tendinţa omului arhaic de a 

5 

transforma actele fiziologice (nutriţia şi sexualitatea) în ritualuri, 
acordându-le astfel o înaltă valoare spirituală (Eliade, 1992: 

A 

47). in această sferă ideatică putem include postul înţeles ca 

4 

fenomen ritual de transformare (temporară) a hranei într-un 
element cu forţă de purificare interioară necesar unui eventual 

Â 

şi imaginar dialog cu forţele supreme. In sistemul tradiţional de 
viaţă, caracterul ritual al postului nu se exprimă numai prin 
intermediul hranei, el se exprimă în forme complexe prin gesturi, 
imbaj, atitudine. Gestul abstinenţei alimentare (renunţarea la 

anumite alimente prohibi te) este însoţit de rugăciune (limbaj 
verbal menit comunicării cu divinitatea), de un comportament 
social adecvat (în sensul ameliorării relaţiilor familiale şi 
intercomunitare, în cazul degradării lor anterioare, al prohibiţiei 
petrecerilor; al dansului), ca şi de interdicţii sexuale. Respectarea 
acestui ansamblu de prescripţii şi interdicţii circumscrise 
principiului esenţial - renunţarea - conferă postului marcate 
trăsături ritualice. Aceste trăsături sunt subliniate prin asocierea 
interdicţiilor cu practica oferirii ofrandelor alimentare destinate 
cultului strămoşilor („datul de pomană”), care ia amploare în 
perioada postului conform credinţelor, frecvente în întreaga ţară, 
referitoare la sensul pomenei, care, în această perioadă, este 
„mai primită” decât în alte intervale de timp. 

A 

In contemporaneitate, cu o surprinzătoare rezistenţă în 
timp, după 45 de ani de educaţie ateistă, a rămas pregnantă în 
practica postului interdicţia alimentară, formă perenă de 
comportament ritual prin care intenţia purificării interioare în 
vederea detaşării treptate de profan şi apropierii de sacru este 
satisfăcută (lanivelul gândirii actuale). Purificarea interioară (mai 
ales prin privarea de anumite alimente, mai rar prin adoptarea 
unui comportament adecvat) are rolul să amplifice semnificaţiile 
spirituale ale purificării exterioare (curăţarea casei, a hainelor, 
a corpului). Eforturile destinate dobândirii unei aproximative 
stări de puritate sunt menite, astăzi ca şi în vechi tipare de 
gândire, să atragă un răspuns pozitiv din partea forţelor divine 
privind existenţa omului. 

A 

încă de la începutul secolului, studiind riturile ascetice de 
abstinenţă, Durkheim remarca apartenenţa tuturor interdicţiilor 
la noţiunea de sacru. Omul care se supune interdicţiilor prescrise 
se apropie de sacru şi se- depărtează de profan, spune 
Durkheim, subliniind că omul nu poate intra în raporturi intime 
cu sacrul decât dacă renunţă la ceea ce este profan în el însuşi 
(Durkheim, 1991:525). Necesitatea puri ficării interioare prin 
abstinenţă alimentară devine evidentă în acest caz deoarece, în 

esenţă, postul este ispăşire şi penitenţă, dar şi pregătire pentru 
comuniunea cu divinitatea. Violentând instinctele naturale, 
abstinenta, interdicţiile, antrenează omui în renunţare, suferinţă, 
sacrificiu, atitudine menită să îmbuneze forţele supreme în 
momentele liminaie, ambigue ale existenţei umane (Tumer, 1990: 
108). Având ca principală formă de exprimare renunţarea (prin 
suferinţă sau nu), postul devine o convenţie cu valenţe rituale 
căreia i se atribuie puterea de a facilita depăşirea incertitudinii, 

a eventualelor momente de criză din viata omului. Din această 

* 

perspectivă se poate face o paralelă între post şi sacrificiu (jertfa 
de sânge), ca fenomene rituale specifice momentelor critice, 
de nesiguranţă, de tensiune. Ele au ca principale elemente 
mediatoare în contactul cu divinitatea animale sau produse 
animaliere. Dar, pe când în sacrificiu artificiul ritual constă în 
absorbţia alimentară a fiinţei ce intermediază comunicarea 
profanului cu sacrul, în post, abstinenţa alimentară (refuzul 
absorbţiei), prin purificarea pe care o realizează, deţine rolul 
mediator în dialogul cu forţele divine. 

De asemenea, o analogie se poate face cu ofranda rituală, 
plecând de la ideea că orice ofrandă presupune privaţiuni. 

Receptarea postului prin trăsătura sa definitorie, renunţarea (în 

+ 

cadrul căreia, evident este aspectul alimentar), creează cadrul 


includerii lui în marele sistem al ofrandelor rituale, caracteristic 
alimentaţiei populare româneşti, ofrande prin care omul â 
încercat, în fonne arhetipale de gândire, să capteze bunăvoinţa 
supremă sau a spiritelor strămoşilor. 

i y 

Ca limbaj ce facilitează comunicarea cu transcendentul, 

privit din perspectivă semiotică, postul poate fi înţeles ca un 

* 

sistem codificat de semne constituit din interdicţii şi prescripţii, 

4 

cu semnificaţii polivalente în mentalitatea tradiţională. Corelând 
aceste semnificaţii cu functionalitătile lui în cadrul modelului 


tradiţional al alimentaţiei populare (model caracterizat prin 
stabilitate şi repetitivitate, caracteristici comune, de altfel, tuturor 
modelelor cu Iturale), se relevă importanţa postului în calitate 

de principală componentă a modelului alimentar tradiţional - 
etapă temporală destinată practicării abstinenţei în viaţa 
colectivităţilor tradiţionale. 


* 

O încercare de precizare a originilor postului ne conduce 
în adâncurile istoriei omenirii. Sub o formă sau alta (abstinenţa 
permanentă - ascetism, sau temporară - post, în forme mai 
severe sau mai puţin severe), această practică există la toate 
popoarele şi în toate religiile lumii, începând cu marile civilizaţii 
antice până în zilele noastre. Această realitate ne orientează 
spre ideea că practica privării de hrană este anterioară 
creştinismului, care a preluat-o, conferindu-i noi valori spirituale, 
transformând-o în act de cult cu mare însemnătate în viata 
religioasă. 

Posibila sa legătură cu străvechi prescripţii igienice, care 
urmăreau descongestionarea organismului de toxinele 
produselor animaliere, este plauzibilă în măsura în care ştim că 
în Europa, până prin anii 1550, consumul de came era foarte 
mare, mult mai mare decât după această dată (Braudel, voi. II, 
1985:374). Dar Ia fel de valabilă poate fi şi ipoteza conform 
căreia postul ar fi o practică de comemorare a perioadelor de 
foamete din istoria omenirii (Maurizio, 1932:33). 

Există, totodată, ipoteze care plasează postul în sfera 
străvechiului cult al morţilor, ipoteze bazate pe reconstituirea 
numeroaselor credinţe privind comportamentul faţă de carnea 
animalelor sacrificate în cadrul străvechilor ritualuri de 
înmormântare (came de care cei vii nu trebuiau să se atingă), 
sau a credinţelor referitoare la obiectele şi alimentele contami¬ 
nate de cel mort, care, pentru o perioadă, nu trebuiau atinse 
(Branişte, 1985: 301). 

O altă supoziţie privind legătura între originea postului şi 
cultul morţilor s-ar cantona în domeniul psi hicului, simplificarea 

hranei, chiar renunţarea pentru o perioadă la ea, fiind efectul 
tristeţii pricinuite de moarte. In această accepţie, postul devine 
un posibil străvechi rit de doliu, formă de exprimare a regretului 
şi. durerii. Pledează în favoarea acestei idei faptul că în perioadele 
de post obiceiurile legate de cultul strămoşilor, al morţilor, iau 
amploare deosebită. Referindu-ne la calendarul popular 
tradiţional românesc în perioada Postului Mare (care precede 
sărbătoarea Paştelui) consemnăm o concentrare semnificativă 
a zilelor destinate cultului strămoşilor - marea comemorare la 
Moşii de lamă (plasată anterior postului), urmată imediat de 
„Sâmbetele Morţilor”, toate zilele de sâmbătă din Postul Mare 
(şase la număr) -, zile în care severe norme tradiţionale impuneau 
oferirea de ofrande rituale pentru strămoşii familiei. La acestea 
se adaugă ritualurile speciale din Săptămâna Patimilor, cu 
precădere joi şi vinen (focuri pentru morţi, prepararea de colaci 
speciali - „uitata” sau „pâinea uitaţilor” -, oferirea de ofrande 
diverse, respectarea interdicţiei alimentare totale, post negru. 

O informaţie de la începutul secolului dezvăluie formele 
de abstinenţă pe care omul şi le asumă benevol în această 
perioadă, mai ales în Săptămâna Patimilor, săptămână de 
comemorare a chinuiilor şi morţii lui lisus Hristos, şi, totodată, 
de comemorare a morţilor fiecărei familii. „încă ne putem aduce 
aminte din bătrâni, femeile mai cu seamă, cum mâncau duminică 
sară în ziua de Florii (N.B., după un post de şase săptămâni) 
nu mâncau nimic, nici apă nu beau, până în ziua de joia mare; 
atunci se împărtăşeau şi după împărtăşanie mâncau puţin. 
Mâncau apoi sara; şi din sara joiei mari nu mâncau iar nimic 
până în ziua de Paşti; numai se închinau şi mergeau la biserică. 
Se păzeau să nu se supere, să nu se sfădească or să nu 
vorbească pe cineva...” (Voronca, voi. 1,1903: 897). 

Aflarea originilor postului, ca interdicţie impusă prin forţa 
tradiţiei, a trecerii timpului, ne poate conduce şi în perimetrul 
imemorialelor tabuuri întâlnite pe diferite trepte ale evoluţiei 
civilizaţiei umane. încă de la sfârşitul secolului a XlX-lea, 

studiind concepţiile primitive privind sufletul omenesc şi 
eventual e.e pericole care-1 pândesc, Frazer remarcă rolul 
tabuului în viaţa oamenilor şi paleta largă a posibilităţilor sale 
de manifestare prin acţiuni (între care mâncatul şi băutul), 
obiecte (alimente sau rămăşiţe de alimente), în plus persoane, 
cuvinte, care devin „interzise” în anumite condiţii (în mod 
provizoriu sau permanent) (Frazer, voi. II, 1980:127-258). 

Cuvântul tabu, de origine polineziană, însuşit de 
antropologi cu sensul definit de interdicţie, se relevă, în genere, 
prin caracterul său ambivalent. „Pe de o parte, pentru noi 
înseamnă sacru, consacrat, iar pe de altă parte, dezagreabil, 
periculos, interzis, necurat”, spune Freud (1991: 30), 
demonstrând, din perspectiva psihanalitică, sensul străvechilor 
prohibiţii, explicate ca interdicţii impuse din afară şi îndreptate 
împotriva celor mai puternice dorinţe ale omului. 

Freud subliniază distincţia între restricţiile tabu şi prohibiţiile 
religioase sau morale, dar accentuează, totodată, asupra notei 
dominante comune, care constă în renunţare, privaţiune, 
abstinenţă. Aceasta este, de fapt, şi esenţa ascetismului (în care 
postul are un important rol), care face parte integrantă din 
întreaga cultură umană ca atitudine rituală de purificare specifică 
omului tinzând la subjugarea simţurilor prin austeritate în scopul 
dobândirii perfecţiunii spirituale (Maxwell, 1995:128). 

Preocupat de ideea ambivalenţei tabuului, Mircea Eliade 
ajunge la concluzia că este sau devine tabu orice obiect, acţiune 
sau persoană care cumulează o forţă de natură mai mult sau 
mai puţin incertă (Eliade, 1992:34). Totodată, el încearcă să 
explice mecanismul tabuului: „anumite lucruri, persoane sau zone 
participă la un regim ontologic total diferit şi, în consecinţă, 
contactul cu ele produce o ruptură de nivel ontologic ce ar 
putea fi fatală. Teama în privinţa unei astfel de rupturi - impusă 
cu necesitate de diferenţele de regim ontologic dintre condiţia 
profană şi cea hierofanică sau kratofanică - se verifică chiar în 
raporturile omului cu alimentele consacrate sau cu cele 

presupuse a conţine anumite forţe magico-religioase” (Eliade, 

1992:35). Aceasta ar putea fi viziunea teoretică de încadrare a 
interdicţiilor alimentare din timpul postului în sistemul străvechilor 
tabuuri (carnea şi lactatele considerate tabu în anumite perioade), 
interdicţii menite să împiedice eventuale „rupturi” şi să asigure 
tranziţia lină de la condiţia profană spre cea sacră. 

Continuând paralela între post şi tabu, în ideea posibilei 
origini a postului în zona tabuului, observăm că şi finalităţile lor 
(Freud, 1991:31) coincid în mare măsură: asigurarea securităţii 
celor slabi, ocrotirea lor, asigurarea împotriva perturbării unor 
acte importante de viaţă, apărarea fiinţelor umane de mânia 
zeilor, câştigarea bunăvoinţei lor. 

Cercetarea originilor practicării postului poate găsi 
elemente utile şi în relaţia, evidenţiat? magistral de Levi-Strauss, 
între mituri şi rituri. Plecând de la implicaţiile miturilor în riturile 
primitivilor, putem ajunge, prin analogie, la arhetipuri de gândire 

autohtone, între care remarcăm ideea eternei imitări a exemplului 

* 

divin prin care omul speră în regenerare. Idee precreştină, 
preluată şi dezvoltată de creştinism, aceasta permite perceperea 
postul ui ca practică ce reia modelul exemplar divin al abst aenţei 
alimentare, aşa cum o regăsim atât în Vechiul Testament (postul 
practicat de evrei, prescris de Dumnezeu prin poruncile date 
prin Moise şi profeţi), cât şi în Noul Testament, prin practicarea 
lui de însuşi Iisus Hristos (care a postit 40 de zile înainte de 
începerea activităţii sale publice). Chiar dacă admitem ideea 
practicării precreştine a postului, existenţa unui model divin a 
amplificat semnificaţiile lui. Fără îndoială, creştinismul a avut un 
rol important în transformarea postului dintr-o practică magico- 
rituală într-o forţă spirituală, de călire a voinţei şi fortificare a 
echilibrului interior al omului. Pentru că este bine ştiut că, în 
accepţie creştină, postul nu înseamnă doar respectarea unor 
interdicţii, el înseamnă, mai ales, stimularea spiritului uman şi 
orientarea lui în sens benefic, mărirea puterii lui de dominare a 
instinctelor umane, de disciplinare a lor. 


Paşi spre sacru \ o 1 

/v 

In acest sens, Sfântul Ioan Gură de Aur spune: „Postiţi? 
Arătaţi-mi-o prin fapte. Cum? De vedeţi un om sărac, aveţi 
milă de el, un duşman, împăcaţi-vă cu el; un prieten înconjurat 
de un nume bun, nu-1 invidiaţi; o femeie frumoasă, întoarceţi 

7 7 5 

capul. Nu numai gura şi stomacul vostru să postească, ci şi 

ochiul şi urechile şi picioarele şi mâinile voastre şi toate 
mădularele trupului vostru” 1 . 

* 

Spiritualitatea populară tradiţională a acceptat perspectiva 
creştină de înţelegere a postului, amplificându-î chiar 
semnificaţiile pentru via a omului, transformând practica postului 
într-o măsură a forţei spirituale, într-o probă de rezistenţă 
morală. Aşa se explică puterea cu care, în sistemul tradiţional 
de viaţă, aparent fără un efort deosebit, omul face faţă rigorilor 
impuse de respectarea tuturor posturilor din decursul unui an: 
„Mai'jumătate din zilele anului românul posteşte; şi ce post? 
Legume fierte şi mămăligă: un regim vegetal înadins comandat 
pentru a slăbi puterile, a mortifica corpul! Câţi însă postesc 
mâncând numai mămăligă cu ceapă sau oţet şi mujdei, adecă 
oţet în care s-a pisat usturoiul. Castraveţii acri şi varza murată în 
sare joacă rol însemnat în mâncarea de post a omului muncitor. 
Dar şi când mănâncă de dulce, el tot mai mult posteşte în înţelesul 
popoarelor occidentale; căci el mănâncă ouă, lapte şi brânză” 
(I. lonescu de la Brad, apud Gh. Crăiniceanu, 1895:210). 

Numeroase scrieri de la sfârşitul secolului al XlX-lea, 
începutul secolului al XX-lea (între care „Monitorul oficial”) 
consemnează severitatea normelor tradiţionale de respectare a 
postul ui. „La alimentaţiunea rea nu pare a juca primul rol sărăcia 
materială, căci se observă ţărani cu dare de mână, gospodari 

■ 

Învăţătura de credinţă creştină ortodoxă, Editura Institutului Biblic 
şi de Misiune al Bisericii Ortodoxe Române, Bucureşti, 1992, p. 318. 

buni, nutrindu-se tot aşa de frugal ca şi cei mai săraci. Pe post nu 
dau de frupt nici bolnavilor 1 . De-- întrebi de ce nu se nutresc mai 
bine, răspund că aşa s-au nutrit şi părinţii şi strămoşii lor” 2 . 

Refer itor la acest ultim aspect, amintim că însemnările 
călătorilor străini ce au trecut prin Ţările Române, în cursul 
Evului Mediu şi mai târziu, consemnează practi ca ali mentară a 
postului, valoarea morală ce o acordau colectivităţile medievale 
postului şi constrângerile ce erau impuse tuturor membrilor 
colectivităţii 3 , indiferent de vârstă sau de starea sănătăţii lor, 
practici ce s-au păstrat până târziu în timp. Cei care protestează 
hotărât împotriva lor, cerând chiar autorităţilor bisericeşti 
revizuirea şi reducerea numărului zilelor de post (mai ales 
primăvara, în perioada cea mai grea de muncă a câmpului), 
sunt medicii igienişti (începând cu sfârşitul secolului al XlX-lea 
până la al doilea război mondial) 4 . Printre cauzele de micşorare 


1 Reglementările bisericii exceptează de la obligativitatea postului 
bolnavii şi lehuzele - cf. E. Branişte (1985: 309) 

2 „Monitorul oficial”, 20 iulie 1894, apud Gh. Crăiniceanu (1895: 203) 

3 Cornelia Belcin Pleşca, Civilizaţia grâului în Evul Mediu Românesc, 
comunicare susţinută la al II-lea Simpozion naţional de etnologie. 
Câmpulung Moldovenesc, septembrie 1992. Autoarea selectează din 
Călători străini despre Ţările Române, Editura Ştiinţifică, Bucureşti, 
1973, voi. V., p. 78 şi 344, mărturiile călugărului italian Niccolo Barsi 
(1633-1639) sau ale prelatului Marco Bandini (1646-1647), care aminteşte 
numărul mare de zile de post şi valoarea morală pe care moldovenii o 
acordă postului: „... Cred că este mai mic păcatul să furi... decât să 
mănânci carne în zilele oprite. Moldovenii nu îngăduie nici femeilor 
însărcinate şi nici bolnavilor pe moarte să consume came sau lapte, fie 
chiar ca doctorie”. 

4 Gh. Crăiniceanu (1895:221); I. Felix (1901); N. Lupu(1906); G. Proca, 
Gh. T. Kirileanu (1907). Şi medicii igienişti care au activat între cele 
două războaie mondiale au tras semnale de alarmă privind efectele nocive 
ale postului asupra organismului, oricum slăbit, al ţăranului, a cărui 
hrană avea mari carenţe nutritive; G. Banu (1935). De asemenea, doctorii 
G. Benetato, D.C. Georgescu, 1. Claudian, în lucrările lor, se referă la 
scăderea rezistenţei fizice a ţăranului, ca urmare a perioadelor 
îndelungate de post. 

a rezistenţei biologice a organismului, medicii reperează 
carenţe e nutritive ale alimentaţiei din timpul postului (compen¬ 
sate, în opinia noastră, de aportul bogat de substanţe nutritive 
din alimentaţia de sărbătoare). 

Semnalele de alarmă ale medicilor, desigur justificate 
ştiinţific (ţinând seama de precaritatea alimentaţiei ţăranului, în 
genere) pierd, însă, din vedere faptul că postul face parte din 
obiceiurile alimentare tradiţionale, cu deosebite semnificaţii 
spirituale pentru viaţa omului, şi că aceste obiceiun se înscriu în 
modelul tradiţional al alimentaţiei poporului român. 

Venite din adâncurile timpului, normele de respectare a 
postumi nu răspund numai reglementărilor bisericeşti. Ele 
răspund mai ales necesităţilor spirituale ale generaţiilor ce s-au 
succedat de-a lungul timpului, fiind transmise cu forţă de lege 
nescrisă în colectivităţile tradiţionale româneşti. Valoarea morală 
pe care acestea o atribuie pos ului poate fi identificată în 
controlul socio-cultural sever al respectării postului, indivizii ce 

„se spurcă”, „se pângăresc” (prin încălcarea rigorilor postului) 
fiind amendaţi cu oprobiul colectivităţii. 

F 

La reglementările bisericii şi la constrângerile colectivităţilor 
tradiţionale se adaugă totodată convingerea interioară a individului 
datorată, fără îndoială, efectelor benefice asupra psihicului. 
Abstinenţa impusă de post (alimentară, comportamentală, 
sexuală) mob iizează în omul culturii tradiţionale resurse spirituale 
inhibitorii, datorită cărora el poate rezista solicitărilor postului. 
Ele izvorăsc, desigur, din perpetua dorinţă de realizare a stării 
de puritate necesară comunicării cu divinitatea (sau cu 
strămoşii) pentru a le câştiga bunăvoinţa şi a asigura protecţia 
lor asupra vieţii oamenilor şi animalelor din gospodărie. De 
aici, renunţarea, în genere benevolă, la anumite alimente con¬ 
siderate impure, oferirea de ofrande alimentare ca şi asumarea 
unor interdicţii comportamentale. 

Desigur, nu întotdeauna rigorile impuse de regimul postului 
sunt uşor de acceptat. Reflectarea dificilei suportabiiităti a 

asprelor reguli ale postului este redată de expresia uzuală „lung 
cât o zi de post”, expresie ce concentrează dimensiunea efortului 
necesar respectării restricţiilor postului. 

Consemnări de la începutul secolului sintetizează interdicţiile 
specifice perioadelor de post însuşite, mai greu sau mai uşor, 
de membrii colectivităţilor tradiţionale. „Postul e înfrânare de 
la toate. Dacă mănâncă omul bine, are gust de toate, trupul îi e 
greu, doarme mult, îi e lene să lucreze şi de la asta vin toate 
răutăţile”. Şi mai departe: „în postul cel mare se abţin de îa 
orice petrecere, se abţin de la cântec, numai a cânta din fluier 
zice că nu e păcat” (Voronca, voi. 1,1903:287). 

Studiind fenomenele de manifestare a postulm ca procedeu 
ritual de purificare, putem observa că interdicţiile sunt uneori 
mai severe (post neg ru) sau mai puţin severe (post obişnuit), 
că sunt zile „legate” (prin interdicţii ferme) şi zile „dezlegate” (în 
care interdicţiile slăbesc prin introducerea în hrană a peştelui; 
în cazul postului aspru, mai rar practicat în comunităţile rurale, 

i/t 

nai des în mănăstiri, sunt introduse untdelemnul şi v inul). Peştele, 
în ipostaza sa de aliment permis în zilele „de dezlegare”, pe 
lângă străvechi conotaţii simbolice (pornind de la peştii sacri 
adoraţi ca zei 1 , ajungând la peştii cu care Hristos a hrănit 
mulţimea), exprimă totodată valenţe ritual-festive ca aliment 
menit să „îndulcească”, să atenueze asprimea postului, când 
acesta durează timp îndelungat. 

Raportat la timp, postul se manifestă în secvenţe de 
extensiune variată, putând fi conturate trei categorii de post 
perceput ca „fenomen ritual”: 

1 .fenomen ritual periodic ce organizează ciclic timpul 
omului (prin alternarea perioadelor de „dulce” şi „post”) şi 
pregăteşte intrarea în timpul sacru al marilor sărbători 
calendaristice; 


1 Referitor la simbolismul peştelui, aşa cum am mai spus, vezi G. Durând 
(1987:264) şi J.G. Frazer(vol. IV, 1980:22,128). 

2. fenomen ritual ocazional practicat la începutul unor 
activităţi sau destinat a răspunde unor accidente sau dorinţe 
ale vieţii individuale; 

3 . fenomen ritual integrat în cotidian prin alternarea 
zilelor „de post” cu zile „de dulce” (sau de frupt) în cursul 
săptămânii, ritmând, în acest fel, viaţa zilnică. 

1. Curgerea monotonă a timpului pe parcursul unui a 
calendaristic este secţionată de patru mari sărbători precedate 
de patru posturi (totalizând un număr maxim de 147 zale la 
sfârşitul secolului al XlX-lea, conform statisticii întocmite de 
dr. Gh. Crăiniceanu). Mărimea postului este raportată la 
importanţa sărbătorii, cele mai lungi posturi fiind cele care 
preced Paştele (49 zile) şi Crăciunul (42 zile). 

Intrarea (ca şi ieşirea, de altfel) în posturile premergătoare 
marilor sărbători, „ruptura” timpului profan cotidian, este 
consfinţită prin acte ritual-ceremoniale statuate de severe norme 

tradiţionale. 

* 

,făsatul Secului', sărbătoare ce marchează începutul 
postului, capătă dimensiunile unei mari sărbători, însoţită de 
ospeţe abundente, prilej pentru strângerea re aţii lor în cadru 
spiţei de neam lărgite, mai ales cu naşii, „ploconul” alimentar 
oferit naşilor în această zi cumulând semnificaţiile unui gest ritual 
obligatoriu. Sărbătoare a familiei. Lăsatul Secului - „prag” ce 
delimitează intrarea în post, îndeobşte cunoscut prin belşugul 
alimentar ce uneşte familia în jurul meselor festive - este 
considerat, totodată, „prag” marital, conform credinţei în 
eficacitatea postului negru respectat în această zi de fetele 
nemăritate” 1 . 

„Săptămâna albă” (săptămâna brânzei) realizează trecerea 
de a alimentaţia obişnuită la cea de post (păstrând în consum 


1 Marian (voi. I, 1898: 276). Şi alte obiceiuri marchează ritual această zi, 
cf. A. Gorovei (1915: 280): „în ziua lăsatului de sec de brânză, vecinele 
şi rudele îşi cer iertare unii de la alţii ca să intre curaţi în post”. 

lactatele, „fruptul alb”). Interdicţiile alimentare parţiale, mai uşor 

de acceptat, conferă totuşi valenţe rituale zilelor acestei 

săptămâni, marcate prin culoarea albă, ea însăşi simbol al 
purităţii. 

Funcţiile rituale cumulează şi obiceiul numit „spolocania”, 
„spălarea gâtului cu borş” în Moldova şi Bucovina (Marian, 
voi. II, 1899:1), obicei regăsit în anchetele noastre de teren, 
pe alocuri, în Muntenia şi Oltenia 1 (borşul fiind înlocuit uneori 
cu ţuică). 

Spălarea tuturor vaselor „de dulce” sau înlocuirea lor cu 
vase „curate” într-o anume zi Ia începutul postului - „Lunea 
curată” (Moldova) sau „Marţea vaselor” (Banat) - pot fi incluse 
în zona semantică a ritului, mai ales prin însuşirile magico-rituale 
atribuite apei rezu Itate. „Spălarea vaselor s ăstuite se păstrează 
şi se foloseşte să se afume cei deocheaţi, vitele, stupii, se dă 
vacilor în sare” (Marian, voi. II, 1899:15). 

Ieşirea din post şi intrarea în alimentaţia de sărbătoare, 
părăsirea atitudinii abstinente şi adoptarea toleranţei alimentare 
totale este marcată de gesturi rituale ce apelează la substanţa 
simbolică a unor alimente. Multiple credinţe privind funcţia 
magico-rituală a unor elemente ale hranei învestesc „p rima 
bucăţică” mâncată după post, printr-un proces de rafinare 
simbolică, cu eficienţă deosebită pentru sănătatea omului (şi a 
animalelor). De aici obligativitatea de a mânca mai întâi la marile 
sărbători calendaristice o bucăţică de peşte sau o bucăţică de 
came de vrabie sau o bucăţică de slănină din „coşul” de Paşte 
etc., în ideea influenţării favorabile a sănătăţii. 

Şi din punct de vedere al igienei alimentare, trecerea de la 
alimentaţia redusă de post la cea abundentă de sărbătoare se 
face treptat, acordându-se atenţie reobişnuirii organismului cu 


1 Voronca (voi. I, 1903: 288). Informaţii culese de Ofelia Văduva în 

anchetele de teren pentru Atlasul Etnografic Român, anii 1978-1980, 
jud. Teleorman, Olt şi Vâlcea. 

o hrană consistentă 1 . 

2. începutul unor forme de activitate în viaţa tradiţională 
este consacrat prin practica rituală a postului. Semănatul 
(Voronca, voi I, 1903: 168), începutul culesului viilor 
(Rădulescu-Codin, Mihalache, 1909:85), alesul oilor (Marian, 
voi. III, 1901: 237), începutul unor activităţi casnice: „făcutul 
pâlnii” (Văduva, 1981:5 8), torsul lânii, ţesutul pânzei etc. 

în perspectiva de interpretare deschisă de Frazer, care 
aminteşte imemorialele sacrificii omeneşti la începutul 
semănatului (Frazer, voi. III, 1980: 285-298), postul se 
integrează în câmpul semantic al sacrificiului ofrandă destinată 
forţelor supreme, asigurând, în mentalitatea tradiţională, succesul 
muncii începute. 

Momentele de criză din via a omului sau dorinţele lui sunt, 

/r 

de asemenea, însoţite de gestul ritual al postului. In acest sens, 
antropologia religioasă de tradiţie durkheimiană, relevând 

funcţiile riturilor în organizarea vieţii, nu atât material, cât mai 

- ■ 

ales spiritual, subliniază aportul lor, ca răspuns, în manieră 
magică, la incertitudine sau dezordine în viaţa omului (de Heusch, 
1974: 224). în multe cazuri, substanţa rituală a postului este 
considerată eficientă pentru reglarea căsătoriilor, stimularea 
fecundităţii, asigurarea sănătăţii oamenilor şi animalelor. De 
aceea, fetele care vor să se mărite, femeile care vor să aibă 
copii, remedierea diverselor boli, toate dorinţele sau întâmplările 
neferici te se pot rezolva, în mentalitatea populară, prin zile de 
post ce facilitează dialogul cu puterile supreme, pentr u câştigarea 
bunăvoinţei acestora. 

3. Respectând disciplina postului (stabilită prin reglementări 
încă de la sfârşitul secolului I, fixate definitiv în secolele VIII- 
IX) (Branişte, 1985:307), ţăranul a avut tendinţa să mărească 

1 Sunt zone în care în prima zi a marilor sărbători nu se mănâncă came, 
sau se mănâncă foarte puţină. L. Apolzan (1987: 155) arată că în prima zi 
de Paşte în Platforma Luncanilor, era oprită carnea, nu se mânca 
„înjunghiere”/doar caş, lapte, ouă, colaci. 

numărul zilelor de post şi să accentueze caracterul solemn al 
acestora. 

Normele bisericeşti aşează zilele de miercuri şi vineri 1 ale 
fiecărei săptămâni sub semnul interdicţiei alimentare (în locul 
postului iudaic de luni şi joi). Ţăranul a adăugat restricţiilor 
impuse de biserică ziua de luni, ca urmare, poate, a exemplului 
îănăstiresc, dar, mai sigur, ca urmare a străvechilor credinţe în 
eficienţa ritualizării zilei de luni prin post pentru stimularea 
f ertilităţii feminine şi a sănătăţii, în genere 2 . 

A 

Investirea zilei de luni cu valori magico-rituale este 
explicabilă ştiind că în mitologia populară Sfânta Luni, 
protectoare a sănătăţii, cumulează, totodată,puterea benefică 
de influenţare a traiectoriei existenţiale a omului pe diferitele ei 
segmente: „Când mănânci lunea de fiupt se îmbolnăveşte o 
vită” sau „Cine posteşte lunile şi le lasă, amar de el” (Gorovei, 
1915, art. 2066 şi 2081). „Pentru sănătatea şi prosperitatea 
oamenilor şi turmelor de vite în ziua de luni se ţinea post, uneori 
mai sever decât miercurea şi vinerea” (Oltenia, Muntenia, 
Dobrogea şi Moldova) (Ghinoiu, 1992:31). 

Includerea zilei de luni în rigorile postului creează în 
săptămâna de lucru o perfectă simetrie - post-dulce-post... ce 
reflectă ri tmul ordonat al vieţii tradiţionale, însuşirea principiului 
ponderării în organizarea existenţei umane. 

* 

Prin frecvenţa zilelor de post din săptămână, cât şi a 
perioadelor mai lungi afectate lui, modelul alimentaţiei tradiţionale 


1 Aceste zile amintesc întâmplări triste din viaţa lui lisus Hristos: miercuri, 

fariseii au hotărât uciderea lui, iar vineri este ziua patimilor lui. 

2 S.F1. Marian (voi. III, 1901: 169) consemnează vechi credinţe conform 

cărora femeile care vor să aibă copii trebuie să postească 12 zile de luni; 
de asemenea cei bolnavi de ochi. 


109 


Paşi spre sacru 

poate fi recompus prin alternarea interdicţiilor alimentare cu 
hrana complexă (luând, desigur, în calcul opoziţia cotidian- 
sărbătoresc). Plasat funcţional în secvenţe tem porale bine 
precizate în viaţa tradiţională, postul pătrunde în identitatea 
rutinieră a cot idianului, simplificând hrana, este adevărat, uneori 
nepermis de mult. 

Context temporal al sobrietăţii, al cumpătării, postul 
rămâne o lecţie de echilibru şi moderare, de comportament 
cultural prin excelenţă, având în vedere profunda înţelegere a 
semnificaţiilor spirituale ce le capătă anumite elemente ale hranei 
pe segmente precise din calendarul popular. Circumscrise unei 
temporalităţi cu accente rituale, ele depăşesc sfera nutriţiei, 
asigurând medierea (rituală) ce înlesneşte trecerea din zona 
sacrului şi, prin aceasta, facilitează captarea forţelor faste în 
comunicarea cu absolutul divin. Inserat în cotidian, fenomen 
ritual periodic sau ocazional, postul devine o rezolvare culturală 
a nesiguranţei, a temerilor omului, dar şi o garanţie a împlinirilor 
lui 

Acceptând principiul cultural al abstinenţei postului, omul 
apare într-o ipostază nouă, purificat, înnobilat, totodată fortificat 
spiritual prin exerciţiul de voinţă impus de respectarea 
interdicţiilor. Sărbătoarea ce urmează este trăită mai intens, la 

y J 

cotele înalte ale sărbătorescului, percepută fiind ca o eliberare 
de constrângeri, ca o posibilitate de satisfacere a dorinţelor 
fireşti ale omului, o compensare a renunţărilor asumate în 
perioada postului. 

DIALOGUL MAGIC AL DARURILOR 

In cultura populară românească se poate identifica un 
sistem clar structurat al darurilor şi ofrandelor oferite în mod 
ritual, în timp şi spaţiu prestabilit, respectând prescripţii şi 

interdicţii precise, după un cod gestual bine definit. Sistemul 
darurilor evidenţiază o profundă cunoaştere şi însuşire a 
principiului fundamental al bunei convieţuiri interumane, cel al 
schimbului de daruri - do ut des - străvechi principiu pus în 
valoare în mod strălucit de Marcel Mauss într-o lucrare încă 
actuală prin ideile sale şi la care contribuţii de esenţă din punct 
de vedere teoretic nu s-au adăugat. Ne referim la lucrarea Eseu 
despre dar, în care autorul face o pertinentă analiză a 
complexului fenomen al darului, reuşind să sesizeze mecanisme 
şi să emită evaluări teoretice care nu au valabilitate doar pentru 
realităţile societăţilor arhaice; transpuse în contemporaneitate, 
ele conturează o nouă perspectivă de înţelegere a realităţii sociale 
şi culturale a societăţilor modeme. Mauss observă că omul a 
rămas tributar triplei obligaţii de a dărui, a primi şi a înapoia 
darul şi că, statutul său social şi cultural depinde, în mare măsură, 
de modul în care se achită de aceste obligaţii. El şi-a denumit 
obiectul de analiză „fenomen social total” în care apar variate 
aspecte morale, juridice, religioase, economice şi politice, 
reuşind să ne convingă că aceleaşi reguli morale şi economice 
depistate în societăţi primitive formează baza dreptului con¬ 
tractual în societăţi modeme. De exemplu, pornind de la 
fenomenul Potlatch (ce se bazează pe principiul rivalităţii şi al 



în forme temperate, există o concurenţă a darurilor şi este încă 
actuală nevoia de revanşă la primirea unui dar sau a unei invitaţii. 

(Mauss1993:40) 

Pornind ele la ideile lui Mauss, numeroşi cercetători au 
abordat problematica darului, privit, cu precădere, ca mijloc 
de menţinere şi întărire a relaţiilor sociale, precum şi de 
influenţare a propriu ui statut social. Distanţându-se oarecum 
de Mauss, Levi-Strauss (care şi-a conceput una din lucrările 
fundamentale, Structurile elementare ale rudeniei, având 
drept bază de lucru teoria darului) apreciază darul ca o formă 
de schimb deghizat. Această idee a fost criticată pentru că a 


i 

considera darul numai ca o formă a schimbului înseamnă să 
presupui existenţa implicită a reciprocităţii , ori nu trebuie uitat 
că nici o regulă socială nu o garantează formal. 

Idei valoroase în teoria darului introduce şi Van Gennep, 
care îl numeşte „rit de agregare” şi, mai târziu, V. Tumer, care 
subliniază că darurile sunt simboluri ale înţelegerii, mijloace de 
conciliere şi de depăşire a conflictelor. 

A 

In genere, în antropologia darului se conturează două 
direcţii privind semantica fenomenului. In perspectivă utilitaristă, 
economiştii îl percep ca marfa destinată schimbului, iar 
psihanaliştii şi unii sociologi văd în el doar interes şi calcul sec 

A 

(chiar ipocrizie). In schimb, filozofii şi, mai ales, etnologii 
sesizează, cu precădere, latura spiritualizată a fenomenului, 
precizând distanţa sa egală în raport cu generozitatea şi 
interesul, gratuitatea şi calculul. Totodată, ei introduc în 
analiză noţiunile de spontaneitate şi plăcere, ce întregesc sfera 
complexă a actului dăruirii. 

Desigur, dintr-o analiză a dimensiunilor darului în societatea 
modernă nu pot lipsi cele două mii de ani de creştinism cu 
preceptele specifice de caritate, de iubire faţă de Dumnezeu 
şi faţă de semeni, perspectivă din care darul capătă forma 
sublimată a dăruirii de sine, a devotamentului absolut. 

Gest ritual caracteristic principalelor secvenţe ale 
obiceiurilor populare româneşti, oferirea de daruri şi ofrande 
alimentare are drept suport spiritual credinţa în necesitatea 
păstrării legăturilor permanente cu forţele supranaturale ce 
domină universul tradiţional, cât şi menţinerea bunelor relaţii 
între cele două comunităţi ce compun, în gândire tradiţională, 
societatea - comunitatea viilor şi comunitatea strămoşilor. 
Totodată, menţinerea ordinii şi echilibrului în comunitatea în care 
trăieşte a preocupat dintotdeauna omul, fi tnţă socială pentru 
care oferirea şi primirea de daruri este o formă a interexistenţei 
umane. 

A 

înţelegem prin dar şi ofrandă, din punctul de vedere al 

temei noastre, nu numai alimente dăruite şi primite, ci şi mesele 
comune ce punctează momentele de trecere din cadrul 
obiceiurilor. Ţinând seama de frecvenţa şi importanţa lor, putem 
aprecia că structurarea sărbătorilor s-a definit, în timp, în funcţie 
de secvenţele, numeroase şi semnificative, ale oferirii darului 
sau ofrandei, în care alimentele deţin loc preponderent. 

Prin urmare, darul poate fi considerat o instituţie, cu norme 
precise de funcţionare, ce organizează viaţa omului, stabilind 
un tip de comportament specific în diverse circumstanţe. 
Totodată, el poate fi receptat ca „tehnică a liniştii cathartice” 
(Girard, 1972: 147; Thomas, 1985: 242), ca formă a unei 
strategii de depăşire a stărilor de incertitudine şi nesiguranţă, a 
neprevăzutului, specific pragurilor existenţiale, perioadelor 
liminale din viaţa omului. Numărul şi calitatea darurilor vehiculate 
într-o comunitate pot constitui modalităţi de exprimare a 
identităţii culturale, prin notele particularizatoare ce le conferă 
ansamblului cultural. 

■ 

Departajarea celor două noţiuni, dar şi ofrandă, în limbaj 
uzual sinonime sau, oricum, cu sensuri înrudite, deci pentru 
nespecialist puţin utilă, este necesară pentru etnolog, întrucât 
înţelesul lor în gândirea tradiţională este, fără echivoc, diferit. 

O analiză a obiceiurilor tradiţionale din ciclul calendaristic, 
dar mai ales a celor din ciclul vieţii, relevă faptul că fiecare 
trecere (de la un moment la altul sau de la o situaţie la alta) este 
marcată prin practici rituale sau ceremoniale menite să faciliteze 
contactele, comunicarea, practici ce au ca element principal 
oferirea de daruri şi ofrande. Observăm însă, că, de exemplu, 
pentru obiceiurile de botez sau de nuntă este mai adecvată 
utilizarea termenului dar („daruri” de botez, de nuntă), în timp 
ce pentru obiceiurile de înmormântare este mai potrivit sensul 
ofrandei, în limbaj tradiţional - jertfă. (în Moldova sfârşitului 
de secol XIX, toate darurile alimentare ce erau duse la biserică, 
cu diferite ocazii, obiceiuri calendaristice sau legate de cultul 

A m 

morţilor, purtau numele de jertfa). In acest sens, accepţia 

darului este legată mai mult de menţinerea echilibrului social 
între cei vii, în schimb, ofranda, jertfa sunt legate de dorinţa 
menţinerii relaţiilor cu fiinţele supranaturale, cu divinitatea şi cu 
strămoşii. 

Deci, dacă putem numi darul, prin cuvintele lui Marcel 
Mauss, contract social (Mauss, 1993: 40), ofranda o putem 
numi contract cu transcendenţi 1. Astfel că darul intră mai mult 

în sfera profanului, pe când ofranda în sfera sacrului. 

/% 

In fapt, o departajare concretă şi fe rmă între noţiunea de 
dar şi cea de ofrandă în viaţa tradiţională nu poate fi operată. 
Sensurile lor s-au întrepătruns întotdeauna, sensul profan al 
darului (cu repercusiuni mai ales în viaţa socială) cu sensul 
orientat spre sacralitate al ofrandei (cu repercusiuni evidente în 
viaţa interioară a individului, în viaţa lui spirituală). 

în ansamblu, cuvântul dar, ca şi sinonimele plocon, 
„ cinste ”, cadou, prinos, ofrandă sau formele conectate se¬ 
mantic jertfa, sacrificiu, oblaţiune sunt semne ale relaţiilor în 
care predominantă este coexistenţa armonioasă (între oameni 
sau cu forţele supreme şi cu strămoşii). 

încă de la începui u secolului, Durkheim remarca faptul 
că orice ofrandă, înţelegând şi noţiunea de dar, presupune 
privaţiuni personale, renunţări, uitare de sine. în relaţiile cu 
divinitatea, el observă că ceea ce fidelul dăruieşte divinităţii nu 
sunt alimentele sau sângele depus pe altar, ci gândul său 
(Durkheim, 1991:583), relevând valoarea spirituală a gestului. 

Mai târziu, vorbind despre „spiritul lucrului oferit”. Marcel 
Mauss va sublinia şi alte semnificaţii ale darului, sesizând că „a 
accepta un bun de la cineva înseamnă a accepta ceva din esenţa 
lui spirituală şi din sufletul său” (Mauss, 1993:53). 

Referitor la originea darului şi a ofrandei, în antropologia 
culturală există supoziţii privind legătura între principiul Pot- 
latch (care conţine noţiunea de dar în manifestările sale) şi 
principiul fondator al darului sau ofrandei. De fapt, cuvântul 
„Potlatch” înseamnă „a hrăni”, „a mânca” (conform afirmaţiei 

lui M. Mauss), aceasta sugerând legătura posibilă cu faptul că 
în toate societăţile tradiţionale darul are caracter preponderent 
a! imentar. De asemenea, legătura acestuia din urmă (a darului) 
cu imemorialele sacrificii, cu jertfele umane sau animale (Frazer, 
voi. III, 1980:176-180; voi. IV, 1980:35 şi urm.) sau înlocuirea 

lor cu „simulacre de jertfiri” sau Jertfiri de simulacre” (Oişteanu, 
1989: 20), plasează originea darului la începuturile istoriei 
omului. 

Darul - instituţie socială. Problema darului şi a 
schimbului de daruri în contextul culturii populare relevă 
complexitatea relaţiilor umane, guvernate de reguli şi norme 
coercitive de comportament. Ca foi mă esenţială de comunicare 
neverbală, darul, aşa cum arătam, presupune trei obligaţii - a 
da, a primi, a întoarce darul (Mauss, 1993:106). 

Respi ngerea, refuzul unui dar înseamnă refuzul unei relaţii, 
ca şi refuzul de a răspunde unui dar printr-un alt dar, ştiind că în 
viaţa tradiţională schimbul de daruri este obligatoriu. El este 
receptat ca simbol al unui dialog existent sau al unei încercări 
de stabilire a unui dialog, deci a unor relaţii de prietenie, de 
înţelegere, de comunicare. Cumulând importante rosturi sociale, 
el contribuie la crearea şi menţinerea bunelor raporturi între 
oameni, prin valoarea sa simbolică, dar şi prin cea materială. 

Principiul care domină în schimbul de daruri este 
reciprocitatea, conducând la strângerea relaţiilor, la 
conştientizarea apartenenţei la un grup. Daml poate fi perceput, 
astfel, ca instrument al integrării sociale, mecanism tradiţional 
de influenţare a comportamentului uman, obligaţie socială. 

Comentând aspecte ale „rânduielii îndătinate”, Mihai Pop 
(1976:30) notează că „toate obiceiurile se bazau pe principiul 
reciprocităţii, al compensaţiei, al ajutorului reciproc, menit să 
asigure comunicarea normală între oameni, necesară echilibrului 
social”. în acest sens, darul alimentar, prin semnificaţiile sale, 
leagă donatorul de cel ce primeşte, fiind astfel un important 
factor integrator în grupul social. Un obicei minor, la prima 

vedere, „umblarea cu pasca”, poate dovedi, la o analiză atentă, 
complexitatea normelor gestuale axate pe principiul conform 
căruia „schimbul de daruri” la mari sărbători avea drept scop 
cultivarea relaţiilor în spiţa de neam lărgită (în Bucovina 
îceputu ui de secol), realitate pe care noi am regăsit-o, în forme 
palide, în satul românesc actual. S.F1. Marian notează că merg 
cu pasca fiii la părinţi, nepoţii la moşi, fraţii şi surorile mai mici 
la fraţii şi surorile mai mari, finii la naşi, gi nerii la socri şi cumetrii 
la cumetri, conform unor reguli bine statuate în codul 
comportamental. Există, de exemplu, un ritual sever precizat al 
schimbului de pască şi ouă Ia Paşte, în timp şi spaţiu stabilite cu 
exactitate, mergând până la amănunte gestuale ce surprind prin 
precizie (Marian, voi. III, 1901:132). 

Din aceeaşi categorie a schimbului de daruri necesar 
cultivării relaţiilor sociale face parte şi obiceiul de a merge cu 
plocon la moaşă de Anul Nou, la naşi de Lăsatul Secului, la 

socri după nuntă, toţi aceştia oferind, în schimb, o masă festivă 

* 

ca răspuns la darul primit. Cantitatea şi calitatea alimentelor 
dăruite este o reflectare a prestigiului social, dar şi a puterii 
economice a celui ce dăruieşte. Darul este astfel o modalitate 
de exprimare a statutului social şi economic al celui ce îl oferă, 
îi defineşte acestuia locul în structura socială a comunităţii şi îl 
ajută să comunice cu membrii ei. Ca şi daml, contradarul relevă 
structura socială cu categorii şi legături specifice, marcate prin 
gestul oferirii reciproce de bunuri materiale. 

Darul - instituţie culturală. Prin marcatul său rol 
ceremonial şi ritual, prin numeroase semnificaţii şi simboluri, 
darul se relevă ca o componentă importantă a vieţii spirituale, 
cu capacitatea de a structura scenariile ceremoniale 
caracteristice obiceiurilor populare. 

Ca tip de comportament simbolic, actul dăruirii (ca şi 
schimbul de daruri) exprimă principii şi norme ale vieţii 
tradiţionale, purtând marca nivelului de civilizaţie a grupului. 

Categorie culturală universală, el se remarcă în cultura 

populară românească prin frecvenţă, dar şi prin calitate. Con¬ 
form modelului de viaţă tradiţional, se oferă ca dar, sub diverse 
forme - alimente, obiecte, mese comune -, tot ceea ce este mai 
bun în gospodărie. 

Comună întregii ţări, dorinţa de a solemniza momente de 
viaţă, secvenţe importante din desfăşurarea unor obiceiuri, este 
împlinită, printre altele, prin gestul ritual al oferirii darurilor care, 
în viaţa tradiţională, sunt precumpănitor alimentare. Rolul darului 
este determinat de natura obiceiului în contextul căruia acesta 
este plasat, de destinatarul căruia este adresat ca şi de 
comportamentul însoţitor, deci semnificaţiile acestuia pot fi 
înţelese prin stabilirea poziţiei sale contextuale (de exemplu, 
pâinea dăruită are semnificaţii diferite, corespunzătoare 
contextului). Actul în sine, actul dăruirii punctează acţiunea 
ceremonială prin codul cultural implicat, raportat la timp şi 
spaţiu, gestică şi limbaj verbal adiacent, reflectând nivelul 
integrării culturale a individului, cât şi stadiul de cultură al grupului 
din care el face parte. 

Tipuri de daruri şi ofrande. în sistemul de viaţă 
tradiţional, darurile şi ofrandele sunt marcate de stadiul evoluţiei 
social-economice şi culturale a comunităţii. Darul poate 
exprimat în muncă (formele de întrajutorare tip clacă, şezătoare 
pot fi incluse în sistemul schimbului de daruri). Totodată, în 
forme subtile, el poate fi identificat în formule augurale (urări), 
cântece (colinde) sau dans (literatura de specialitate aminteşte 
dansul ca formă de dar în societăţi arhaice). El poate avea şi 
forme sublimate în sentimente dăruite sau nu altora. 

Principalul tip de daruri este însă cel material, în care 
predominant (în viaţa tradiţională) este darul alimentar alături 
(uneori) de articole textile - prosoape, ştergare, piese de 
îmbrăcăminte. în timp, ponderea s-a transferat asupra celor 
din urmă, ca şi asupra aspectului financiar al darului, în prezent 

banii deţinând locul principal. 

Categorii de daruri alimentare. O grupare pe categorii 

este dificil de realizat, dat fiindcă semnificaţiile alimentelor 
dăruite se întrepătrund adesea intr-un semantism comun, rezultat 
al unei simbolici şi unor motivaţii psihice asemănătoare. în 
mentalitate tradiţională, răspunsul la dar (o ’randă) nu are doar 
valoare materială de contradar (deci cu sens dus-întors), adesea 
el are sens unic (din punct de vedere material), izvorât fiind din 
credinţa în eficienţa actului ritual al dăruirii, împlinit pentru 
echilibrarea psihică a celui ce dăruieşte şi menţinerea relaţiilor 

.-*v 

lui cu lumea nevăzută a forţelor divine şi a strămoşilor. In acest 
caz, valoarea lui spirituală este preponderentă, donatorul 
aşteptând răspuns de natură, de asemenea, spirituală din partea 
„primitorilor”. 

Determinat de context, de timpul şi spaţiul de desfăşurare 
a actului în sine, caracterul daru lui este definit cu precădere de 
funcţia lui în sistemul de viată tradiţional. 

* J 5 

1. Darul, răsplată pentru servicii specializate - preot, 
moaşă, bucătăreasă (socăciţă), chemători (la nuntă), cioban 
etc. Plata pentru servicii ce presupun o anumită specializare 
este însoţită de (sau se reduce Ia) darul alimentar, constând din 
produsele gospodăriei, daruri din care nu lipseşte pâinea (cu 
întreaga ei simbolică benefică) şi băutura (vinul sau ţuica). 

2. Darul (sau schimbul de daruri) pentru semeni, cu rol 
social, mai ales în menţinerea relaţiilor de rudenie şi vecinătate. 
Receptat ca simbol al statutului social individual în relaţiile de 
rudenie şi al statutului familial în relaţiile de vecinătate, darul 
devine obligaţie socială, iar oferirea lui normă de comportament 
de care depinde locul individului şi al familiei în comunitate. 

Obligativitatea de a merge cu daruri alimentare la femeia 
ce a născut, la Dotez sau la nuntă face parte din codul de 
comportament propriu poporului român, în care schimbul de 
daruri este normă comportamentală obligatorie. Cu precădere 
se dă atenţie schimbului de daruri între familiile ce se înrudesc 
la naştere şi la nuntă, între „cumătri”, între familia protagonis¬ 
tului (copil, mire, mireasă) şi moaşă, naşi. „Creştinul care a 

primit de la cumătrul său atâtea daruri la botezul copilului, 
trebuie să-i mulţumească într-un chip mai deosebit”... de 
aceea... „Colacii care se duc cumătrilor sunt mai mari şi mai cu 
îngrijire pregătiţi decât cei obişnuiţi” (Gorovei, 1909:88). în 
complexul ceremonial al nunţii, schimbul de daruri capătă 
aspect şi mai spectaculos, fiind punctul culminant al unor 
secvenţe ceremoniale. Oferirea reciprocă de daruri între actanţi: 
mire mireasă; mire ^ rudele miresei; mireasă ^ rudele 
mirelui; participanţi noul cuplu şi rudele lui marchează 
momentele importante ale ceremoniei, oferindu-le nota de 
solemnitate necesară, consfinţind, totodată, noile relaţii de 
rudenie. 

A 

In limbaj tradiţional, în Moldova, schimbul de daruri între 
mire şi mireasă se numeşte „închinarea schimburilor” (Gorovei, 
1910:45), iar în zone din Oltenia, „a face schimb” (de daruri) 
este sinonim cu logodna (Răutu, 1967:326). 

Privit în succesiune temporală, schimbul de daruri la nuntă 
reflectă fazele formării noii familii (întâi cuplul mire-mireasă, 
apoi unirea celor două familii - rudele mirelui şi ale miresei), ca 
şi integrarea ei în comunitate (participanţi - noua mare familie). 
Rolul actanţilor principali, mireasa şi naşii, este relevant şi prin 
darurile alimentare, remarcabile cantitativ şi calitativ, „cinstea 
miresii”, „ploconu naşilor” sau „colacii” (cu sensul de „dar”) 
concentrând atenţia generală. Expresii tipice folosite încă în 
ritualul botezului sau al nunţii, ca „se dau colacii” moaşei sau 
naşei, indică momentul oferirii de cadouri la „scăldătoarea” 
noului-născut sau de „daruri” în cadrul nunţii. Semnificativ este 
faptul că expresia continuă să existe şi azi, deşi acum „colacii” 

includ (alături de pâine) lucruri de îmbrăcăminte, obiecte casnice 
sau de podoabă etc. 

Prin funcţia sa în crearea şi menţinerea relaţiilor cu semenii, 
darul (actul dăruirii) ilustrează caracterul său benevol, aparent 
dezinteresat şi gratuit, în fond constrâns şi interesat. „Gestul 
oferirii darului însoţeşte tranzacţia, chiar când nu e decât ficţiune, 

formalism şi minciună socială sau când este obligaţie şi interes 
economic” (Mauss, 1993:147). Afirmaţia, de altfel pertinentă, 
se cere nuanţată atunci când e vorba de colectivităţile tradiţionale 
româneşti, altruiste şi ospitaliere, în care oferirea darului are 
doar în parte caracterul rigid al unui contract social ce impune 
primirea unui contradar în schimbul unui dar; preponderentă, 
în acest caz, este valoarea morală a darului, valoarea de 
întrajutorare, de participare la bucuria sau tristeţea 
evenimentului. Faptul că, în viaţa tradiţională, pâinea şi colacul 
simt elemente principale ale darurilor demonstrează că, de fapt, 
contează mai mult val oarea spirituală a darului decât cea 
materială şi că important este gestul oferirii lui, care prin 
semnificaţii, prin limbajul simbolic cunoscut şi înţeles de întreaga 

comunitate, asigură menţinerea şi întărirea legăturilor între 
membrii ei. 

3. Darul-ofrandă pentru divinitate şi pentru morţi, cu rol 
ritual, este oferit în momente-cheie din desfăşurarea unor 
scenarii ceremoniale (colindat, obiceiuri de înmormântare şi cele 
legate de cultul morţilor - pomana; obiceiuri agrare - paparuda). 
Destinaţia ofrandei depăşeşte limitele lumii reale, ea aspiră să 
ajungă, în forme sublimate, la divinitate sau la strămoşi. 

Teoreticieni antropologi susţin că donatorul oferă ofrande 
divinităţii în scopul constrângerii acesteia să facă, la rândul ei, 
un dar omului (Leach, 1972: 83). Păreri, în genere, psihanaliste 
subliniază caracterul comercial al jertfei, caracterul ei de schimb. 
„Achitarea unui vechi cont debitor faţă de divinitate, factură ce 
trebuie achitată pentru o favoare deja primită în jertfa de 
mulţumire, în sfârşit, plată efectuată cu anticipaţie în jertfa 
solicitată sau menită a predispune favorabil divinitatea” (Mărie 
Bonaparte, apud Durând, 1977:385-387). De asemenea, este 
evidenţiat caracterul de târg, de troc al ofrandei, menită să 
ajungă, într-o formă sau alta, la divinitate, în schimbul căreia 
omul aşteaptă avantaje, iertare, bunăvoinţă. 

Observăm, însă, că pentru colectivităţile tradiţionale 

româneşti, sistemul ofrandelor este un limbaj de comunicare 
cu forţele supranaturale în scopul îmbunării lor, nu este un târg 
pentru impunerea dorinţelor donatorului; el roagă cu blândeţe 
şi resemnare (atitudine ce poartă cu ea, desigur, amprenta religi ei 
ortodoxe, blândă şi tolerantă). 

Privind semnificaţia darului în ipostaza sa de ofrandă pentru 
divinitate, desprindem sensuri noi ale darurilor alimentare ce se 
oferă la colindat cetelor de feciori sau copiilor în cadrul 
Sărbătorilor de iama, ce au ca marcă simbolică înnoirea, 
regenerarea, trecerea, schimbări aflate sub semnul voinţei di¬ 
vine. Considerate, în literatura de specialitate, drept răsplată a 
colindătorilor (colăcei, covrigi, fructe uscate pentru copii, colaci 
mari, ouă, came de porc, băutură pentru feciori) sau ca schimb 
de daruri între colindători şi cel colindat (Herseni, 1977:14; 
Comanici, 1993:115-175; Marian, 1992:221), sensuri desigur 
valabile, darurile pentru colindători pot fi înţelese într-im câmp 
semantic lărgit în această perioadă, în care „cerurile se deschid” 
şi distanţa între om şi divinitate se micşorează, darurile ca şi 
cântecele colindătorilor se adresează forţelor divine. 
Colindătorii, care îl aduc chiar pe Dumnezeu în casele oamenilor, 
nu sunt decât mediatorii ce primesc darul care, prin ei, ajunge 
la divinitate. Este o formă de concretizare a ideii sesizate de 
M. Mauss în „economia şi morala darurilor”, aceea a „cadourilor 
făcute prin oameni zeilor” (Mauss, 1993: 57), care sunt 
adevăraţii destinatari. Dar omul poate sta chiar la masă cu ei, 
mai ales în această perioadă. Colindele reţin imaginea mesei de 
Crăciun, când se deschide cerni şi Dumnezeu intră în casă o 
dată cu colindătorii şi se aşează la masă cu gazda, realizându-se 
un imaginar contact intim cu divinitatea (Oişteanu, 1989:20). 
Contactul se realizează însă, în mod special, prin darurile oferite 
colindătorilor, ca mediatori ai comunicării. Traian Herseni a 
sesizat implicarea divinităţii în schimbul de daruri, dar nu a 
precizat sensul schimbului orientat spre divinitate: „Ne găsim în 
faţa unui schimb de daruri foarte bine precizat: junii aduceau 

pe Dumnezeu cu ei prin casele oamenilor şi-i cinsteau cu o 
colindă, iar gazdele le dădeau în schimb produsele simbolice 
ale gospodăriei ţărăneşti (agricole) - colac şi came” (Herseni, 
1977: 258). 

Darurile-ofrandă oferite colindătorilor, menite să medieze 
raporturile cu divinitatea, sunt o reflectare a dorinţei perpetue 
a omului de a comunica cu forţele supreme (de aici credinţa, 
încă actual ă, că cel ce nu răsplăteşte corespunzător colindătorii 
poate atrage mânia divină). 

Dorinţa este extinsă la comunicarea cu comunitatea celor 
morţi, a cărei influenţă poate fi benefică sau malefică, în funcţie 
de măsura în care omul îşi îndeplineşte îndatoririle faţă de ea. 
Câştigarea bunăvoinţei strămoşilor care pot asigura protecţia 
şi bunul mers al vieţii oamenilor şi animalelor din gospodărie 
este posibilă, în mentalitatea tradiţională, doar prin oferirea de 
ofrande alimentare şi mese rituale. De aceea, sistemul ofrandelor 
pentru morţi este bine precizat, abdicarea de la el fiind 
condamnată de comunitate, în ideea că pericolul nerespectării 
normelor de conduită individuală privind îndeplinirea obligaţiilor 
>oate avea repercusiuni asupra tuturor. 

Oferirea de colaci şi colivă (dar şi a altor alimente) la date 
fixe (după înmormântare sau zile fixe din an), într-un spaţiu 
prescris (uşa bisericii, poarta cimitirului), posedă o valoare de 
contradar în cadrul unui imaginar schimb de daruri cu strămoşii, 
care, în schimbul unor daruri materiale, trebuie să răspundă 
prin bunăvoinţă şi, eventual, ajutor moral. 

A 

însoţite de simbolul luminii, de comportament şi formule 
adecvate, alimentele dăruite (cu aura lor de daruri ale divinităţii) 
depăşesc condiţia nutritivă şi intră în sfera sacrului, reuşind să 
medieze contactul oamenilor cu lumea misterioasă a strămoşilor. 

O cale sigură în practica tradiţională de îmbunare a 
strămoşilor şi a forţelor supranaturale este de a-i invita la masă, 
la anumite sărbători calendaristice. La 1640, călătorul Marco 
Bandini (Călători..., V: 343) consemnează în Moldova obiceiul 

de a aşeza o masă specială pentru morţii familiei, obicei 
practicat în Joia Mare (pe care S.F1. Marian îl identifică la 
sfârşitul secolului al XlX-lea în Bucov ina legat de Ajunul 
Bobotezei, iar noi l-am regăsit ca fiind încă existent la începutul 
secolului XX în sate din Gor j ). Obicei izvorât din credinţa în 
eficienţa darului ritual făcut strămoşilor care se întorc la date 
fixe din an, aşezarea unei mese pentru ei (de pe care nu poate 
lipsi pâinea, sarea şi apa) face parte din sistemul ofrandelor 
pentru strămoşi, sistem deosebit de bine structurat în tipare de 
viată tradiţională. 

Exprimarea cea mai convingătoare a credinţei în eficienţa 
darului ritual (dar şi a nevoii de a dărui a ţăranului român) o 
constituie pomana de mână, (jertfa în Bucovina şi zone din 
Moldova). în termenii lui S.F1. Marian, „pomenirea” şi jertfa 
„constă în trimiterea de bucate şi băuturi, precum şi a unor 
obiecte pentru mâncare şi băut apă pe la vecini, neamuri şi, 
mai ales, copiilor” (Marian, 1892:380). Aceste daruri urmează 
un calendar bine precizat, ce ordonează viaţa ţăranului con¬ 
form unor repere stabilite prin forţa tradiţiei, marcate de 
prescripţii şi interdicţii ce le conferă consistenţă şi le asigură 
ritmicitate. Având în vedere frecvenţa cu totul specială a practicii 
legate de cultul morţilor de dăruire a unor bunuri alimentare, 
„pomana” poate fi considerată, la rândul ei, o instituţie, în jurul 
căreia s-a structurat un palier al vieţii spirituale a ţăranului. Cu 
rădăcini în cultul morţilor (existent la toate popoarele), pomana 
poate fi receptată şi ca un schimb de daruri - omul oferă din 
bunuri le lui în dorinţa de stabilire a unor relaţii armonioase şi 
atragerea bunăvoinţei misterioaselor forţe ale „lumii de dincolo”. 
Şcoala psi hanalitică a remarcat sentimentul de culpabilitate pe 
care ţi-1 creează experienţa pierderii unei persoane apropiate, 
explicând, în parte, frecvenţa actelor rituale (sub forma darurilor 
alimentare) menite să atenueze acest sentiment, să atenueze 
starea de nelinişte produsă de eveniment. Există însă argumente 
care probează o nevoie interioară de a dărui, de a oferi altora 

din bunurile proprii doar pentru bucuria gestului, care, inclus în 
cultul morţilor, îşi sporeşte semnificaţiile. Stă mărturie în acest 
sens numărul mare al zilelor în care se dă de pomană - imediat 
după înmormântare, apoi „soroacele”, noţiune care echivalează 
cu cea de „pomană alimentară” 1 , cât şi zilele din an destinate 
special dăruirii de alimente, aşa numitele zile ale „Moşilor”, sau 
„ale morţilor” (Moşii de Iarnă, de Vară, de Toamnă) 2 , în fiecare 
sâmbătă ce precede mari sărbători ale calendarului popular 
ortodox (Crăciun, Mucenici, Florii, Joi Mari, Paşte, Sfântul 
Gheorghe, înălţare. Sânziene, Sfântul Petre, Sfântul Ilie, 
Schimbarea la Faţă, Sfânta Mărie, Ziua Crucii, Sfântul Dumitru, 
Sfânta Paraschiva, Sfinţii Mihail şi Gavril (Bilţiu, 1986:157), 
ca şi fiecare sâmbătă din Postul Mare. Observăm deci că, tem¬ 
poral, actul ritual al pomenirii se situează, cu precădere, în 
„ajunul” marilor sărbători creştine, relevând funcţia lui rituală în 
„trecerea” de la profanul cotidian la sacrul sărbătoresc. 
Evidentă, totodată, este plasarea lui în perioadele de regenerare 
a timpului, de renovare a lui - trecerea de la un an la alţi de la 
un anotimp la celălalt, momente în care este necesară asigurarea 
bunelor relaţii cu cei care ar putea influenţa mersul vieţii. 
„Sufletele aşteaptă sâmbetele, Joia Mare şi Paştele, să le dea 
de pomană. Nici o zi nu aşteaptă morţii cape acelea” (Ciauşanu, 
1914: 196; Pamfile, 1910: 5), spun credinţe străvechi ce au 
consacrat sâmbăta ca zi a morţilor. Explicaţia creştină corelează 
sâmbăta cu moartea lui lisus (omorât vinerea, el a înviat 
duminica, deci sâmbăta este ziua morţii Lui), adăugându-se 
unor credinţe mai vechi, conform cărora „atunci este cerul 


La 3, 9,40 de zile, 3, 6, 9 săptămâni, un an şi apoi la fiecare an până la 
7 ani, uneori chiar mai mult (în Bucovina până la 12 ani). 

2 Moşii de lamă - Sâmbătă înainte de Lăsatul Secului de came. Moşii 
de Vară, în Sâmbăta Rusaliilor, o preluare creştină a sărbătorii romane 
Parentalia, destinată cinstirii morţilor-parentes (Branişte, 1985: 332), 
Moşii de Toamnă - cu dată schimbătoare între 26 octombrie - 8 noiembrie). 

deschis şi sufletele se uită dacă li s-a trimis ceva” (Ciauşanu, 
1914: 196). 

La numărul mare de zile în care norme de viaţă tradiţională 
impun oferirea de alimente ca „pomană” se adaugă calitatea 
gestului. Izvorâtă din convingerea că „Cine dă, lui îşi dă şi 
oricând vei da, vei găsi” (Pamfile, 1910:6), sau „pomana... 
s-o faci din toată inima” (Gorovei, 1915, art. 1074; Voronca, 
voi. 1,1903:368-372), oferirea ofrandelor alimentare implică 
întreaga disponibilitate sufletească a ce ui ce „dă”, ca şi a aceluia 
care „primeşte”. O mare atenţie este acordată conţinutului 
ofrandei. „De pomană să dai ce ai mai bun” 1 sau „la morţi 
acelea mâncări li se dau de pomană, care le-au plăcut şi în 
viaţă”, „De pomană se dă ce-ţi place mai tare ca să vezi pe 
ceea lume” (Voronca, voi. 1,1903:369). 

Dorinţa de a dărui, îmbinată cu convingerea continuării 
vieţii după moarte, se exprimă în credinţa că „orice se dă de 
pomană nu se pierde, ci se capătă pe cealaltă lume îndărăt” 
(Voronca, voi. 1,1903:369). Din această convingere rezultă 
un tip de comportament specific ţăranului român (în care 
„pomana” este gestul caracteristic), pentru care oferirea darului 
alimentar, a „pomenii”, face parte din modul lui de viaţă. M. 
Mauss apreciază că „Pomana este, pe de o parte, fructul unei 
noţiuni morale a darului şi a bogăţiei, iar, pe de altă parte, al 
unei noţiuni de sacrificiu al celuilalt” (Mauss, 1993:64). Parte 
integrantă a spiritualităţii tradiţionale, pentru ţăranul român 
pomana are legătură, în special, cu noţiunea de datorie, de 
obligaţie morală, dar poate fi inclusă şi în strategia de liniştire, 
de asigurare a unui răspuns favorabil al celor morţi în cazul 
împlinirii ei. „Când după un mort nu se fac praznicele cerute, ai 
pagube în casă şi în gospodărie”, „Când dai cuiva şi-ţi pare 
rău, atunci n-are parte” (Voronca, voi. I, 1903: 368-372; 


1 Informaţii de teren, Ofelia Văduva, corn. Sălătrucel şi Bărbăteşti, jud. 
Vâlcea, 1980; sat Hagieni, com. M. Kogălniceanu, jud. Ialomiţa, 1980. 

Gorovei, 1915, art. 3232, 3236) - sunt norme ce reglează 
comportamentul, făcând din actul dăruirii alimentelor un act 
firesc, perfect integrat in normal nu numai în perioadele destinate 
cultului morţ ilor, ci chiar şi în cotidian, indiferent de starea 
materială a donatorului. 

Vechea morală a darului, spune M. Mauss (1993:64), se 
sprijină pe ideea că „zeii şi spiritele sunt de acord că partea 
care li se cuvine, fiindu-le cedată prin jertfe inutile, să servească 
săracilor şi copiilor”. M. Mauss relevă astfel o generoasă sferă 
ideatică în care regăsim credinţe ale ţăranului român: „să dai 
săracului, că e mai primită pomana”, „să dai întâi la săraci şi la 
copii '. 

Oferirea ofrandei alimentare este gest ritual caracteristic, 
cu precădere, vieţii tradiţionale şi se desfăşoară respectând 
prescripţii şi interdicţii ce definesc un act ritual. „Gând dă de 
pomană, femeia să se spele înainte, să se schimbe, să fie 
curată” 2 , mai ales când merge cu pomana la biserică sau la 

P-' 

cimitir. „Să nu dai pomană peste prag, peste fereastră (că e 
hotar), peste poartă” etc. (Voronca, voi. 1,1903: 372) 

Schimbul de formule rituale sporeşte solemnitatea gestului 
menit, în gândire tradiţională, să fie aprecia : de spiritele celor 
din „lumea cealaltă”, care vor reacţiona cu bunăvoinţă la primirea 
ofrandelor. Din această perspectivă, pomana relevă caracterul 
său de schimb de daruri între vii şi strămoşi (după cum darunie 
pentru colindători relevă caracterul de schimb între oameni şi 
divinitate). 

Substanţa darurilor şi ofrandelor. Se relevă prin 
frecvenţa cu care sunt utilizate alimentele, care, prin simboluri 
şi conotaţii rituale, sunt transfigurate spiritual - remarcăm, în 
acest sens, laptele şi mierea, arhetipuri alimentare consacrând 

1 Informaţii de teren, Ofelia Văduva, com. Onceşti şi Corbasca, jud. 

* _ 

Bacău, 1980. In sate din jud. Teleorman (Moşteni - 1980), se dă pomană 
în primul rând copiilor, de exemplu, de Rusalii. 

2 Idem, sat Cârstăneşti, com. Oteşani, jud. Vâlcea, 1992. 























simboluri majore, dar şi carnea de porc sau miel, animale tăiate 
şi mâncate sacramental în virtutea unor străvechi credinţe în 
eficienţa sacrificiului animalier. Dar semnificaţia cea mai 
convingătoare o are prezenţa pâinii, care nu lipseşte din nici o 
formă de dar sau ofrandă, reverberând întreaga ei simbolică 
benefică asupra gestului dăruirii. La aceasta contribuie, desigur, 
faptul că în cultura populară s-a asimilat credinţa religioasă în 
identificarea pâinii cu trupul lui Iisus Hristos, ceea ce explică 
prezenţa preponderentă a pâinii şi colacilor în darurile şi 

orandele ce se oferă în sistemul tradiţional de viată. 

* ? 

O formă specială de dar-offandă o regăsim în riturile 
„primelor roade” (Popescu, 1986: 134-135), care prin 
prescripţii severe (lăsarea pe câmp apnmelor şi ultimelor spice), 
ca şi prin interdicţii la fel de severe (să nu mănânci până nu dai 
ofrandă din primele fructe, din primul lapte, din carnea de porc, 
din pâinea nouă), îşi găsesc sensul, potrivit unor străvechi 
credinţe, în necesitatea jertfelor de mulţumire pentru darurile 
primite de oameni din partea puterii divine, ca şi pentru ajutorul 
dat în finalizarea acţiunilor umane. în pagini de serioasă analiză, 
Frazer se referă la ofranda primelor roade în cinstea zeilor sau 
a spiritelor, ofrandă ce este considerată „drept o pregătire 
suficientă pentiu a consuma grâul cel nou: din acel moment, 
puterile superioare primindu-şi partea cuvenită, omul se poate 
bucura de ceea ce rămâne”. Aceste roade „nu mai sunt con¬ 
siderate ca animate de o viaţă divină”, ele sunt mai degrabă 
„un dar acordat de zei omului, care e obligat să-şi exprime 
recunoştinţa şi să-şi cinstească binefăcătorii divini restituindu- 
le o parte din prinosul dărniciei lor” (Frazer, voi. IV, 1980: 51). 

Acest înţeles îl are, desigur, obiceiul consemnat la sfârşitul 
secolului al XlX-lea în Moldova, obicei practicat în aj unul 
Bobotezei, conform căruia „... stăpâna din casă nu dă nimănui 
nimic de pe masă până n-a luat mai întâi ea singură un vărzar, o 
găluşcă, o peijă, în scurt din toate bucatele aflate pe masă câte 
ceva, pe care, ducându-le afară, le pune pe toate într-un par 

din gard, în credinţa că, facând-o aceasta, păsările nu mănâncă 
vara grâul şi cânepa” (Marian, voi. 1,1994:124). 

A 

In aceeaşi sferă de interpretare putem încadra obiceiul de 
a răsplăti roadele pământului prin depunerea unei oblaţiuni din 
pâine şi sare în locul plantelor culese - în Banat, pentru plantele 
medicinale şi magice 1 , în Hunedoara, pentru frunza de popelnic 
culeasă de fete la Sân Toader sau pentru alte plante folosite 
pentru „spălarea capului” la această sărbătoare 2 . 

Privind substanţa darurilor în obiceiurile din ciclul vieţii, 

* 5 7 

remarcăm uşoare deosebiri între darurile la naştere sau nuntă, 
care conţin alimente necesare gospodăriei (pâine, came, brânză, 
legume), şi ofrandele pentru morţi sau cele cu destinaţie rituală 
funerară, care conţin numai alimente cu un simbolism marcat 
(colaci, lapte, miere, vin), şi „mâncăruri gătite” în casă, practică 
ce are la bază credinţa că morţii se hrănesc cu aburii şi mirosul 
degajat în timpul preparării. în plus, aşa cum am mai spus, 
valoarea spirituală a muncii investite în preparare este destinată 
medierii contactelor cu strămoşii. 

Aceste semnificaţii s-au estompat, desigur, pe parcurs, 
evident rămânând caracterul contractual al darului pe care îl 
subliniază M. Mauss, dar şi alţi antropologi contemporani. în 
colectivităţile rurale româneşti se mai poate vorbi încă de un 
caracter dezinteresat şi gratuit al darului oferit celor din jur sau 
unor forţe supreme numai din dorinţa menţinerii şi întăririi 
legăturilor cu aceştia, cât şi din bucuria senină a oferirii unui 
dar. Bazat pe principiul renunţării (din ce în ce mai puţin ex¬ 
plicit), darul se exprimă în prezent mai mult prin caracterul lui 
de schimb de dărui i bazat pe principiul reciprocităţii în relaţiile 
omului cu cei din juml său şi chiar cu transcendentul. 


' Informaţii de teren, Ofelia Văduva, Porţile de Fier, 1969. 

2 Informaţii de teren. Lucia Apolzan, sat Luncani, corn. Boşorod, jud. 
Hunedoara, 1974; vezi şi S.F1. Marian (voi. 1,1994: 252-259) 

OSPITALITATEA 

în sistemul ofrande or alimentare -icludcm ospitalitatea ca 
formă de dar alimentar. în mentalitatea tradiţională, a fi ospitalier 
echivalează cu gestul oferirii de alimente şi băuturi în cantităţi 
cât mai mari şi de calitate cât mai bună, aceasta indiferent de 
starea materială a celui ce oferă ospitalitate. 

D. Cantemir subliniază această faţetă a spiritualităţii 
populare româneşti, care înalţă ospitalitatea la nivel de 
principiu de viaţă. „Totuşi trebuie să fie lăudată şi ridicată 
tot timpul în slăvi ospitalitatea pe care o arată străinilor şi 
drumeţilor. Intr-adevăr, cu toate că sunt foarte săraci din pricina 
vecinătăţii cu tătarii, totuşi nu refuză niciodată oaspetelui pâine 
şi găzduire, hrănindu-1 pe el şi caii lui timp de trei zile âră nici o 
plată. Pe drumeţ îl primesc cu fruntea senină şi cu faţa voioasă, 
ca şi cum le-ar fi venit un frate sau vreo rudă”... (Cantemir, 

1973: 313). 

Ospitalitatea poporului român i-a impresionat, în genere, 
pe toţi călătorii pe aceste locuri. Italianul Niccoîo Barsi spune: 
„Am aflat prin aceste locuri un obicei, cel mai frumos din câte 
am întâlnit prin toate ţările lumii pe unde am umblat. Oamenii 
obişnuiesc în acest oraş Huşi) ca, de altfel, în tot restul ţării, să 
dea de mâncare şi loc de adăpost tuturor străinilor fără nici o 
plată” (Călători..., V: 78), iar abatele D’Hauterive, impresionat 
de generozitatea gazdelor sale, consemnează: „nici un popor 
nu este mai primitor de oaspeţi” (Călători..., V: 103). 

La jumătatea secolului trecut. Elena Ghica (sub 
pseudonim literar) nota: „Chiar în nordul Transilvaniei unde 
situaţiunea lor este aşa de anevoioasă, cei mai săraci primesc 

A 

pe drumeţ cu o dragoste într-adevăr mişcătoare. In ochii lor, 
dumneata eşti un prieten îndată ce le-ai trecut pragul casei. Ei 
te tratează ca pe un frate, fără să te întrebe dacă eşti ortodox, 
protestant sau evreu”... (Ionică 1933:5), iar, mai departe: „De 

câte ori n-am găsit, aşezate cu grijă la umbră, asemenea vase 
umplute în fiecare dimineaţă şi care sunt menite nu unui frate, 
unui prieten, ci Hristosului care călătoreşte în persoana celor 
mai săraci copii ai săi”... (Ionică, 1933:6). 

Ospitalitatea are forme diverse în viaţa tradiţională, nu 
numai „casa deschisă” şi „masa întinsă”. Pe dealuri le cu vii ale 
Gonului, orice trecător poate intra în pivniţele cu vin, unde există 
o cană specială pentru el, iar în orice stână de munte, chiar în 
absenţa ciobanului, călătorul poate înnopta, având posibilitatea 
să se hrănească din alimentele existente. Pentru ţăranul român, 

J ? 

ospitalitatea este o formă de a dărui din bunurile sale, o formă 
de a oferi ofrande fără a aştepta un răspuns material, ci doar 
unul moral, oaspetele fiind mediatorul în relaţiile cu forţele su¬ 
preme, cărora, de fapt, le este adresată ofranda. Privite din 
această perspectivă, cerinţele ospitalităţii se înscriu în sfera 
spirituală a credinţei „dă ca să primeşti” (ajutor divin). Desigur, 
în forme evoluate, ospitalitatea devine obligaţie socială, 
implicând principiul reciprocităţii directe. Ea este din ce în ce 
mai mult o măsură a prestigiului social, vechile forme (ce 
excludeau reciprocitatea) izvorâte din bogata viaţă spirituală a 
ţăranului român fiind pe cale de dispariţie. 

Originea darului şi a ofrandei, ca şi a meselor comune 
ce fac parte din scenografia obiceiurilor populare, poate fi 
corelată cu străvechile sacrificii destinate divinităţilor, cu ritualul 
jertfelor animaliere şi al banchetelor rituale ce urmau actelor 
sacrificiale încă de la începuturile civilizaţiei umane. 

SACRIFICIUL ANIMALIER 
DIMENSIUNI SPIRITUALE 

ACTUL SACRIFICIAL - SEMN ŞI SIMBOL 

A 

In sistemul complex al obiceiurilor populare tradiţionale 
se relevă, ca secvenţă componentă fundamentală, actul sacrifi- 
cial, act preponderent simbolic în structură şi mesaj, cu implicaţii 
rituale şi ceremoniale majore. Prin semnificaţiile sale, el se 
racordează la „economia şi morala darului”, conform excelentei 
formule a lui Marcel Mauss (1993:57), cel căruia antropologia 
îi datorează contribuţii încă neegalate în studiul categoriilor strâns 
înrudite ale darului şi sacrificiului. 

Noţiunea de sacrificiu este o categorie a gândirii de ieri, 
concepută arbitrar, ca şi aceea de totemism, scriu condeie 
autorizate (Detienne, 1979:34). Unii specialişti chiar evită, pe 
cât posibil, utilizarea cuvântului în comentarea obiceiurilor al 
căror act ritual definitoriu este imolarea unui animal (Vassas, 

1994: 362), considerând că actualele practici de sacrificare a 
animalelor nu mai reţin nimic din caracterul ritual al vechilor 
sacrificii. Deşi disputată, noţiunea (ca şi fenomenul în sine) 
preocupă încă numeroşi antropologi ce încearcă să-i descifreze 
dimensiunile spirituale şi semnificaţiile contemporane. 

Din perspectivă etnologică, într-o exprimare simplifi¬ 
catoare, darul sau ofranda oferită puterilor divine sau spiritelor 
strămoşilor capătă accepţia de sacrificiu. 

A 

încă de Ia începutul secolului, H. Hubert şi M. Mauss 
(Hubert, Mauss, 1929; Hubert, Mauss, voi. 1,1969) au relevat 
principalul sens al termenului, care conduce la ideea de 
consacrare, evocând imaginea unei victime expiatoare, a unui 
ţap ispăşitor (cum este adesea denumită victima în literatura 
de specialitate) (Frazer, voi. IV, 1980: 197), sau imaginea 
frecventelor substitute ale acestuia - ofrandele alimentare 
vegetale. Totodată, noţiunea de sacrificiu conduce la un 

principiu, adânc ancorat în spiritualitatea universală, principiul 
comuniunii, al strânselor legături, ce trebuie mereu 
reactualizate, cu divinitatea, cu strămoşii sau cu ceilalţi oameni. 

Plecând de la valoroasele contribuţii ale lui FI. Hubert şi 
M. Mauss, încercările ulterioare de înţelegere a câmpului se¬ 
mantic al fenomenului sacrificial şi, mai ales, a concepţiei ce stă 
la baza lui, au accentuat asupra celor două idei determinante 
ale fenomenului, idei ce se cantonează, în primul rând, în sfera 
comunicării şi, totodată, în sfera profund spiritualizată a 

renunţării. 

* 

Ideea comunicării este izvorâtă din credinţa, cu repere 
mitologice, în necesitatea unui mediator în relaţiile dintre divinitate 
şi oameni, mediator ce poate garanta, totodată, trăinicia 
legăturilor pe verticală cu strămoşii şi pe orizontală, în cadrul 
grupului social. Principalul gest ritual în acest caz constă în 
absorbţia alimentară a mediatorului (fiinţă sau aliment), pentru 
stabilirea simbolică a contactului între cer şi pământ, între 
divinitate şi om, sau a contactului cu strămoşii, contacte necesare 
echilibmlui psihic uman (Heusch, 1974:225). Actul sacrificial 
se înscrie, astfel, în domeniul încercărilor omului de a se apropia 
de sacru, care, receptat elementar, reprezintă o energie 
periculoasă, de neînţeles, greu manipulabilă, dar mereu eficace 
(Caillois, 1950:26)’. 

Dar contactul, comuniunea nu se realizează doar prin 
intermediul alimentelor, ci, mai ales, prin formele sublimate ale 
sacrificiului: dăruire de sine, spirit de sacrificiu, devotament, 
renunţare. Specialiştii sunt de acord că sacrificiul (plasat în 
spaţiul semantic al darului şi ofrandei) este, în fond, un act de 
devotament şi renunţare, pentru că acela ce „sacrifică” (ce 
oferă ofranda) se privează de un bun, îl dăruieşte, renunţă la el. 
Perceput din această perspectivă, chiar şi postul, în special aşa 
cum era el practicat în societatea tradiţională, poate fi înglobat 
în sfera actelor sacnficiale (vezi capitolul Practici rituale 
alimentare - Postul). 

ideea renunţării, prezentă şi în preocupările filozofice, îşi 
găseşte la Emil Cioran 1990: i 23) o înţelegere aparte: „Mult 
orgoliu şi suferinţă sunt în orice renunţare”, spune el (refe- 
rindu-se în mod expres la plăcerile vieţii). Aprecierea poate fi 
extinsă la fenomenul darului şi al sacrificiului, ce incumbă, in 
esenţă ideea renunţării cu conotaţiile ei neplăcute. 

După cum am notat mai sus, în antropologia contemporană 
este prezentă preocuparea pentru stabilirea raportului între 
renunţarea provenită din calcul şi aceea gratuită, deci între 
interes şi dezinteres în cele două acte - darul şi sacrificiul. M. 
Mauss vorbeşte despre „contracte şi schimburi între oameni” 
şi „între oameni şi zei”, despre „sacrificiu?-contract” şi 
„sacrificiul-dar” (Mauss, 1993:60), încadrate sensului formulei 
latine a dreptului contractual „ do ut des”. El percepe sacrificiul 
ca obligaţie, ca act util în care dezinteresul se amestecă cu 
interesul (Hubert, Mauss, 1969: 305) şi a cărui secvenţă 
progresivă este devotamentul absolut. 

i - 

Idei utilitariste modeme (care, de fapt, pun în prim-plan 
imaginea lui Elomo Oeconomicus, omul ce îşi calculează orice 
gest) acceptă perspectiva spiritualizată a devotamentului, a 
renunţării dezinteresate, a dăruirii de sine sau a spiritului de 
sacrificiu, pe care le opun noţiunii de interes, dar menţin în 
dezbatere dihotomia altruism-egoism, dezinteres-interes, 
încercând să stabilească ponderea lor în actul dăruirii şi, im¬ 
plicit, în cel al „sacrificării”. Este încă frecventă ideea de a 
percepe în dar şi sacrificiu (când este privit ca dar) doar „o 
formă elementară de natură juridică şi economică” (Berthoud, 
1993: 87) sau, în termenii lui M. Mauss, un „contract” şi un 

„schimb” în opoziţie cu noţiunile d e devotament, renunţare, 
gratuitate a gestului. 

Lectura din perspectivă creştină a acestui fenomen 
luminează doar anumite faţete din universul încă insuficient studiat 
al semnificaţiilor lui multiple, accentuând (ca şi în cazul darului) 
asupra ideilor de caritate şi iubire faţă de celălalt , idei con¬ 

siderate a avea valoare arhetipală în mentalitatea umană, dar 
care nu explică în totalitate mecanismele mentale ale darului şi 
sacrificiului. 

* 

Formele actului sacrificial în istoria civilizaţiei au fost 
numeroase. Există o întreagă mitologie care leagă ritualul 
sacrificial de evenimente primordiale (cel mai cunoscut este 
mitul lui Prometeu), originea sacrificiului putând fi identificată 
încă de la începuturile istoriei umanităţii. Evoluţia lui în timp l-a 
conturat drept model cultural universal, structurat pe norme 
comportamentale precise şi principii culturale proprii fiecărui 
grup uman. El s-a manifestat sub formă sângeroasă - prin 
imolarea unui om (amintim sacrificiile umane ale antichităţii, cu 
precădere la asteci şi egipteni) sau animal şi (cu o frecvenţă 
notabilă datorită influenţei religiei creştine) sub formă 
nesăngeroasă (prin oferirea de alimente, băuturi, mirodenii). 
Totodată, el poate fi expiator sau propiţiator (ispăşitor sau 
de apărare, în funcţie de scop),personal sau colectiv (în funcţie 
de actanţi), ocazional sau periodic (în funcţie de timp). 

Sub toate formele, actul sacrificial este un mijloc de a afuma 
posibilitatea „participării omului la transcendental” (Cazeneuve, 
1967: 229), este un „act sacru min excelentă” (Freud, voi. I, 
1991:41) sau „rugăciune mută” adresată puterilor invizibile de 
la care se aşteaptă în schimb ajutor şi protecţie (Benoist, 1995: 
147, care reia exprimarea iui M. Mauss, H. Hubert din celebrul 
Eseu despre natura şi funcţia sacrificiului) . Sacrificiul 
evidenţiază, în mod marcat, relaţia materie-spirit (un bun ma¬ 
terial oferit în schimbul unuia spiritual), exprimând, prin valenţele 
sale rituale „convingerea că se poate acţiona asupra forţelor 

spirituale prin intermediul celor materiale” (Chevalier, 
Gheerbrant, 1994: 184). 

Ca finalitate principală, actul sacrificial are efectul cathar- 

tic propriu tuturor actelor rituale, eliberând omul de neliniştile 
sale şi oferindu-i speranţa în rezolvarea tuturor problemelor. 

Aspecte inedite dezvăluie actul sacrificial printr-o abordare 
semiotică, prin perceperea lui ca text cu o structură clară, cu 
limite bine conturate şi cu mesaj limpede în comunicarea dintre 
emiţător şi receptor. Având drept caracteristică de bază 
medierea, medierea contactului omului cu divinitatea sau cu 
spiritele strămoşilor pentru a atrage bunăvoinţa acestora, 
sacrificiul poate fi considerat un semn în sensul definiţiei lui L. 
Benoist - „termen generic având la bază medierea ” (Benoist, 
1995: 147). El poate fi definit şi în sensul inaugurat de F. de 
Saussure (pentru semnele lingvistice), ca „o legătură între 
imagine şi un concept” (Levi-Strauss, 1970: 159). în acest 
caz, observăm că sacrificiul perceput ca semn mijloceşte prin 
imagini transmiterea unui mesaj (acceptat pe baza unor convenţii 
sociale) puterilor divine şi strămoşilor. 

Comuniunea ce se realizează transcende realitatea concretă 

ii 

spre concepte legate de fiinţe supranaturale sau de lumea 
„cealaltă”. Drept urmare, rolurile de semnificam şi semnificat 
sunt îndeplinite de victimă (sau substitutele ei) şi de actanţi, a 
căror concepţie despre viaţă şi moarte se bazează pe ideea 
posibilităţii de comunicare cu forţe invizibile. în interpretarea 
lui R. Girard (1972: 112), semnificantul este victima, iar 
semnificatul reprezintă rolul pe care comunitatea îl oferă acestei 
victime şi, prin intermediul ei, întregului act sacrificial. 

Paralel cu evoluţia obiceiurilor populare româneşti, 
observăm o schimbare în semantica seninului sacrificial. Dacă, 
în forme străvechi, actul sacrificial a fost, cu precădere, semn 

al dorinţei de stabilire a unor relaţii amiabile cu forte 

5 * ? 

transcedentale (fiind, în mod evident, mecanism de ispăşire şi 
de apă rare), el a devenit în timp semn ceremonial şi ritual, ce 
păstrează doar în substrat finalităţile iniţiale. în funcţie de 
contextul spaţial şi temporal, el este mai ales semn al 
sărbătorescului (marcând intrarea în timpul sărbătoresc la marile 

evenimente calendaristice sau cele legate de ciclul vieţi» botez, 
nuntă, cât şi la sărbători din ciclul muncii) sau ca semn funerar, 
jalonând intrarea în timpul ceremonial al obiceiurilor legate de 
înmomiântare şi cultul strămoşilor. în acest context, el are, cu 
precădere, funcţie terapeutică de liniştire, contribuind la 
echilibrarea psihică a celor rămaşi în viaţă. 

Perfect adecvată semanticii fenomenului sacrificial în 
diversele lui forme (imolarea unui animal sau substitute 
alimentare) este receptarea lui ca un cumul de simboluri. Ofertă 
simbolică în sine, actul sacrificial include în concepţie, structură, 

A 

gestică şi mesaj simboluri specifice. „In concepţia sacrificiului 
transpare întreaga formă a simbolismului, pentru că un bun 
material simbolizează unul spiritual, ofranda celui dintâi atrage 
ca recompensă acordarea celui de-al doilea” (Chevalier, 
Gheerbrant, 1994: 184). Totodată, întreaga înlănţuire 
secvenţială a structurii actului este marcată de simboluri. 
Identificăm, în principal, simbolul liniştitor al renunţării, al 
reconcilierii şi păcii, al purificării şi ispăşirii, cu consecinţele lor 
evidente în viaţa socială. In acest sens, observaţia lui Gilbert 
Durând referitoare la calitatea simbolului de a restabili ordinea 
şi echilibrul vieţii psihice şi sociale aflate temporar în stare de 
criză se dovedeşte pertinentă, ţinând seama de impactul psihic 
liniştitor al actului sacrificial. 

A 

In mod special, din multitudinea simbolurilor sacri nciale 
se detaşează, prin forţa polarizatoare a semnificaţiilor în con- 
text ritual, sângele rezultat în urma sacrificiului animalier. 
Simbolizând însăşi esenţa vieţii, forţa vitală, valori supreme ale 
existenţei umane, sângele include în câmpul lui semantic simbolul 
legăturilor (de rudenie sau de comuniune) ce îi unesc pe oameni 
între ei şi totodată cu forţele supreme. Jean Cazeneuve apreciază 
în acest sens că de vreme ce oamenii pot să întărească o alianţă 
între ei prin ritul schimbării sângelui, cu atât mai mult sângele 
are rol în sacrificiu, pecetluind unirea oamenilor din grup şi 
totodată unirea lor cu divinul (Cazeneuve, 1967:227). Simbol 

al principiului vital şi, totodată, al comuniunii, sângele animalului 
imolat conferă actului sacrificial pregnante valenţe simbolice, 
asigurându-i sens şi eficacitate în viaţa tradiţională. 

Substituirea sângelui prin culoarea roşie - fir de aţă, 
„strămătură” roşie (S.F1. Marian), floare, vopsea -, gest ritual 
frecvent în obiceiuri tradiţionale româneşti, se înscrie în aceeaşi 
arie semantică a sacrificiului animalier prin transferul simbolic 
ce îl operează asupra ofrandelor marcate de culoarea roşie. 
De aceea, putem considera multe din secvenţele rituale ale 
obiceiurilor populare româneşti în care ofrande alimentare sau 
fiinţe vii (animale, păsări) poartă un semn ritual de culoare roşie 
drept metafore sacrificiale, exprimând, în formă simbolică, 
sacrificiul dejaîmpîinit. 

Perceput ca semn şi simbol, textul sacrificial este uşor 
accesibil membrilor aceluiaşi mediu cultural, codul de 
comunicare fiind cunoscut de toţi. Bazat pe norme şi valori 
simbolice comune, actul ritual este înţeles, mesajul este acceptat 
şi, ca urmare, eficienţa socială terapeutică este sigură. 

Fiind un ansamblu ritual complex, sacrificiul poate fi evaluat 
totodată din perspectivă contextuală. El este cadru temporal 
şi spaţial de performare a numerose practici rituale, ale căror 
motivaţie şi finalitate îşi găsesc explicaţii numai în acest context 
şi ale căror semnificaţii pot fi desprinse numai în funcţie de el. 
De exemplu, credinţa în „deochi” care trebuie contracarat 
printr-un semn roşu, frângerea „turtei” copilului sau a colacului 
miresei deasupra capului, vopsirea găinii naşului în roşu sau 
legarea firului roşu la coada ulcelei de pomană sunt obiceiuri 
ce capătă sens doar în câmpul semantic al sacrificiului, care 
explică comportamentul ritual şi ceremonial din structura 
acestor obiceiuri populare. 

TEORIA SACRIFICIULUI ÎN ANTROPOLOGIA 

EUROPEANĂ 

Considerat „act fundamental al religiei”, „dar care face 
condiţia umană să participe la arhetipurile sale” (Cazeneuve, 
1967:225) şi chiar „eveniment fondator” al întregii civilizaţii 
umane (Girard, 1972:141), importanţa actului ritual sacrificial 
a fost remarcată încă din secolul al X VUI-lea. 

Sesizând sensul religios al ceremoniilor sacrificiale, oamenii 
de ştiinţă au fost preocupaţi să desluşească originile şi 
semnificaţiile lor în funcţie de religia popoarelor. în 1724, J.Fr. 
Lafittau apreciază că sacrificiul este la fel de vechi ca religia 
însăşi, iar explicaţiile lui pot fi căutate în credinţele fiecărei religii. 
Abia la mijlocul secolului al XlX-lea, însă, istorici ai religiilor, 
îndeosebi din Şcoala antropologică engleză, au conferit statut 
teoretic acestei probleme. Relevând rolul central al sacrificiului, 
ca act sacru prin excelenţă, în toate religiile lumii, teoriile ce s- 
au conturat în timp pot fi grupate raportat la modul diferit de 
interpretare a gândirii şi practicii sacrificiale, a rolului şi statutului 
participanţilor la actul ritual. 

1. Teoria sacrificiului conceput ca dar, ca ofrandă, 
dezvoltată de antropologii englezi, cu precădere de M. Tylor 
(Religion in Primitive Culture, 1871), susţine că, prin 
sacrificiu, donatorul oferă un dar divinităţii în scopul constrângerii 
ei să răspundă, de asemenea, printr-un dar. El departajează 
secvenţele evolutive ale formelor de sacrificiu, bazându-se pe 
ideea de ofrandă, sau, mai exact, pe felul în care ofranda este 
oferită şi primită de divinitate. în concepţia lui, apariţia succesivă 
a sacrificiului-dar, apoi a sacrificiului-omagiu este urmată de 

forme mai evoluate, în care actul sacrificial se identifică cu ideea 
renunţării şi devotamentului. 

Deşi nu explică mecanismele acestor evoluţii şi este 
marcată de limite datorate teoriilor animiste specifice perioadei 
(sufletul animalului oferit ar fi transmis întotdeauna divinităţii). 

concepţia sacrificiu tui-dar, ca formă sacrii dală primordială, este 
încă de mare actualitate. Mecanismele ei sunt tălmăcite de 
numeroşi antropologi contemporani, dintre care îl numim pe 
Roger Caillois, care vede natura sacrificiului în dorinţa individului 
de reuşită în acţiunile sale şi de prevenire a unor întâmplări 
neplăcute. Pentru a determina forţele divine să-i acorde ceea 
ce doreşte sau să îi ierte greşelile, cel care cere ceva le face un 
dar, un sacrificiu, consacrând, introducând în domeniul sacrului 
un bun personal la care renunţă. Forţele sacre, care nu pot 
refuza darul, devin debitoare şi trebuie să răspundă favorabil 
(Caillois, 1950:281). 

Antropologii englezi observă că tipul de generalizare a 
înţelegerii sacrificiului ca ofrandă dăruită forţelor divine 
corespunde realităţii etnografice (Leach, 1972: 266), fapt 
depistat şi în realitatea românească de teren. 

Şcoala psihanalitică a accentuat caracterul „comercial” al 
jertfei, eludând caracteristicile ei rituale şi ceremoniale. Mulate 
pe idei psihanalitice, dar diversificând analiza, sunt aprecierile 
lui G. Durând, care consideră că sensul fundamental al jertfei 
este acela de târg, de zălog, de troc încheiat cu divinitatea 
(Durând, 1977:385). Prin jertfa, omul dobândeşte „drepturi” 
asupra destinului şi posedă astfel o forţă care va sili destinul să 
modifice, după voinţa omului, ordinea universului” (Durând, 
1977:387). Autorul plasează originea ceremoniei sacrificiale 
în sinteza complexă dintre mitologia lunară, ritualul agrar şi 
iniţiere. El sesizează legătura între sacrificiu, practici de iniţiere 
şi praznice orgiastice (comemorare rituală a potopului, a 
întoarcerii în haos, din care fiinţa iese regenerată), ca practici 
rituale destinate reînnoirii şi dominării timpului. 

2. Teoria sacrificiului derivat dintotemism identifică victima 
în momentul sacrificiului cu divinitatea. Iniţiatorul teoriei este 
W. Robertson Smith (Lectures on îhe Religion of the Semites, 
1889), care, plasând originea sacrificiului în comuniunea 
totemică, vede în animalul devorat o prefigurare a zeului 

sacrificat. El echivalează în mod simbolic victima cu divinitatea, 
cu totemul, relevând pentru prima dată în literatură alianţa ce 
se realizează prin sângele victimei şi importanţa actului comuniunii 
alimentare ce urmează sacrificiului - prânzul totemic, ce permite 
oamenilor să se unească, să se asimileze cu puterea divină. 
Noţiunea de sacrificiu capătă în acest caz valenţe mitice, 
susţinute şi de alţi autori, care pun în evidenţă semnificaţia 
sacramentală a sacrificiului, considerat act de sociabilitate, de 
comunicare a credincioşilor cu divinitatea (Freud, 1991:141, 
146). Aceasta este ideea dominantă a sacrificiilor de animale 
la vechii evrei, cea a unui act de comuniune în care zeul şi 
adoratorii se unesc consumând carnea şi sângele victimei 
sacralizate (Berthoud, 1993:80). Ideile lui Robertson Smith 
au fost contestate mai ales de Frazer, care a demonstrat faptul 
că totemismul ca fenomen socio-religios nu este universal şi că 
„sacrificiile-comuniune totemice” sunt foarte rare în cultura 
umanităţii. Dar Frazer, ca şi Mannhardt, continuă ideile lui Smith 
referitoare la nevoia primitivului de comuniune cu divinitatea. 
Ei au evidenţiat strânsele raporturi între ideea sacrificiului 
divinităţii şi sacrificiile agrare comune popoarelor europene - 
animale întruchipând spirite agrare care, ucise şi mâncate 
sacramental, mediază câştigarea bunăvoinţei supreme. în acest 
sens, referindu-se la carnea rezultată din sacrificarea unor 
animale (sau victime omeneşti), Frazer notează că primitivul 
crede că absoarbe o cantitate din divinitate o dată cu substanţa 

5 

ei materială. „Mâncând corpul zeului (animal sau om), el 
(primiti vul) îşi însuşeşte o parte din calităţile şi din puterile zeului. 
Şi dacă zeul este un spirit al grâului, grâul este adevăratul său 
corp; dacă este un zeu al viţei de vie, sucul strugurelui este 
sângele său; aşadar, mâncând pâine şi bând vin, credinciosul 
mănâncă adevăratul corp şi bea adevăratul sânge al zeului său” 
(Frazer, voi. IV, 1980: 72). în acest context, vorbind despre 
sacrificarea periodică a zeului, moartea lui Hristos, în viziunea 
lui Frazer, s-a petrecut într-o lume obişnuită din cele mai vechi 

timpuri să sacrifice zeul, să-l vadă murind şi înviind, ca natura şi 
vegetaţia. De asemenea, el consideră, în perspectivă creştină, 
că străvechea practică a ţapului ispăşitor s-a transformat în 
sublima concepţie a sacrificiului zeului care, murind, preia 
păcatele umanităţii. 

în aceeaşi sferă ideatică se înscrie gândirea lui Emile 
Durkheim (Les formes elementaires de la vie religieuse) 
privind identificarea victimei sacrificate cu divinitatea. El pune 
accentul asupra forţei morale ce determină sacrificiul, care nu 
este numai comuniune alimentară (element esenţial al 
sacrificiului), ci implică, aşa cum relevă formele sale primitive, 
ideea de renunţare (nu poate fi, spune el, comuniune fără 
renunţare, ca şi în cazul ofrandelor obişnuite). 

Ideile lui Emile Durkheim sunt continuate de Evans 
Pritchard, care, relevând importanţa sacrificiului ca instituţie 
culturală, subliniază, ca şi predecesorul său, faptul că renunţarea 
stimulează energii benefice; sacrificiul îndeplineşte astfel funcţii 
sociale majore, chiar şi în condiţiile în care animalul este înlocuit 
printr-o reprezentare simbolică. La rândul lui, Emst Cassirer 
(Philosophie des formes symboliques ), care acordă actului 
sacrificial statutul de „nod” în jurul căruia se dezvoltă gândirea 
religioasă şi se organizează practica cultului, continuă ideile lui 
Durk heim referitoare la ideea de renunţare implicată în sacrificiu. 
Ceea ce Cassirer numeşte „limitarea dorinţei” (ca şi renunţarea 
în practica ascetică a postului) stimulează voinţa omului, reprimă 
multiple şi divergente impulsuri naturale. Drept urmare, sacrificiul 
deţine vocaţia de a împlini o funcţie socială majoră, aceea de 
a mobiliza energia mentală şi morală a oamenilor. 

Idei tangente câmpului teoretic deschis de Robertson 
Smith sunt cele care, în mod forţat, imaginează o paralelă între 
misterul spiritual al Euharistiei (creştinul mănâncă corpul 
Domnului şi bea sângele lui, dar se eludează faptul că absorbţia 
se petrece în plan simbolic, şi că aspectul alimentar este 
nesemnificativ) şi străvechi practici sacrificiale (de exemplu, 

adoratorii lui Dionysos, care sfâşiau animalul pentru a-1 mânca, 


enne 


CI. Levi-Strauss a criticat ideile conform cărora totemismul 
ar fi la originea sacrificiului, relevând incompatibilitatea între 
cele două instituţii. „Faptul că istoria religiilor a putut vedea în 
totemism originea sacrificiului rămâne încă, după atâţia ani, un 
motiv de mirare. Chiar dacă s-ar conveni, pentru nevoile cauzei, 
să se recunoască totemismului o aparenţă de realitate, cele două 
instituţii n-ar apărea decât mai contrastante şi incompatibile, 
aşa cum Mauss a fost adeseori nevoit, nu fără ezitare şi regret, 
să o afirme” (Levi-Strauss, 1970:388). 

Principiul fundamental al sacrificiului „este acel al 
substituirii”, precizează Levi-Strauss şi îşi însuşeşte principiile 
lui Evans Pritchard privind victima sacrificată (animal sau 
substitut vegetal). „Asemănarea este conceptuală nu 
perceptuală” în sacrificiu, accentuează antropologul, relevând 
deosebirile între totemism şi sacrificiu (Levi-Strauss, 1970: 
389). El consideră că finalitatea ritualului sacrificial este de a 
stabili un raport între doi termeni polari între care unul este 
sacrificatorul şi celălalt divinitatea, lua u realizabil printr-o serie 
de „identificări succesive” sau treceri gradate între aceştia prin 
intermediul victimei sacralizate, după cum sacrificiul este 

expiatoriu sau reprezintă un rit de comuniune (Levi-Strauss. 
1970:390). 

3. Teoria care a rămas clasică, deşi criticată pe alocuri, 
este cea prezentată de FI. Hubert şi M. Mauss, în lucrarea 
fundamentală Essai sur Ici naiure et la fonction du sacrifice. 
tacă de la începutul seco lului ei propun, pe baza unei profunde 
cercetări a fenomenului sacrificial în marile culturi ale lumii, o 
nouă interpretare ce se distanţează de ipotezele anterioare şi 
mai ales de cele evoluţioniste promovate de Şcoala 
antropologică engleză. Prin identificarea victimei nu cu divinitatea 
(aşa cum o concepea Robertson Smith) ci cu donatorul, actul 
sacrificial devine ritual de schimbare a „condiţiei mistice” a celui 

ce oferă divinităţii ofranda sa, autorii subliniind articularea intre 

j 7 

practica schimbului de daruri şi cea a sacrificiului-contract cu 
zeii şi spiritele morţilor. 

Definiţia dată sacrificiului de H. Hubert şi M. Mauss este 
în mare măsură acceptată în antropologia contemporană. 
Sacrificiul, spun ei, este un act religios care, prin consacrarea 
unei victime, modifică condiţia morală a celui ce îl săvârşeşte 
(Hubert, Mauss, 1969:205), sau „Sacrificiul este un mijloc pentru 
profan de a comunica cu sacrul prin intermediul unei victime” 

(Hubert, Mauss, 1969: 301). 

Relevând complexitatea şi diversitatea practicilor 
sacrificiale în vechile religii, cei doi autori desprind mecanismul 
central al sacrificiului, dublu proces de comunicare între profan 
şi sacru prin intermediul victimei, care joacă rol mediator între 
donator şi divinitate. Aspectele sacramentale ale performanţelor 
sacrificiale, cu rituri de intrare şi ieşire specifice, sunt surprinse 
şi analizate în cele două tipuri de sacrificiu, de sacralizare (cu 
sensul profan-sacru) şi în cele de desacralizare (cu sensul invers, 
sacru-profan). Ei reuşesc să construiască o „schemă” a 
sacrificiului pe baza căreia se pot înţelege multiplele variante în 
timp şi spaţiu, demarcându-se astfel de perspectiva evoluţionistă. 

Teoria lor include totuşi aspecte evolutive privind 
reprezentările creştine ale darului şi sacrificiului, topite în imaginea 
spiritualizată a devotamentului şi renunţării. In ideeade „sacrificiu 
pentru zeu” ei văd una din formele cele mai desăvârşite ale 
evoluţiei istorice a sistemului sacri ficial; sub această formă el a 

î 

pătruns în religiile cele mai recente şi a dat naştere unor credinţe 
şi practici ce supravieţuiesc încă (Hubert, Mauss, 1969: 298). 

Antropologii contemporani sunt de acord că nu se poate 
înţelege sacrificiul fără a-l recepta din perspectiva teoriei 
schimbului de daruri, analizat magistral de M. Mauss. Cu 
argumente convingătoare, el demonstrează că în evoluţia darului, 
de la forme arhaice de tip Potlach la ritualurile contractuale cu 
spiritele morţilor şi zei, sacrificiul a fost una din primele forme 

de schimb (Mauss, 1993: 61). Teoria lui, bazată pe ideea că 
obligaţia de a da implică obligaţia de a primi şi a înapoia (Mauss, 
1993: 106), relevă statutul victimei care devine obiect de 
schimb, trecând din sfera profană în sfera sacră cu menirea de 

a determina divinitatea să-l primească şi să răspundă, de 
asemenea, prinţi-un dar. 

Deşi vad în sacrificiu şi ofrandă două sisteme distincte de 

comunicare, M. Mauss şi H. Hubert consideră sacrificiu orice 

oblaţiune, orice ofrandă, chiar vegetală, şi nu numai sacrificiul 

sângeros, deoarece mecanismul consacrării, ca şi scopul, 

comunicarea, sunt comune ambelor cazuri (Hubert Mauss 
1969: 204). 

întrucât profanul nu comunică cu sacrul decât printr-un 
intermediar (victima sacrificiaîă sau ofranda), o mare valoare 
spirituală este acordată actului consacrării, purificării şi 
sacralizării fiinţei (sau obiectului) destinat comunicării. Aceste 


ampniica cuinpie/viiatcu anscimoiului ritual sacriiicicil, 
contribuind la restabilirea echilibrului social. 

A 

In problema succesiunii celor două principale forme, 

„sacrificiul pentru divinitate” şi „sacrificiul divinităţii” însăşi, unii 

antropologi contemporani consideră că Hubert şi Mauss nu au 

acordat suficientă atenţie faptului că sacrificiul divinităţii a fost 

ultei ioi sacrificiului pentru divinitate, deci că la început sacrificiul 

a fost sub formă de dar, de ofrandă pentru divinitate (Detienne, 

1979:26), cu scopul clar al îmbunării acesteia. Oricum, până 

în piezent contribuţia lui M. Mauss şi H. Hubert în desluşirea şi 

înţelegerea complexă a fenomenului sacrificial nu a fost egalată, 

iar concluziile lor sunt puncte de plecare în orice încercare de 
analiză a acestui fenomen. 


4. Cu rezonanţe adânci în cultura românească sunt teoriile 
lui M. Eliade privind originea mitologică a sacrificiului. Jertfirea 
unei fiinţe vii (victimă expiatoare) este necesară pentru 
desăvârşirea oricărei creaţii - nimic nu se poate crea decât prin 
imolare, prin sacrificiu, spune el. Plecând de Ia ideea că viata 

nu se poate naşte decât dintr-o altă viaţă sacrificată, că moartea 
violentă este creatoarea unei noi vieţi ce se manifestă pe un alt 
nivel al existenţei, Eliade descifrează mitul creaţiei plantelor şi 
animalelor folositoare omului prin geneza lor din corpul unei 
fiinţe divine sacrificate, identificată în mitologia Pământului- 
Mamă (sacrificiul unei zeiţe telurice ce a dus la naşterea vieţii) 
(Eliade, 1992:229). 

Preocupat de sensul sacrificiilor umane, el emite părerea 
că acesta trebuie căutat în teoria arhaică a regenerării periodice 
a forţelor sacre prin intermediul unui sacrificiu, fie el şi uman 

(Eliade, 1992:319). 

Ca şi M. Eliade, numeroşi teoreticieni pun problema 
plasării în timp a sacrificiilor umane (atestate în toate religiile 
agrare). Ele au fost considerate, în genere, anterioare sacrificiilor 
animaliere (fiind interzise, conform referirilor biblice, prin Legile 
lui Moise). Există însă păreri conform cărora jertfele umane au 
succedat iniţialelor practici de sacrificare a unor animale, „în. 
măsura în care animalul pierde supremaţia magică şi în care 
omul-rege succede animalului totem ca demn de funcţia 
sacrificială” (Baudrillard, 1976:256), deci ca mediator în relaţia 
om-divinitate sau om-spirite ale strămoşilor. 

Nu putem încheia scurta prezentare a principalelor orientări 
teoretice în problema sacrificiului fără a adăuga interpretarea 
originală a lui Rene Girare! {La violence et le sacre, 1972) 
care, căutând explicaţii pentru violenţă în lumea contemporană, 
consideră sacrificiul drept un model fundamental, a cărui 
integrare într-un sistem antropologic poate lămuri fenomene 
culturale şi sociale importante din istoria umanităţii. El relevă 
sensul ambivalent al misterului sacrificial, în care se îmbină 
aspectele condamnabile ale uciderii unei fiinţe vii cu aspectele 
sacre, purificatoare ale ritualului. Girard consideră sacrificiul o 
cheie pentru stabilirea originii umanităţii. El leagă momentul zero 
al istoriei de acest „eveniment fondator” - sacrificiul, care, prin 
victima emisar, trimisă divinităţii, ar fi realizat trecerea de la neuman 

la uman, de la o violenţă distructivă la o violenţă fondatoare. 
Perceperea sacrificiului ca piatră de temelie, bază a legăturilor 
sociale ulterioare, justifică ideea înlănţuirii perfecte a tuturor 
evenimentelor din evoluţia socială şi culturală a umanităţii. In 
concepţia lui, violenţa sacrificială este adevărata origine a tuturor 



în timp prin practica constant repetată a morţii primordiale. 
Nefiind de acord cu ideea comună că sacrificiul are ca obiectiv 
principal intenţia de a intra în legătură prmtr-o victimă emisar cu 
divinitatea, R. Girard reperează funcţia cathartică a sacrificiului 
în momente de criză, relevând rolul lui în potolirea violenţei 
distructive, în împiedicarea izbucnirii unor conflicte generalizate. 
Considerând sacrificiul „o repetiţie şi o imitare a violenţei 
colective spontane”, Girard îi atribuie eficienţă în echilibrarea 
tensiunilor acumulate la un moment dat, prin capacitatea lui de 
reglare a ceea ce scapă regulilor, transpusă într-un fel de tehnică 
a liniştirii cathartice (Girard, 1972:147). 

Originală este şi perspectiva asupra darului, care ar fi o 
formă transformată a violenţei fondatoare. Decriptarea 
semnificaţiilor darului arhaic, problemă ce îl preocupă pe autor, 
se poate realiza doar plecând de la fundamentul sacrificial. 
Presupunerea că actul sacrificai îl obligă pe celălalt să facă la 
fel ar fi secretul darului arhaic. Asimilat ideii de „autosacrificiu” 
sau „renunţării”, darul primeşte în mod evident o tentă creştină. 

* 

Deschideri generoase pentru studierea dimensiunilor 
spirituale ale actului sacrificial şi ale ritualului alimentar implicit, 
pentru studierea semnificaţiilor acestui ansamblu ceremonial în 
cultura populară oferă teologia ortodoxă prin dogmele privind 



însăşi ca act fondator, nu exclude sacrificiul ritual animalier ca 
parte a cultului religios, practicat la anumite date calendaristice 

terea supremaţiei divine asupra existenţei umane, mijlocul prin 
care putea fi înlăturat păcatul originar. Aducerea de jertfă începe 
cu primii oameni: „şi după câtăva vreme, Cain a adus din roadele 


pământului prinos lui Dumnezeu. Şi Abel a adus şi el din cele întâi 
născute ale oilor sale şi din grăsimea lor. Iar Dumnezeu a privit 
cu îndurare pe Abel şi jertfa lui” 1 . Jertfă arderii totale a animalului 
ca formă sacrificială, dar şi alte sacrificii de animale (viţei, 
berbeci), a căror came era mâncată ritual 2 , sunt considerate 
căi de restabilire a comuniunii cu Dumnezeu la vechii evrei. 

Desiăşuraiiearituală, timpul şi spaţiul sacrificiilor animaliere, 
aşa cum aminteam mai sus, au fost stabilite prin Legile lui Moise, 
care au interzis şi jertfele umane 3 . Sacrificiul sângeros este accep¬ 
tat în Noul Testament, d ar importanţă deosebită capătă sacrificiul 
euharistie (nesângeros) stabilit de Însuşi Iisus la Cina cea de Taină 
prin Legea cea Nouă (Branişte, 1985:94). întemeiat pe jertfa 
răscumpărătoare a lui Iisus („Luaţi, mâncaţi, acesta este trupul 
meu”, ,3eţi dintru acesta toţi; acesta este sângele meu”, al Legii 
celei Noi, care pentru mulţi se varsă spre iertarea păcatelor”) 4 , 
cu ltul Bisericii ortodoxe acceptă continuarea străvechilor sacri ficii- 
ofrandă din cultul ebraic. 

Preluată de creştinism, perpetuată în timp în iniţialele sale 
forme sângeroase (animaliere) sau sub forma simulacrelor 
alimentare, instituţia sacrificiului s-a păstrat ca ansamblu ceremo¬ 
nial cu marcate accente rituale ce exprimă dorinţa creării de 
contacte cu forţele misterioase divine sau cu strămoşii. 


1 Vechiul Testament, 1938, Facerea, 4, 3-4. 

J ldem, Ieşirea, 29,32. 

3 ibidem, Levitic sau Cartea Preoţilor, 1 -9. 

4 Noul Testament, 1938, Matei, 26 (26, 27). 

SACRIFICIUL ANIMALIER - VALENŢE RITUALE ŞI 

CEREMONIALE 


Inclus într-o zonă semantică total diferită de cea a sacrificării 



mentale ce depăşesc prin semnificaţii şi mesaj conotaţiile 
alimentare evidente la prima vedere. 


Tăierea rituală a unui animal (într-un timp şi spaţiu 
consacrat), urmată de o masă comună a cărei pregătire, 
marcată de prescripţii şi interdicţii rituale, este, de asemenea, 
comună, reprezintă un ansamblu ceremonial complex ce s-a 
perpetuat în viaţa tradiţională românească la marile sărbători 
calendaristice, la evenimente importante din ciclul vieţii sau la 
sărbători legate de principalele ocupaţii ale ţăranului român. 

Cu finalitate subliniat alimentară, tăierea unui ani mal este 
plasată, în literatura de specialitate românească, cu precădere 
în sfera practicilor culinare ceremoniale sau chiar cotidiene 
abordare ce tinde să estompeze iniţialele valenţe magico-rituale 
ale actulu i sacrificial şi să eludeze rolul lui mediator în relaţiile 
cu divinitatea, cu lumea „de dincolo” şi cu lumea „de aici”. 

Remarcând valoarea alimentară a practicii sacrificiale, în 
care gesturile culinare ale preparării şi consumării cărnii le 


gii 

contemporani nu pot trece cu vederea valoarea sa culturală ca 
semn ritual şi ceremonial în jurul căruia s-au structurat, în timp, 
obiceiuri caracteristice vieţii tradiţionale. 

Este admis faptul că sacrificiul nu fixează doar condiţiile 
pentru omorârea animalului „pentru a face licită şi chiar pioasă 
consumarea lui” (Vemant, 1979: 43). Cu mecanisme şi 




este orientat, în primul rând, spre forţe transcendentale care 
participă la solemnitatea şi bucuria sărbătorii, evocând. Ia masa 
ce urmează, „amintirea vechiului comensualism, când oameni 
şi zei se bucurau să mănânce în comun” (Vemant, 1979:43). 

a 

in studierea obiceiurilor tradiţionale româneşti s-a dat prea 
puţină atenţie secvenţelor marcate de mesele comune care, 
dincolo de semnificaţii alimentare sau sociale, concentrează 
semne şi simboluri revelatoare ale finalizării unui act sacrificial. 
Există o schemă, putem spune clasică, a ceremoniei sacrificiale 
(Hubert, Mauss, 1969:212), cu faze ce se înlănţuie într-o ordine 
ce respectă sensul drumului de la cotidianul profan la sacrul 
sărbătorii (cu acte de purificare şi consacrare), pentru a ajunge 
la faza finală a mesei comune prin care se reintră treptat în 
profan. Regândind din această perspectivă unele obiceiuri 
tradiţionale româneşti, surprindem elemente aparţinând vechilor 
scenarii ceremoniale - acte de purificare, de consacrare- 
sacralizare, urmate de acte de comuniune alimentară, elemente 
ce, asamblate, conduc la dezvăluirea caracterului sacrificial al 
unor obiceiuri cu rădăcini ce se regăsesc în practici precreştine. 

Cu precădere, marile sărbători calendaristice - Paştele şi 
Crăciunul - sau cele legate de principala ocupaţie - creşterea 
animalelor - Sfântul Gheorghe, „măsurarea laptelui”, „sâmbra 
oilor” (Oaş), „ruptul sterpelor” (Maramureş), ca şi „gurbanul 
viilor” (Teleorman, Dobrogea -1 februarie) stau sub semnul 
sacrificial al tăierii unui animal (de obicei porc, miel, oaie, 
berbec). Dar şi marile evenimente din ciclul vieţii - botez, nuntă, 
înmormântare, ca şi alte obiceiuri - agrare, comunitare (hram - 
O ltenia, Muntenia, nedeie - Transilvania) poartă pecetea rituală 
a sacrificiului animalier care ie precede şi care poate fi considerat 
prag ritual ce marchează intrarea în timpul sacru al sărbătorii. 
El îşi pune amprenta asupra secvenţelor următoare, ale 
preparării şi consumării în comun a cărnii, prin care se realizează 
comuniunea alimentară ce conduce implicit la cea spirituală, 
specifică societăţilor tradiţionale. 

Simbolismul sângelui. Revenind asupra acestei 
probleme dorim să adâncim semnificaţiile sacrificiale ale sângelui 
în obiceiurile populare sau ale substitutelor sale de culoare roşie, 
care sugerează ideea sacrificiului împlinit. Vechiul Testament 

în Poruncile pentru Moise consemnează valoarea simbolică ce 
era atribuită sângelui din cele mai vechi timpuri 1 . 

Antropologia (începând cu Robertson Smith dar, mai ales, 
M. Mauss şi H. Hubert) continuă şi azi (de exemplu Luc de 
Heusch) să evidenţieze valoarea spiri tuală, regeneratoare a 
sângelui care intermediază, în vechi tipare de gândire, legătura 
efemeră a profanului cu sacrul, justificând spiritual sacrificiul. 

In cultura tradiţională românească găsim multiple credinţe 
populare privind efectul benefic al contactului cu sângele ce se 
manifestă mai ales la marile sărbători calendaristice, când norme 
de viaţă tradiţională impun să vezi neapărat sânge (în special !a 
Ignat, dacă nu tai porc trebuie să tai cel puţin o pasăre sau să 
înţepi creasta unei găini negre să dea sângele) (Rădulescu Codin, 

Mihalache, 1909:103; Gorovei, 1915, art. 3262,3264-3269). 
Ele se exprimă în obiceiuri în care adesea sângele este înlocuit 
prin culoarea roşie. „Se pare că culoarea roşie nu-i altceva 
decât simbol al jertfei sângeroase...”, spunea Gh.F. Ciauşanu, 
sesizând rolul pozitiv al sângelui „identificat în popor cu viaţa” 
(Ciauşanu, 1914: 165, 257). Observăm, în acest sens, în 
obiceiurile d in ciclu * vieţii, secvenţe în care forţa rituală a sângelui 
(sau a culorii roşii) este evidentă. Masa ursitoarelor este 
împrejmuită cu brâul (roşu) ai mamei 2 , paharul cu apă 
neîncepută, aşezat pe masă pentru ursitoare, este înfăşurat cu 
trei fire de mătase roşie (Gorovei, 1909:39), colacul de nuntă 
este legat cu fir roşu, „şipurile cu rachiu” de pe masa de nuntă 
au „astupuşuri de flori (roşii) şi sunt legate la gârliciuri cu aţă 
roşă” (Marian, 1896:499), găina naşului are o floare roşie în 
cioc sau un fir roşu în jurul gâtului (uneori e vopsită în roşu) 
(Gorovei, 1915:404), de asemenea oaia sau găina ce se dă de 
pomană peste groapă are un fir roşu în jurul gâtului (simulacru 
al anticelor sacrificii de animale pe mormânt) (Ciauşanu, 1914: 


1 Vechiul Testament, 1938, Ieşirea, 29 (16, 20). 

2 Informaţii de teren, Ofelia Văduva, corn. Lelese, jud. Hunedoara, 1979. 

199), ulcelele de Moşi au un fir roşu la toartă sau o floare roşie 
în ele, „pomenele” (colacii) ce se duc la biserică sunt legate cu 
„strămătură roşie” (Marian, 1892:167). 

Dacă ne oprim atenţia, de exemplu, asupra găinii ofer te 
la nuntă naşului, cel care din punct de vedere spiritual garantează 
durabilitatea noii familii, observăm simbolismul accentuat al 
gestului, cu rădăcini în credinţele axate în jurul ideii că orice 
creaţie umană (o construcţie, o căsătorie) pentru a dura trebuie 
fondată pe un sacrificiu (găina, mai ales roşie, simbolizând în 
acest context actul sacrificial înfăptuit). 

Şi în obiceiurile de muncă este prezentă bogata simbolică 
a sângelui, dovadă a unei imaginare jertfe destinate atragerii 
bunăvoinţei divine. La Sân Gioigiul vacilor, în Banat, cununile 
de flori sunt legate cu „strămătură roşie” (Marian, voi. II, 1898: 
264), vasele pentru colectarea şi prelucrarea laptelui sunt 
împodobite cu flori legate cu aţă roşie. Chiar şi în actele de 
provocare a puterilor malefice în vrăjile pentru luarea rodului 
grâului (Marian, voi. II, 1898:273), dar şi pentru exorcizarea 
lor, apare firul de aţă roşie - simbol al sângelui, cu rol mediator 
în comunicarea cu forţe supranaturale. 

In acest fel, într-o singură imagine, cea a firului roşu, este 
concentrată o întreagă experienţă spi rituală clădită în timp pe 
fondul credinţelor în necesitatea actului sacrificial pentru reuşita 
acţiunilor umane. 

SACRIFICIUL - SEMN AL SĂRBĂTORII 

Prin rosturile ei în divizarea şi măsurarea timpului, 
sărbătoarea poate fi percepută ca dimensiune fundamentală a 
timpului, cu rol semnificativ în consacrarea evenimentelor vieţii 
omului, dar mai ales în organizarea ciclului calendaristic. 

Ritmarea ciclică a timpului concret, ca funcţie prevalentă 
a sărbătorii în calendarul popular, conferă acesteia un rol im- 

portant în momentele de regenerare periodică a timpului, de 
renovare a lui (Ghinoiu, 1988). Ea marchează astfel, pe lângă 
momentele importante din viaţa omului, începuturi şi sfârşituri 
ale unităţilor de timp în care a fost împărţit anul în gândirea 
populară. 

Specific sărbătorii este timpul sacru, timp care prilejuieşte 

contactul omului cu misterioasele forţe benefice supranaturale 

şi care ajută omul să evadeze din universul profan al vieţii 

cotidiene. înţelegând prin timpul sacru al sărbătorii o 

reactualizare a timpului mitic, o reîntoarcere periodică la timpul 

primordial, M. Eliade observă că „La fiecare sărbătoare 

periodică, regăsim acelaşi Timp sacru, acelaşi care s-a manifestat 

în sărbătoarea din anul precedent sau în sărbătoarea de acum 

un secol..., regăsim în sărbătoare prima apariţie a Timpului sacru 

aşa cum s-a produs «ab origine, in illo tempore»” (Eliade, 1965• 

61 ). 

Prin imaginarea temporalităţii sărbătoreşti (a timpului festiv) 
sub forma unei bucle pornită din linearitatea întreruptă a 
secvenţialului cotidian, curbată în jurul timpului sacru al 
sărbătorii, a fost ilustrată grafic funcţia sărbătorii de a lega şi 
despărţi două bucăţi orizontale de timp obişnuit prin intermediul 
timpului sacru (înglobat în cel festiv) ce o caracterizează 
(Drogeanu, 1985: 88). 

Cum se creează sau se re-creează secvenţa de timp sacru 
în cadrul timpului sărbătorii, cum se creează disponibilitatea 
psihică a omului pentru identificarea momentului în care îşi poate 
împlini suprema dorinţă de comunicare cu forţele divine sau cu 
strămoşii, ce provoacă „ruptura” timpului, „oprirea” periodică 
a duratei temporale profane - sunt posibile întrebări privind 
sărbătoarea şi multiplele ei semnificaţii. Un prim răspuns ar pomi 
de la ideile lui M. Eliade referitoare la actul creaţiei, în genere. 
Nimic nu se poate crea decât prin imolarea unei fiinţe vii, prin 
sacrificiu, spune M. Eliade, accentuând asupra schemei mitice 
care este aceeaşi pentru orice creaţie şi care implică, sacrificiul 

(Eliade, 1991:270). 

In acest sens, actul ritual al sacrificării unui animal poate fi 
considerat act creator sau re-creator al timpului sacru al 
sărbătorii. Aşa cum am mai arătat, sacrificiul delimitează 
momentul de început al duratei sărbătoreşti, o detaşează din 
cotidian,, jupe” timpul, îl solemnizează şi purifică, conferindu-i 
evidente accente sacre, creează cadrul spiritual pentru realizarea 
contactului imaginar cu divinitatea, pentru captarea forţelor 
benefice supreme. 

A 

In studiile sale, S. Freud se referă la această condiţionare: 

* J 

„sacrificiu şi sărbătoare coincideau la toate popoarele, fiecare 
sacrificiu atrăgând după sine o festivitate şi neputând exista 

A 

sărbătoare fără sacrificiu” (Freud, 1991:142). Intr-o exprimare 
mai concisă, Tudor Pamfile spune: „sărbătoarea... prin ea cere 
un ospăţ şi deci înjunghierea unui godac” (Pamfile, 1913:218). 

Din această perspectivă, sacrificiul poate fi considerat 
normă creatoare de sărbătoare - sacrificiul implică 
sărbătoarea. Totodată, el poate fi înţeles însă şi co. principiu 
sărbătoresc - sărbătoarea implică sacrificiul. Nu există 
sărbătoare mai mare sau mai mică fără accentul ritual al 
sacrificiului (înţelegând prin sacrificiu nu numai jertfirea unui 
animal, ci şi substitutele sale - ofrande din hrana omului dăruite 
în acelaşi scop al facilitării contactului cu sacrul). 

Cu precădere, cele două mari sărbători legate de naşterea 
şi renovarea timpului calendaristic sunt marcate ritual de 
sacrificiu, cu „forţa (lui) sacramentală de a domina timpul” 
(Durând, 1977: 387). 

Crăciunul a prezervat, până tâ ziu în timp, multe elemente 
ale scenarii-or rituale străvechi de sacrificare a porcului, dovedind 
vechimea acestei practici. 

Dincolo de raţiuni utilitare (carnea şi mai ales grăsimea de 
porc fiind baza hranei pe parcursul întregului an), tăierea porcului 
este act ritual cu rădăcini ce se regăsesc adânc în istoria civilizaţiei 
umane. 

Porcul este considerat în vechi culturi animal sacru, ani¬ 
mal emblematic pentru zei ai vegetaţiei - Osiris (la egipteni, 
care îl identifică uneori chiar cu zeul), Demeter şi Persefona 
(zeiţe agrare la greci), sau Ceres (Zeiţa romană a grâului). El 
era sacrificat ritual în onoarea lor în cadrul unor ceremonii 
publice de mare amploare, din care nu lipseau actele culinare 
rituale, urmate de mese comune la care oamenii mâncau în 

animalului asimilat. în cadrul banchetelor organizate la Satumalii, 
alimentul de bază era carnea de porc, astfel că „jertfa porcului” 
era caracteristică sărbătorii romane (Caraman, 1931: 6). 

Istoricul Pierre Grimal aminteşte obiceiuri de nuntă, de 
asemenea, romane, desfăşurate sub semnul unei ceremonii 
religioase celebrate înaintea altarului domestic, în care 
principalele elemente rituale erau un animal jertfit, o fiertură din 
făină de alac şi o prăjitură tot din alac (ce urmau a fi mâncate în 
mod ritual de cei doi soţi) (Grimal, voi. 1,1973: 122). 

Scriitorul roman Varro ( Economia rurală, secolul I î.Hr.) 
sau Pliniu (Istoria naturală, secolul I d.Hr.) fac numeroase 
referiri privitoare la creşterea porcilor ia Roma, dovadă că acest 
animal era în atenţia societăţii timpului, crescut fiind nu numai 


din motive economice, ci şi rituale, motive care prevalau adesea, 
în epoca lui Augustus (sfârşitul secolului I î.Hr. - începutul 
secolului I d.Hr.), epoca de înflorire a Imperiului Roman, 
sacrificarea porcului a fost înlocuită cu depunerea de ofrande 

din cereale pe altarele de sacrificiu (fără a înceta însă practica 
sacrificiului animalier). 


J.G. Frazer susţine cu argumente convingătoare ideea că 
porcul este un străvechi spirit agrar în folclorul european. 
Totodată, el presupune că porcul a fost socotit o întrupare a lui 
Adonis, zeul grec care simbolizează moartea şi renaşterea 
ciclică a vegetaţiei, şi, de aceea, este posibil ca el „să fi fost 
ucis în ocazii solemne ca reprezentant al zeului şi mâncat sacra¬ 
mental de către adoratori” (Frazer, voi. IV, 1980: 13,19). O 

versiune a legendei lui Adonis aminteşte despre gelozia zeului 
războiului, Ares, care a aţâţat un porc mistreţ ce l-a sfâşiat pe 

Adonis. Drept urmare, adoratorii acestuia, ciclic, sacrificau 
ritual un porc şi îl mâncau în ospeţe publice. 

Creştinismul a acceptat practica sacrificării porcului ca 
secvenţă a suitei de obiceiuri pregătitoare a marii sărbători a 
Crăciunului. Prin semnificaţiile sale, aceasta marchează în 
calendarul popular românesc, începutul ciclului celor 12 zile de 
sărbătoare ce însoţesc trecerea de la Anul Vechi la Anul Nou, 
perioadă a naşterii şi renovării timpului calendaristic (Ghinoiu, 
1988:121), perioadă în care agricultorul ce a încheiat un ciclu 


agrar îşi pregăteşte intrarea în următorul prin acte rituale cu rol 
apotropaic şi augural. 

Privit din această perspectivă, „tăiatul” porcului, străvechi 
spirit agrar, se plasează în sfera ofrandelor-sacrificiu, adresate 
forţelor supreme, de mulţumire pentru recolta obţinut ă şi 
captarea bunăvoinţei privind recolta viitoare. Putem identifica 
prescripţii şi interdicţii ce amintesc scheme rituale antice, din 
care nu lipseşte faza pregătitoare sacrificiului, faza „consacrării” 

religioase a victimei şi cea a consumului colectiv al cărnii la o 

-**■ 


masă comună-»*î kt# a f . 

,. Există un timp ritual al sacrificiului porcului - ziua de Ignat 



yjay. după Sfântul Vasile (aproximativ aceeaşi 
zi pe stil vechi), dimmeâfefîfrzori - moment al zilei propice 
multor practici rituale. 


„Dacă nu tai porcul la Ignat, nu-i mai merge bine”, „după 
Ignat porcul slăbeşte” spun bătrânii, dar aceasta nu înseamnă 
că nu sunt sate în care porcul este tăiat a doua zi de Crăciun 
(Vâlcea, Bacău, Prahova) sau a treia zi (Dâmboviţa), conform 
unor interdicţii privind consumul cărnii de porc în prima zi de 
Crăciun. „Când tai porcul, să fie lună plină”, „să fie frig şi umed” 
- sunt condiţii cărora, în sistemul de viată tradiţională, li se acordă 

9 5 * 

mare atentie. 

5 

* 

Spaţiul trebuie curăţat bine înainte şi este demarcat, 

„însemnăm locul printr-o linie”, spune un informator din Vâlcea, 
practică ce aminteşte ritualul de pregătire a actelor sacrificiale 
la romani prin trasarea unui cerc magic în jurul altarului. Totodată, 
sunt respectate gesturi şi formule rituale pentru „consacrarea” 
victimei: animalul este stropit cu apă sfinţită, este aşezat cu capul 
spre răsărit, pe frunsea lui (în Moldova) sau pe ceafa (în Argeş, 
Olt, Braşov ş.a.) este trasată cu cuţitul o cruce pe care se 
presară sare, capul de porc este „tras cu râtul înapoi” în casă, 
sunt rostite formule rituale („Doamne ajută!”, „Să-l mâncăm 
cu sănătate!”) 1 . 

Sarea, simbol de puritate şi curăţenie, este utilizată în ritualul 
sacrificial încă de la romani, care o presărau pe capul victimei 
(împreună cu boabe de orz) sau o ardeau pe altar pentru 
îmblânzirea zeilor Penaţi - zei ocrotitori ai căminului familial 

Remarcabilă este funcţia preotului, ce s-a păstrat în timp, 
de mediator în relaţia cu divinitatea. Concret, el are menirea de 
a valida actul sacrificial şi de a transfera în plan sacru carnea şi 
masa ce urmează. Obiceiurile populare româneşti păstrează, 
ca formă de răsplătire a preotului, pentru slujba oficială, de 
„sfinţire” a porcului, dăruirea unor părţi din animalul sacrificat - 
limba, pielea, pulpa („un şold”, „un umăr”). Extrapolăm acest 
obicei cu cel consemnat în străvechi sacrificii greceşti în care 
preotul primea pielea, măruntaiele, dar, mai ales, limba „partea 
metaforică a comunicării” (Durând, 1979:156), în credinţa 
asigurării funcţiei preotului de a realiza legătura cu divin tatea. 

Relevante semnificaţii rituale în actul sacrificial al porcului 
la Crăciun le are sângele. Despre semnificaţiile lui, despre 
valoarea spirituală regeneratoare a sângelui, ale cărui valenţe 
intermediază fuziunea între om şi divinitate, am vorbit mai înainte. 
Obiceiurile legate de „tăiatul” porcului scot în evidenţă credinţele 


1 Informaţii de teren, Ofelia Văduva, anchete pentru Atlasul Etnografic 

Român în judeţele Bacău, Galaţi, Teleomian, Tulcea, anii 1979-1983; 
vezi şî T. Pamfile (1913: 197). 

în valoarea lui de simbol al vieţii ca şi în legăturile „de sânge” ce 
se realizează cu divinitatea (dar şi între comeseni) în timpul 
consumării cărnii animalului sacrificat. Ca urmare, părul porcului 
(după ce a fost legat pentru bidinele) trebuie înmuiat în sânge 
„pentru ca să nu se stingă neamul porcilor”. De asemenea, 
sângele care curge în timpul sacrificiului trebuie strâns într-un 
vas cu mei, pentru utilizarea ulterioară în scopuri etnoiatrice 1 . 
Aceleaşi efecte tămăduitoare sunt atribuite unturii rezultate (mai 
ales cea de la un porc negru tăiat în timpul ritual al zilei de 
Ignat) (Pamfile, 1910:204). 

Ansamblul ritual al „tăierii” porcului este încheiat prin masa 
comună, numită în genere „pomana porcului”, pe alocuri 
„praznicul porcului” (Prahova). Ca formă de comuniune 
alimentară ce constituie faza finală a oricărui act sacrificial, 
„pomana porcului” depăşeşte prin semnificaţiile ei conotaţiile 
alimentare. în vechi tipare de viaţă tradiţională, ea se desfăşura 
într-o atmosferă solemnă, în linişte, realizându-se, în primul rând 
comuni unea spirituală a participanţilor la actul sacrificial înfăptuit. 
Actuala notă euforică a mesei de „pomană a porcului” este 
rezultat al deritualizării pe ansamblu a actului sacrificial, preva¬ 
lent rămânând azi sensul lui pragmatic. 

Paştele a preluat, transformat şi sublimat sacrificiul 
divinităţii din străvechi practici precreştine (săvârşit primăvara 
pentru a marca începutul perioadei de renovare a timpului) prin 
acceptarea sacrificării mielului la aceastăsărbătoare. Identificat 
simbolic cu Iisus Hristos în Noul Testament 2 , mielul tăiat la 
sărbătoarea Paştelui reactualizează anual în mod simbolic 
moartea lui Iisus. în unele zone, la Paşte este însă sacrificat un 
purcel „de lapte”, ale cărui semnificaţii în acest moment de 
regenerare a natur i au la bază credinţele în eficienţa benefică 


1 Revista „Şezătoarea”, 1903, nr. 7-8, informaţii din corn. Banca, jud. 
Tutova; C. Rădulescu Codin, D. Mihalache (1909 : 103). 

2 Noul Testament, Ioan, 1-29. 4 

asupra v iitoarelor culturi a sacrificării străvechiului spirit agrar. 
Sacrificarea mielului este şi ea însoţită de un scenariu ritual 

unei cruci cu 

cuţitul pe cap („Făcea cu cuţitul o cruce pe gâtul mielului, unde 
uima să înfigă cuţitul”) 1 , sau numai actul de sfinţire la biserică a 
animalului deja tăiat sau chiar preparat. în unele zone actul 
sacrificării mielului capătă accente rituale speciale, care ne duc 
cu gândul departe în timp, la ritualul roman (după „consacrare” 
animalul ales pentru sacrificiu era pieptănat, i se aureau coamele 

1 f," gât ° coroană de flori ) (Hubert, Mauss, voi. i’ 
9.41). In platforma Luncanilor, de exemplu, la nedeia din 
sat (care are loc în lunea Paştelui sau în prima duminică după 
Paşte), mielul ales pentru sacrificiu este „consacrat” printr-o 
slujbă religioasă („slujba pentru stolnice”) şi este stropit cu apă 
sfinţită. După tăiere, este „zvântat de sânge, învălit într-o cunună 
de flori, legat de o bâtă pe care o susţin doi bărbaţi şi oferit în 

întregime preotului, care participă la ospăţul ce urmează” 
(Apolzan, 1987:155). 

Suita de gesturi complementare transformă sacrificarea 
mielului într-un scenariu cu semnificaţii rituale, plasând ospăţul 
care urmează sub semnul sacru al sacrificiului, cu repercusiuni 
taste pentru viaţa omului. „Cine nu mânca miel (de Paşte) nu-i 
mergea bine tot anul” 2 . în aceeaşi sferă rituală sunt incluse şi 
oasele mielului sacrificat, care „sunt îngropate la rădăcina unui 
pom tânăr” (gest ce preia prescripţii biblice privind grija pentru 
oasele mielului de Paşte), „sunt acoperite cu pământ la loc ferit” 3 . 

Coşul de Paşte. Un act ritual cu conotaţii sacrificiale este 
pregătirea şi consacrarea religioasă a „coşului de Paşte” sau a 

„blidului cu pască” la Paşte, obicei caracteristic unor mari zone 
din Moldova şi Transilvania. 

! n<brma î' e de tcren > OfeHa Văduva, corn. Osica de Sus, jud Olt 1994 
_ Arh.va I.E.F., Chestionar, Atlasul Etnografic Român, - Ocupaţii, sat 
Drajna de Sus, com. Drajna, jud. Prahova. 

3 Informaţii de teren, Ofelia Văduva, com. Cenad, jud. Timiş, 1982. 

A 

In Moldova începutului de secol XX, „Pasca la sfinţit se 
duce într-un şervet curat, intr-o coşarcă sau pe o tablă”..., într- 

° „legătură sau blidul cu pască” care conţine alături de pască 
numeroase alimente (Voronca, voi. 1,1903:341). 

„La Înviere, bisericile Ţării Oaşului sunt pline de coşuri cu 
alimente: pască, colaci, câmaţi, miei, şuncă, ouă. Le aduc 
bărbaţii pe umăr ca să le sfinţească preotul”, scriu folcloriştii 
referindu-se la satul românesc tradiţional (Gorovei, 1937:31), 
realitate încă existentă în zilele noastre. Alimentele reunite în 
coşul dus la biserică în noaptea de înviere, am putea spune un 
rezumat al alimentaţiei de sărbătoare, cumulează, prin varietatea 
lor, întreaga simbolică alimentară. Ea este corelată cu simbolul 
reînvierii, al renaşterii şi regenerării inclus în temporalitatea 
sărbătorii, la care se adaugă efectul purificator şi sacralizator al 
slujbei religioase. Puterea lor benefică, astfel augmentată, 
vizează revitalizarea, revigorarea forţelor celor ce absorb 
alimentele din coş (oameni sau animale din gospodărie), cu 
efecte asupra sănătăţii lor. Totodată, este vizată creşterea 
capacităţii de înmulţire şi regenerare a alimentelor. De aceea, 
în „coşul de Paşte” se pun şi produse vegetale şi animaliere, şi 
în stare naturală şi preparate, fiecare captând, în final, o 
semnificaţie magico-rituală precisă (ouă, slănină, brânză, câmaţi, 
unt, sare, hrean, usturoi, busuioc, faină, piper etc.). 

Principalele a limente ce sunt aşezate în coş sunt pasca şi 
mielul (sau părţi din el), uneori purcelul sacrificat, „totdeauna 
cu o bucăţică de hrean în gură” (Marian, voi. II, 1994: 174). 
Semne ale sacrificiului împlinit, consacrate religios şi apoi 
mâncate „sacramental” la masa de sărbătoare, ele conferă 

obiceiului de a merge cu „coşul de Paşte” la biserică un marcat 
caracter sacrificial. 

Semnificaţii aparte desprindem din prezenţa în „coşul de 
Paşte” a unei bucăţi de slănină. Simbol al porcului (străvechi 
spirit agrar), acest element inclus în practicile rituale ale secvenţei 
temporale ce jalonează începutul unui nou an agrar deţine, în 

mentalitatea tradiţională, torţe magice de influenţare a bunului 

mers al muncilor agricole care se amplifică prin consacrare 
religioasă. 

Elementul care poate aduce o lumină inedită asupra 

semnificaţiilor conţinutului „coşului de Paşte” este prezenţa 

hreanului, vegetală cu restrânse utilizări în practica culinară 

românească. Posibila legătură cu obiceiul vechilor evrei de a 

mânca de Paşte rădăcini amare, cu deosebire hrean, în amintirea 

amarului robiei din Egipt, ar putea proba vechimea obiceiului, 
rădăcinile lui precreştine. 

Prescripţii tradiţionale prevăd asimilarea unei mici cantităţi 
din fiecare aliment înainte de a începe masa, gest echivalent 
celui euharistie şi care poate l-a precedat în practica precreştină. 
Această ipoteză pare valabilă având în vedere că ritualul religios 
consideră doar pasca şi ouăle apte de a fi sfinţite în slujba de 
înviere, în timp ce practica tradiţională include, după cum am 
văzut, numeroase alte alimente. De altfel, S.F1. Marian a sesizat 
acest aspect: „Temându-se însă ca nu cumva preotul să-i mustre 
pentru că aduc şi alte obiecte pe lângă cele îndeobşte 
îndătinate..., aşezarea în coş urmăreşte să facă vizibilă cu 
deosebire pasca şi ouăle roşii” (Marian, voi. II, 1994:174). 

Consacrate prin slujba religioasă, alimentele-ofrandă 
capătă valori etnoiatrice şi purificatoare. De aceea, ele sunt 
păstrate şi utilizate în timpul anului, practica fiind încă actuală, 
pe alocuri, în nordul Moldovei şi în Transilvania. 


TEXT ŞI CONTEXT SACRIFICIAL 
ÎN OBICEIURI POPULARE ROMÂNEŞTI 

1. Reevaluarea unor obiceiuri prin prisma teoriei 
sacrificiului, a semnificaţiilor sale culturale, relevă conotaţii noi 
ale unor momente rituale, componente ale acelor scenarii în 
care actul ritual sacrificial - în forme concrete sau numai 

simbolice (şi, de aceea, adeseori trecut cu vederea de specialişti) 
- deţine un rol major, imprimând caracter adecvat obiceiurilor. 
Există modalităţi diversificate de punere în scenă a actului ritual 
sacrificial, modalităţi raportate la contextul spaţial şi temporal 
al performării obiceiului. Nota tor comună o constituie suportul 
spiritual oferit de străvechi credinţe consemnate în literatura de 
specia itate şi regăsite de noi în cercetările de teren, cum sunt 
credinţa în eficienta sacrificiului-offandă destinat divinităţii sau 
în valenţele regeneratoare ale sacrificării divinităţii însăşi. 

1.1. Hramul bisericii, obicei ce păstrează elemente ale 
străvechi] or sacrificii publice destinate comunicării cu forţele 
divine, se conturează (în timp şi spaţiu) ca suită ceremonială 
complexă. Desfăşurarea lui urmează o schemă clasică: faza de 
pregătire, momentul sacrificial, slujba religioasă (paralel cu) 
pregătirea mâncării, apoi secvenţa foarte importantă a mesei 
comune. De remarcat este în fiecare fază rolul preotului, a cărui 
prezenţă are menirea să aşeze toate etapele ansamblului cere¬ 
monial sub semnul sacrului. Organizat cu participarea întregului 
sat, la ziua patronului bisericii, îndeobşte un sfânt din calendarul 
ortodox, hramul este numit şi „praznicul bisericii” (Oltenia) - 
cu accent pe aspectul comuniunii alimentare, „titorie” (Argeş) 
sau „rugă” (Banat) - cu accent pe aspectul religios al ansamblului 
ceremonial. 

Secvenţa tăierii animalului prin care, în viaţa tradiţională, 
debutează hramul este pregătită în timp - animalul, procurat 
prin contribuţia tuturor membrilor grupului social, este ales pe 
severe criterii de frumuseţe şi sănătate. Este spălat şi îngrijit cu 
atenţie până în momentul înjunghierii, care jalonează începutul 
scenariului ceremonial. 

Actul înjunghierii este sacralizat prin gesturi de purificare 
a animalului (viţel sau porc) - stropirea cu apă sfinţită, slujba 
religioasă a preotului. Sacrificiul este solemnizat, totodată, prin 
obligatorii precauţii purificatoare ale celui ce taie animalul - el 
trebuie să se spele, să se bărbierească, să se tundă, să-şi schimbe 

cămaşa, să respecte interdic ii sexuale 3-6 zile înainte'. 

O informaţie de teren din cercetările lui Nicolae Al. 
Mironescu, legate de viticultură, confirmă credinţele atestate 
de noi privind pregătirea rituală a sacriiîcatorului. La „christovul 
viilor”, sărbătoare marcată prin tăieri de animale, „un tânăr pur, 
dimineaţa, la revărsatul zorilor, cu faţa spre răsărit, înjunghia 
animalul. Din unele informaţii culese reiese că iniţial tânărul 

i 5 

trebuia să fi făcut şi baie; ceva mai mult, se pare că pentru 
sacrificarea animalului tânărul trebuia să rămână absolut gol”... 
(Mironescu, apud. lordache, voi. 1,1985:249). 

Spaţiul de desfăşurare a fazelor complementare slujbei 
religioase este curtea bisericii, spaţiu sacru prin excelenţă, 
amenajat special pentru consumarea fazelor finale - prepararea 
mesei (există locuri special amenajate pentru aprinderea focului 
şi aşezarea marilor cazane necesare preparării unei cantităţi 
suficiente de mâncare) şi masa comună (pe mese special 
construite din lemn, în genere, sau piatră - nordul Moldovei şi 
Transilvania -, adevărate altare de sacrificiu - sau pe jos, pe 
pământ - pe feţe de masă albe, a căror conotaţie de puritate 
este importantă). 

Schema ceremonială a hramului prezintă variante la nivelul 
ţării privind, mai ales, faza de început, sacrificiul (care poate fi 
comun sau poate avea ioc în fiecare gospodărie, în acest caz 
fiind tăiat un animal mic - oaie, miel, ied, păsări), şi cea a 
preparării mâncării, care se poate face în comun în curtea bisericii 
sau separat, în fiecare gospodărie, mâncarea fiind transportată 
apoi la bisercă (uneori la cimitir). 

a 

In toate variantele, masa se ia în comun, fiind evidentă 
necesitatea spirituală a comuniunii alimentare ce urmează 
sacrificării rituale a unui animal. Masa se remarcă printr-o 
tehnică gestuală riguros respectată, participanţii acceptă 
constrângeri similare meselor funerare (de altfel, prezenţa colivei 


' Informaţii de teren, Ofelia Văduva, com. Costeşti, jud. Vâlcea, 1991. 

marchează caracterul funerar al ceremoniei). Ea se desfăşoară 
în linişte, fără exuberanţe verbale sau de comportament, 
comuniunea realizându-se nu numai prin consumarea aceloraşi 
alimente din vase comune (aşezate pe mijlocul mesei), dar, mai 
ales, prin împărtăşirea credinţei comune că hrana sacralizată 
ce o absorb îi apropie pe oameni de sfera sacrului, de divinitate. 
„La praznic (al bisericii) stă Sfânta Fecioară lângă noi” 1 , spune 
o bătrână cu convingerea că îi vor fi îndeplinite dorinţele dacă 

participă la hram (nu numai cu produse şi muncă, dar şi la masa 
comună). 

Credinţa în atributele sacre ale mâncării de hram (preparată 
din carnea animalului sacrificat) se răsfrânge şi asupra resturilor 
şi oaselor rămase. Prescripţii rituale impun (aşa cum am mai 
arătat, de exemplu în Banat, dar şi în Oltenia) o grijă specială 
pentru oase (şi resturi), care trebuie îngropate la rădăcina unui 
pom tânăr sau „într-un loc curat”, ferind de o. eventuală 
profanare rămăşiţele înzestrate cu forţa sacră a întregului. 

A f 

1.2. In conduita alimentară specifică sărbătorii hramului 
există elemente care ne permit apropieri ce pot contribui la 
lămurirea caracterului unor sărbători mai puţin studiate. 

Este bine cunoscut faptul că practica tradiţională de 
preparare a animalului sacrificat este, în genere, frigerea lui pe 
jăratec - ceea ce ar putea fi o reminiscenţă a ritualuiui incinerării 
din străvechile sacrificii. în multe zone, el este „umplut” (cu 
propriile viscere, la care se adaugă vegetale, pâine), reluând, 
oarecum, forma animalului viu. Teoria renaşterii prin sacrificiu, 
cunoscută în mitologia marilor culturi ale lumii, transpusă în 
practică prin reconstituirea (aproximativă a) animalului este 
consemnată în literatura de specialitate (Hubert, Mauss, 1969: 
268). Sunt amintite numeroase obiceiuri greco-romane în acest 
sens - Dionisiacele Câmpeneşti (jertfa ţapului în prima jumătate 


1 Informaţii de teren, Ofelia Văduva, sat. Cârstăneşti, com. Oteşani, jud. 
Vâlcea, 1992. 

a lunii decembrie), Leneeie, începutul lui februarie, sacrificii în 

onoarea lui Dionysos (Caraman, 1931:4) sau sacrificiile pentru 

Zeus la sărbătoarea cunoscută cu numele de Dipolia sau 

Bouphonia (la sfârşitul recoltării şi începutul treieratului) - în 

care pielea boului, recusută, umplută cu paie, era legată de un 

plug, simbolizând reînvierea animalului sacrificat (Hubert, 
Mauss, 1969: 274). 

Elemente ale acestor obiceiuri pot fi regăsite în suita 
ceremonială ce are loc la Sânziene (24 iunie) în zona Bistriţa- 
Năsăud - „boul înstruţat”. Obiceiul, aşa cum încă este azi 
performat, relevă iniţiale sensuri sacrificiale prin înlănţuirea 
secvenţelor constitutive şi recuzita utilizată pentru derularea lui, 
putând fi considerat un simulacru al străvechilor sacrificii agrare 
romane ce aveau loc la începutul recoltării. 

Animalul este ales dintre cele mai frumoase şi sănătoase, 
este spălat şi apoi împodobit cu coroane de flori, cu ţesături 

^ 5 

bogat decorate (în ritualul roman animalului i se aureau coamele, 
era pieptănat şi ornamentat cu flori) şi condus cu alai până (la 
altar, în obiceiul roman) la casa gospodarului aleasă pentm a-1 
primi. Alaiul, format din tineri mascaţi (cu măşti vegetale), con¬ 
duce boul prin tot satul, fază corespunzând celei de pregătire 
a actului sacrificial din vechile ritualuri. Finalizarea lui, în timp, 
nu s-a mai produs, estompându-se, pe parcurs, credinţa în 
rolul magico-ntual mediator al înfăptuirii concrete a sacrificiului. 
El rămâne actual doar la nivel simbolic, iar prin semnificaţiile lui 
accede spre stabilirea de contacte cu transcendentul, chiar dacă 
actul în sine nu este finalizat. 

1.3. Semne sacrificiale putem identifica totodată în textele 
ceremoniale şi rituale proprii obiceiurilor în care principalii actanţi 
sunt travestiţi sau doar poartă măşti de animale. Acestea pot fi 
considerate simboluri ale unor virtuale victime animaliere ce 
urmează a n sacralizate prin jertfire, dar care în prealabil sunt 
purtate prin toate casele aşezării. Poate îi deci vorba de „acea 
modalitate de comunicare în care animalul sacru este dus din 

















164 


Ofelia Văduva 

casă în casă, pentru ca toţi să se poată bucura de un strop din 
harul său divin”... (Frazer, voi. II, 1980: 145). în acest sens, 
obiceiurile la sărbătorile de iarnă (colindele cu mascaţi) sau la 
cele de primăvară (Lăsatul Secului), prin simbolica inclusă în 
recuzită, jocurile rituale dar, mai ales, prin finalizarea lor intr-o 
masă comună, pot fi integrate în obiceiurile cu caracter sacrificial. 

Vorbind despre „turcă” („boriţă”), Traian Herseni a intuit 
ideea, atunci când consemnează obiceiul în Valea Oltului (deşi 
el vede în „turcă” o fiinţă mistică sau teologică). Când se termina 
ceata şi se desfăcea masca, expresia locală era „se beleşte 
turca” (sau bori ţa) (Herseni, 1977:163), expresie ce se folosea 
numai pentru tăiatul vitelor cărora li se jupuia pielea (se beleau 
oile, caprele, ovinele...). 

Dacă facem analogie cu obiceiurile antice în care pielea 
animalului sacrificat era utilizată în acte rituale concentrând 
simbolica reînvierii, a regenerării, adăugând semnificaţiile 
meselor comune ce se organizau (de exemplu, în Hunedoara, 
„ospăţul” în a treia zi de Crăciun, la care participa şi „turca” şi 
„pomana turcei”, după ce era „împuşcată”) (Herseni, 1977: 
53), putem aprecia existenţa unor străvechi elemente sacrificiale 
în scenariul ceremonial al acestui obicei. De asemenea, ele sunt 
prezente şi în alte obiceiuri, cum ar fi: „capra” (în sudul ţării), 
dar mai ales „vasilca”. Presupunerea legăturii acesteia cu 
Jertfa satumalică a porcului” (Caraman, 1931:74) ni se pare 
întemeiată, ţinând seama de secvenţa principală a obiceiului în 
care colindătorii prezintă un cap de porc împodobit cu flori şi 
panglici viu colorate, semn al sacrificiului împlinit. 

în ciclul sărbătorilor de primăvară, Lăsatul Secului oferă 
cu precădere cadrul temporal pentru desfăşurarea unor 
obiceiuri al căror mesaj, după opinia noastră, este sacrificial. 
„Urşii” (Moldova şi Banat) şi „berbecii” (Banat) sunt tineri 
travestiţi cu cojoace întoarse pe dos sau cu măşti pe faţă 1 , a 


1 Informaţii de teren, Ofelia Văduva, corn. Lăpuşnicu Mare şi Berzasca, 
jud. Caraş-Severin, 1982. Vezi şi R. Vulcănescu (1970: 114). 

căror prestaţie camavalescă este răsplătită cu daruri (ouă, 
câmaţi), oferite apoi la masa comună ce încheie obiceiul. 
Reluând imaginea animalelor sacre ucise şi mâncate sacramental 
de adoratori (Frazer, voi. IV, 1980:76,84), obiceiul sugerează, 
în fapt, ideea sacrificiului, act mediator în comunicarea cu 
divinitatea în scopuri apotropaice şi propiţiatorii. 

1.4. Marcată pecete sacrificială putem recunoaşte în unele 
obiceiuri din ciclul vieţii în care faze speciale sunt destinate oferirii 
de ofrande (sub forma unor animale sau substitute) forţelor 
supreme de la care se aşteaptă reacţii convenabile omului. 

In Mărginimea Sibiului oferirea de daruri la nuntă este 
solemnizată prin gestul unui tânăr ce aduce în spate trei miei 
tăiaţi, jupuiţi, cu lumânări în coame. în alte zone (Alba, 
Hunedoara), la cununie, mirii stau în genunchi pe pielea unui 



t A 

se dăruieşte preotului 1 . In aceeaşi ordine de idei putem plasa 
pomana: „Se dă de pomană un porc căruia îi aprinde două 
lumânări la urechi şi i se udă copitele cu apă” (Gorovei, 1915, 
art. 3231) sau mesele de pomană la înmormântare (ca şi 
pomenele de la „soroacele” importante - de „40 de zile” şi „de 
un an”) - mese bogate în semnificaţii sacrificiale conferite de 
sensul actelor de început a ceremoniei funerare: tăierea unui 
animal (sau păsări) şi prepararea colacilor. 

Găsim în lucrările lui S.F1. Marian informaţii de mare preţ 
privind practica tăierii rituale a animalelor destinate mesei de 
pomană: „In seara dinaintea înmormântării venea preotul. Se 
aduceau una sau mai multe oi şi berbeci, mai cu seamă negri; 
se făcea o groapă şi, întorcând vitele către apus, răsărite fiind 
acum stelele, le lipea lumânări de ceară prin coame, ie citea o 
rugăciune şi apoi venind rânduiţii le tăia, punând să curgă sângele 
în groapa făcută înadins pentru aceasta, numită «ară»”. Capul 


1 Informaţii de teren, Ofelia Văduva, corn. Ludoş, jud. Sibiu, 1979, com. 
Coşteşti şi Zam, jud. Hunedoara, 1979. 

şi pielea vitei tăiate se da preotului, de unde a rămas proverbul 
„a dat pielea popii” (adică a murit) (Marian, 1892: 361). în 
Banat, ritualul purificator al animalelor sacrificate pentru pomana 
de înmormântare este complex: vitele se spală mai întâi cu apă 
curată pe picioare, apoi se ocolesc cu tămâie aprinsă pe cărbuni 
şi se înjunghie (Marian, 1892:373). 

Transferul animalului, ca şi al mâncării care va fi preparată 
din carnea lui, în sfera rituală se realizează cu ajutorul preotului 
care (prin slujbă religioasă şi fum de tămâie) are rolul să 
sacralizeze întreg ansamblul ceremonial. Totodată, se realizează 
prin suita gesturilor rituale ale celor implicaţi în desfăşurarea 
scenariului ceremonial. 

Masa de pomană, cu dublul ei rol de asigurare a legăturilor 
cu generaţiile ascendente şi cu generaţia în viaţă, se adresează 
deopotrivă forţelor invizibile ale celor plecaţi „în lumea cealaltă’ ’, 
cât şi celor din lumea prezentă. De aceea, principala condiţie 
a meniului alcătuit (ca şi a ofrandelor ce se oferă) este să conţină 
mâncare preparată prin fierbere, întrucât, conform credinţelor 
tradiţionale amintite deja, morţii se hrănesc cu fum, abur, miros. 

O întoarcere în timp la obiceiul roman de a arde pe altar 
came şi resturi ale animalului sacrificat pentru ca fumul şi mirosul 
să hrănească zeii poate proba vechimea şi răspândirea acestor 

A 

credinţe.In acest sens, aşa cum am mai spus, mărturii culese în 
întreaga ţară atestă credinţa că este „mai primită mâncare gătită 
în casă”, al cărei abur îi satură pe morţi, făcând obligatorie oferirea 
de mâncăruri preparate nu numai la masa de pomană, ci şi la 
pomana „de mână” (oferirea de vase cu mâncare aburindă). 

2. Observăm în obiceiurile tradiţionale secvenţe în care 
gesturi, obiecte şi formule rituale pot fi interpretate prin prisma 
eventualei lor origini în credinţele arhaice privind efectele 
benefice ale sacrificării divinităţii însăşi. Nu ne referim aici la 
Paşte, sărbătoarea creştină care consacră în obiceiurile 
populare sacrificarea mielului. „Imagine a mielului pascal 
sacrificat al Vechiului Testament (Bria, 1981, art. Jertfa ), 

totodată reprezentare simbolică a divinităţii in Noul Testament, 
mielul tăiat şi mâncat la sărbătoarea morţii şi reînvierii lui lisus 
cumulează semnificaţii multiple în cultura populară (pe care le- 
am discutat într-un capitol precedent). Ne referim, de această 
dată, la obiceiuri ce trimit la practici probabil precreştine, 

destinate obţinerii unui răspuns pozitiv în urma unui simulacru 

al sacrificării unei divinităţi. 

* 

2.1. Caloianul, obicei agrar temeinic studiat în literatura 
de specialitate 1 , într-o reinterpretare conexă ipotezelor legate 
de sacrificiu, apare ca iniţial rit sacrificial, metamorfozat cu timpul 
în obicei agrar de fertilitate. Păpuşa din lut (sau cârpe), 
împodobită cu co i de ouă (amintind riturile de împodobire a 
victimei înainte de moarte), dată apoi pe apă sau îngropată, 
poate fi echivalată unei zeităţi (Hubert, Mauss, 1969: 283), 
unui idol agrar ce urmează a fi sacrificat. în egală măsură, ea 
poate fi substitut al unei victime umane destinată sacrificării, al 
cărei sânge (în vechi practici sacrificiale), răspândit pe pământ, 
avea capacitatea să mărească puterea germinatoare şi 
fertilizatoare a pământului (Frazer, voi. III, 1980: 285). în 
obiceiul „caloianului”, aşa cum este el practicat în forme de 
viaţă tradiţională, „uneori păpuşa se lega la gard cu fir roşu” 
(Mehedinţi), firul roşu sugerând sângele rezultat în urma 
sacrificiului, alteori (Făgăraş), păpuşile erau aprinse şi aruncate 
pe apă (Pop, 1989:165), amintind vechile practici de incinerare 
a victimelor sau numai a măruntaielor lor). La fel de plauzibilă 
ar fi corelaţia cu sărbătoarea romană a „argeilor”, păpuşi ce 
erau date pe apă în cadrul unor complexe scenarii ceremoniale 
şi rituale ce aveau ca finalitate provocarea ploii (Candrea, 1928: 

95). 

Moartea „caloianului” este precedată de un simulacru de 
slujbă religioasă, unul din participanţi (un copil) suplinind 


1 Remarcăm studiul deosebit de cuprinzător ce aparţine prof. Dumitru 
Pop (1989: 145-170). 

metaforic rolul important al preotului în suita ceremonială a 
sacrificiului. 

In studierea obiceiului s-a dat puţină importanţă secvenţei 
mesei ce urmează îngropării sau aşezării pe apă a păpuşii (uneori 
dezgropării ei peste trei zile). Denumită „pomana caloianului”, 
dar şi „ospăţul caloianului” (ce duce cu gândul mai departe de 
o pomană de înmormântare, şi anume la o masă comună urmând 
unui sacrificiu), masa este alcătuită, în genere, numai din produse 
cerealiere (în sudul ţării, scovergi, pâine, plăcintă, bulgur cu 
lapte) 1 2 . Prin asimilare cu mesele comuniale care încheiau 
ansamblul ceremonial al vechilor sacrificii agrare, masa din 
practica tradiţională a „caloianului” devine un argument în 
relevarea caracterului sacrificial al obiceiului şi, mai mult, 

acceptarea „caloianului” ca substitut al unei divinităţi agrare 
sacrificate. 

Mitologia păstrează tema fundamentală a sacrificării zeului, 
cel mai cunoscut fiind mitul lui Osiris, zeul egiptean care, aruncat 
în apă, s-a înecat, cadavrul i s-a dezmembrat, dar, cu ajutorul 
soţiei sale, Isis, a reînviat, devenind simbolul morţii şi reînvierii 
periodice a naturii, a vegetaţiei. 

Caloianul, dat pe apă sau îngropat şi dezgropat, într-o 
suită ceremonială ce păstrează în structura sa, în esenţă, schema 
iniţială a ceremoniilor sacrifîciale din care nu lipseşte comuniunea 
alimentară, poate fi acceptat ca simbol al unei de mult uitate 
divinităţi agrare sacrificată ritual. Există, pe alocuri, secvenţa 
dezgropării păpuşii şi ruperea ei în bucăţi, din care desprindem 
reflexe ale motivului mitologic de jertfire a zeului prin sfâşiere, 
după cum pot fi, la fel de bine, reflexe ale practicilor precreştine, 
prin care adoratorii unui zeu (de exemplu, ai lui Bacchus) sfăşiau 
şi devorau victima în mod ritual. 

2.2. Pentru poporul nostru de străvechi agricultori, 
existenţa unei divinităţi agrare precreştine, a unui spirit al grâului 

' Informaţii de teren, Ofelia Văduva, corn. Lupşanu, jud. Călăraşi, 1990. 

cu putere de influenţare a recoltei, atestat şi în alte ţări europene 
(Frazer, voi. III, 1980: 274 şi urm.), este perfect plauzibilă. 
Obiceiul, încă existent, al aşezării spicelor de grâu, al cununii 
de seceriş sau al unui colac la icoană (Văduva, 1994: 480) 
sprijină ideea. în viziunea teoriilor lui Mannhardt şi Frazer, care 
au văzut strânse raporturi între sacrificiul zeului şi sacrificiile 
agrare, teorii acceptate încă în antropologia contemporană, 
colacul, eventual substitut al unei divinităţi agrare, cumulează 
valenţe simbolice a căror interpretare poate duce, pe o axă a 
timpului, la începuturi de istorie. 


Colacul este adesea „rupt”, „frânt” în mod ritual (potenţială 
formă de sacrificiu al unei divinităţi) cu scopul de a sacraliza o 
scenă din derularea suitei ceremoniale. Practică posibil 
precreştină, ruperea, frângerea pâinii în anumite secvenţe rituale 


a căpătat noi dimensiuni spirituale în creştinism. Pâinea frântă 
de Iisus la Cina cea de Taină {Noul Testament evocă momentul 
frângerii pâinii) 1 , împărţită ucenicilor săi ca jertfa nesângeroasă, 
reprezintă trupul său (gest fondator al Legii celei Noi în locul 
jertfelor sângeroase ale Legii Vechi). în acest fel, legătura între 
Dumnezeu şi oameni este asigurată de misterul Euharistiei (prin 
corpul şi sângele lui Iisus) - simbol al sacrificiului suprem al 


divinităţii însăşi. 

In această sferă ideatică plasăm gestul „ruperii turtei” 
deasupra capului copilului la împlinirea vârstei de un an sau 


obiceiul larg răspândit al „ruperii” colacului miresei („pâinea 
miresii”, „turta miresii”) deasupra capului acesteia în momentul 


plecării la cununie. Bucăţile azvârlite nuntaşilor sunt prinse de 
tinerii ce doresc căsătoria şi sunt mâncate „sacramental”, 
urmând modelul ritual al străvechilor sacrificii. 

Aceleaşi semnificaţii pot fi depistate în obiceiuri de nuntă 


1 Noul Testament, Luca, 22, 19. 

2 Arhiva I.E.F., Chestionar, Atlasul Etnografic Ronum - Ocupaţii, com 
Vlădeşti, jud. Galaţi. 

(de exemplu, zona Galaţi) 2 privind gestul „ruperii” unei găini 
(fierte) în momentul plecării miresei din casa pă r inţilor, gest însoţit 
de chiuituri şi veselie, sau „frângerea” găinii naşului la masa 
mare (momente rituale în care este, încă, pe alocuri, prezentă 
interdicţia utilizării cuţitului). Bucăţile sunt împărţite participanţilor, 

care le mănâncă în credinţa efectelor benefice asupra viitorului 
lor. 

A 

In acelaşi plan consemnăm secvenţa componentă a 
obiceiurilor funerare (Vaicea), în care o pâine special preparată 
pentru preot, dăruită acestuia (la masa de pomană de şase 
săptămâni), este „ruptă” de el, „fiântă” (cu precizarea interdicţiei 
folosirii cuţitului) şi împărţită tuturor participanţilor 1 . 

3. Ofranda vie. între actele rituale componente ale 
obiceiurilor din ciclul vieţii se de taşează prin eficacitate simbolică 
şi semnificaţii spirituale accentuate secvenţa oferirii ofrandei vii. 
Referinţele precise la un set complex de norme conceptuale şi 
valori simbolice conferă gestului evidente conotaţii sacrificiale. 

Ca orice act ritual, el este performat în segmente de timp 
fixe (începutul nunţii, începutul ceremoniei de înmormântare sau 
sfârşitul ei), în spaţiu scenic adecvat, mai ales la înmonnântare - 
„peste copârşeu” (Alba, Hunedoara, Cluj), „peste raclă” 
(Suceava), „pe sub copârşeu” (Timiş), „pe sub tion” (Ilfov), 
„peste groapă” (Ialomiţa, Argeş, Timiş, Vrancea), „peste 
mormânt” (Prahova). Ofrandele oferite simt animale mici: oaie, 
miel, dar pot fi şi mari: vacă, viţel sau, cu frecvenţă notabilă, 
păsări. 

Oferirea unei găini mirelui şi unui cocoş miresei 2 , păsări 
ce vor fi tăiate pentru masa de nuntă (şi care înglobează 
conotaţiile fertilizatoare adecvate evenimentului) sau oferirea 
de găini, dar şi alte păsări, la groapă (destinate mai ales preotului, 
pentru rolul său mediator, dar şi groparilor sau altor rude), se 


1 Intormaţii de teren, Ofelia Văduva, com. Bărbăteşti, jud. Vâlcea, 1993. 

2 Idem, com. Oteşani, jud. Vâlcea, 1993. 

desfăşoară după norme rituale, având la bază credinţe legate 
de eficienţa oferirii ofrandei vii de exemplu, credinţa că animalul 
sau pasărea dăruită „merg înaintea mortului de-i descurcă calea 
la rai "(Marian, 1892:373)). 

In acest sens, S.F1. Marian, notează (informaţii regăsite de 
noi pe teren) că animalelor date peste groapă „ca şi găinii, li se 
spală mai întâi picioarele”, de asemenea păsărilor vii (alături de 
cele fripte) ce erau oferite preotului (Marian, 1892:367). în 
partea de sud a ţării, prescripţii rituale cereau ca „oaia să fie 
udată cu apă” (Marian, 1892: 373), iar la gât să aibă un fir 
roşu, amintind străvechile practici sacrificiale de pregătire rituală 
a animalului destinat imolării (cum notam mai sus, era spălat, 
pieptănat, împodobit). Totodată, mesajul ofrandei vii 
(complementară ofrandelor alimentare) destinată unor forţe 
invizibile, ca şi cadrul spaţial al practicării obiceiului, ne pe rmi t 
extrapolarea lui cu practica romană de sacrificare a unui berbec 
la mormânt în cinstea zeilor Lari, protectori ai familiei. 

Importanţă în conduita rituală'funerară are culoarea 
animalului sau a păsării dăruite: neagră (în Bucovina şi, de altfel, 
în majo ritatea zonelor), dar albă pe alocuri. De exemplu, în 
Dobrogea „dacă îţi moare (cineva) fără lumânare, trei ani dai 
de pomană un cocoş alb în noaptea de înviere 1 , în Ialomiţa „când 
moare o femeie la naştere, se dă peste groapă o oaie (albă)” 2 
sau în Bacău, „cocoşul ce se dă groparilor e bine să fie alb” 3 . 

Componentă a sistemului sacrificial, a cărui concepţie de 
bază îmbină strâns viaţa şi moartea, într-un ciclu nesfârşit în 
care moartea generează viaţa şi invers, ofranda vie, prin 
semnificaţii, gestică, limbaj, dar mai ales prin simbolică, este 
menită să asigure comunicarea cu divinitatea şi cu spiritele 
strămoşilor, a căror bunăvoinţă este captată şi pe această cale. 

1 Informaţii de teren, Ofelia Văduva, com. Siliştea, jud. Constanţa, 1981. 

2 Arhiva I.E.F., Chestionar, Atlasul Etnografic Român - Ocupaţii, com. 
Drăgoieşti, jud. Ialomiţa. 

3 Idem, com. Agăş, jud. Bacău. 

SACRIFICIUL - 1NST1TUT1E CULTURALĂ 

In context tradiţional, sacrificiul ritual al unui animal, sub 
diversele lui forme sau substitute, perceput ca „ansamblu coerent 
de elemente ale organizării sociale” (Sachelarie, Stoicescu, 
1988: XVI), poate fi echivalat unei „instituţii” ce a păstrat în 
timp o structură unitară constituită în jurul unor norme sociale 
ferme. 

Exprimând dorinţa omului de a intra în contact cu 
transcendentul sau cu spiritele strămoşilor, moartea rituală a 
animalului sau substitutele sale (prin finalitatea lor alimentară), 
exprimă, totodată, dorinţa omului de a menţine legăturile în cadrul 
comimităţii din care el face parte. 

Ca model cultural, cu dimensiuni spirituale complexe, 
izvorâte din credinţe şi practici străvechi, respectând prescripţii 
şi interdicţii rituale ce îi conferă semnificaţii particulare, actul 
sacrificial a fost perpetuat în obiceiuri populare pentru atributele 
sale în rezolvarea (sau încercarea de rezolvare) a acelor pro¬ 
bleme ale existentei umane ce se referă la incertitudine, dorinţă 

* y $ 

de reuşită, prevenirea întâmplărilor nefaste, iertarea unor greşeli. 

Registrul alimentar bogat în practici, credinţe şi reprezentări 
substitutive, limbajul tehnicilor de preparare şi modul de 
consumare a cărnii, întreaga gramatică comportamentală a 
actului alimentar ce urmează tăierii rituale a unui animal punctează 
schema ceremontală cu faze ce accentuează caracterul solemn 
al scenariului, evidenţiind mesajul său în restabilirea echilibrului 
social şi spiritual în comunităţile de tip tradiţional. 

Dacă „ideea forte” ( l’idee force ) în jurul căreia se 
grupează riturile sacrificiale este ideea devotamentului şi a 
renunţării (Detienne, 1979:28), ideea care le dă unitate este 
cea legată de funcţia lor terapeutică, actul sacrificial (animalier 
sau vegetal) fiind (ca şi darul) parte necesară şi complementară 
a strategiei de liniştire pe plan individual şi colectiv. Proprie 
societăţilor tradiţionale, această strategie continuă să funcţioneze 

în societatea contemporană utilizând limbajul sacrificial în forme 
mai mult sau mai puţin explicite, dar respectând regulile ferme 
ale actului în sine, reguli ce fac din el o „instituţie culturală” încă 
viabilă, cu forţa de a organiza viaţa oamenilor prin normele (de 
timp, spaţiu, comportament) pe care le impune. 

MESE COMUNE 


Secvenţa principală a suitei ceremonial-rituale a obiceiurilor 
din ciclul vieţii de familie sau din ciclul calendaristic, masa care 
solemnizează im eveniment de importanţă particulară pentru 
individ sau grupul social şi la care participă întreaga comunitate, 
sau o mare parte a ei, este o formă de manifestare a atitudinii 
omului modelat cultural faţă de actul alimentar. Plasată într-un 
plan superior celui strict biologic, masa comună sintetizează 
acumulări de cultură proprii unei comunităţi, exprimând prin 
repere speciale nivelul de civilizaţie al acesteia. Prin 
complexitatea aspectelor sale, ea poate fi considerată model 
cultural, structurat pe sistemul normelor tradiţionale de 
pregătire şi desfăşurare, de comportament şi gesturi rituale 
caracteristice. Concentrând valori materiale dar, mai ales, 
spirituale, masa comună deţine importante funcţii culturale. 
Cadru de desfăşurare a numeroase obiceiuri, ea perpetuează 
concepţii şi credinţe, modifică mentalităţi, modelează 
comportamente, sporind, prin valenţele ei ceremoniale, 
semnificaţiile unor evenimente. Sfera spirituală în care ea se 
desfăşoară este cea a respecţi lui faţă de hrană, considerată 
sacră, dar din partea forţelor divine, de aici nota de solemnitate 
ce caracterizează masa, în genere, şi, cu atât mai mult, masa 
comună. Ea cumulează, totodată, evidente funcţii sociale 
general valabile în cultura popoarelor, realitate ce trimite la un 
mod de gândire asemănător diferitelor medii socio-culturale 

pe diverse coordonate spatio-temporale. împărţind cu ceilalţi 
la aceeaşi masă bunuri alimentare îmbunătăţite calitativ şi mărite 
cantitativ faţă de cotidian, omul îşi manifestă veşnica dorinţă de 
comunicare cu semenii în cadrul colectivităţii lărgite, cadru ce 
depăşeşte cercul restrâns al familiei. El găseşte condiţii pentru 
îchegarea şi cultivarea relaţiilor sociale în ambianţa agreabilă 
creată de masa comună, care îi uneşte pe participanţi printr-o 
experienţă hedonistică, în care plăcerea de a mânca se îmbină 
cu bucuria comunicării. Dar masa comună nu este numai o 
modalitate specifică de exprimare a contactelor interumane, ci 
şi a legăturilor cu lumea invizibilă a strămoşilor sau a forţelor 
divine, facilitând comun icarea cu ele prin intermediul ofrandelor 
aşezate pe masă. Ofrandă destinată celor vii, celor morţi sau 
divinităţii, masa comună este totodată sursă de reconfort şi 
liniştire. Ea prilejuieşte participanţilor ocazia oferirii de daruri, 
prin care contribuie material la buna ei desfăşurare. Prin aceasta, 
masa comună se integrează în complexul sistem al darurilor şi 
ofrandelor rituale alimentare ce caracterizează cultura 
tradiţională românească. 

Despre magia darului care implică o replică similară sau 
chiar amplificată am scris în pagini precedente (la care se adaugă 
ulterior lucrarea „Magia darului”), relevând supremaţia 
principiului reciprocităţii în oferirea darurilor (deci şi a meselor 

comune), principiu fundamental al vieţii sociale din cele mai 
vechi timpuri. < 

Dorinţa de comuniune cu cei din jur, cu strămoşii sau cu 
forţele supreme, exprimată prin actul oferirii şi împărţirii hranei 
la masa comună, are rădăcini adânci în mentalitatea omului. 
Comentariile lui Frazer pe marginea legăturilor ce se creează, 
conform gândirii primitive, când mai multe persoane mănâncă 
împreună, relevă ideea relaţiei spiritulale ce se înfiripă: 
...„împărţind aceleaşi alimente, doi oameni dau chezăşie unul 
altuia că se vor purta bine şi fiecare garantează celui ialt că nu 
va pune la cale nimic rău împotriva lui, deoarece, fiind unit cu el 

fizic, prin hrana comună pe care amândoi o au în stomac orice 
rău pe care l-ar pricinui tovarăşului său ar cădea asupra lui 
însuşi”... (Frazer, 1980:143) 

La rândul lui, W. Robertson Smith recunoaşte în mesele 
ce se organizau în urma străvechii or sacrificii rituale „acte de 

comuniune alimentară cu divinitatea”, element esenţial al 

7 * 

sacrificiului, modalitate unică de realizare a comunicării omului 
cu puterea divină căreia îi este destinată jertfa. E. Durkheim 
dezvoltă ideea prin relevarea caracterului de ofrandă al meselor 
sacrifciale; savantul evidenţiază însă, în special, nota de 
renunţare pe care ofranda o implică, subliniind în acest fel forţa 
morală a sacrificiului primitiv. Aserţiunile lui se referă insistent 
la faptul că mesele comune ce urmează actului sacrificial creează 
între participanţi o legătură de rudenie artificială, solide legături 
spirituale şi sociale, concluzii ce conduc la afirmarea ideii con¬ 
form căreia „o alimentaţie comună poate produce aceleaşi efecte 
ca o origine comună” (Durkheim, 1991:568). 

Mai rezervat în aprecieri, Van Gennep notează: „Comen- 
sualismul sau ritul de a mânca şi a bea în comun... este cu 
certitudine un rit de agregare, de uniune materială propriu-zisă, 
ceea ce s-a numit «sacrament de comuniune». Uniunea astfel 
formată poate fi definitivă. Dar, cel mai adesea, nu durează 
decât pe timpul digestiei...” (Van Gennep, 1998:36-37). 

Accentuând faptul că în societăţile primitive mâncarea nu 
se împarte niciodată cu cineva pe care îl consideri străin, Freud 
remarcă semnificaţiile actului alimentar consumat în comun: „A 
mânca şi a bea împreună cu altul era în acelaşi timp un simbol şi 
o cale de consolidare a comuniunii sociale şi de contractare a 
unor obligaţii reciproce: prânzul sacrificiului exprimă în mod 
direct faptul că divini atea şi adoratorii ei sunt comeseni, ceea 
ce implica şi alte raporturi între ei toţi” (Freud, 1991: 142). 
Freud sesizează şi alte semnificaţii ale mesei comune ce urma 
sacrificiului, tangente comunicării cu divinitatea: „Prânzul jertfirii 
era deci iniţial un prânz solemn care reunea membrii unui clan 

sau trib, potrivit legii că numai membrii clanului puteau să 
mănânce în comun” (Freud, 199 î: 143). 

Ideea este reluată de antropologi contemporani, pentru 
care studiul meselor totemice permite precizarea unui „model 
al comuniunii alimentare ce se realizează prin respectarea 
principiului vital al clanului - se mănâncă (în comun) fiinţa sacră, 
sacrificată de cei care o adoră” (Detienne, 1979: 30). 

Referindu-se la arhetipuri ale agapei ca model exemplar 
al mesei comune, M. Eliade aminteşte masa luată în comun a 
primilor creştini care „viza comemorarea Cinei de Taină, dar 
mai ales avea ca scop o anticipare a ospăţului care trebuia să 
aibă loc la sfârşitul Timpurilor” (Eliade, apud. Drogeanu, 1985: 
372). El consemnează practici asemănătoare şi în alte epoci, 
cum sunt banchetele iniţiatice ale misterelor lui Dionysos din 
epoca elenistică. Demonstrând complexitatea fenomenului 
religios primitiv, Eliade îşi opreşte atenţia (aşa cum am mai arătat) 
asupra tendincei iireşti a omului arhaic de a transforma actele 
fiziologice - nutriţia şi sexualitatea - în ritual, acordându-le astfel 
o marcată valoare spirituală (Eliade, 1992:48). 

Privită din perspectiva deschisă de antropologia culturală, 

■» r 

masa comună, ca fenomen cultural, urmează modele arhetipal e 
prin repetarea unor gesturi legate de începuturi. Consumarea 
hranei în cadrul comunităţii lărgite este, indiferent de timp şi 
spaţiu, o ceremonie cu accente rituale, care exprimă dorinţa 
de comunicare cu oamenii, cu morţii sau cu forţele divine, prin 
consumarea, în comun, a unor alimente „sacre” (sacralizate prin 

provenienţa lor ca daruri ale divinităţii, dar şi prin absorbţia lor 
rituală). 

Secvenţa care defineşte masa comună tradiţională ca 
ceremonie este cea care o precede - sacrificiul de animale, act 
rituai ce facilitează, în mentalitate arhaică, tangenţa cu sacrul. 

A 

In capitolul precedent am subliniat că sacrificiul de animale fiind 
o ofrandă închinată, la origini, zeilor (sau reprezentând 
sacrificarea divinităţii însăşi), prin virtuţi cantonate în sfera 

sacrului, operează, în plan spiritual, in trarea în timpul sacm al 
sărbătorii. Masa ce urmează sacrificiului împrumută din 
sacralitatea lui, la care se adaugă atribute ale timpului sacru al 
sărbătorii în cai e ea se desfăşoară. Aceste legături cu sacrul 
accentuează caracterul ei de ofrandă, de jertfa oferită celor din 
jur sau unor forţe invizibile, în dorinţa comunicării cu ele. 

Dincolo de caracterul general de ofrandă, în cadrul 
scenariului ceremonial al mesei, comunicarea se realizează prin 
simbolismul elementelor componente (alimente, băuturi, 
comportament) care se constituie într-un cod alimentar spe¬ 
cific fiecărei comunităţi, perceput şi interpretat de membrii ei 
conform normelor tradiţionale. Codul alimentar, înţeles ca sistem 
de semnificare, plasează masa comună în domeniul „comunicării 
neverbale” caracteristică societăţilor tradiţionale. Sa poate fi 
acceptată deci ca metalimbaj ce exprimă trăsături culturale, 

mentalităţi sau subtile relaţii între oameni sau cu lumea nevăzută 
a morţilor şi a divinităţilor. 

Inclusă în realitatea socio-culturaiă a satului tradiţional 
românesc, masa comună, organizată la mari sărbători 
calendaristice sau la evenimente din ciclul vieţii de familie, relevă 
o multitudine de asemănări zonale: locul şi timpul de desfăşurare 
sunt bine piecizate, consumul alimentar este mărit şi superior 
calitativ mesei cotidiene; actele rituale ce o preced au rol 
purificator (sacrificiul de animale, prepararea pâinii, slujbe 
religioase, aspersiunea cu apă sfinţită); conduita respectă 
piescripţii şi interdicţii comportamentale comune; semnele dis¬ 
tinctive sunt colacul şi vinul, simboluri creştine, care accentuează 
caracterul solemn al meselor comune; perceperea simbolică a 

unor bunuri alimentare este comună: grâu, pâine, came, ou, 
sare, vin. 

Nu lipsite de interes sunt componentele diferenţiatoare 
-.uiîal alt nesei comune, reflectând concepţii şi credinţe diferite, 

structuri spirituale deosebite. Pot fi remarcate particularităţi în 
normele tradiţionale ale componenţei meniului, consistenta si 

repertoriul alimentelor, în regulile de combinare a lor, în 
succesiunea felurilor de mâncare, în gesturi şi acte rituale 
performate în timpul mesei. 

Cumulând asemănările şi diferenţierile într-un întreg privit 
sub raport strict semantic, putem evalua masa comună ca semn 
ale cărui semnificaţii variază în funcţie de contextul în care este 
inclus şi la care se raportează. 


LA MASĂ CU SEMENII 

O primă ipostază a mesei comune este cea de semn al 
sărbătorescului, simbol al comuniunii la bucurie între oameni. 

A 

In acest sens, ospeţele, mesele de nuntă * 1 , mesele de nedeie (la 
care se adunau mai multe sate), mesele organizate de cetele de 
feciori în intervalul Crăciun-Bobotează 2 , mesele de Anul Nou 
(care pe lângă funcţia de semn al sărbătorescului cumulează şi 
pe cea de semn al înnoirii simbolice a anului) (Ghinoiu, i 988: 
134), prin conotaţia lor festivă, de bună dispoziţie, prosperitate 

şi prietenie devin marcă a sărbătorii, definind importanţa acesteia 

_ ^ _ 

1 Suita ceremonială a nunţii cuprinde în desfăşurarea sa mai multe 
secvenţe în care masa ocupă locul principal. Ilustrativă în acest sens 
este nunta din Clopotiva, unde modelul tradiţional cuprinde: „masa 
cuscrilor” (la mireasă), „prânzul miresii” (la mire), „masa de cinste a 
nănaşilor” (la mire), „masa dârzarilor” (la mireasă), mese Ia care participă 
o mare parte a satului. Exemplele pot fî multiplicate cu alte zone ale ţării, 
unde scenariul festiv este marcat prin mesele ce se organizează, între 
care „masa mare” constituie o secvenţă principală [„Masa mică” (la 
mireasă) în Moldova]. 

2 t * * 

" Privind cele două mari sărbători calendaristice, Crăciunul şi Paştele, 
ele concentrează un mare număr de mese comune, ospeţe - „ospăţul 
turcei”, prima zi de Crăciun în Ţara Oltului, „cina comună a bătrânilor” 
(a doua zi de Crăciun) în Munţii Apuseni, ospeţele de Anul Nou, ospăţul 
la alegerea „craiului Ia bere” (prima zi de Paşte), ospăţul la „alesul oilor” 
(la Sfanţul Gheorghe) etc.; T. Herseni (1977: 15, 136); Pamfile (1913: 172, 
222); Marian (voi. 111,1898: 124,230,338). 

în viaţa omului. Ospăţul este o formă specifică de manifestare 
a relaţiilor sociale, a coeziunii grupului şi o formă particulară de 
consumare a hranei, a cărei valoare simbolică, amplificată faţă 
de cotidian, plasează masa în sfera spirituală. Antropologii au 
evidenţiat ideea de competiţie ca element principal al vieţii 
sociale tradiţionale (Huizinga, 1977:122), iar ospăţul, ca formă 
superioară de exhibare a bogăţiei alimentare, poate constitui 

un exemplu de exprimare a dorinţei de a câştiga prestigiu într-o 
concurenţă benefică. 

Caracteristică meselor de sărbătoare este dimensiunea lor 
în timp. Se creează rezerve alimentare pentru asigurarea 
abundenţei, mesele sunt pregătite cu mult timp înainte. Observăm 
deci că actul alimentar este început în timpul profan, precedent 
sărbătorii, şi este consumat în timpul sacru al acesteia, ulterior 
„purificării rituale” realizată prin sacrificiul de animale. Masa 
de sărbătoare prilejuieşte, prin cantitatea şi calitatea alimentelor, 
încălcarea limitelor consumului impuse de cotidian. Ieşirea din 
monotonia conduitei alimentare zilnice, adăugarea unor 
stimulente alcoolice sunt factori ce contribuie la crearea bunei 
dispoziţii, specifică sărbătorii. Plecând de la ideea că orice 
„sărbătoare” cuprinde vocaţia orgiastică în structura sa, S. 
Freud afirma că „o sărbătoare este un exces permis, ba mai 
mult, un exces poruncit, o violare festivă a unei interdicţii”..., 
„excesul face parte din esenţa sărbătorii” (Freud, 1991:148). 
Mai târziu, Mircea Eliade explică nevoia de abolire a normelor, 
a limitelor, de asumare a exceselor care „împlinesc un rol pre¬ 
cis şi salutar în economia sacrului... Ele rup zăgazurile între om, 
societate, natură şi zei; ajută să circule forţa, viaţa, germenii de 
la un nivel la altul, de ia o zonă a realităţii în toate celelalte” 
(Eliade, 1992:330). Cu alte cuvinte, în anumite circumstanţe, 

3 7 

spun antropologii contemporani, excesul este necesar omului, el 
fiind o formă de exprimare a forţelor vieţii (Thomas, 1985:240). 

Masa de sărbătoare are o subliniată dimensiune socială, 
tradusă printr-o participare cât mai numeroasă a comunităţii a 

ea, ocazie a sudării legăturilor umane şi reafirmării solidarităţii 
tradiţionale. Adesea, atmosfera mesei, mai mult decât 
somptuozitatea ospăţului, mai mult decât finalitatea lui 
alimentară, reprezintă criteriul evaluării reuşitei evenimentului, 
ale cărui consecinţe datorate companiei la masă transcend 
limitele spaţio-temporale ale sărbătorii şi au impact în viaţa 
cotidiană a satului. în acest sens, calendarul pastoral include 
numeroase mese comune legate de plecarea sau sosirea 
turmelor şi, mai ales, de măsurarea laptelui la stână, eveniment 
comunitar de mare importanţă, finalizat de obicei prin 
comuniunea alimentară. De asemenea, claca, formă de 
întrajutorare tradiţională, este finalizată printr-o masă 
sărbătorească, pecetluind unitatea şi armonia grupului. 

Ospăţul de nuntă. Masa mare. Exprimarea cea mai 
elocventă a caracteristicilor mesei comune de sărbătoare o 
reprezintă masa mare de nuntă, moment culminant al scenariului 
ceremonial. Ea se detaşează prin amploare şi reprezentativitate 
între celelalte secvenţe culinare ale ansamblului ceremonial al 
nunţii. Numită şi „masa darului”, „masa de dar”, „uspăţul de 
daruri” (marcată fiind de oferirea darului), masa mare poate fi 
percepută ca semn complex cu un conţinut informaţional multiplu 
privind starea materială a celor ce organizează nunta (prin 
dotarea mesei, calitatea şi abundenţa alimentelor şi băuturilor), 
nivelul de cultură (evident în modul de aşezare a mesei, atmosferă, 
comportament) şi, totodată, poziţia socială, prestigiul în 
comunitate (prin numărul participanţilor şi consistenţa darurilor). 

Decorul festiv-ceremonial al mesei mari este important în 
scenografia nunţii, realizarea lui influenţând în mare măsură 
reuşita evenimentului pe ansamblu şi formarea opiniei generale 
asupra lui. Putem aprecia, însă, că limbajul culinar are şi mai 
mare importanţă. El se exprimă, cu precădere, în registru 
sărbătoresc - se servesc mâncăruri consacrate de comunitate 
ca fiind specifice sărbătorii (preparate,.-, icipal, din came), 
cu accente spectaculare: Jucatul străchinilor”. Jucatul găinii”, 

desfăşurarea mesei pe fond muzical. Abundenţa alimentară este 
o normă obligatorie a mesei de nuntă. Oferirea ostentativă de 
alimente şi stimulente alcoolice augmentează valenţele 
sărbătoreşti. „Ca să fie o nuntă frumoasă trebuie mâncare multă 
şi bună, băutură pe săturate şi lăutari buni ca să joace lumea”', 
spun bătrâni informatori, definind criteriile lor de apreciere a 
unei nunţi. Totodată, limbajul culinar la nuntă se exprimă şi în 
registru ritual în diferite secvenţe desfăşurate în timpul şi spaţiul 
ceremonial al mesei mari, în principal, acestea sunt rituri de 
integrare a noii familii ce se bazează pe simbolismul unor 
alimente, ou, colac, lapte, miere, a căror asimilare se petrece 
după o sche mă prestabilită - „mănâncă amândoi dintr-un ou”, 
„mănâncă amândoi cu aceeaşi lingură”, „din acelaşi vas”, 
„mănâncă legaţi cu brăcirele de mână” * 2 . 

Prin consistenţa şi calitatea preparatelor, ordinea şi maniera 

servirii lor, ce pot fi încadrate în modele culturale specifice zonal 3 , 

masa mare, cu valenţele ei particularizatoare, conferă identitate 
culturală comunităţii. 


Informaţii de teren, Ofelia Văduva, com. Remetea Chioarului, jud. 

Maramureş, 1980. 

2 

Idem, com. Valea Măcrişului, jud. Ialomiţa, sat Hagieni, com. M. 

Kogălniceanu, jud. Constanţa, 1980, com. Bobâlna, jud. Cluj, 1979, com. 
Lelese, jud. Hunedoara, 1978. 

- Felurile de mâncare şi succesiunea lor la masa de nuntă respectă 
modele culturale tradiţionale ce pot conferi identitate zonală. în Oltenia 
începutului de secol, caracteristic este meniul care începe cu murături 
şi pâine, continuă cu varză cu carne şi piftii cu turtă şi mălai, urmează 
apoi ciorbă şi masa se încheie cu friptură cu pâine. în Transilvania 
masa începe cu varză („curechi la oală”), continuă cu supă de tăiţei 
(„leveş”), apoi friptură, toate însoţite de pâine, şi se încheie cu „colaci 
pă drugă” şi plăcinte cu brânză. Modelul alimentar al mesei de nuntă în 
Banat include ca prim fel supa de pasăre, apoi sarmale, carne cu sos de 
roşii, cozonac, în timp ce în Moldova ca prim fel sunt piftiile sau 
murăturile cu turtă de mălai, urmate de ciorbă, sarmale (sau varză cu 
carne), friptură cu pilaf, însoţită de pâine. 

Din punct de vedere social, o masă tradiţională de nuntă, 
un ospăţ care antrenează o mare parte a comunităţii comunică 
informaţii utile începând cu faza preparării alimentelor, fază ce 
actualizează relaţiile de rudenie şi vecinătate prin aportul mate¬ 
rial şi în muncă. Trebuie să subliniem că participarea la eveniment 
nu se rezumă la simpla prezenţă la ceremonie, ea înseamnă o 
implicare totală a spiţei de neam, a vecinătăţii, dar şi a altor 
membri ; ai comunităţii în munca ce ţine de pregătirea şi 
organizarea meselor. în plus, dăruirea de alimente, împrumutul 
de vase sau mobilier (mese, scaune) este limbajul coeziunii 
sociale în viaţa tradiţională. Numărul şi calitatea darurilor 
alimentare aduse de participanţi pot fi socotite ca „barometru 
sensibil” al evoluţiei acestor relaţii (Verdier, 1979:286). 

la masă reflectă structura socială, plasarea 
comesenilor „în capul mesei” sau „la coada mesei” respectă 
ierarhia socială. Dar, mai ales, ea consacră statutul principalilor 
actanţi, ai naşilor ca noi părinţi (spirituali), aşezaţi fiind între 
miri şi părinţii acestora. Totodată, consacră unirea celor două 
familii până acum străine. Prin luarea mesei în comun, alianţa 
este pecetluită, modul ei de derulare fîinci semnul conjugării 

oii mari familii ce se formează prin căsătoria 





JLA MASĂ CU STRĂMOŞII 

Pomana. Masa comună poate fi şi semn funerar, simbol 

al solidarizării la durere a oamenilor, simbol de comuniune între 

ei, dar şi cu morţii familiei. Alături de alte categorii de daruri 

alimentare, masa de pomană (numită şi praznic sau 

comăndare) evidenţiază funcţia ei socială, cât şi pe cea culturală 
în viaţa tradiţională. 

Prin norme ceremoniale şi rituale, acceptate şi însuşite de 
participanţi, masa funerară creează cadrul necesar manifestării 

apartenenţei la comunitate, prin respectarea tradiţiei, a ordinii 

ce transcende moartea. Ea are şi o evidentă funcţie 




ca parte a strategiei 

Antropologi contemporani atrag atenţia asupra importanţei 
convivialităţii ca strategie de liniştire (Thon as, 1985:242), 

orientată spre regăsirea ordinii şi păcii anterioare 

Ansamblu ceremonial marcat de ritualuri de comuniune 
între oameni, masa de pomană exprimă totodată ideea 
comuniunii cu cel decedat, care participă, în credinţele populare, 
la masă alături de cei vii. Informaţii de teren atestă forţa acestei 

L 1 S $ 

credinţe încât ea transgresează momentul ritual al mesei de 
pomană (ce urmează înmormântării), ajungând chiar în cotidian: 
„mama punea două linguri, doi colaci, că aşa-i plăcea lui mămica 
să mănânce cu tăticu” (care era mort) 1 sau de sărbăto ri: „în 
prima zi de Paşte, dimineaţa.... fiecare mânca lângă mormântul 
celor dragi slănină, pită, ou roşu, cozonac...” 2 . 

Sunt zone în care, la masa ce se organizează după 
înmormântare, există un scaun rezervat celui decedat, care 
rămâne neocupat pe tot parcursul mesei. S.F1. Marian descrie 



„... se împodobeşte cu flori un băţ, se încolăceşte pe el o 
lumânare de ceară galbenă... şi se pune pe un scaun lângă masă, 
ţinând astfel locul mortului la masă” (Marian, 1892:372 ). 

Aşezând morţii la aceeaşi masă cu cei vii, masa de pomană 
ilustrează poate cel mai bine credinţa în legătura existentă între 
comunitatea celor vii şi comunitatea celor morţi. Dar ea 


* . i ■ 

i •< 


1 Arhiva I.E.F., Chestionar, Atlasul Etnografic Român - Ocupaţii, corn. 
Merei,jud. Buzău, 1976. 

2 Idem, com. Bărbuleţu, jud. Dâmboviţa, 1980. 

marchează totodată separarea, este o masă de despărţire, in 

această idee, masa comună ce se organizează la şase săptămâni, 

când se crede că sufletul celui mort părăseşte definitiv această 

taie (şi nu se mai aşează un scaun gol la masă), poate fi inclusă 

în seria riturilor de separare ce pregătesc integrarea celui mort 
în lumea de dincolo. 

Din perspectiva istoriei religiei, masa de înmormântare este 
o continuare a străvechilor agape sau mese frăţeşti caracteristice 
primelor comunităţi creştine, mese care, la rândul lor, sunt con¬ 
siderate „o prelungire sau supravieţuire a meselor rituale iudaice” 
(Branişte, 1986.176), a terioare creştinismului. Mese comune 
cu strămoşii organizau şi romanii, consacrate „larilor” (lares), 
divinităţi protectoare ale familiei reprezentând sufletele 
strămoşilor morii care reveneau la solstiţiul de iarnă, Satumalia, 
sau la Rosalia, când „viii se întâlneau oarecum aevea cu morţii, în 
acel mare praznic ţinut pe iarbă în cimitire” (Pârvan, 1974:69). 

Generalizată la toate popoarele, corespunzând unei nevoi 
fundamentale a inconştientului universal, masa de pomană are 
caracter subliniat de ofrandă, înţelegând implicit ideea de 
renunţare, de sacrificiu, de jertfă dăruită celor vii, dar adresată, 
în fapt, strămoşilor. La poporul român, ea se manifestă în forme 
amplificate prin frecvenţă, consistenţă şi număr de participanţi. 

Ideea necesităţilor de hrană şi băutură existente în lumea 

celor morţi a condus la credinţa posibilelor reîntoarceri din lumea 

„cealaltă”: „dacă nu le dai, morţii vin şi cer”, spun mulţi 

informatori, pentru care asigurarea neutralităţii şi, mai mult, a 

bunăvoinţei acestora poate fi mediată prin dăruirea de ofrande 

alimentare (sub formă de dar sau masă comună) la date fixe 

după înmormântare sau din calendarul popular (aşa cum am 
mai arătat). 

Percepută ca ofrandă, având deci la bază principiul 
reciprocităţii (fundamental în gestu' dăruirii), masa de pomană 
este oferită în schimbul plecării definitive a celui mort, fără 
reveniri si imixtiuni în lumea celor vii (credinţă încă actuală). 

Astfel, masa de pomană exclude principiul reciprocităţii privind 
lumea „de aici (de la care nu se aşteaptă nimic în schimb); el 
se referă, în forme sublimate, doar la lumea „de dincolo”,de 
unde cel care dăruieşte pomana speră să obţină răsplata. 

Din punct de vedere temporal, masa funerară se 
organizează imediat după înmormântare, marcând comuniunea 
cu cel mort şi totodată, despărţirea de el, urmând apoi un calen¬ 
dar precis ce consacră separarea şi integrarea sufletului celui 
mort în „cealaltă lume”. Mese de pomană se organizează şi la 

man sărbători creştine sau în zilele destinate special pomenirii 
morţilor (la Moşi). 

Desfăşurarea ceremoniei mesei necesită un spaţiu scenic 
oferit, de obicei, de curtea gospodăriei (mesele organizate la 
„soroacele unui mort din familie, dar şi pentru toţi morţii (de 
exemplu, „masa de pomană cu întreg satul” la Moşii de Paşte, 
în Lăpuş), ca şi de curtea bisericii sau de cimitir, unde la date 
fixe calendaristic se comemorează toţi morţii familiei şi se aşează 
masa pe mormânt (la Paştele Blajinilor, în Sâmbăta Rusaliilor 
sau la înălţare), obicei încă actual în multe zone ale ţării. Aceste 
mese amintesc „praznicul morţilor cu viii”, cu zeii mani (cei 
răposaţi în lumea greco-romană), mese ce aveau ca loc de 
desfăşurare, cu precădere, cimitirul şi lespedea de piatră a 
mormântului {Pârvan, 1974: 124). în acest sens, deosebite 
valenţe ritualice are spaţiul oferit de „capacul tronului”, pe care 
se aşază o masă specială (în Vâlcea pentru nouă oameni), masă 
ce exprimă în mod deosebit ideea comuniunii între vii şi morţi. 

Ca multe alte practici rituale alimentare, chiar dacă se 
manifestă pragmatic, masa de pomană implică ideea de sacru, 
prin sacralitatea alimentelor augmentată de contextul temporal 
şi spaţial. Conturarea spaţiului ceremonial prin fum de tămâie, 
la care se adaugă gesturi rituale purificatoare - aspersiunea cu 
apă sfinţită a preparatelor, aprinderea amânărilor, prezenţa 
colacilos specifici şi a colivei -, toate acestea creează o 
atmosferă sobră, solemnă, impunând, în genere, un 

de sărbătoare (se deosebesc doar prin ceremonjalitate), dar 
conform vechilor ţipare de viaţă ea era mult simplificată, 
ormatii de teren de la încenutul secolului atestă nractici 




ativ cu cele 

j *î B. ’J 

actuale (cel mult două feluri fie mâncare, preferabil de post 
chiar şi în perioade „de dulce”, ca şi. interdicţii privind 
componenţa me ni ului; „lapomană nu era frumos să dai cozonac 
ca la nuntă”!), Adeseori. 


, - ■ ■ i 



de cel decedat; se oferă participanţilor alimentele sau băutura 



acesta în 



vieţii. 


/ ^ 


*■■ . . V 


. il, a 


i t ■ 


1 1 ! * 


'J* i 

. ■■■*__> i 

p- - 

i ii 


fi'.., 


■V,' 


t L -r -î ■ 



comună se obţine un 

pe parcursul mesei sentimentul securităţii în comuniunea ce se 

creează. De aceea, începută, în genere, într-o atmosferă de 
■isteţe, masa fie pomană sfârşeşte uneori într-o notă veselă, 
evidentă fiind, în acest caz, funcţia ei ritual-terapeutică, de 
neutralizare a forţelor ameninţătoare ale „lumii de dincolo”. în 

"t ” 

acest fel, masa dc pomană consacră forţa vieţii, forţa 

u d 

regeneratoare a naturii (simbolizată în alimente), natură care 

a reînvia, „făcând să triumfe viaţa, 
i tristeţea” (Thomas, 1985:242). 

Informaţii de teren, Ofelia Văduva, corn. Măgura, jud. Teleorman, 1979. 

Există însă mese comune cu rol ritual în obiceiurile din 
ciclul calendaristic care cumulează ambele semnificaţii. Paştele, 
sărbătoarea creştină a morţii şi învierii lui Iisus, cu încărcătura 
ei funerară, exprimând însă şi bucuria biruinţei vieţii asupra 
morţii, la care se adaugă semnificaţii marcate privind renovarea 
timpului calendaristic (Ghinoiu, 1988: 164), prilejuieşte 
organizarea unor mese comune cu sens ambivalent. „Prânzul 
Pascilor” oferit pentru întreaga comunitate a doua zi de Paşte 
(în Transilvania) (Marian, voi. III, 1898:149), în cimitirul satului 
sau în jurul bisericii (în Oltenia) 1 , relevă îmbinarea unor 
semnificaţii funerare cu cele de mare sărbătoare calendaristică. 

în cele mai multe locuri din ţară, acest tip de masă a fost 
înlocuit în timp prin ofrande ce se aduc la biserică şi se împart 
(după ce sunt purificate în cadrul ritualului religios) - pâine, 
pască, ouă roşii, brânză, came de miel sau porc, slănină. 

LA MASĂ CU DIVINITATEA 

1* Masa de hram. Cu semnificaţii profunde în 

spiritualitatea tradiţională este masa comună de hram, semn 

mediator în comuniunea cu forţele supreme, simbol al dorinţei 

de comuniune cu divinitatea. Istoria religiei apreciază mesele 

comune de hi am tot ca reminiscenţe ale vechilor mese frăţeşti 

din Biserica Veche” (Branişte, 1985: 177) (ca şi meseie de 
pomană). 

A 

Intr-un capitol precedent am comentat modul de 
organizare (prin contribuţia întregii comunităţi în alimente şi în 
munca de pregătire) a sărbătorii Sfântului patron al bisericii. 
De asemenea, am amintit despre locul de pregătire şi 
desfăşurare (în general) în jurul bisericii ca spaţiu consacrat, 
prin aşezarea preparatelor, jos pe pământ sau pe mese special 


Informaţii de teren, Ofelia Văduva, corn. Tomşani, jud. Vâlcea, î 992. 

construite din lemn (Oltenia) sau piatră (M aramureş, Bucovina), 
:are împrumută din sacrahtatea lăcaşului şi a spaţiului înconjurător. 

Timpul de pregătire a mesei, paralei cu slujba religioasă 
din biserică, este sacru adăugând atmosferei solemnitate (în 
unele zone, alimentele sunt pregătite de acasă şi se organizează 
masa în curtea bisericii, după slujba religioasă). 

Masa respectă normele tradiţionale ale riturilor de 
purificare, ale slujbelor de mulţumire, ca şi codul alimentar 
tradiţional - simplu, fără excese, în limitele normale ale consumului. 

Fiecare membru (sau o mare parte) al comunităţii consideră 
necesară participarea sa prin muncă şi prin ofrande alimentare 
dăruite divinităţii sărbătorite, astfel că se creează adesea o 
abundenţă caracteristică meselor de sărbătoare. Dar comporta¬ 
mentul participanţilor şi deci atmosfera mesei este sobră, 
specifică meselor funerare. Exemplificăm prin hramul de Sfânta 
Maria -15 august 1992, în satul Cârstăneşti, comuna Oteşani, 
judeţul Vâlcea, unde femeile s-au împărţit în două grupe (fiecare 
formată din nouă persoane) - o grupă a preparat „ciorba acră” 
şi „ciorba dulce”, cealaltă „umplutura” şi varza cu came (din 
produsele aduse de participante - came, legume, ouă). Alte 
femei au aranjat mesele cu vesela existentă la biserică sau au 
adus de acasă de preferinţă vase de pământ, aşezate pe mijlocul 
mesei, în aşa fel încât 3-4 persoane au mâncat din acelaşi vas. 

In genere, la mesele de hram din Oltenia, comuniimea între 
oameni se creează prin utilizarea unor vase comune pentru 
prepararea mâncării, ca şi prin obiceiul, încă actual, de a mânca 
mai multe persoane din acelaşi vas aşezat pe mijlocul mesei 1 , 
act în sine, cu semnificaţii clare., JK. mânca din aceeaşi strachină 
cu cineva” este expresia care traduce o rea ă comuniune, un înalt 
grad de intimitate, strânse legături spirituale. 

Masa de hram, cu valoare socio-culturală aparte în 


1 Informaţii de teren, Ofelia Văduva, sat Cârstăneşti, com. Oteşani şi 
corn. Bărbăteşti, jud. Vâlcea, 1992 

colectivităţile tradiţionale, se relevă ca modalitate simbolică de 
exprimare a dorinţei de comunicare, consacrând legăturile dintre 
oa meni, dar mai ales cu divinitatea protectoare, căreia îi sunt, 
de fapt, oferite ofrandele de la masa comună. 

2. Masa ursitoarelor: Eterna dorinţă a omului de a 
cunoaşte ordinea prestabilită a vieţii şi de a capta bunăvoinţa 
divină se exprimă prin invitarea la masă a divinităţilor destinului, 
la o masă special aşezată pentru ele (a treia, a cincea sau a 
şaptea noapte de la naşterea copilului). 

i- 

Izvorâtă din credinţe predeterministe legate de destin, 
practica rituală a aşezării unei mese la capul nou-născutului, în 
aşteptarea celor ce-i vor decide viitorul, este comună 
obiceiurilor legate de naştere din întreaga ţară. Ea relevă legătura 
între mituri şi rituri, evidenţiind ideea general acceptată în 
antropologia contemporană, conform căreia la baza oricărui 
rit se află o credinţă sau o reprezentare mitică. „Ursitoarele”, 
reprezentări mitologice feminine, care, în vechi credinţe, menesc 
viitorul omului (corespunzătoare zeiţelor romane Parcae şi celor 
greceşti Moire), pot fi influenţate prin intermediul unui dar, al 
unei mese aşezate pentru ele cu alimente variate, proaspete, 
gustoase. „Tehnică a liniştirii” (Girard, 1972:147) în faţa energiei 
periculoase pe care o reprezintă sacrul, de care omul se apropie 
cu frică şi încredere totodată (Caillois, 1950: 26), masa 
ursitoarelor (ca şi mesele de pomană) poate fi inclusă în strategia 
de liniştire, proprie societăţii tradiţionale, pentru depăşirea 
incertitudinii şi nesiguranţei momentelor liminale ale începutului 
vieţii. Prin aşezarea mesei, omul încearcă să găsească o cale 
de comunicare cu sacrul, să capaciteze bunăvoinţa celor de 
care depinde soarta nou-născutului. 

Sensul alimentar aî mesei ursitoarelor este accentuat, 
importanţă, atât cantitativă cât şi simbolică, având alimentele, 
în principal pâine, sare, miere, faină, grâu, apă, vin. Sunt zone 
în care pe naşă apar mâncăruri preparate din came - mâncăruri 

, " L 

de sărbătoare -, ele având rolul de a marca festiv momentul 

menirii destinului, dar şi de a influenţa în sens benefic deciziile 
ursitoarelor: „Ursitoarele să găsească mâncare bună pe masă, 
să fie şi ele bune” 1 , „Soacră-mea punea şi pui umplut cu orez la 
ursitoare că zicea că aşa e bine” 2 . Conform unei legende din 
zona Tecuci, ursitoarele „se hrănesc cu came de furat” (Pamfile, 
voi. 1,19 6:3), carnea simbolizând, poate, sacrificiul împlinit 
în vederea câştigării bunăvoinţei lor. 

Rolul ritual al alimentelor în relaţia cu aceste fiinţe 

* S 

mitologice este ilustrat şi de formulele cu care ele sunt invitate 
la masă, calităţile lor fiind comparate cu alimentele (aflate pe 
masă), ce cumulează o simbolică în totalitate benefică: „Sfintelor/ 
Bunelor/... Bune ca pânea/ Dulci ca mierea/ Şi line ca apa” 
(Pamfile, voi. 1,1916:5). 

Comparată de specialişti cu un altar pe care s-au depus 
ofrandele, masa ursitoarelor poate fi considerată şi ca masă 
comună cu fiinţele divine, în dorinţa comunicării cu ele. Dar ea 
are, aşa cum am văzut, şi un Dregi: ant sens sacrificial potenţat 
de recuzita rituală: alimentele sunt încon jurate cu brăciri (sau 
bete) noi, de obicei de culoare roşie, paharul cu apă este legat 
cu trei fire de mătase roşie (Pamfile, voi. 1,1916:6), sau vinul ce 
este aşezat pe masă este totdeauna roşu; toate acestea sunt 
simboluri ale sângelui, simboluri ale unui sacrificiu imaginar, me¬ 
diator al contactului cu ursitoarele în noaptea destinului, pentru 
orientarea hotărârilor lor în sensul dorit de om. Masa 
ursitoarelor (ce se aşază uneori chiar când începe naşterea) 
deschide ciclul ofrandelor oferite în momentele majore ale 
traiectoriei existenţiale a omului între cele două puncte extreme 
- naşterea şi moartea. Ca strategie de liniştire, ea este menită 
să instaureze echilibrul şi ordinea încă de la începutul existenţei 
omului, să creeze condiţii favorabile unei dezvoltări normale a 
copilului prin cooperare cu forţele transcendentale de care 


1 Informaţii de teren, Ofelia Văduva, com. Lelese, jud. Hunedoara, 1979. 

2 Idem, com. Siriu, jud. Buzău, 1979. 

depinde viitorul lui. Actul ritual al oferirii unei mese ce 
concentrează un simbolism alimentar bine definit exprimă latura 
gândirii populare legată de concepte majore, cum sunt acelea 
de destin, ursită, soartă. Ea poate fi integrată într-o filozofie 
populară de înţelegere a vieţii, al cărei curs depinde nu doar de 
voinţa forţelor supreme, ci, în mare parte, de comportamentul 
omului faţă de aceste forţe ce pot fi influenţate, sugerând deci 

ideea posibilităţilor pe care le are omul de a interveni în 
modelarea destinului său. 

3 .Masa pe pământ. Practica ades întâlnită a aşezării hranei 
pe pământ ce serveşte drept masă este dictată, aparent, doar de 
raţiuni practice. Secvenţă de viaţă cotidiană sau de sărbătoare, 
masa pe pământ releva, însă, străvechi credinţe privind legătura 
între oameni (vii sau morţi) şi Pământ - divinitate care generează 
şi menţine viaţa sub toate formele. Integrate unei mitologii a 
Pământului-Mamă, credinţele populare se referă nu numai la 
legăturile strânse între existenţa umană şi pământul dătător de 
viaţă. Transpare din ele, totodată, ideea legăturii între preexistenţă 
în sânul pământului şi postexistenţa omului, care se întoarce după 
moarte în pântecele mamei primordiale, Marea Mamă, asimilată 
în gândirea populară mamei umane. Preluate, în parte, de 
creştinism, aceste credinţe s-au perpetuat în timp, multiple 
obiceiuri centrându-se pe suportul ideatic oferit de ele. 
Depunerea hranei pe pământ - masa pe pământ -, principală 
secvenţă rituală a numeroase obiceiuri tradiţionale, prin semnificaţii 
şi simboluri încifiate, revalorizează, la nivel profan, vechi repere 
sacre ale orizontului spiritual uman. Ea poate fi considerată o 
formă a solidarităţii mistice a oamenilor cu pământul (solidaritate 
despre care vorbeşte convingător Mircea Eliade) (Eliade, 1991: 

253), pământul care le dă naştere, îi hrăneşte şi îi adăposteşte 
după moarte. 

Plină de semnificaţii, în acest sens, este masa pe pământ 
la locul de muncă („în capul locului” sau „pe ţamă”). Ea nu este 
un simplu act biologic. Gesturile femeii care aşază masa au o 

anumită solemnitate, ştergarul este întotdeauna alb şi curat 
(condiţie care se referă, desigur. Ia igienă, dar mai ales la cadrul 
de puritate necesar respectării sacralităţii hranei), începutul mesei 
este delimitat prin semnul crucii, iar sfârşitul prin rugăciunea de 
mulţumire, masa se desfăşoară în deplină tăcere 1 . Atmosfera 
este evident rituală sugerând semnificaţii adânci în gândirea 
populară privind aşezarea hranei pe pământ. Această atmosferă 
o regăsim accentuată în desfăşurarea meselor ce se aşază pe 
pământ -a diferite sărbători: la nedeie (înTransilvania) 2 , la hram 
(în Oltenia) sau la Sfântul Gheorghe, sărbătoare comună întregii 
ţări, ce marchează începutul sezonului pastoral, jalonată festiv 
printr-o masă „la iarba verde”. Nota rituală a acestei mese în 
viaţa tradiţională este accentuată de secvenţa în care toti 

* J 

participanţii (inclusiv animalele) trebuie să sară peste foc 
(Marian, voi II, 1898:275). 

Deosebite conotaţii rituale consemnăm în derularea 
meselor pe pământ organizate în cadrul obiceiurilor Junilor 
Braşoveni ce se desfăşoară în Şcheii Braşovului, în zilele din 
săptămâna Paştelui (Muşlea, 1972: 49). Obiceiul presupune 
mese comune ale tinerilor în fiecare zi a săptămânii* în anumite 
locuri de întâlnire, pe dealurile din jur Fiecare masă pe care se 
aşază mâncarea „constă dintr-un şanţ săpat în pământ, care 
cuprinde o bucată de loc de trei până la cinci metri pătraţi, în 
formă de elipsă. Mesenii se aşază pe marginea şanţului, cu 
picioarele în el”. Mesele rămân în timpul anului „acoperite cu 
iarbă şi muşchi”, iar anul următor sunt reutilizate în aceeaşi 


Material cules cu ocazia anchetelor pentru Atlasul Etnografic Român, 

1974-1979 din com.: Furculeşti, Moşteni, Măgura (Teleorman), Sudiţi, 

Ciochina, Dor Mărunt, Lupşanu (Ialomiţa), Ostroveni (Dolj), Naeni 
(Buzău). 

L. Apolzan (1987: 156) descrie „masa verde ce se organiza la nedeia din 

Platforma Luncanilor, la „Paştele mici” (prima duminică după Paşte), cu 

feţe de masă aşezate în şiruri lungi, pe iarbă, hrana fiind adusă de 
fiecare familie. 

secvenţă rituală a obiceiului, când mâncarea este aşezată, din 
nou, pe ele. Ritualitatea mesei este accentuată mai ales în prima 
zi după Paşte (miercurea), când masa fiecărui grup este marcată 
printr-un vârf de brad adus din pădure special în acest scop. 
Funcţia rituală a brazilor „marcatori” ai meselor aşezate pe 
pământ nu se sfârşeşte o dată cu masa. La plecare, ei sunt luaţi 
şi depuşi la crucile din răspântiile Şcheilor, Ia porţile vătafilor şi 
armaşilor, unde rămân tot anul. 

Alte repere ale credinţelor privind efectul benefic al 
contactului ritual al hranei cu pământul le oferă obiceiurile 
specifice nordului Moldovei (Botoşani, Suceava) la Paştele 
Blajinilor (la o săptămână după Paşte), zi în care ouăle ce le 
primesc copiii, în vechi practici tradiţionale, sunt date „de-a 
dura pe iarbă”, iar masa de sărbătoare a Blaj inilor (reprezentări 
mitice populare) este aşezată la câmp, pe iarbă verde” 
(Voronca, voi. I, 1903: 348). 

Dar aşezarea hranei pe pământul care serveşte drept masă 
capătă cu precădere accente rituale în cadrul obiceiurilor de 
înmormântare. La începutul secolului XX, în Câmpia Bărăganului 
încă se mai aşeza pomana ce urma înmormântării pe pământ, 
în cuite, pe pologul de treierat grâul. Ne oprim, pe scurt, atenţia 
asupra acestui obicei care condensează, metaforic vorbind, un 
univers de gândire populară. Relaţia ce o putem stabili între 
pământ, pologul de treierat grâul, hrana aşezată pe el şi 
înmormântarea omului se pretează unor interpretări cu rădăcini 
adânci în mentalitatea acestui popor de străvechi agricultori, 
pentru care misterul naşterii, morţii şi al renaşterii este asimilat 
ritmului vegetaţiei. în acest context, semnificaţia pologului de 
treierat include semnificaţia grâului, plantă-simbol în cultura 
populară românească, care, îngropată pentru a reînvia, 
concentrează ideea renaşterii după moarte, a renaşterii din 
Pământ, divinitate născătoare de viaţă, sursă de existenţă pentru 
cei vii şi refugiu temporar pentru cei morţi. 

Continuând încercările de desprindere a semnificaţiilor 

mesei pe pâmânt în sistemul tradiţional de viaţă, notăm că în 
Oltenia pomana de înmormântare este aşezată pe feţe de masă 
întinse pe marginea drumului, participanţii la ceremonie 
plasându-se de-a lungul şanţului. Semnificaţii speciale 
desprindem din obiceiul aşezării mesei pe mormânt, la 
ceiemonia morţilor (în unele zone ale Olteniei), sau din obiceiul 
practicat în Banat, la Joi Mari (joia înaintea Paştelui), de a se 
oferi un prânz ceremonial tuturor morţilor familiei, aşezat pe 
malul râului, pe nelipsitul ştergar alb. Ritualitatea prânzului este 
accentuată de focul ce este aprins în apropiere, peste flăcările 
căruia sunt daţi de pomană colacii special pregătiţi în acest scop, 
ptactică purificatoare care, desfăşurată în cadrul natural format 
din elemente primordiale - pământ şi apă amplifică valoarea 
spirituală a ofrandelor dăruite strămoşilor. 

Contactul hranei cu pământul nu este realizat doar prin 
aşezarea mesei jos, pe pământ. în vechi obiceiuri, pământul 
însuşi este ridicat pe masa oamenilor 1 sub forma gliei verzi din 
brazda plugului, pusă pe masă, sub masă sau în lada mesei 
„când auzi cucul cântând prima oară” sau la Paşte, înălţare, 
Rusalii (depinde de zonă), dar, cu precădere, la Sfântul 

Gheorghe (Fochi, 1976:133). în această zi, pământul, cu bogata 

lui simbolică, este adus în casă sub forma brazdei verzi şi aşezat 
nu numai pe masă sau sub masă. dar şi pe prag. pe prispă, sub 
cofa, sub doniţă. Gestul ritual al depunerii hranei pe pământul 
transformat în masă (sau al ridicării pământului pe masa 
oamenilor) capătă sensuri deosebite în vechi practici de 
îngropare în pământ, sub un copac roditor din grădină (Voronca, 
voi. 1,1903: 373) sau în câmp 2 a resturilor de mâncare rămase 

Putem include în aceeaşi ordine de idei obiceiul aşezării pe masa de 

Ciăciun sau de Bobotează, sub faţa de masă, a unei mici cantităţi de fân 

sau otavă - ca produse naturale ale pământului, semnificând forţa lui 
germinativă. 

Voronca (voi. 1, 190a: 156): infonnaţie de teren, Ofelia Văduva, corn. 
Lupşanu, jud. Ialomiţa, 1983. 

de la diverse mese comune sau familiale, în ideea înapoierii 
unei părţi din hrană divinităţii care a dăruit-o oamenilor. 

Exemplificările ar putea fi continuate pentru întărirea 
suportului concret al ideilor centrate în vechea spiritualitate 
românească pe sensul profund al mesei pe pământ. Ne rezumăm 
doar la încadrarea ei în sistemul complex de obiceiuri legate de 
pământ - simbol fundamental al culturii populare îxadiţionale -, 
naşterea pe pământ, depunerea pe pământ a nou-născutului, 
trecerea pe sub pământ a unui nou-născut bolnav (simbolizând 
moartea şi renaşterea lui), depunerea pe pământ a muribundului 
ce se chinuie să moară, spargerea unei oale de pământ după 
ce iese mortul din casă, spălarea cadavrului pentru a se întoarce 
purificat în pântecele matern al pământului din care s-a născut. 

Cu rădăcini adânci, ce coboară până în complexul de viaţă 
neolitic, secvenţele rituale ale obiceiurilor ce au ca reper prin¬ 
cipal contactul cu pământul reflectă miezul mitico-simbolic al 
gândirii populare, care conferă pământului puteri sacrale. în 
timp, s-au conturat multiple obiceiuri prin perceperea valenţelor 
polisemice ale acestei divinităţi: născătoare şi, totodată, funerară, 
sursă de fecunditate ce posedă forţă regeneratoare, căreia i se 
datorează naşterea şi perpetuarea vieţii ; ea este însă şi receptacul 

care primeşte resturile existenţei umane, din care va renaşte o 
altă viată. 

î 

A 

In mitologia populară, pământul este personificat, 
atribuindu-i-se, în principal, calităţi feminine (mai rar androgine), 
fiind considerat, totodată, divinitate protectoare. „La pământ 
să baţi mătănii şi să te închini, să-l săruţi, că pământul ne hrăneşte 
şi ne ţine, din pământ avem hrana, din pământ avem apa, 
pământul ne încălzeşte, pământul e mama noastră. Bateţi mătănii 
şi sărutaţi pământul, zic eu la copiii mei, şi vă rugaţi să ne ţie, că 
din pământ ieşim şi în pământ avem să mergem” (Voronca, voi. 
1,1903:156), sunt cuvinte consemnate de folclorişti la începutul 
secolului XX, reflectând cadrul conceptual al credinţelor 
populare privind zămislirea oamenilor din pământ, din Pământul 

Mamă care îi hrăneşte şi a cărui generozitate se manifestă prin 
rodnicia lui atât în planul vieţii vegetale cât şi omeneşti, Pământul 
Mamă în pântecele căreia omul se întoarce după moartea sa. 

Folclorul păstrează convingător, în legendele cosmogonice, 

această viziune bazată pe simbolica pământului-femeie, a 

pământului-mamă care se află la originea întregii vieţi vegetale 
şi animale. 

De altfel, în mitologia multor popoare. Pământul, zeitate 
supremă şi sursă de existenţă, este element feminin. Mama- 
Pământ, Terra Mater este capabilă să procreeze viaţa singură 
(prin parthenogeneză) sau prin hierogamie cu cealaltă divinitate 
primordială, Cerul (Uranus). în mitologia greco-romană glia 
este asimilată femeii. Geea, personificarea feminină a pământului 
la greci, înlocuită treptat de Demeter, corespunde zeiţei agrare 
Ceres la romani. Ele sintetizează simbolic fertilitatea pământului 
şi fecunditatea temeii, atribuind astfel pământului virtutea de a 
da naştere nu numai plantelor, dar şi oamenilor. 

in acest context, al acceptării Pământului drept Mare 
Mamă elementară spre care regresează dorinţele umanităţii, 
antropologul Gilbert Durând (1987: 292) vorbeşte despre 
complexul întoarcerii la mamă, comentând semnificaţiile morţii 
şi mormântului în imaginarul omenesc. în aceeaşi sferă ideatică, 
referindu-se la persistenţa semnificaţiilor Pământului Mamă, 
Terra Mater, Tellus Mater în mentalitatea umană, Mircea Eliade 
(voi. 1,1981:41) evidenţiază simbolismul asimilării femeii cu 
glia în toate culturile agrare. Şi în gândirea tradiţională 
românească este evidentă legătura între fecunditatea femeii şi 
fertilitatea gliei născătoare a vieţii vegetale, dai' şi umane. Aceasta 
explică mul tiplele racorduri mentale, transpuse în obiceiuri, între 
existenţa umană şi Pământ - divinitate atotputernică de care 
depinde naşterea şi menţinerea vieţii, care dăruieşte hrana şi a 
cărei îngăduinţă trebuie câştigată. Totodată, explică legătura 
existentă între morţi şi forţa regeneratoare a pământului, credinţa 
că moartea nu este un sfârşit definitiv: înhumarea cadavrului 

fiind echivalentă actului însămânţării, din cadavrul înhumat 
urmează să apară o nouă viaţă. De aici legătura strânsă între 
lumea strămoşilor îngropaţi în pământ şi a celor vii, cele două 
comunităţi în jurul cărora se structurează, în principal, universul 
de viaţă tradiţional. Cum omul a simţit dintotdeauna nevoia de 
a menţine contactul cu divinitatea protectoare, căreia îi 
datorează hrana şi deci viaţa, cât şi cu lumea strămoşilor, el şi-a 
creat, aşa cum am văzut, un întreg sistem de daruri şi ofrande 
din produsele muncii sale oferite în mod ritual misterioaselor 
forţe supranaturale, pentru medierea relaţiilor cu ele. Masa pe 
pământ face parte din acest sistem; ea este oferită în primul 
rând divinităţii sau strămoşilor şi apoi oamenilor. 

Se remarcă astfel funcţiile ei bivalente - desigur, ea poate 

fi inclusă în sistemul ofrandelor rituale precreştine destinate 

Pământului, cel care naşte viaţa, produce hrana şi care prin 

forţa lui regeneratoare o înmulţeşte. Gestul depunerii hranei pe 

pământ devine astfel ritual de mulţumire, dar şi de câştigare a 

bunăvoinţei divine pentru sporirea viitoare a roadelor. Dar masa 

pe pământ poate fi acceptată şi ca masă comună cu strămoşii 

aflaţi în pământ - pământul care este „casa comună” a celor vii 

şi a celor morţi -, perspectivă din care poate fi apreciată ca 

ritual legat de cultul strămoşilor, atât de prezent în spiritualitatea 

populară tradiţională. Masa pe pământ sau, şi mai evident, masa 

pe mormânt, devine locul şi momentul contactului între strămoşi 

şi descendenţi, asigurând, prin funcţia ei simbolică, comuniunea 

între cei vii şi cei morţi, pe de o parte, şi între cei vii, pe de altă 
parte. 

Sintetizând componentele mitologiei pământului şi 
simbolica lui în ritualurile pline de mister referitoare la zeiţele 

telurice, Mircea Eliade (1992:241)afirmă: „Viaţa nu este decât 

desprinderea din pântecul Pământului, iar moartea se reduce 
la o reîntoarcere «acasă». Dorinţa atât de frecventă de a fi 
îngropat în pământul patriei nu este decât o formă profană a 
autohtonismului mistic, adică nevoia dea reveni în propria casă’ ’. 

Continuând ideea lui M. Eliade, adăugăm, în propria casă, la 
masă cu divinitatea generatoare a hranei şi cu strămoşii familiei. 

* 

Contextualizată diferit, masa comună capătă semnificaţii 

diferite. Indiferent de context însă, ea este semn relevant al 

mentalităţii de grup, al modului participati v de trăire al omului 

tradiţional, al conştientizării apartenenţei la o anumită comunitate 

şi, mai ales, a dorinţei de comunicare a omului cu semenii, cu 
strămoşii, cu puterea divină. 


IV. ACTUL ALIMENTAR 
CREATOR DE ROL ŞI STATUT 

SOCIAL 


Principală componentă a sferei de activitate a femeii, 
prepararea alimentelor, ca şi organizarea actului alimentar 
cotidian sau de sărbătoare, îi conferă acesteia funcţii importante 
în comunitate, dar, mai ales, în familie, unde diviziunea pe sexe 
a rolurilor este clară în viaţa tradiţională, activitatea feminină 
desfaşurându-se în interiorul casei, iar cea masculină oprindu- 
se, de obicei, la uşa ei. în ştiinţele sociale este modernă ideea 
că în familie diviziunea muncii este definită cultural şi că doar în 
mică măsură ea are motivaţii biologice (Segalen, 1981:212). 
în acest sens, Margaret Mead relevă ideea că ceea ce pentru 
o colectivitate reprezintă o muncă masculină, poate fi 
considerată feminină în alta (Mead, 1949: 163-182). Fără 
îndoială, există o complementaritate a muncii între bărbat şi 
femeie, care se articulează pe modele culturale specifice şi pe 
o organizare socială în care femeia are un statut bine definit. 

Psihosociologii definesc rolul ca răs puns comportamental 

al unui individ la normele sociale, la modelele culturale ale 

comunităţii din care face parte (Mead, 1949:213). Deci rolul 

înseamnă pentru individ asumarea unei conduite concrete în 

cadrul familiei sau în societate. Strâns legat de rol este statutul, 

care se referă la, jocul” diferitelor roluri sociale îndeplinite de 

un individ, însumarea lor fiind utilă recompunerii personalităţii 
individuale. 

.a mare parte, rolul femeii în familie, ca şi în comunitatea 
dm care face parte, este rezultatul „funcţiei ei culinare”, „funcţiei 

hrănitoare”, vorbind în termenii lui Yvonne Verdier (1979: 19), 
deci este rezultatul implicării ei prioritare în actul alimentar. 

In antropologia contemporană se vorbeşte despre puterea 
diluză existentă în corpul femeii care dă viaţă, dar care peri¬ 
odic (la ciclul lunar) devine impură. Legătura între periodicitatea 
aceasta şi fazele lunii, sesizată de M. Eliade (1992: 165), 
creează o parai elă între simbolismul de fecunditate şi regenerare 
relevat prin periodicitatea lunară şi menirea fecundatoare a 
femeii legată ciclic la anumite intervale temporale de marile ritmuri 
cosmice. Există deci credinţa că, periodic, corpul femeii se 
încarcă cu puteri malefice, care trebuie anihilate prin interdicţii 
comportamentale. Aceste credinţe în funcţia negativă a corpului 
feminin se regăsesc şi în viaţa tradiţională românească; femeia 
este supusă prohibiţiilor în condiţii biologice speciale, când, 
nefertilă fiind, nu trebuie să „facă pâine”, mai ales colaci, nu 
trebuie să prepare borşul (care se acreşte prea tare), nu trebuie 
să „închege” brânza, să facă saramura pentru varză sau să se 
apropie de stâna de oi sau de stupii de albine. 

Dar „destinul biologic” al femeii nu-i împiedică „destinul 
social”; femeia are rol principal la naştere (şi botez), la nuntă, 
înmormântare, în caz de boală, în toate momentele care afectează 
corpul în transformările sale naturale sau în schimbările 
„socializante” reglate de societate (Verdier, 1979: 76). 

Pornind de la rolul fundamental cotidian al femeii în cadrul 
familiei - rolul culinar -, observăm extensia lui în obiceiuri ce 
antrenează întreaga comunitate, în cadrul cărora femeia, prin 
intermediul actului alimentar, mediază „trecerea” în momentele 
liminale ale existenţei omului şi totodată creează prin activităţi 
adecvate condiţii favorabile intrării în timpul sacru al sărbătorii. 
Mai ales în context sărbătoresc, când relevantă este importanţa 
ceremonială, dar mai ales rituală a actului alimentar, se 
evidenţiază, în mod special, rolul femeii care perfonnează actele 
rituale sau ceremoniale alimentare. 

Rolul „bucătăresei" (al ,j>ocăciţeF în Transilvania) este 

bine definit în tipare de viaţă tradiţională. El îi conferă un statut 
aparte, clădit pe specializarea ei recunoscută de comunitate, 
pe experienţa îndelungată şi competenţa confirmate în timp. 
Aceste condiţii prevalează faţă de cele impuse de norme mai 
vechi, care dădeau întâietate cerinţelor legate de „neutralitatea” 
corpului, presupunând o vârstă înaintată a bucătăresei. Aceleaşi 
norme de viaţă tradiţională impun uneori fertilitatea drept criteriu 
de selectare a bucătăresei: „cel mai bine la nuntă era ca 
bucătăreasa să fie o femeie cu copii, să meargă din plin” 1 , spune 
un bătrân, referindu-se la condiţiile optime ale alegerii socăciţei 
în satul arhaic românesc. 

A 

In ceremoniile ce antrenează o mare parte a comunităţii, 
cum este nunta, bucătăreasa (socăciţa) deţine un rol deosebit 
de important, rolul ei putând fi plasat alături de cel al principalilor 
actanţi (mai ales în Transilvania şi Banat). El se datorează nu 
doar priceperii şi talentului ei în prepararea diferitelor feluri de 
mâncare (aspect deosebit de important în reuşita unei nunţi), 
dar mai ales cunoaşterii şi capacităţii ei de a dirija, din punct de 
vedere alimentar, ansamblul ceremonia! (şi pe cei ce contribuie 
la exprimarea lui alimentară) şi de a organiza desfăşurarea 
coerentă a meselor, respectarea ordinii felurilor de mâncare 
(diferită zonal) şi împărţirea corectă cantitativ a alimentelor şi 
băuturilor. 

Prezenţa ei este necesară în înlănţuirea secvenţelor 
componente ale ceremoniei. Ea nu are grijă doar de detalii 
culinare în prepararea şi împărţirea rezonabilă a hranei la masă, 
ci şi de detaliile rituale. Aportul ei este vizibil, deci, nu doar în 
procesul de preparare şi servire, în ritmarea actelor alimentare 
şi succesiunea felurilor de mâncare, ci şi în respectarea 

interdicţiilor şi a prescripţiilor alimentare ce punctează 
ceremonia. 

Rolul ei mediator în conjugarea armonioasă a celor două 


1 Informaţie de teren, Ofelia Văduva, com. Cincu, jud. Braşov, 1980. 

familii ce se unesc prin actul căsătoriei celor doi membri ai lor 
(transpus în împărţirea hranei şi întreţinerea atmosferei) este 
completat şi augmentat de rolul ei în respectarea actelor 
simbolice vizând viaţa comună ce urmează pentru noul cuplu - 
reprezentate prin gestul mirilor de a mânca din acelaşi vas cu 
aceeaşi lingură (cu precădere lapte cu miere, dar şi alte 
preparate), de a mânca din acelaşi ou sau din acelaşi colac, de 
a bea din acelaşi pahar -, garanţie simbolică a împărtăşirii 
comune a problemelor viitoare ale vieţii. 

Funcţia bucătăresei intermediază astfel trecerea de la 
funcţia culinară a femeii la funcţia preponderent rituală, ce îi 
conferă statut de „conducător” al ansamblului alimentar-cere- 
monial al nunţii (ca şi al cumetriei la botez sau al ceremoniei de 
înmormântare). Prin rolul ei cu valori ambivalenţe (culinar/ritual), 
bucătăreasa transferă numeroase secvenţe din planul material 
în plan pur spiritual, integrându-le în obiceiuri cu semnificaţii 
multiple. Deţinând „codul culinar ai.obiceiurilor”, bucătăreasa 
marchează prin intervenţii al imentare momentele importante din 
desfăşurarea ceremoniei. Putem aprecia că ea are rol 
precumpănitor în conservarea în timp a unor secvenţe rituale 
cu specific alimentar. Intre prestaţiile alimentare la nuntă în multe 
zone din ţară, secvenţa oferirii „găinii naşului’ ’ revine în întregime 
bucătăresei. Reper ri tual încă actual al nunţii, el se remarcă 
prin conotaţii spectaculare, fiind însoţit de cântec şi dans 
(„Jucatul” găinii este măsură a interpretării rolului de 
bucătăreasă) cu efecte hotărâtoare asupra atmosferei generale. 
Cu precădere m Transilvania, „socăciţa” are rol precumpănitor 
în reuşita suitei ceremoniale a nunţii, rezultat poate al faptului 
că în această parte a ţării actul alimentar în genere are mai 
mare importanţă. Ea cumulează, totodată, numeroase atribuţii 
rituale: modelează colacii „înstruţaţi” pentru botez sau nuntă 
(destinaţi miresei, stegarilor, socrilor), sau „pâinea pentru 
biserică” la înmormântare (în Bistriţa-Năsăud), colacii pentru 
masă. pentru staroste, nănaşi şi socri (la nuntă) sau cei pentru 

înmormântare (Maramureş, Satu Mare) sau tot ea modelează 
colacul pentru mireasă (pe care aceasta îl pune pe cap cu un 
blid de sare când pleacă la cununie) 1 . în zona Sibiu, ea are 
numele de „colceriţă” - „o femeie care ştia să facă mâncare”, 
aceeaşi care făcea la nuntă „sâmt” colac mare împodobit cu 
simbolul vegetal al unei crengi de măr), ca şi „colacul pentru 
popă” şi colacii pentru pomană la înmormântare 2 . 

In schimb, în partea de sud a ţării, modelarea colacilor 
pentru înmormântare intră în atribuţiile unei femei specializate 
în „făcutul capetelor” - numită căpităreasă, căpeterniţă, 
căpităriţă, căpiteasă, babă de capete sau babă de vatră 
(Constanţa), chităreasă (Vrancea). 

Preluarea acestui rol implică îndeplinirea unor condiţii 
speciale (în afară de priceperea necesară) - condiţia vârstei 
înaintate care presupune „curăţenie” biologică („să fie bătrână”), 
o existenţă ascetică, ce se referă Ia respectarea interdicţiilor 
alimentare („să ţină posturile”) şi sexuale („să fie văduvă”, „să 
nu aibă bărbat”) ca şi condiţii de comportament social pozitiv 
(„să fie cinstită şi bună la suflet”). în plus, respectarea unei 

igiene impecabile a corpului şi a hainelor în momentul împlinirii 
actului ritual al preparării colacilor. 

„O femeie văduvă, curată. O dezleagă popa cu sare şi 
făină” 3 sau „o bătrână curată, văduvă, îi face preotul moliftă de 
curăţenie” 4 , „o văduvă curată, citită de preot” 5 - sunt exprimări 
ale condiţionărilor impuse de „rol” în tipare de viaţă tradiţională. 


Informaţii de teren, Ofelia Văduva, anchete pentru Atlasul Etnografic 
Român, judeţele Bistriţa-Năsăud, Maramureş, Satu Mare, Cluj. 

Arhiva I.E.F., Chestionar, Atlasul Etnografic Român - Ocupaţii, corn. 
Jina, jud. Sibiu. 

Arhiva I.E.F., Chestionar, Atlasul Etnografic Român - Ocupaţii, sat 
Moşteni, com. Furculeşti, jud. Teleorman. 

4 Idem ; com. Peştera, jud. Constanţa. 

lbidem, sat Hagieni, com. M. Kogălniceanu, jud. Constanţa, com. 
Ciochina, jud. Ialomiţa. 

Rolul căpităresei este îndeplinit în Transilvania şi Banat de 
„preseurăriţă („făcătoare” în Caraş-Severin) - femeia care face 
„prescurile mortului”, „parastasul”, colacul special destinat 
preotului, dar tot ea face şi „prinosul”, colacul ce se oferă la 
botez, nuntă sau înmormântare, de asemenea, preotului 
(Hunedoara, Sălaj). Ea trebuie să îndeplinească aceleaşi 
condiţii ca şi căpităreasa şi să menţină în deplină siguranţă 
însemnul care îi legitimează rolul, anume pristolnicul. Spre 
deosebire de partea de sud, unde toate femeile pot avea 
prislolnic, în Transilvania „numai prescurăriţa are pristolnic, 
femeia face colacul şi ea vine şi pune pristolnicul” 1 , „doar 
prescurăriţa are pristolnic” 2 . De aceea, în unele zone (Lăpuş, 
de exemplu) ea preia şi rolul de „prinosiţă”, înţelegând prin 
aceasta femeia „curată şi cinstită” sau „o văduvă sfântă”, „din 
familie de frunte”, care prepară „prinosul 5 pentru mesele de 
pomană ce se organizează la Moşi (Bilţiu, 1986: 158). în 
Mureş, pentru rolul de „babă”, condiţiile de vârs ă şi castitate 

sunt ferme: „o f emeie trecută de 60 de ani ce a văduvit şapte 
ani văduvie curată” 3 . 

Prin statutul special confirmat de comunitate şi prin rolul 
ei consacrat religios, căpităreasa sau prescurăriţa realizează 
transferul aluatului din sfera profană în sfera sacră, „trecerea” 
lui din profanul cotidian în sacrul secvenţialului ritual, mai ales 

în cadrul ansamblurilor ceremoniale din ciclul vieţii sau din ciclul 
sărbătorilor calendaristice. 

Dar nu numai modelarea aluatului şi marcarea funcţiei lui 
rituale prin însemnul sacralizant al pristolnicului sunt creatoare 
de rol în viaţa socială a unei comunităţi tradiţionale. în genere, 
includerea colacului în suita ceremonială a obiceiurilor, subliniind 


1 Arhiva IEF t Chestionar, Atlasul Etnografic Român - Ocupaţii, sat 
Mohu, com. Şelimbăr, jud. Sibiu. 

Idem , sat Almaş Sălişte, com. Zam, jud. Hunedoara. 

3 Ibidem, sat Feleag, com. Vânători, jud. Mureş. 

pnn semnificaţiile lui secvenţe rituale importante, a creat roluri 
adecvate, interpretate adesea de bărbaţi. In cadrul obiceiurilor 
tradiţionale legate de naştere, „colăcime” este petrecerea care 
se face la naşi când „colăcarii” aduc acestora „colacii” (Marian, 
1892:307). Rolul de colăcar este îndeplinit de părinţii copilului, 
care ad ie naşilor daruri (însoţite neapărat de colaci), în schimbul 
mesei sărbătoreşti pe care aceştia o organizează şi care 
consfinţeşte noua legătură de rudenie ce s-a creat. 

„Colăcarul” sau „colăcerul” la nuntă, cel care rosteşte 
oraţiile, are numele legat de simbolismul benefic al colacilor pe 
care îi primeşte în schimbul performării rolului său. Aceştia sunt 
modelaţi cu atenţie, ei trebuie să aibă calităţi artistice deosebite, 
pentru ca răsplata să fie pe măsura rolului şi a solemnităţii 
momentului: 

„Scoateţi dar acum colacul 

Că ne-am deşertat tot sacul”.../ 

„Şi cu răspunsul să ne daţi: 

Un colac de grâu frumos 

Ca şi faţa lui Hristos...”/ 

„Mergi în fundul cel de casă, 

Că în cornul cel de masă 

Este un colac frumos, 

Gătit spre al nostru folos, 

A 

împănat şi-mpodobit. 

Cu de toate dăruit...” (Sevastos, 1990: 368, 373, 375). 

In tipare tradiţionale de viaţă, asistenţa primeşte, de 
asemenea, colaci şi mâncare sau colăcarul împarte colacul primit 
tuturor celor de faţă. Aceasta explică numele secvenţei - 
conăcărie, colăcărie (ca şi pe cel al colăcarului -, el fiind cel ce 
împarte colacul sau colacii). „Soacră-mea zicea că la orăţie se 

făcea stolnic şi colăcuţi” 1 , care erau împărţiţi nuntaşilor. 

Prestaţie deosebit de importantă în suita ceremonială a 
nunţii, rolul de colăcar presupune calităţi clare ale celui ce îl 
interpretează: „un tânăr frumos şi bun de gură” 2 , „un om falnic 
caie ştie oraţia \ spun informatorii. La reuşita momentului, de 

care depinde în mare măsură atmosfera generală, contribuie 
talentul şi verva cu care colăcarul îşi, joacă” rolul. 

La sărbătorile de iarnă în Transilvania, un rol important în 

ceata de feciori îl deţine „colăcarul”, cel ce gestionează proviziile 

alimentare strânse, inclusiv colacii oferiţi colindătorilor, cu care 

se organizează mesele comune ce marchează ciclul sărbătorilor 

de Crăciun şi Anul Nou. Funcţie principală în cetele de feciori, 

cea a colăcarului, poate fi îndeplinită de un tânăr cu calităţi 

deosebite - cinste ireproşabilă, isteţime şi respect pentru 
„rânduiala îndătinată”. 

Obsei văm că finalitatea alimentară a unor acte rituale 
capacitează pieocuparea generală pentru reuşita ei (şi prin ea 
a evenimentului), conform normelor impuse de comunitate, 
conferind rol şi statut social actanţilor implicaţi în scenariul ritual 
Remarcăm, astfel, inedite aspecte ale funcţiei sociale a actului 
alimentai-, ce se exprimă, în principal, prin facilitarea comunicării 
şi echilibrarea relaţiilor între oameni. Complementară rosturilor 
sociale este valoarea culturală a actului alimen tar, care, prin 
simbolică, prin conotaţii rituale şi ceremoniale accentuate, 
depăşeşte sfera nutritivului, a biologicului, pătrunzând în 
spii itualitatea populară tradiţională. Din această perspectivă 
constatăm că procurarea, prepararea şi consumarea hranei au 
la bază numeroase credinţe şi obiceiuri străvechi, concepţii 

: 1 - timp privind existenţa omului şi 

raporturile sale cu lumea sacră a divinităţilor şi a strămoşilor. 


Iniom,aţii dc teren, Ofelia Văduva, cont. Ostroveni, jud. Dolj, 1979. 

2 Idem, sat Cârstăneşti, corn. Oteşani, jud. Vâlcea, 1992. 

3 Ibidem, corn. Costeşti, jud. Vâlcea, 1994. 


ÂPETITS PAS VERS LE SACRE 

RESUME 


Certaines orientations theoriques contemporainnes plaident 
pour l’etude globale des groupes humains afin de mieux Ies 
definii et de souligner d’une maniere plus nuancee leur identite 
culturelle. Notre demarche part d’une source inepuisable, 
1 alimentation, et sepropose l’etude de ses valeurs materielles 
et, surtout, spirituelles. L’acte alimentaire qui detient une place 
centrale dans l’experience humaine, implique, plus que toute 
autre activite, techniques et symboles, regles et normes de 
conduite, tabous et prescriptions. Leur etude peut contribuer â 
expliquer le comportement humain en de nombreuses 
ciiconstances, ainsi que Ies ressorts mentaux se trouvant a la 
. base des actes humains â certains moments. 

En prenant pour repere l’alimentation ceremonielle et 
rituelle â la fin du XlX e et au debut du XX e siecle (telle qu’elle 
est consignee dans Ies archives ou lors des recherches effectuees 
pai 1 auteur), 1 ouvrage se propose de relever Ies significations 
(dont certaines toujours actueiles) et Ies implications spirituelles 
de l’acte alimentaire dans la vie du paysan roumain. Apartir de 
cette idee, l’ouvrage essaie de demontrer que ia preoccupation 
de satisfaire aux exigences physiologiques detient une mince 
place par rapport aux multiples sens non-nutritionelles, ex- 
tra-alimentaires que l’homme faponne du point de vue culturel 
accorde â 1 acte alimentaire. Dans ce sens. Ies nombreuses 
pratiques rituelles, composantes des coutumes traditionnelles 
i oumam^s ou ies altmeiits par leur symbolisme detiennent un 
role mediateur dans la communication avec Ie monde des 
* j inites ou des ancetres, peuvent etre perşues comme autant 
de petits pas vers un rapprochement du sacre. 

Cette idee justifie la metaphore contenue dans Ie titre et 

confrere â Fouvrage une place â part dans une ethnologie de 
1 ’alimentation populaire roumaine. 

L analyse des implications culturelles de l acte alimentaire 
commence par un paradele entre /’ alimentation quotidienne 
et 1 ' alimentation lors des jours de fete, qui conduit â Fidee, 
soulignee dans l’ouvrage, concernant Ies significations de la 
fete comme forme superieure de manifestation de l’acte 
alimentaire qui met en evidence Ies differences entre / ’habituel, 
le nonspectaculaire quotidien et / ’inhabituel, le spectacu¬ 
lare des jours de fete. L’auteur remarque le „passage” du temps 
profane du quotidien au temps sacre de la fete, marque par 
deux actes ayant une finalitd alimentaire, apparemment pro- 
fanes, mais disposant d’evidentes valences rituelles dans le 

temps et 1 espace consacres: la preparation du pain et le 
sacrifice animal. 

Ensuite, la discussion du rapport entre / ’alimentation 
ceremonie!le et /’ alimentation rituelle, offfe la possibilite de 
■ î sport des symboles alimentaires dans des scenarios 
des coutumes populaires traditionnelles, symboles qui dans un 
contexte adequat constituent un language codifte, connu et 
compiis par toute la communaute. En consequence, dans ce 
contexte une ampleur particuliere est accordee au chapitre 
consacte au Simbolisme alimentaire. Lf idee fondamentale 
concerne la capacite du symbole en tant qu’expression culturelle 
specifique de transfigurer un aliment, de transgresser son sens 
nutritif vers ie domaine de la spiritualite, en l’investisant d’une 
fonction mediatrice lors de son contact avec le sacre. 
Evidemment, ce contact est parfois diffus, dans le sens que 
1 homme î end consciente de maniere sporadique la signification 
symbolique des aliments ingeres, mais Ies coutumes populaires 
gardent de nombreux actes rituels dont le fondement est le 
symbolisme alimentaire. On y affirme que Ies differents aliments 
a l’etat naturel, n’ayant donc pas subi l’action transformatice 
du processus culinaire - teis le miel, le lait, l’oeuf, le sel, le 
poisson, le vin — sont investis de qualites Ies metamorphosant 

en symboles, qui sont interpretes selon le contexte ceremoniei 
ou ritue! dans lequel ils paraissent. En meme temps y est 
abordee la somnie des symboles que presentent Ies aliments 
transformes par l’intervention de Fhomme et du feu culinaire 
dans Ie processus de leur preparation, processus qui ajoute au 
symbolisme intrinseque des composantes de nouveaux elements 
qui amp îfient la puissance symbolique du produit fini: le pain, 
la gimblette, la „pasca” (brioche au fromage que Fon fait â 
Pâques), ainsi que la „coliva” (găteau de ble et de noix que 
Fon distribue aux commemorations des morts) et Ies „mucenici” 
(brioches que Fon prepare lors de la fdte qui comemore Ies 
quarante martyrs). 

Le plus important chapitre est consacre aux Pratiques 
rituelles alimentaires, ou sont discutees, du ooint de vue 
theorique, certaines categories, peu ou nullement abordees 
jusqu’â present dans la litterature de specialite. 

Le jeune comme attitude culturelle ă Fegard de Facte 
alimentaire fait le passage de la sphere du profane (quotidien) 
au domaine du sacre (de la fete), etant un facteur ordinateur de 
I ’existence, visant â lui doner du rythme. 

Offi'ir des dons et des offrandes alimentaires (chapitre 
Dialogue magique des dons ) â des moments et dans des lieux 
preetablis est une pratique rituelle caracteristique aux sequences 
principales des coutumes populaires roumaines. Celle-ci a pour 
support spirituel Ies anciennes croyances dans la necessite de 
garder Ies liens avec Ies puissances divines et avec Ies ancCtres, 

JF 

mais concerne aussi le maintien de l’ordre et de l’equilibre dans 
la communaute, par le mamtien des liens entre ses membres. 
Le don peut etre considere une institution ayant des fonctions 
culturelles et sociales (Fouvrage analyse ces aspects), mais ii 
peut aussi etre pergu comme une forme de la strategie visant a 
calmer, a depasser Ies etats d’incertitude, Faleatoire specifique 
aux seuils existentiels. Le nombre et la qualite des dons 
alimentaires presents dans une communaute peuvent egalement 
constituer autant de moyens d’exprimer son identile culturelle. 

L’ouvrage presente Ies types des dons dans Ia societe 
traditionnelle et met 1 accent sur le don rituel, dont la principale 
fonne d’expression est „l’aumone de la-main â la main” (qui, 

par son ampleur et sa consistence, peut etre consideree comme 
Ia marque d’identite du peuple roumain). 

Une forme de don alimentaire est aussi Vhoşpitalite , 
exprimee dans le geste d’offrir des aliments et des boissons, 
tiait comportemental par lequel le paysan roumain s’est 
particulierement remarque. 

Le sacrifice animalier, un des plus anciens moycns de 
communiquer avec Ies puissances su maturei Ies, fait pârtie de 
la zone semantique du don et de l’offrande alimentaire. 

Ses signifîcations dans la eulture populaire roumaine, qui 
ouvrent une nouvelle perspective a l’interpretation de certaines 
coutumes populaire, y sont analisees. 

Un chapitre a part est consacre aux repas communs qui 
occupent une place importante dans le ceremonial des coutumes 
liees au calendrier ou au cycle de la vie. Place sur un plan 
superieur au plan strictement biologique. Ies repas en commun 

^ ţi 

s integre dans le systeme complexe des dons et des offrandes 
alimentaires et cumule d’importantes fonctions cuiturelles et 
sociales. Dans des contextes differents des coutumes populaires 
îoumaines il acquiert des signifîcations differentes, mais exprime 
toujours la maniere de vivre activement de rhomme traditionnel, 
son aspiraton vers la communion avec ses semblables, avec 
Ies ancetres, avec la puissance divine. 

L’ouvrage se termine par le chapitre / ’ Acte alimentaire , 
createur de role et de statut social, ou est soulignee la 
„destinee sociale” de la femme, par la mise en evidence de son 
role dans la cuisine, la preparation du pain azyme ou des 
gimbleltes, dans Ies coutumes caracteristiques pour la eulture 
populaire traditionnelle. 


STEPS TOWARDS THE S ACRED 

ABSTRACT 


Present-day theoretical studies plead in favour of global, 
thoroughgoing studies of human communities in order to have 
' hem better defined and have their cultural identity emphasized 
in a more nuanced way. The present approach includes food 
as a source of data with unique activity, techniques and sym- 
bols, rules and norais of behavior, prohibitions and diets. This 
study may help explain human behavior under varios circum- 
stances, may help explain the mental spurs triggering human 
actions at this or that moment. 

Taking as a reference point late 19th-century and early 
20th-century ceremonial and ritual food - as recorder by 
specialist literature, archive documents or the author’s own 
on-spot researcher—this book tries to reveal sgnificant and 
still typical aspects of the spiritual implications of nourishment 
in the Romanian peasant’s life. Starting from this idea, we try 
to demonstrate that concern with meeting physiological needs 
is rather small in comparison with the multiple non-nutritional 
and extra-alimentary significances attached by a culturally 
moulded man to nourishment. In this sense, the numerous ritual 
practices - part and parcei of Romanian tradiţional customs, in 
which various kinds of food, by their strong symbolic meaning, 
play a mediating part in communication with the deities’ or the 
forefathers’ world — may be perceived just as small steps 
towards the much desired approach to sacredness. 

This ideajustifies the metaphore in the title, conferring the 
book its due place in an ethnology of Romanian folk nutrition. 

Examination of the cultural implications of nourishment 
starts by a daily nourishment-festal food parallel, which 

induces the idea, pointed out in the book, concerning the 

meaning ot feast as a higher fonn of expression of nourish- 

ment, emphasizing the difterences between the daily, customary, 

non-spectacular aspects and the extraordinary, spectacular 

festive ones. The author notes the transition from the secular 

time of daily customs to the sacred time of festivity, marked by 

acts ofan alimentary finality, apparently lay, but having obvious 

ritual valences in a given time and space: bread-making and 
sacrifice of an animal. 

Then, the theoretical approach of the ceremonial food- 
rifualfood relationship offers the opportunity to point out the 
part played by alimentary symbols in a setting belonging to 
tradiţional folk customs, symbols which in a proper context 
represent an encoded language, known and understood by 
the vvhole community. Therefore, special amplitude is given to 
the chapter Alimentary symbolism. Basically, it refers to the 
capac ity of a Symbol, as a specific cultural expression, to trans- 
figure a particular kind of food, to transgress its nutriţional sense 
and place it in the sphere of spirituality, vesting it with a medi- 
ating function in its contact with sacredness. Of course, this 
contact is often confused, that is man can only sporadically 
realize in full awareness the symbolic significance of the food 
he eats, but folk customs preserve numerous ritual acts based 
on alimentary symbolism. Emphasis is laid on the fact that to 
various kinds of natural food (i.e. non-processed ones) are 
added qualities tuming them into symbols - honey, milk, eggs, 
salt, fish, wine — symbols explained according to the ceremo¬ 
nial or ritual framework they belong to. At the same time, this 
chapter analyses the plurality of symbols of man-processed 
and cooked food, a process which come to add new elements 
to the intrinsic symbolism ot the processed products — bread, 
fancy-bread, colivă (boiled wheat with honey and nuts, 

distributed as alms in memory of the dead), Easter cheese cake 
All-Saints’ pretzels. 


Paşi spre sacru 2 13 

The largest chapter in Alimentary Ritual Practices, dis- 

cussing theoretically some otherwise little or never approached 
categories. 

Fasting, as a cultural attitude towards nourishment, de- 
termines the transition from the daily, secular sphere to festal 

sacredness, as an ordering factor in human existence, with a 
remarkable part in pacing it. 

Food offerings or gifts (cf. The Magic Dialogue ofGifts) 
in a pre-established time and space form a ritual practice 
characteristic of the main sequences in Romanian folk cus¬ 
toms. They are spirituaily rooted in age-old spiritual beliefs in 
maintaining a necessary link with the divine forces and with the 
forefathers; they helip, at the same time, the preservation of 
order and balance in a community by keeping the uninterrupted 
relationships with its members. The gift may be considered an 
institution with sociai and cultural functions (examined in the 
present book), but it can be also perceived as a form of 
„comforting strategy”, for overcoming incertitudes, the specific 
aleatory element of existenţial thresholds. Moreover, the 
number and quality of gifts conveyed within a community may 
represent ways of expressing its cultural identity. 

Then, this book presents the types of gifts in a tradiţional 

society, with special stress on ritual gifts, whose main form of 

expression is the „handout alms” (which by its size and consis- 

tency may be taken as an individualizing mark of the Romanian 
people). 

A form of alimentary gift is hospitality, transposed into 

the offering of food and beverage, a behavioural feature 

outstanding for the Romanian peasant. It has, all along times, 

put its imprinton the Romanian people, known worldwide as a 
hospitable nation. 

The semantic zone of food gifts and offerings comprises as 
well animal sacrijices, one of the oldest ways of communi- 
cating with supematural powers. 

A special chapter is dedicated to common meals, enjoying 
an important place in the ceremonial display of customs, arranged 
according to the calendar or the cycles of life. Placed at a higher 
level than the strictly biological one, the common meal is inte- 
grated into the complicated system of food gifts and offerings, 
summing up important cultural and social functions. Set in a 
different context, it acquires different meanings in Romanian 
folk customs, but it expresses unfailingly the tradiţional man’s 
participating nature, his aspiration to be in close communion 
with his fellow-men, with the divine power. 

The final chapter, Nourishmenî, a Maker of Social Role 
andStatrn, emphasizes the woman’s „social destin/’, by stressing 
her role as a cook or baker, in customs characteristic to tradi¬ 
ţional Romanian folk culture. 

Lucrarea „Paşi spre sacru” prezintă un segment al sistemului 
alimentar românesc, acela ce se referă la valorile spirituale ale hranei 
tradiţionale - simboluri, credinţe, obiceiuri - pledând pentru utilizarea lor 
ca argumente pertinente în căutările identitare actuale privind cultura 
culinară românească. 

